
AVERTISSEMENT DE L’EDITEUR? 


Le texte des Essais de Montaigne, souvent altéré, 
avoit besoin d’étre ramené aujourd’hui, par une cri- 
tique sévére, A sa pureté primitive. Il n’y a, selon 
moi, que deux sources authentiques de ce texte : 


' Pédition donnée en 1595, trois ans aprés la mort de 


Vauteur, par mademoiselle de Gournay, sa fille d’al- 
liance, sur un exemplaire corrigé qu’elle tenoit de la 
confiance de la famille, et l’édition de 1802, faite sur 


‘un autre exemplaire corrigé, qui passa du chateau 


de Montaigne chez les Feuillants de Bordeaux, et 
depuis dans la bibliothéque publique de cette ville; 
édition récente, mais originale en partie, ou le texte 
est formé de celui que Montaigne lui-méme avoit 
publié en 1588, des additions manuscrites de l’exem- 


-plaire de Bordeaux, et des nombreux passages de 
_Pédition de 1595 qu’on ne trouve ni dans celle de 


1588, ni dans les suppléments manuscrits conserves 


_ jusqu’a nous. 


Voila, je pense, les seuls fondements du texte com- 
plet. Des deux éditions données par l’auteur méme, 
lune, celle de 1580 (Bordeaux, 2 vol. petit in-8°), ne 
renferme que les deux premiers livres, plus courts 
quils ne le sont aujourd’hui, et avec fort peu de 


1. Nous ne pouvons mieux faire que de reproduire ici l’avertis- 
sement mis en téte de l’édition publiée chez Lefévre (1826) par 
M, J. V. Le Clerc. 

citations; l’autre, celle de 1588 (Paris, 1 vol. in-4°, 
cinquiesme edition, augmentee d’un troisiesme livre et 
de six cents additions aux deux premiers, fut augmentée 
encore, par l’auteur, d’un grand nombre d’observa- 
tions et de citations écrites en marge ou sur des 
feuilles détachées, pendant les quatre derniéres années 
de sa vie. On ne les connut que par l’édition posthume 
de 1595, trouvee, dit le titre, aprez le deceds de l’au- 
theur, reveue et augmentee par luy dun tiers plus 
qu’aux precedentes impressions. 

Ceux qui me reprocheroient de ne point com- 
prendre parmi les autorités sur lesquelles repose le 
texte de Montaigne l’édition de 1635, que la plupart 
des gens de lettres et des bibliographes ont pro- 
clamée la meilleure de toutes, ignoreroient ou ne se 
souviendroient pas que mademoiselle de Gournay, 
qui se chargea aussi de la publier, y fit beaucoup de 
changements arbitraires, dans l’intention de rajeunir 
le style et de rendre l’ouvrage plus facile 4 lire. Elle 
fit ces changements malgré elle, et elle dut les 
regarder comme une profanation, un sacrilége, elle 
qui montre partout un respect si religieux pour les 
moindres paroles de son pére d’adoption, et qui, 
elle-méme, a la téte du recueil de ses propres Ceuvres, 
publié en 1626, lance ainsi l’anathéme contre l’auda- 
cieux qui toucheroit a ses ouvrages : « Si ce livre me 
survit, je deffends a toute personne, telle qu’elle 
soit, d’y adjouster, diminuer, ny changer jamais 
aulcune chose, soit aux mots ou en la substance, 
soubs peine, a ceulx qui l’entreprendroient, d’estre 
tenus pour detestables aux yeux des gens d’honneur, 
comme violateurs d’un sepulchre innocent... Les 
insolences, voire les meurtres de reputation que je 
voy tous les jours faire en cas pareil en cet imperti- 

nent siecle, me convient a lascher cette imprecation. » 
Elle répéta cette singuliére menace a la fin de la 
seconde édition de ses GZuvres, en 1634, et cependant 
elle se disposoit dés lors 4 altérer le texte des Essais, 
Vouvrage de son ami, de son pére, pour obéir aux 
libraires qui lui en avoient fait une loi. Elle l’avoue, 
vers les derniéres pages de sa Préface de 1635, et il 
est étonnant qu’on l’ait si peu remarqué : elle semble 
rougir de sa condescendance : elle atténue, le plus 
qu’elle peut, sa faute : elle renvoie au vieil ef bon 
exemplaire in-folio (1595) ceux qui préféreroient la 
veritable lecon, et elle interdit, quoiqu’elle n’en ait 
plus le droit, la méme hardiesse aux éditeurs a venir : 
« IJ n’appartiendroit jamais 4 nul aprez moy d’y 
mettre la main 4 mesme intention, d’autant que nul 
n’y apporteroit ny mesme reverence ou retenue, ny 
mesme adveu de l’autheur, ny mesme zele, ny peut 
estre une si particuliere cognoissance du livre. » 
Vaine précaution! combien d’éditeurs ont suivi 
Yexemple qu’elle avoit eu le malheur de donner, et 
ont voulu faire de Montaigne un écrivain de leur 
siécle! Il auroit fini, grace 4 eux, par disparoftre 
tout entier. Les corrections mémes de mademoiselle 
de Gournay, fussent-elles aussi peu nombreuses 
qu’elle- le dit (ce qui n’est pas), fussent-elles plus 
adroites, seroient toujours contraires 4 la saine cri- 
tique. Ainsi, l’édition de 1635, dédiée a Richelieu, qui, 
cette année méme, fonda |l’Académie francoise, et 
dont le purisme ne fut pas étranger sans doute au 
voeu des libraires, peut encore intéresser comme 
monument des variations du langage; mais, comme 
texte original de ce livre, elle mérite 4 peine quelque 
attention. 

Toutes les autres ont été faites, ou sur celle de 

Bordeaux, 1580, comme les trois qui la suivirent 
(Paris, 1580; Bordeaux, 1582; Paris, 1587); ou sur 
celle de Paris, 1595 (Lyon, 1595; Paris, 1598; ibid., 
1600; ibid., 1608; Leyde, 1609; Paris, 1611; ibid., 
1617; Rouen, 1617); ou sur celle de 1635, sans cesse 
reproduite (Paris, 1640, 1652; Amsterdam, 1659, etc.) 
jusqu’a la premiére édition de Pierre Coste. Ce savant 
homme, si digne de reconnoissance pour ses longs 
travaux sur le texte et les citations de Montaigne, 
vit bien que l’édition de 1635 ne devoit pas étre prise 
aveuglément pour modéle; mais il s’y est encore 
beaucoup trop conformé, tout en recourant aux 
anciennes lecons. L’édition de Coste, publiée a 
Londres en 1724, a mérité d’étre souvent réimprimée : 
Paris, 1725; La Haye, 1727; Londres, 1739; ibid., 
1745; Paris, 1754; Londres, 1769, etc. Mais, pour 
établir son texte, il n’a pas eu de ressources nou- 
velles, et n’a travaillé que sur des matériaux déja 
connus. 

On ne peut donc citer que deux éditions com- 
plétes vraiment originales, celle de 1595, et celle de 
1802. Laquelle est préférable? Je n’hésite pas a dire 
que c’est la premiére. 

Mademoiselle de Gournay la fit paroftre a son 
retour de Guienne, ot elle étoit allée consoler la 
veuve et la fille de Montaigne, qui lui remirent les 
Essais tels que l’auteur les préparoit depuis quatre 
ans pour une nouvelle édition. « Madame de Mon- 
taigne, dit-elle dans sa courte préface de 1598, me 
les fit apporter pour estre mis au jour enrichis des 
traicts de sa derniere main. » Un autre exemplaire 
de V’édition de 1588, chargé aussi de notes, resta dans 
la famille, et fut déposé ensuite aux Feuillants de 
Bordeaux. 

C’est cet exemplaire qui devint célébre au com- 
mencement de ce siécle, et que Naigeon collationna 
pour l’édition de 1802. Je le trouve fort inférieur a 
celui dont mademoiselle de Gournay s’étoit servie. 
Sans parler d’un grand nombre d’expressions foibles 
que Montaigne a fortifiées depuis, de pages entiéres 
qu’il a perfectionnées, cette copie offre deux sortes 
de lacunes : souvent les feuilles volantes qui por- 
toient les plus longues additions, et qui étoient 
indiquées par un renyoi, ont été distraites, pour étre 
jointes probablement a l’exemplaire préféré; souvent 
aussi manquent des phrases importantes, des mor- 
ceaux trés-étendus, dont les marges n’ont point 
conservé de traces. Qu’on juge de la défectuosité de 
cette copie par ce seul exemple, que je choisis entre 
une foule d’autres, parce qu’on ne dira pas que c’est 
mademoiselle de Gournay qui s’est amusée a faire 
ainsi parler Montaigne, livre II, chap. vi : « O mon 
amy ! en vaulx je mieulx d’en avoir le goust? ou si 
jen vaulx moins? J’en vaulx, certes, bien mieulx; 
son regret me console et m’honore : est-ce pas un 
pieux et plaisant office de ma vie, d’en faire a tout 
jamais les obseques? est-il jouissance qui vaille cette 
privation? » C’est bien Montaigne qui parle. Le texte 
ou manquent ces lignes éloquentes n’étoit certaine- 
ment pas celui qu’il destinoit a l’impression. 

L’exemplaire de Bordeaux n’en est pas moins pré- 
cieux pour la critique; il nous transmet fidelement, 
dans les parties manuscrites, l’orthographe de l’au- 
teur, que mademoiselle de Gournay, méme en 1599, 
avoit trop peu respectée, et quelques heureuses cor- 
rections, quelques courtes phrases, qui n’avoient pas 
été transportées sur l’autre exemplaire. Profitons 
de ces avantages; mais ne défigurons pas l’ouvrage 

de Montaigne, pour le plaisir de suivre mot a mot 
une copie qu'il avoit lui-méme évidemment aban- 
donnée. 

Dans la signature des notes, la lettre C. indique 
celles de Coste; N., celles de Naigeon, jointes a son 
édition de 1802; E. J., celles de M. Eloi Johanneau, 
publiées en 1818; A. D., celles de M. Amaury Duval, 
qui ont paru en 1820. 


a ak es Bp 


L’AUCTEUR AU LECTEUR 


C’est icy un livre de bonne foy, lecteur. Il t advertit 
dez l'entree que je ne m’y suis proposé aulcune fin, que 
domestique et privee : je n’y ay eu nulle consideration 
de ton service, ny de ma gloire ; mes forces ne sont pas 
capables d’un tel dessein. Je l’'ay voué a la commodité 
particuliere de mes parents et amis : a ce que m’ayants 
perdu (ce qu’ils ont a faire bientost), ils y puissent 
retrouver quelques traicts de mes conditions et humeurs 
et que par ce moyen ils nourrissent plus entiere et plus 
vifve la cognoissance qu’ils ont eue de moy. Si c’eust 
esté pour rechercher la faveur du monde, je me feusse 
paré de beautez empruntees : je veulx qu’on m’y veoye 
en ma facon simple, naturelle et ordinaire, sans estude 
et artifice ; car c’est moy que je peinds. Mes deffaulits 
s’y liront au vif, mes imperfections et ma forme naifve, 
autant que la reverence publicque me l’a permis. Que si 
j’eusse esté parmy ces nations qu’on dict vivre encores 
soubs la doulce liberié des premieres loix de nature, je 
tasseure que je m’y feusse tres volontiers peinct tout 
entier et tout nud. Ainsi, lecteur, je suis moy mesme la 
matiére de mon livre: ce n’est pas raison que tu employes 
ton loisir en un subject si frivole et si vain ; adieu donc. 


De Montaigne, ce 12 juin 1589. 

PAR DIVERS MOYENS ON ARRIVE A PAREILLE FIN 


La plus commune facon d’amollir les cceurs de ceulx 
qu’on a Offensez, lors qu’ayants la vengeance en main, 
ils nous tiennent a leur mercy, c’est de les esmouvoir, © 
par soubmission, 4 commiseration et 4 pitié : toutes- 
fois la braverie, la constance et la resolution, moyens 
tout contraires, ont quelquesfois servy A ce mesme 
effect. 

Edouard, prince de Galles, celuy qui regenta si 
long-temps nostre Guienne, personnage duquel les 
conditions et la fortune ont beaucoup de notables 
parties de grandeur, ayant esté bien fort offensé par 
les Limosins, et prenant leur ville par force, ne peut 
estre arresté par les cris du peuple et des femmes et 
enfants abandonnez a la boucherie, luy criants mercy, 
et se jectants A ses pieds; jusqu’a ce que, passant 
tousjours oultre dans la ville, il apperceut trois gen- 
tiishommes francois qui, d’une hardiesse incroyable, 
soustenoient seuls l’effort de son armee victorieuse. 
La consideration et le respect d’une si notable vertu 
reboucha premierement la poincte de sa cholere; et 
commencea par ces trois 4 faire misericorde a touts 
les aultres habitants de la ville. 

Scanderberch, prince de l’Epire, suyvant un soldat 
des siens pour le tuer, ce soldat, ayant essayé par 

toute espece d’humilitez et de supplications de lap- 
paiser, se resolut a toute extremité de l’attendre 
Vespee au poing : cette sienne resolution arresta sus 
bout la furie de son meistre, qui, pour luy avoir veu 
prendre un si honnorable party, le receut en grace. 
Cet exemple pourra soufirir aultre interpretation de 
ceulx qui n’auront leu la prodigieuse force et vaillance 
de ce prince-la. f 

L’empereur Conrad troisiesme, ayant  assiegé 
Guelphe, duc de Bavieres, ne voulut condescendre a 
plus doulces conditions, quelques viles et lasches 
satisfactions qu’on luy offrist, que de permettre seule- 
ment aux gentilsfemmes qui estoient assiegees avec- 
ques le duc, de sortir, leur honneur sauve, a pied, 
avecques ce qu’elles pourroient emporter sur elles. Et 
elles, d’un cceur magnanime, s’adviserent de charger 
sur leurs espaules leurs maris, leurs enfants, et le duc 
mesme. L’empereur print si grand plaisir a veoir la 
gentillesse de leur courage, qu’il en pleura d’ayse, et 
amortit toute cette aigreur d’inimitié mortelle et capi- 
tale qu’il avoit portee a ce duc; et dez lors en avant 
traicta humainement luy et les siens. 

L’un et Paultre de ces deux moyens m’emporteroit 
ayseement; car j’ay une merveilleuse lascheté vers la 
misericorde et mansuetude. Tant y a, qu’a mon advis 
je serois pour me rendre plus naturellement a la com- 
passion qu’a l’estimation : si est la pitié passion vicieuse 
aux Stoicques; ils veulent qu’on secoure les affligez, 
mais non pas qu’on flechisse et compatisse avecques 
eulx. Or ces exemples me semblent plus a propos, 
d’autant qu’on veoit ces ames, assaillies et essayees 
par ces deux moyens, en soustenir l’un sans s’esbranler, 
et courber soubs l’aultre. Il se peult dire que, de 
rompre son cceur a la commiseration, c’est l’effect de 
la facilité, debonnaireté et mollesse, d’ot il advient 
que les natures plus foibles, comme celles des femmes, 
des enfants et du vulgaire, y sont plus subjectes; mais, 
ayant eu a desdaing les larmes et les pleurs, de se 
rendre a la seule reverence de la saincte image de la 
vertu, que c’est l’effect d’une ame forte et imployable, 
ayant en affection et en honneur une vigueur masle 

et obstinee. Toutesfois, ez ames moins genereuses, 
Vestonnement et admiration peuvent faire naistre un 
pareil effect : tesmoing le peuple thebain, lequel, ayant 
mis en justice d’accusation capitale ses capitaines, 
pour avoir continué leur charge oultre le temps qui 
leur avoit esté prescript et preordonné, absolut a toute 
peine Pelopidas qui plioit soubs le faix de telles objec- 
tions, et n’employoit a se garantir que requestes et 
supplications; et au contraire Epaminondas, qui veint 
a raconter magnifiquement les choses par luy faictes, 
et a les reprocher au peuple d’une facon fiere et arro- 
gante, il n’eut pas le coeur de prendre seulement les 
balotes en main; et se departit lassemblee, louant 
grandement la haultesse du courage de ce personnage. 

Dionysius le vieil, aprez des longueurs et difficultez 
extremes, ayant prins la ville de Regge, et en icelle 
le capitaine Phyton, grand homme de bien, qui l’avoit 
si obstineement deffendue, voulut en tirer un tragique 
exemple de vengeance. I] luy dict premierement 
comme le jour avant il avoit faict noyer son fils, et 
touts ceux de sa parenté : 4 quoy Phyton respondit 
seulement « Qu’ils en estoient d’un jour plus heureux 
que luy. » Aprez il le feit despouiller et saisir 4 des 
bourreaux, et le traisner par la ville, en le fouettant 
tresignominieusement et cruellement, et en oultre le 
chargeant de felonnes paroles et contumelieuses : mais 
il eut le courage tousjours constant, sans se perdre; et, 
d’un visage ferme, alloit au contraire ramentevant a 
haulte voix ’honnorable et glorieuse cause de sa mort, 
pour n’avoir voulu rendre son pais entre les mains 
d’un tyran; le menaceant d’une prochaine punition 
des dieux. Dionysius, lisant dans les yeulx de la com- 
mune de son armee que, au lieu de s’animer des bra- 
vades de cet ennemy vaincu, au mespris de leur chef 
et de son triumphe, elle alloit s’amollissant par l’eston- 
nement d’une si rare vertu, et marchandoit dese 
mutiner et mesme d’arracher Phyton d’entre les mains 
de ses sergeants, feit cesser ce martyre, et a cachettes 
Venvoya noyer en la mer. 

Certes c’est un subject merveilleusement vain, 
divers et ondoyant, que Phomme : il est malaysé d’y 

fonder jugement constant et uniforme. Voyla Pom- 
peius qui pardonna 4 toute la ville des Mamertins, 
contre laquelle il estoit fort animé, en consideration de 
la vertu et magnanimité du citoyen Zenon, qui se 
chargeoit seul de la faulte publicque, et ne requeroit 
aultre grace que d’en porter seul la peine : et l’hoste 
de Sylla, ayant usé, en la ville de Peruse, de semblable 
vertu, n’y gaigna rien ny pour soy ny pour les aultres. 

Et, directement contre mes premiers exemples, le 
plus hardy des hommes et si gracieux aux vaincus, 
Alexandre, forceant, aprez beaucoup de grandes diffi- 
cultez, la ville de Gaza, rencontra Betis qui y com- 
mandoit, de la valeur duquel il avoit pendant ce siege 
senti des preuves merveilleuses, lors seul, abandonné 
des siens, ses armes despecees, tout couvert de sang 
et de playes, combattant encores au milieu de plusieurs 
Macedoniens qui le chamailloient de toutes parts; et 
luy dict, tout picqué d’une si chere victoire (car, entre 
aultres dommages, il avoit receu deux fresches ble- 
ceures sur sa personne) : « Tu ne mourras pas comme 
tu as voulu, Betis; fais estat qu’il te fault souffrir 
toutes les sortes de torments qui se pourront inventer 
contre un captif : » ’aultre, d’une mine non seulement 
asseuree, mais rogue et altiere, se teint sans mot dire 
& ces menaces. Lors Alexandre, veoyant son fier et 
obstiné silence : « A il flechy un genouil? luy est il 
eschappé quelque voix suppliante? Vrayement, je 
vaincqueray ce silence; et si je n’en puis arracher 
parole, j’en arracheray au moins du gemissement : » 
et, tournant sa cholere en rage, commanda qu’on luy 
perceast les talons; et le feit ainsi traisner tout vif, 
deschirer et desmembrer au cul d’une charrette. 
Seroit cé que la force de courage luy feust si naturelle 
et commune, que, pour ne l’admirer point, il la respec- 
tast moins? ou qu’il l’estimast si proprement sienne, 
qu’en cette haulteur il ne peust souffrir de la veoir 
en un aultre sans le despit d’une passion envieuse? ou 
que l’impetuosité naturelle de sa cholere feust inca- 
pable d’opposition? De vray, si elle eust receu bride, 
il est a croire que, en la prinse et desolation de la ville 
de Thebes, elle l’eust receue, A veoir cruellement 

mettre au fil de Vespee tant de vaillants hommes 
perdus, et n’ayants plus moyen de deffense publicque; 
car il en feut tué bien six mille, desquels nul ne feut 
veu ny fuyant, ny demandant mercy; au rebours, 
cherchants, qui ¢a, qui 1a, par les rues, a affronter les 
ennemis victorieux; les provoquants a les faire mourir 
@une mort honnorable. Nul ne feut veu si abbattu de 
bleceures, qui n’essayast en son dernier souspir de se 
venger encores, et, a tout les: armes du desespoir, 
consoler sa mort en la mort de quelque ennemy. Si ne 
trouva l’affliction de leur vertu aulcune pitié, et ne 
suffit la longueur d’un jour a assouvir sa vengeance : 
ce carnage dura jusques a la derniére goutte de sang 
espandable, et ne s’arresta qu’aux personnes desar- 
mees, viecillards, femmes et enfants, pour en tirer 
trente mille esclaves. 


CHAPITRE II 


DE LA _ TRISTESSE 


Je suis des plus exempts de cette passion, et ne 
Vayme ny l’estime; quoyque le monde ayt entreprins, 
comme a prix faict, de ’honnorer de faveur particu- 
liere : ils en habillent la sagesse, la vertu, la cons- 
cience : sot et vilain ornement! Les Italiens ont plus 
sortablement baptisé de son nom la malignité : car 
e’est une qualité tousjours nuisible, tousjours folle; et, 
comme tousjours couarde et basse, les Stoiciens en 
deffendent le sentiment 4 leur sage. 

Mais le conte dict que Psammenitus, roy d’Aegypte, 
ayant esté desfaict et prins par Cambyses, roy de 
Perse, veoyant passer devant luy sa fille prisonniere 
habillee en servante, qu’on envoyoit puiser de l’eau, 
touts ses amis pleurants et lamentants autour de luy, 
se teint coy, sans mot dire, les yeulx fichez en terre; 
et, veoyant encores tantost qu’on menoit son fils 4 la 
mort, se mainteint en cette mesme contenance; mais 
qu’ayant apperceu un de ses domestiques conduict 
entre les captifs, il se meit a battre sa teste, et mener 
un dueil extreme. 

Cecy se pourroit apparier 4 ce qu’on veit derniere- 
ment d’un prince des nostres qui ayant ouy a Trente, 
ou il estoit, nouvelles de la mort de son frere aisné 
mais un frere en qui consistoit ’appuy et l’honneur de 
toute sa maison, et bientost aprez d’un puisné sa 
seconde espérance, et ayant soustenu ces deux charges 
d’une constance exemplaire; comme, quelques jours 
aprez, un de ses gents veint a mourir, il se laissa 
emporter a ce dernier accident, et, quittant sa reso- 
lution, s’abandonna au dueil et aux regrets, en maniere 
qu’aulcuns en prinrent argument qu’il n’avoit esté 
touché au vif que de cette derniere secousse; mais, a 

la verité, ce feut que, estant d’ailleurs plein et comblé 
de tristesse, la moindre surcharge brisa les barrieres 
de la patience. Il s’en pourroit, dis-je, autant juger de 
nostre histoire, n’estoit qu’elle adjouste que, Cambyses 
s’enquerant 4 Psammenitus pourquoy, ne s’estant 
esmeu au malheur de son fils et de sa fille, il portoit si 
impatiemment celuy d’un de ses amis : « C’est, res- 
pondit il, que ce seul dernier desplaisir se peult signi- 
fier par larmes, les deux premiers surpassants de bien 
loing tout moyen de se pouvoir exprimer. » 

A Vadventure reviendroit 4 ce propos l’invention 
de cet ancien peintre, lequel, ayant a representer, au 
sacrifice de Iphigenia, le dueil des assistants selon les 
degrez de l’interest que chascun apportoit a la mort de 
cette belle fille innocente, ayant espuisé les derniers 
efforts de son art, quand ce veint au pere de la vierge, 
il le peignit le visage couvert, comme si nulle conte- 
nance ne pouvoit rapporter ce degré de dueil. Voyla 
pourquoy les poétes feignent cette miserable mere 
Niobé, ayant perdu premierement sept fils, et puis de 
suitte autant de filles, surchargee de pertes, avoir esté 
enfin transmuee en rochier, 


Diriguisse malis +, 


pour exprimer cette morne, muette et sourde stupidité 
qui nous transit, lorsque les accidents nous accablent 
surpassants nostre portee. De vray, l’effort d’un des- 
plaisir, pour estre extreme, doibt estonner toute l’ame 
et luy empescher la liberté de ses actions : comme il 
nous advient, a la chaulde alarme d’une bien mauvaise 
nouvelle, de nous sentir saisis, transis, et comme 
perclus de touts mouvements; de facon que l’ame, se 
relaschant aprez aux larmes et aux plainctes, semble 
se desprendre, se desmesler, et se mettre plus au large 
et a son ayse : 


Et via vix tandem voci laxata dolore est*. 


1. Pétrifiée par la douleur. OvipE, Métam., VI, 304. 


2. La douleur ouvre enfin le passage a sa voix. 
VirnGcitA, Enéide, XI, 151. 

En la guerre que le roy Ferdinand mena contre la 
veufve du roy Jean de Hongrie, autour de Bude, un 
gendarme feut particulierement remarqué de chascun, 
pour avoir excessifvement bien faict de sa personne en 
certaine meslee, et, incogneu, haultement loué et 
plainct, y estant demouré, mais de nul tant que de 
Raisciac, seigneur allemand, esprins d’une si rare 
vertu. Le corps estant rapporté, cettuy cy, d’une 
commune curiosité, s’approcha pour veoir qui c’estoit; 
et, les armes ostees au trespassé, il recogneut son fils. 
Cela augmenta la compassion aux assistants : luy seul, 
sans rien dire, sans ciller les yeulx, se teint debout, 
contemplant fixement le.corps de son fils; jusques a 
ce que la vehemence de la tristesse, ayant accablé ses 
esprits vitaux, le porta roide mort par terre. 


Chi puo dir com’ egli arde, é in picciol fuoco?, 


disent les amoureux qui veulent representer une pas- 
sion insupportable. 


Misero quod omnes 
Eripit sensus mihi : nam, simul te, 
Lesbia, adspexi, nihil est super mi 
Quod loquar amens : 
Lingua sed torpet; tenuis sub artus 
Flamma dimanat; sonitu suopte 
Tinniunt aures; gemina teguntur 
Lumina nocte *. 


1. C’est aimer peu que de pouvoir dire combien l’on aime. 
PETRARQUE, dernier vers du sonnet 137. 

2, CATULLE, Carm., LI, 5. Ces vers sont une imitation d’une ode 
de Sappho, que Boileau a traduite. Delille a fait quelques change- 
ments A cette traduction, pour reproduire la forme de l’ode sap- 
phique : 

De veine en veine une subtile flamme 
Court dans mon sein sit6t que je te vois, 
Et, dans le trouble ot s’égare mon Ame, 

Je demeure sans voix. 
Je n’entends plus, un voile est sur ma vue; 
Je réve, et tombe en de douces langueurs; 
Et sans haleine, interdite, éperdue, 

Je tremble, je me meurs! 

Aussi n’est-ce pas en la vifve et plus cuysante chaleur 
de l’accez, que nous sommes propres a desployer nos 
plainctes et nos persuasions; l’ame est trop aggravee 
de profondes pensees, et le corps abbattu et languissant 
d’amour : et de la s’engendre par fois la defaillance 
fortuite qui surprend les amoureux si hors de saison, 
et cette glace qui les saisit, par la force d’une ardeur 
extreme, au giron mesme de la jouissance. Toutes 
passions qui se laissent gouster et digerer ne sont que 
mediocres : 


Cure leves loquuntur, ingentes stupent'. 


La surprinse d’un plaisir inesperé nous estonne de 
mesme : 


Ut me conspexit venientem, et Troia circum 
Arma amens vidit : magnis exterrita monstris, 
Diriguit visu in medio; calor ossa reliquit; 
Labitur, et longo vix tandem tempore fatur ®. 


Oultre la femme romaine qui mourut surprinse d’ayse 
de veoir son fils revenu de la route de Cannes, 
Sophocles et Denys le tyran qui trespasserent d’ayse, 
et Talva qui mourut en Corsegue, lisant les nouvelles 
des honneurs que le senat de Rome luy avoit decernez; 
nous tenons, en nostre siecle, que le pape Leon 
dixiesme, ayant esté adverty de la prinse de Milan 
qu’il avoit extremement souhaitee, entra en tel excez 
de joye, que la fiebvre l’en print, et en mourut. Et, 
pour un plus notable tesmoignage de limbecillité 
humaine, il a esté remarqué par les anciens, que 
Diodorus le dialecticien mourut sur le champ, esprins 


i Ie rae Légéres, elles s’expriment; extrémes, elles se taisent. 
SENEQUE, Hipp., acte II, scéne 3, v. 607. 

2. Dés qu’elle m’apercoit, dés qu’elle reconnait les armes troyennes, 
hors d’elle-méme, frappée comme d’une vision effrayante, elle 
demeure immobile; son sang se glace, elle tombe, et ce n’est que 
longtemps aprés qu’elle parvient a retrouver la voix. VIRGILE, 
Enéide, I1I, 306. 

3. Corsegue, Vile de Corse, du latin Corsica. 

d’une extreme passion de honte, pour en son eschole 
et en public, ne se pouvoir desvelopper d’un argument 
qu’on luy avoit faict. Je suis peu en prinse de ces 
violentes passions : j’ay l’apprehension naturellement 
dure, et l’encrouste et espessis tous les jours par 
discours. 


CHAPITRE III 


NOS AFFECTIONS S’EMPORTENT AU DELA DE NOUS 


Ceulx qui accusent les hommes d’aller tousjours 
beants aprez les choses futures, et nous apprennent 
a nous saisir des biens presents et nous rasseoir en 
ceulx 1a, comme n’ayants aulcune prinse sur ce qui 
est a venir, voire assez moins que nous n’avons sur 
ce qui est passé, touchent la plus commune des 
humaines erreurs, s’ils osent appeler erreur chose a 
quoy nature mesme nous achemine pour le service de 
la continuation de son ouvrage; nous imprimant, 
comme assez d’aultres, cette imagination faulse, plus 
jalouse de nostre action que de nostre science. 

Nous ne sommes jamais chez nous; nous sommes 
tousjours au dela; la crainte, le desir, l’esperance nous 
eslancent vers l’advenir, et nous desrobent le senti- 
ment et la consideration de ce qui est, pour nous 
amuser a ce qui sera, voire quand nous ne serons plus. 
Calamitosus est animus futuri anxius}. 

Ce grand precepte est souvent allegué en Platon : 
« Fay ton faict, et te cognoy. » Chascun de ces deux 
membres enveloppe generalement tout nostre debvoir, 
et semblablement son compaignon. Qui auroit a faire 
son faict, verroit que sa premiere lecon, c’est cognoistre 
ce qu’il est, et ce qui luy est propre : et qui se cognoist, 
ne prend plus le faict estrangier pour le sien; s’ayme 
et se cultive avant tout aultre chose; refuse les occu- 
pations superflues, et les pensees et propositions inu- 
tiles. Comme la folie, quand on luy octroyera ce qu’elle 
desire, ne sera pas contente; aussi est la sagesse con- 
tente de ce qui est present, ne se desplaist jamais de 


1, Tout esprit inquiet de l’avenir est malheureux. SENEQUE, 
Epist. 98. 

soy. Epicurus dispense son sage de la prevoyance et 
soucy de l’advenir. 

Entre les loix qui regardent les trespassez, celle icy 
me semble autant solide, qui oblige les actions des 
princes A estre examinees aprez leur mort. Ils sont 
compaignons, sinon maistres, des loix : ce que la justice 
n’a peu sur leurs testes, c’est raison qu’elle le puisse 
sur leur reputation, et biens de leurs successeurs; 
choses que souvent nous preferons 4 la vie. C’est une 
usance qui apporte des commoditez singulieres aux 
nations ot elle est observee, et desirable A touts bons 
princes qui ont a se plaindre de ce qu’on traicte la 
memoire des meschants comme la leur. Nous debvons 
la subjection et obeissance egalement a touts roys, 
car elle regarde leur office; mais l’estimation, non plus 
que Vaffection, nous ne la debvons qu’a leur vertu. 
Donnons a l’ordre politique de les souffrir patiemment, 
indignes; de celer leurs vices; d’aider de nostre recom- 
mandation leurs actions indifferantes, pendant que 
leur autorité a besoing de nostre appuy : mais nostre 
commerce finy, ce n’est pas raison de refuser a la 
justice et & nostre liberté l’expression de nos vrays 
ressentiments; et nommeement de refuser aux bons 
subjects la gloire d’avoir reveremment et fidellement 
servy un maistre, les imperfections duquel leur estoient 
si bien cogneues : frustrant la posterité d’un si utile 
exemple. Et ceulx qui, par respect de quelque obli- 
gation privee, espousent iniquement la memoire d’un 
prince meslouable, font justice particuliere aux des- 
pens de la justice publicque. Titus Livius dict vray, 
« que le langage des hommes nourris soubs la royauté 
est tousjours plein de vaines ostentations et faulx 
tesmoignages : » chascun eslevant indifferemment son 
roy a l’extreme ligne de valeur et grandeur souve- 
raine. On peult reprouver la magnanimité de ces deux 
soldats qui respondirent 4 Neron, a sa barbe, Pun 
enquis de luy pourquoy il luy vouloit mal : « Je t’ay- 
moy quand tu le valois; mais depuis que tu es devenu 
parricide, boutefeu, basteleur, cochier, je te hay comme 
tu merites; » Paultre, pourquoy il le vouloit tuer : 
« Parceque je ne treuve aultre remede a tes continuels 

malefices : » mais les publics et universels tesmoi- 
gnages qui, aprez sa mort, ont esté rendus, et le seront 
a tout jamais a luy et a touts meschants comme lIuy, 
de ses tyranniques et vilains deportements, qui de 
sain entendement les peult reprouver? 

Il me desplaist qu’en une si saincte police que la 
lacedemonienne, se feust meslee une si feincte ceri- 
monie : A la mort des roys, touts les confederez et 
voisins, et touts les Ilotes, hommes, femmes, pesle- 
mesle, se descoupoient le front pour tesmoignage de 
dueil, et disoient en leurs cris et lamentations, que 
celuy la, quel qu’il eust esté, estoit le meilleur roy de 
touts les leurs; attribuant au reng le loz qui appar- 
tenoit au merite, et qui appartient au premier merite, 
au postreme et dernier reng. 

Aristote, qui remue toutes choses, s’enquiert, sur 
le mot de Solon, que « Nul avant mourir ne peult estre 
dict heureux, » si celuy 1A mesme qui a vescu, et qui 
est mort a souhait, peult estre dict heureux si sa 
renommee va mal, si sa posterité est miserable. Pen- 
dant que nous nous remuons, nous nous portons par 
‘preoccupation ou il nous plaist; mais estant hors de 
Vestre, nous n’avons aucune communication avecques 
ce qui est : et seroit meilleur de dire a Solon que jamais 
homme n’est donc heureux, puisqu’il ne l’est qu’aprez 
qu’il n’est plus. 

Quisquam 
Vix radicitus e vita se tollit, et jecit : 
Sed facit esse sui quiddam super inscius ipse... 
Nec removet satis a projecto corpore sese, et 
Vindicat *. 


Bertrand du Glesquin mourut au siege du chasteau 
de Randon, prez du Puy en Auvergne : les assiegez, 
s’estants rendus aprez, feurent obligez de porter les 
clefs de la place sur le corps du trespassé. Barthelemy 
d’Alviane, general de l’armee des Venitiens, estant 


1. On trouve 4 peine un sage qui s’arrache totalement 4a la vie. 
Incertain de l’avenir, /homme s’imagine qu’une partie de son étre 
Jui survit; il ne peut s’affranchir de ce corps qui périt et tombe. 
Lucr&ce, III, 890 et 895. 

mort au service de leurs guerres en la Bresse, et son 
corps ayant esté apporté a Venise par le Veronois, terre 
ennemie, la pluspart de ceulx de l’armee estoient 
d’advis qu’on demandast sauf-conduict pour le pas- 
sage A ceulx de Verone : mais Theodore Trivulce y 
contredict; et choisit plustost de le passer par vifve 
force, au hazard du combat : « N’estant convenable, 
disoit il, que celuy qui en sa vie n’avoit jamais eu 
peur de ses ennemis, estant mort feist demonstration 
de les craindre. » De vray, en chose voysine, par les 
loix grecques, celuy qui demandoit 4 l’ennemy un 
corps pour l’inhumer, renongoit a la victoire, et ne luy 
estoit plus loisible d’en dresser trophee : a celuy qui 
en estoit requis, c’estoit tiltre de gaing. Ainsi perdit 
Nicias Padvantage quwil avoit nettement gaigné sur 
les Corinthiens; et, au rebours, Agesilaus asseura 
celuy qui luy estoit bien doubteusement acquis sur 
les Boeotiens. 

Ces traicts se pourroient trouver estranges, s’il 
n’estoit receu de tout temps non seulement d’estendre 
le soing de nous au dela cette vie, mais encores de croire 
que bien souvent les faveurs celestes nous accom- 
paignent au tumbeau et continuent a nos reliques. De 
quoy il y a tant d’exemples anciens, laissant 4 part 
les nostres, qu'il n’est besoing que je m’y estende. 
Edouard premier, roy d’Angleterre, ayant essayé, aux 
longues guerres d’entre luy et Robert, roy d’Escosse, 
combien sa présence donnoit d’advantage a ses affaires, 
rapportant tousjours la victoire de ce qu’il entre- 
prenoit en personne; mourant, obligea son fils, par 
solennel serment, & ce qu’estant trespassé il feist 
bouillir son corps pour desprendre sa chair d’avecques 
les os, laquelle il feist enterrer; et quant aux os, qu’il 
les reservast pour les porter avecques luy et en son 
armee, toutes les fois qu’il lui adviendroit d’avoir 
guerre contre les Escossois : comme si la destinee avoit 
fatalement attaché la victoire A ses membres. Jean 
Zischa, qui troubla la Boéme pour la deffense des 
erreurs de Wiclef, voulut qu’on l’escorchast aprez sa 
mort, et de sa peau qu’on feist un tabourin 4 porter 
a la guerre contre ses ennemis; estimant que cela 

ayderoit a continuer les advantages qu’il avoit eus 
aux guerres par luy conduictes contre eulx. Certains 
Indiens portoient ainsi au combat contre les Espagnols 
_les ossements d’un de leurs capitaines, en conside- 
ration de l’heur qu’il avoit eu en vivant : et d’aultres 
peuples, en ce mesme monde, traisnent a la guerre les 
corps des vaillants hommes qui sont morts en leurs 
battailles, pour leur servir de bonne fortune et d’encou- 
ragement. Les premiers exemples ne reservent au 
tumbeau que la reputation acquise par leurs actions 
passees; mais ceulx cy y veulent encores mesler la 
puissance d’agir. 

Le faict du capitaine Bayard est de meilleure compo- 
sition : lequel, se sentant blecé 4 mort d’une harque- 
busade dans le corps, conseillé de se retirer de la 
meslee, respondit qu’il ne commenceroit point sur sa 
fin A tourner le dos a l’ennemy; et ayant combattu 
autant qu’il eut de force, se sentant defaillir et 
eschapper du cheval, commanda a son maistre d’hostel 
de le coucher au pied d’un arbre, mais que ce feust 
en facon qu’il mourust le visage tourné vers l’ennemy : 
comme il feit. 

Tl me fault adjouster cet aultre exemple aussi 
remarquable, pour cette consideration, que nul des 
precedents. L’empereur Maximilian, bisayeul du roy 
Philippes qui est 4 present, estoit prince doué de tout 
plein de grandes qualitez, et entre aultres d’une beauté 
de corps singuliere : mais parmy ces humeurs il avoit 
cette cy, bien contraire 4 celle des princes qui, pour 
despescher les plus importantes affaires, font leur 
throsne de leur chaire percee; c’est qu’il n’eut jamais 
valet de chambre si privé, 4 qui il permeist de le veoir 
en sa garderobbe : il se desroboit pour tumber de l’eau, 
aussi religieux qu’une pucelle 4 ne descouvrir ny a 
medecin, ny a qui que ce feust, les parties qu’on a 
accoustumé de tenir cachées. Moi qui ay la bouche si 
effrontee, suis pourtant par complexion touché de cette 
honte : si ce n’est 4 une grande suasion de la necessité 
ou de la volupté, je ne communique gueres aux yeulx 
de personne les membres et actions que nostre cous- 
tume ordonne estre couvertes; j’y souffre plus de 

contrainctes que je n’estime bienseant 4 un homme, 
et surtout a4 un homme de ma profession. Mais luy en 
veint a telle superstition, qu’il ordonna, par paroles 
expresses de son testament, qu’on luy attachast des 
calessons quand il seroit mort. Il debvoit adjouster, 
par codicille, que celuy qui les luy monteroit eust les 
yeulx bandez. L’ordonnance que Cyrus faict a ses 
enfants que ny eulx, ny aultre, ne veoye et touche son 
corps aprez que l’ame en sera separee, je l’attribue a 
quelque sienne devotion; car et son historien et luy, 
entre leurs grandes qualitez, ont semé par tout le 
cours de leur vie un singulier soing et reverence & la 
religion. 

Ce conte me despleut, qu’un grand me feit d’un 
mien allié, homme assez cogneu et en paix et en 
guerre : c’est que, mourant bien vieil en sa court, 
tormenté de douleurs extremes de la pierre, il amusa 
toutes ses heures dernieres, avec un soing vehement, a 
disposer l’honneur et la cerimonie de son enterrement, 
et somma toute la noblesse qui le visitoit de luy donner 
parole d’assister 4 son convoy : a ce prince mesme, 
qui le veit sur ses derniers traicts, il feit une instante 
supplication que sa maison feust commandee de s’y 
trouver, employant plusieurs exemples et raisons a 
prouver que c’estoit chose qui appartenoit 4 un homme 
de sa sorte; et sembla expirer content, ayant retiré 
cette promesse, et ordonné a son gré la distribution et 
ordre de sa montre. Je n’ay gueres veu de vanité si 
perseverante. 

Cette aultre curiosité contraire, en laquelle je n’ay 
point aussi faulte d’exemple domestique, me semble 
germaine a cette cy : d’aller se soignant et passion- 
nant a ce dernier poinct, a regler son convoy A quelque 
particuliere et inusitee parcimonie, A un serviteur et 
une lanterne. Je veoy louer cette humeur, et 1l’ordon- 
nance de Marcus Aemilius Lepidus, qui deffendit a ses 
heritiers d’employer pour luy les cerimonies qu’on 
avoit accoustumé en telles choses. Est ce encores tem- 
perance et frugalité d’eviter la despense et la volupté, 
desquelles l’usage et la cognoissance nous est imper- 
ceptible? voila une aysee reformation, et de peu de 

coust. S’il esteit besoing d’en ordonner, je serois 
d’advis qu’en celle 14, comme en toutes actions de la 
vie, chascun en rapportast la regle au degré de sa 
fortune. Et le philosophe Lycon prescrit sagement a 
ses amis de mettre son corps ot ils adviseront pour le 
mieulx; et quant aux funerailles, de les faire ny super- 
flues ny mechaniques. Je lairray purement la cous- 
tume ordonner de cette cerimonie, et m’en remettray 
a la discretion des premiers 4 qui je tumberay en 
charge. Totus hic locus est contemnendus in nobis, non 
negligendus in nostris+, Et est sainctement dict a un 
sainct : Curatio funeris, conditio sepulture, pompa 
exsequiarum, magis sunt vivorum solatia, quam subsidia 
mortuorum®. Pour tant Socrates a Criton, qui sur 
Vheure de sa fin luy demande comment il veult estre 
enterré : « Comme vous voudrez, » respond il. Si j’avois 
a m’en empescher plus avant, je trouveroy plus 
galant d’imiter ceulx qui entreprennent, vivants et 
respirants, jouyr de Vordre et honneur de leur sepul- 
ture, et qui se plaisent de veoir en marbre leur morte 
contenance. Heureux qui sachent resjouyr et gratifier 
leur sens par l’insensibilité, et vivre de leur mort! 

A peu que je n’entre en haine irreconciliable contre 
toute domination populaire, quoyqu’elle me semble 
la plus naturelle et equitable, quand il me souvient de 
cette inhumaine injustice du peuple athenien, de faire 
mourir sans remission, et sans les vouloir seulement 
ouyr en leurs deffenses, ces braves capitaines venants 
de gaigner contre les Lacedemoniens la battaille navale 
prez les isles Argineuses, la plus contestee, la plus forte 
battaille que les Grecs ayent oncques donnee en mer 
de leurs forces; parcequ’aprez la victoire ils avoient 
suyvi les occasions que la loy de la guerre leur presen- 
toit, plustost que de s’arrester a recueillir et inhumer 
leurs morts. Et rend cette execution plus odieuse le 


1. C’est un soin qu’il faut mépriser pour soi-méme et ne pas négliger 
pour les siens. CIcERON, Tuscul. quest., I, 45. 

2. Le soin des funérailles, le choix de la sépulture, la pompe des 
obséques, sont moins nécessaires a la tranquillité des morts qu’a la 
consolation des vivants. SAINT AUGUSTIN, Cilé de Dieu, I, 12. 

faict de Diomedon : cettuy cy est l’un des condeninez, 
homme de notable vertu et militaire et politique, 
lequel, se tirant avant pour parler, aprez avoir oui 
Varrest de leur condemnation, et trouvant seulement 
lors temps de paisible audience, au lieu de s’en servir 
au bien de sa cause, et a descouvrir l’evidente injustice 
d’une si cruelle conclusion, ne representa qu’un soing 
de la conservation de ses juges; priant les dieux de 
tourner ce jugement a leur bien; et, a fin que, par 
faulte de rendre les voeux que luy et ses compaignons 
avoient vouez en recognoissance d’une illustre fortune, 
ils n’attirassent lire des dieux sur eulx, les advertis- 
sant quels voeux c’estoient; et, sans dire aultre chose, 
et sans marchander, s’achemina de ce pas courageu- 
sement au supplice. 

La fortune, quelques annees aprez, les punit de 
mesme pain soupe : car Chabrias, capitaine general de 
leur armee de mer, ayant eu le dessus du combat contre 
Pollis, admiral de Sparte, en l’isle de Naxe, perdit le 
fruict tout net et comptant de sa victoire, tresimpor- 
tant a leurs affaires, pour n’encourir le malheur de cet 
exemple; et, pour ne perdre peu de corps morts de 
ses amis qui flottoient en mer, laissa voguer en sauveté 
un monde d’ennemis vivants qui, depuis, leur feirent 
bien acheter cette importune superstition. 


Queris, quo jaceas, post obitum, loco? 
Quo non nata jacent?. 


Cet aultre redonne le sentiment du repos a un corps 
sans ame : 


Neque sepulcrum, quo recipiatur, habeat, portum corporis; 
Ubi, remissa humana vita, corpus requiescat a malis?; 


1. Veux-tu savoir ou tu seras aprés la mort? Ow sont les choses 
A naitre. SENEQUE, Troad., Chor., act. 2, v. 30. 
2. Loin de toi, pour jamais, cette paix des tombeaux, 
Ou le corps fatigué trouve enfin le repos! 
Ennius apud Cic., Tuscul., I, 44. 

tout ainsi que nature nous faict veoir que plusieurs 
choses mortes ont encores des relations occultes a la 
vie : le vin s’altere aux caves, selon aulcunes mutations 
des saisons de sa vigne; et la chair de venaison change 
d’estat aux saloirs, et de goust, selon les loix de la 
chair vifve, a ce qu’on dict. 


CHAPITRE IV 
COMME L’AME DESCHARGE SES PASSIONS 
SUR DES OBJECTS FAULS, 
QUAND LES VRAIS LUY DEFAILLENT 


Un gentilhomme des nostres, merveilleusement sub- 
ject ala goutte, estant pressé par les medecins de laisser 
du tout l’usage des viandes salees, avoit accoustumé 
de respondre plaisamment, que « Sur les efforts et 
torments du mal, il vouloit avoir 4 qui s’en prendre; 
et que s’escriant, et mauldissant tantost le cervelat, 
tantost la langue de bceuf et le jambon, il s’en sentoit 
d’autant allegé. » Mais, en bon escient, comme le bras 
estant haulsé pour frapper, il nous deult si le coup ne 
rencontre et qu’il aille au vent; aussi que pour rendre 
une veue plaisante, il ne fault pas qu’elle soit perdue 
et escartee dans le vague de l’air, ains qu’elle ayt butte 
pour la soustenir a raisonnable distance : 


Ventus ut amittit vires, nisi robore dense 
Occurrant silve, spatio diffusus inani?: 


de mesme il semble que l’ame esbranlee et esmue se 
perde en soy mesme si on ne luy donne prinse; et fault 
tousjours luy fournir d’object ot elle s’abbutte et 
agisse. Plutarque dict, 4 propos de ceulx qui s’affec- 
tionnent aux guenons et petits chiens, que la partie 
amoureuse qui est en nous, a faulte de prinse legitime, 
plustost que de demourer en vain, s’en forge ainsin 
une faulse et frivole. Et nous veoyons que l’ame en 
ses passions se pipe plustost elle mesme, se dressant un 
fauls subject et fantastique, voire contre sa propre 


1, Et comme le vent, si d’épaisses foréts n’irritent sa fureur, perd 
ses forces dissipées dans le vague de l’air. Lucarn, III, 362. 

creance, que de n’agir contre quelque chose. Ainsin 
emporte les bestes leur rage 4 s’attaquer 4 la pierre et 
au fer qui les a blecees, et A se venger a belles dents 
sur soy mesme du mal qu’elles sentent : 


Pannonis haud aliter post ictum szevior ursa, 
Cui jaculum parva Libys amentavit habena, 
Se rotat in vulnus, telumque irata receptum 
Impetit, et secum fugientem circuit hastam +. 


Quelles causes n’inventons nous des malheurs qui 
nous adviennent? 4 quoy ne nous prenons nous, A tort 
ou a droict, pour avoir ott nous escrimer? Ce ne sont 
pas ces tresses blondes que tu deschires, ny la blan- 
cheur de cette poictrine que despitee tu bats si cruelle- 
ment, qui ont perdu dun malheureux plomb ce frere 
bien aymé : prens t’en ailleurs. Livius parlant de 
Yarmée romaine en Espaigne, aprez la perte des deux 
freres, ses grands capitaines?, flere omnes repente, et 
offensare capita : c'est un usage commun. Et le philo- 
sophie Bion, de ce roy qui de dueil s’arrachoit les poils, 
feut il pas plaisant? « Cestuy cy pense il que la pelade 
soulage le dueil? » Qui n’a veu mascher et engloutir 
les chartes, se gorger d’une balle de dez, pour avoir ou 
se venger de la perte de son argent? Xerxes fouetta la 
mer, et escrivit un cartel de desfi au mont Athos; et 
Cyrus amusa toute une armee plusieurs jours a se 
venger de la riviere de Gyndus, pour la peur qu’il avoit 
eue en la passant; et Caligula ruina une trés-belle 
maison pour le plaisir que sa mere y avoit eu. 

Le peuple disoit en ma jeunesse, qu’un roy de nos 
voisins, ayant receu de Dieu une bastonade, jura de 
s’en venger, ordonnant que de dix ans on ne le priast 
ny parlast de luy, ny, autant qu’il estoit en son aucto- 
rité, qu’on ne creust en luy. Par ot on vouloit peindre 
non tant la sottise que la gloire naturelle a la nation, 


1. Ainsi l’ourse, plus terrible aprés sa blessure, se replie sur sa 
plaie; furieuse, elle veut mordre le trait qui la déchire, et poursuit 


le fer qui tourne avec elle. Lucain, VI, 220. 
2. Publius et Cnéius Scipion. Tire-LivE dit, X XV, 37, que «chacun 


se mit aussitét a pleurer et a se frapper la téte. » 

dequoy estoit le conte; ce sont vices tousjours con- 
joincts : mais telles actions tiennent, a la verité, un’ 
peu plus encores d’oultrecuidance que de bestise. 
Augustus Cesar, ayant esté battu par la tempeste sur 
mer, se print a desfier le dieu Neptunus, et en la 
pompe des jeux circenses feit oster son image du reng 
ow elle estoit parmi les aultres dieux, pour se venger 
de luy : en quoy il est encores moins excusable que les 
precedents, et moins qu’il ne feut depuis, lors qu’ayant 
perdu une battaille soubs Quintilius Varus, en Alle- 
maigne, il alloit de cholere et de desespoir chocquant 
sa teste contre la muraille, en s’escriant : « Varus, 
rends moy mes soldats : » car ceulx 1a surpassent 
toute folie, d’autant que l’impieté y est joincte, qui 
s’en adressent 4 Dieu mesme ou a la fortune, comme si 
elle avoit des aureilles subjectes 4 nostre batterie; A 
Vexemple des Thraces, qui, quand il tonne ou esclaire, 
se mettent a tirer contre le ciel d’une vengeance tita- 
nienne, pour renger Dieu 4 raison, A coups de fleches. 
Or, comme dict cet ancien poéte chez Plutarque : 


Point ne se fault courroucer aux affaires; 
Il ne leur chault de toutes nos choleres. 


Mais nous ne dirons jamais assez d’injures au desre- 
glement de nostre esprit. 


CHAPITRE V 


SI LE CHEF D’UNE PLACE ASSIEGEE DOIT SORTIR 
POUR PARLEMENTER : 


Lucius Marcius, legat des Romains en la guerre 
contre Perseus, roy de Macedoine, voulant gaigner le 
temps qu’il luy falloit encores 4 mettre en poinct son 
armee, sema des entrejects d’accord, desquels le roy 
endormy accorda trefve pour quelques jours, fournis- 
sant par ce moyen son ennemy d’opportunité et loisir 
pour s’armer; d’ow le roy encourut sa derniere ruyne. 
Si est ce que les vieux du senat, memoratifs des mceurs 
de leurs peres, accuserent cette practique, comme 
ennemie de leur style ancien, qui feut, disoient ils, 
combattre de vertu, non de finesse, ny par surprinses 
et rencontres de nuict, ny par fuittes appostees et 
recharges inopinees; n’entreprenants guerre qu’aprez 
l’avoir denoncee, et souvent aprez avoir assigné l’heure 
et le lieu de la battaille. De cette conscience ils ren- 
voyerent & Pyrrhus son traistre medecin, et aux 
Phalisques leur desloyal maistre d’eschole. C’estoient 
les formes vrayement romaines, non de la grecque 
subtilité et astuce punique, oui le vaincre par force 
est moins glorieux que par fraude. Le tromper peult 
servir pour le coup : mais celuy seul se tient pour 
surmonté, qui scait avoir esté ny par ruse ny de sort, 
mais par vaillance, de troupe 4 troupe, en une franche 
et juste guerre. Il appert bien par ce langage de ces © 
bonnes gents, qu’ils n’avoient encores receu cette belle 


sentence, 
Dolus, an virtus, quis in hoste requirat '? 


1, Qu’importe qu’on triomphe ou par force ou par ruse? 
Viraite, Enéide, 11, 390, trad. de Delille. 

Les Achaiens, dict Polybe, detestoient toute voye 
de tromperie en leurs guerres, n’estimants victoire, 
sinon ot les courages des ennemis sont abbattus. Fam 
vir sanctus et sapiens sciet veram esse victoriam, que, 
salva fide et integra dignitate, parabitur', dict un aultre. 


Vosne velit, an me, regnare hera, quidve ferat, fors, 
Virtute experiamur *. 


Au royaume de Ternate, parmy ces nations que si 
pleine bouche nous appellons barbares, la coustume 
porte qu’ils n’entreprennent guerre sans l’avoir premie- 
rement denoncee; y adjoustants ample declaration des 
moyens qu’ils ont a y employer, quels, combien 
d’hommes, quelles munitions, quelles armes, offen- 
sifves et deffensifves; mais aussi, cela faict, si leurs 
ennemis ne cedent et viennent a accord, ils se donnent 
loy de se servir 4 leur guerre, sans reproche, de tout 
ce qui aide 4 vaincre. 

Les anciens Florentins estoient si esloingnez de 
vouloir gaigner advantage sur leurs ennemis par sur- 
prinse, qu’ils les advertissoient, un mois avant que de 
mettre leur exercite aux champs, par le continuel son 
de la cloche quwils nommoient Martinella. 

Quant a nous, moins superstitieux, qui tenons celuy 
avoir l’honneur de la guerre qui en a le proufit, et qui, 
aprez Lysander, disons que, « ott la peau du lyon ne 
peult suffire, il y fault coudre un loppin de celle du 
regnard, » les plus ordinaires occasions de surprinse 
se tirent de cette practique; et n’est heure, disons- 

nous, ot. un chef doibve avoir plus l’ceil au guet que 
~ celle des parlements et traictez d’accord; et, pour cette 
cause, c’est une regle, en la bouche de touts les hommes 
de guerre de nostre temps, « qu’il ne faut jamais que le 
gouverneur en une place assiegee sorte luy mesme 
pour parlementer. » Du temps de nos peres, cela feut 


1. L’homme sage et vertueux doit savoir que la seule victoire est 
celle que peuvent avouer la bonne foi et l’honneur. FLorus, I, 12. 
2. Eprouvons par le courage si c’est A vous ou A moi que la for 


tune, maitresse des événements, destine empire. ENNIUS apud 
Cic., de Officiis, I, 12. 

reproché aux seigneurs de Montmord et de Il’Assigny, 
deffendants Mouson contre le comte de Nansau!. Mais 
aussi, a ce compte, celuy la seroit excusable qui sor- 
tiroit en telle facon que la seureté et l’advantage 
demourast de son costé; comme feit en la ville de 
Regge le comte Guy de Rangon (s’il en fault croire du 
Bellay, car Guicciardin dict que ce feut luy mesme), 
lors que le seigneur de l’Escut s’en approcha pour 
parlementer; car il abandonna de si peu son fort, qu’un 
trouble s’estant esmeu pendant ce parlement, non 
seulement monsieur de l’Escut, et sa trouppe qui 
estoit approchee avecques luy, se trouva le plus foible, 
de facon qu’Alexandre Trivulce y feut tué, mais luy 
mesme feut contrainct, pour le plus seur, de suyvre le 
comte, et se jecter, sur sa foy, a l’abri des coups dans 
la ville. 

Eumenes, en Ja ville de Nora, pressé par Antigonus, 
qui Vassiegeoit, de sortir pour luy parler, alleguant 
que c’estoit raison qu’il veinst devers luy, attendu 
gqu’il estoit le plus grand et le plus fort, aprez avoir 
faict cette noble response, « Je n’estimeray j’amais 
homme plus grand que moy, tant que j’aurai mon 
espee en ma puissance, » n’y consentit, qu’ Antigonus 
ne luy eust donné Ptolemeus son propre nepveu en 
ostage, comme il demandoit. 

Si est ce qu’encores en y a il qui se sont tresbien 
trouvez de sortir sur la parole de l’assaillant : tesmoing 
Henry de Vaux, chevalier champenois, lequel estant 
assiegé dans le chasteau de Commercy par les Anglois, 
Barthelemy de Bonnes, qui commandoit au siege, 
ayant par dehors faict sapper la pluspart du chasteau, 
si qu’il ne restoit que le feu pour accabler les assiegez 
soubs les ruynes, somma ledit Henry de sortir a parle- 
menter pour son proufit, comme il feit luy quatriesme; 
et son evidente ruyne luy ayant esté montree a |’ ceil, 
il s’en sentit singulierement obligé 4 V’ennemy; a la 
discretion duquel apres qu’il se feut rendu et sa 
trouppe, le feu estant mis a la mine, les estansons de 


1. Pont-a-Mousson contre le comte de Nassau. 

bois étant venus 4a faillir, le chasteau feut emporté de 
fond en comble. 

Je me fie ayseement a la foy d’aultruy; mais 
malayseement le feroy je, lors que je donnerois a juger 
Vavoir plustost faict par desespoir et faulte de cceur. 
que par franchise et flance de sa loyauté. 


CHAPITRE VI 


L’HEURE DES PARLEMENTS, DANGEREUSE 


Toutesfois je veis dernierement, en mon voisinage 
de Mussidan, que ceulx qui en feurent deslogez a force 
par nostre armee, et aultres de leur party, crioyent, 
comme de trahison, de ce que pendant les entremises 
d’accord, et le traicté se continuant encores, on les 
avoit surprins et mis en pieces : chose qui eust eu a 
Vadventure apparence en aultre siecle. Mais, comme je 
viens de dire, nos facons sont entierement esloingnees 
de ces regles; et ne se doibt attendre fiance des uns 
aux aultres, que le dernier sceau d’obligation n’y soit 
passé; encores y a il lors assez a faire : et a tousjours 
esté conseil hazardeux, de fier a la licence d’une armee 
victorieuse l’observation de la foy qu’on a donnee a 
une ville qui vient de se rendre par doulce et favorable 
composition, et d’en laisser, sur la chaulde, l’entrée 
libre aux soldats. 

L. Aemilius Regillus, preteur romain, ayant perdu 
son temps a essayer de prendre la ville de Phocees a 
force, pour la singuliere prouesse des habitants a se 
bien deffendre, feit pache avec eulx de les recevoir pour 
amis du peuple romain, et d’y entrer comme en ville 
confederee, leur ostant toute crainte d’action hostile : 
mais y ayant quand et luy introduict son armee pour 
s’y faire veoir en plus de pompe, il ne feut en sa puis- 
sance, quelque effort qu’il y employast, de tenir la 
bride a ses gents; et veit devant ses yeulx fourrager 
bonne partie de la ville, les droicts de l’avarice et de 
la vengeance suppeditants ceulx de son auctorité et 
de la discipline militaire. 

Cleomenes disoit que quelque mal qu’on peust faire 
aux ennemis en guerre, cela estoit par dessus la 
justice, et non subject a icelle, tant envers les dieux 

qu’envers les hommes; et ayant faict trefve avecques 
les Argiens pour sept jours, la troisiesme nuict aprez 
il les alla charger tout endormis, et les desfeit, alle- 
guant qu’en sa trefve il n’avoit pas esté parlé des 
nuicts; mais les dieux vengerent cette perfide subtilité. 

Pendant le parlement, et qu’ils musoient sur leurs 
seuretez, la ville de Casilinum feust saisie par sur- 
prinse; et cela pourtant au siecle des plus justes capi- 
taines et de la plus parfaicte milice romaine : car il 
n’est pas dict qu’en temps et lieu il ne soit permis de 
nous prevaloir de la sottise de nos ennemis, comme 
nous faisons de leur lascheté. Et certes la guerre a 
naturellement beaucoup de privileges raisonnables, 
au prejudice de la raison; et icy fault la regle, Neminem 
id agere, ut ex alterius predetur inscitia!; mais je 
m’estonne de Vestendue que Xenophon leur donne, 
et par les propos, et par divers exploicts de son parfaict 
empereur; aucteur de merveilleux poids en telles 
choses, comme grand capitaine, et philosophe des 
premiers disciples de Socrates; et ne consens pas 4 la 
mesure de sa dispense en tout et par tout. 

Monsieur d’Aubigny assiegeant Capoue, et aprez y 
avoir faict une furieuse batterie, le seigneur Fabrice 
Colonne, capitaine de la ville, ayant commencé a par- 
lementer de dessus un bastion, et ses gents faisants 
plus molle garde, les nostres s’en emparerent et meirent 
tout en pieces. Et de plus fresche memoire, 4 Yvoy, 
le seigneur Julien Rommero, ayant faict ce pas de clere 
de sortir pour parlementer avecques monsieur le con- 
nestable, trouva au retour sa place saisie. Mais a fin 
que nous ne nous en allions pas sans revenche, le 
marquis de Pesquaire assiegeant Genes, oti le duc 
Octavian Fregose commandoit soubs nostre protec- 
tion, et l’accord entre eulx ayant esté poulsé si avant 
qu’on le tenoit pour faict; sur le point de la conclusion, 
les Espaignols, s’estants coulés dedans, en userent 
comme en une victoire planiere. Et depuis, 4 Ligny 


1. Que personne ne doit chercher a faire son profit de la sottise 
d’autrui. CicERon, de Offic., ITI, 17. 

en=Barrois, ol le comte de Brienne commandoit, 
VYempereur l’ayant assiegé en personne, et Bertheville, 
lieutenant dudict comte, estant sorty pour parle- 
menter, pendant le parlement la ville se trouva saisie. 


Fut il vincer sempremai laudabil cosa. 
Vincasi o per fortuna, 0 per ingegno’, 


disent ils : mais le philosophe Chrysippus n’eust pas 
esté de cet advis; et moy aussi peu : car il disoit que 
ceulx qui courent a Venvy doibvent bien employer 
toutes leurs forces 4 la vistesse, mais il ne leur est 
pourtant aulcunement loisible de mettre la main sur 
leur adversaire pour l’arrester, ny de luy tendre la 
jambe pour le faire cheoir. Et plus genereusement 
encores ce grand Alexandre a Polypercon, qui luy 
suadoit de se servir de l’advantage que l’obseurité de 
la nuict lui donnoit pour assaillir Darius : « Point, 
dict il, ce n’est pas 4 moy de chercher des victoires 
desrobees : Malo me fortune peniteat, quam victoriz 


pudeat?. » 


Atque idem fugientem haud est dignatus Oroden 
Sternere, nec jacta cecum dare cuspide vulnus : 
Obvius adversoque occurrit, seque viro vir 

Contulit, haud furto melior, sed fortibus armis * 


1. Que la victoire soit due au hasard ou a V’habileté, elle est tou- 
jours glorieuse. ArrosTo, cant. XV, v. 1. 

2, J’aime mieux avoir a me plaindre de la fortune qu’a rougir 
de ma victoire. QuUINTE CuRcE, IV, 13. 

83. Le fier Mézence ne daigne pas frapper Orode dans sa fuite, ni 
lancer un dard que l’ceil de son ennemi ne puisse voir partir; il le 
poursuit, l’atteint, l’attaque de front; ennemi de la ruse, il veut 
yaincre par la seule valeur. VirGILE, Enéide, X, 732. 


CHAPITRE VII 


QUE L’INTENTION JUGE NOS ACTIONS 


La mort, dict on, nous acquitte de toutes nos obliga- 
tions. J’en scay qui l’ont prins en diverse facon. Henry 
septiesme, roy d’Angleterre, feit composition avecques 
dom Philippe, fils de l’empereur Maximilian, ou, pour 
le confronter plus honnorablement, pere de l’empereur 
Charles cinquiesme, que ledict Philippe remettroit 
entre ses mains le duc de Suffole de la Rose blanche, 
son ennemy, lequel s’en estoit fuy et retiré au Pais 
Bas, moyennant qu’il promettoit de n’attenter rien 
sur la vie dudict duc : toutesfois, venant a mourir, il 
commanda par son testament 4 son fils de le faire 
mourir soubdain aprez qu’il seroit decedé. Derniere- 
ment, en cette tragedie que le duc d’Albe nous feit 
voir a Bruxelles ez comtes de Horne et d’Aiguemond, 
il y eut tout plein de choses remarquables; et, entre 
aultres, que le comte d’Aiguemond, soubs la foy et 
asseurance duquel le comte de Horne s’estoit venu 
rendre au duc d’Albe, requit avecques grande instance 
qu’on le feist mourir le premier, a fin que sa mort 
laffranchist de ’obligation qu’il avoit audict comte de 
Horne. Il semble que la mort n’ayt point deschargé 
le premier de sa foy donnee, et que le second en estoit 
quitte, mesme sans mourir. Nous ne pouvons estre 
tenus au dela de nos forces et de nos moyens; a cette 
cause, parceque les effects et executions ne sont 
aulcunement en nostre puissance, et qu’il n’y a rien 
a bon escient en nostre puissance que la volonté; en 
celle la se fondent par necessité¢, et s’establissent toutes 
les regles du debvoir de homme : par ainsi le comte 
d’Aiguemond tenant son ame et volonté endebtee a 
sa promesse, bien que la puissance de l’effectuer ne 
feust pas en ses mains, estoit sans doubte absouls de 

son debvoir, quand il eust survescu le comte de Horne. 
Mais le roy d’Angleterre faillant 4 sa parole par son 
intention, ne se peult excuser pour avoir retardé 
jusques aprez sa mort l’execution de sa desloyauté; 
non plus que le masson de Herodote, lequel ayant 
loyalement conservé durant sa vie le secret des thre- 
sors du roy d’Aegypte son maistre, mourant, le descou- 
vrit a ses enfants. 

J’ay veu plusieurs de mon temps, convaincus par 
leur conscience, retenir de l’aultruy, se disposer a y 
satisfaire par leur testament et aprez leur decez. Ils 
ne font rien qui vaille, ny de prendre terme a chose si 
pressante, ny de vouloir restablir une injure avecques 
si peu de leur ressentiment et interest. Ils doibvent 
du plus leur; et d’autant qu’ils payent plus poisam- 
ment et incommodeement, d’autant en est leur satis- 
faction plus juste et meritoire : la penitence demande 
a charger. Ceulx la font encores pis, qui reservent la 
declaration de quelque haineuse volonté envers le 
proche, a leur derniere volonté, l’ayant cachee pendant 
la vie; et montrent avoir peu de soing du propre 
-honneur, irritants l’offensé a Vencontre de leur 
memoire, et moins de leur conscience, n’ayants, pour 
le respect de la mort mesme, sceu faire mourir leur 
maltalent, et en estendant la vie oultre la leur. Iniques 
juges, qui remettent a juger alors qu’ils n’ont plus 
cognoissance de cause. Je me garderay, si je puis, que 
ma mort die chose que ma vie n’ayt premierement 
dict, et apertement. 


CHAPITRE VIII 


DE L’OYSIFVETE 


Comme nous veoyons des terres oysifves, si elles 
sont grasses et fertiles, foisonner en cent mille sortes 
d’herbes sauvages et inutiles, et que, pour les tenir en 
office, il les fault assubjectir et employer a certaines 
semences pour nostre service; et comme nous veoyons 
que les femmes produisent bien toutes seules des amas 
et pieces de chair informes, mais que, pour faire une 
generation bonne et naturelle, il les fault embesongner 
d’une autre semence : ainsin est il des esprits; si on ne 
les occupe a certain subject qui les bride et contraigne, 
ils se jectent desreglez, par cy par la, dans le vague 
champ des imaginations, 


Sicut aque tremulum labris ubi lumen ahenis, 
Sole repercussum, aut radiantis imagine lune, 
Omnia pervolitat late loca; jamque sub auras 
Erigitur, summique ferit laquearia tecti+; 


et n’est folie ny resverie qu’ils ne produisent en cette 
agitation, 
Velut egri somnia, vane 
Finguntur species *. 


L’ame qui n’a point de but estably, elle se perd : car 


> 


1. Ainsi, lorsque dans un vase d’airain une onde agitée réfléchit 
Vimage du soleil ou les pales rayons de Phébé, la lumiére voltige 
incertaine, monte, descend, et frappe les lambris de ses mobiles 
reflets. VIRGILE, Enéide, VIII, 22. 


2. Se forgeant des chiméres, qui ressemblent aux songes d’un 
malade Horace, Art poélique, v. 7 

comme on dict, c’est n’estre en aulcun lieu, que 
d’estre par tout. 


Quisquis ubique habitat, Maxime, nusquam habitat 1. 


Dernierement que je me retiray chez moy, deliberé, 
autant que je pourroy, ne me mesler d’aultre chose 
que de passer en repos et a part ce peu qui me reste de 
vie; il me sembloit ne pouvoir faire plus grande faveur 
a mon esprit, que de le laisser en pleine oysifveté 
s’entretenir soy mesme, et s’arrester et rasseoir en 
soy, ce que j’esperoy gqu’il peust meshuy faire plus 
ayseement, devenu avecques le temps plus poisant et 
plus meur : mais je treuve, comme 


Variam semper dant otia mentem ?, 


qu’au rebours, faisant le cheval eschappé, il se donne 
cent fois plus de carriere 4 soy mesme qu’il n’en prenoit 
pour aultruy; et m/’enfante tant de chimeres et 
monstres fantasques les uns sur les aultres, sans ordre 
et sans propos, que, pour en contempler 4 mon ayse 
Vineptie et l’estrangeté, j’ay commence de les mettre 
en roolle, esperant avecques le temps luy en faire 
honte a luy mesme. 


1. Martiat, liv. VII, épig. 73. Montaigne a traduit ce vers avant 


de le citer. 
2. Dans loisiveté, Vesprit s’égare en mille pensées diverses. 


Lucain, IV, 704. 

CHAPITRE 1X 


DES MENTEURS 


Il n’est homme & qui il siese si mal de se mesler de 
parler de memoire; car je n’en recognois quasy trace 
en moy; et ne pense qu’il y en ayt au monde une aultre 
si merveilleuse en defaillance. J’ay toutes mes aultres 
parties viles et communes; mais, en cette la, je pense 
estre singulier et tresrare, et digne de gaigner nom et 
reputation. Oultre l’inconvenient naturel que j’en 
souffre (car certes, veu sa necessité, Platon a raison de 
la nommer une grande et puissante deesse), si en mon 
pais on veult dire qu’un homme n’a point de sens, ils 
disent qu’il n’a point de memoire; et quand je me 
plains du default de la mienne, ils me reprennent et 
mescroyent, comme si je m’accusois d’estre insensé : 
ils ne veoyent pas de chois entre memoire et enten- 
dement. C’est bien empirer mon marché! Mais ils me 
font tort; car il se veoid par experience, plustost au 
rebours, que les memoires excellentes se joignent 
volontiers aux jugements debiles. Ils me font tort aussi 
en cecy, qui ne scay rien si bien faire qu’estre amy, 
que les mesmes paroles qui accusent ma maladie 
representent Vingratitude; on se prend de mon affec- 
tion 4 ma memoire; et d’un default naturel, on en fait 
un default de conscience : « Il a oublié, dict on, cette 
priere ou cette promesse ; il ne se souvient point de ses 
amis : [1 ne s’est point souvenu de dire, ou faire, ou 
taire cela, pour l’amour de moy. » Certes, je puis 
ayseement oublier : mais de mettre 4 nonchaloir la 
charge que mon amy m/’a donnee, je ne le fois pas. 
Qu’on se contente de ma misere, sans en faire une 
espece de malice, et de la malice autant ennemie de 
mon humeur ! 


Je me console aulcunement : Premierement, sur ce, 

Que c’est un mal duquel principalement j’ay tiré la 
raison de corriger un mal pire, qui se feust facilement 
produict en moy, scavoir est l’ambition; car cette 
defaillance est insupportable a qui s’empestre des 
negociations du monde : Que, comme disent plusieurs 
pareils exemples du progrez de nature, elle a volon- 
tiers fortifié d’aultres facultés en moy a mesure que 
cette cy s’est affoiblie; et irois facilement couchant et 
alanguissant mon esprit et mon jugement sur les traces 
d’auliruy, sans exercer leurs propres forces, si les 
inventions et opinions estrangieres m’estoyent pre- 
sentes par le benefice de la memoire : Que mon parler 
en est plus court; car le magasin de la memoire est 
volontiers plus fourny de matiere que n’est celuy de 
Vinvention. Si elle m’eust tenu bon, j’eusse assourdi 
touts mes amis de babil, les subjects esveillants cette 
_telle quelle faculté que j’ay de les manier et employer, 
eschauffants et attirants mes discours. C’est pitié : 
je Pessaye par la preuve d’aulcuns de mes privés amis; 
a mesure que ma memoire leur fournit la chose entiere 
et presente, ils reculent si arriere leur narration, et la 
chargent de tant de vaines circonstances, que, si le 
conte est bon, ils en estouffent la bonté; s’il ne l’est 
pas, vous estes 4 mauldire ou l’heur de leur memoire, 
ou Je malheur de leur jugement. Et c’est chose diffi- 
cile de fermer un propos et de le coupper depuis qu’on 
est arrouté; et n’est rien ot la force d’un cheval se 
cognoisse plus, qu’a fairé un arrest rond et net. Entre 
les pertinents mesmes, j’en veoy qui veulent et ne se 
peuvent desfaire de leur course : ce pendant qu’ils 
cherchent le poinct de clorre le pas, ils s’en vont bali- 
vernants et traisnants comme des hommes qui 
defaillent de foiblesse. Surtout les vieillards sont dan- 
gereux, a qui la souvenance des choses passees 
demeure, et ont perdu la souvenance de leurs redictes; 
j'ai veu des recits bien plaisants devenir tresennuyeux 
en la bouche d’un seigneur, chascun de l’assistance en 
ayant esté abbruvé cent fois. 
Secondement, qu’il me souvient moins des offenses 
receues, ainsi que disoit cet ancien : il me fauldroit 
un protocolle; comme Darius, pour n’oublier l’offense 

qu’il avoit receue des Atheniens, faisoit qu’un page, 
A touts les coups qu’il se mettoit a table, lui veinst 
rechanter par trois fois a Vaureille : « Sire, souvienne 
vous des Atheniens; » d’aultre part, les lieux et livres 
que je reveoy me rient tousjours d’une fresche nou- 
velleté. 

Ce n’est pas sans raison qu’on dict que, qui ne se 
sent point assez ferme de memoire ne se doibt pas 
mesler d’estre menteur. Je scay bien que les grammai- 
riens font difference entre dire mensonge, et mentir; 
et disent que dire mensonge c’est dire chose faulse, 
mais qu’on a prins pour vraye; et que la definition 
du mot de mentir en latin, d’ot nostre francois est 
party, porte autant comme aller contre sa conscience; 
et que, par consequent, cela ne touche que ceulx qui 
disent contre ce qu’ils scavent, desquels je parle. Or 
ceulx icy, ou ils inventent marc et tout, ou ils deguisent 
et alterent un fond veritable. Lors qu’ils deguisent et 
changent, a les remettre souvent en ce mesme conte, 
il est malaysé qu’ils ne se desferrent; parce que la 
chose, comme elle est, s’estant logee la premiere dans 
la memoire, et s’y estant empreinte par la voye de la 
cognoissance et de la science, il est malaysé qu’elle ne 
se represente 4 l’imagination, deslogeant la faulseté 
qui n’y peult avoir le pied si ferme ny si rassis, et que 
les circonstances du premier apprentissage, se cou- 
lants 4 touts coups dans l’esprit, ne facent perdre le 
souvenir des pieces rapportees faulses ou abastardies. 
En ce quils inventent tout a faict, d’autant qu’il n’y 
a nulle impression contraire qui chocque leur faulseté, 
ils semblent avoir d’autant moins a craindre de se 
mescompter. Toutesfois encores cecy, parce que c’est 
un corps vain et sans prinse, eschappe volontiers a la 
memoire, si elle n’est bien asseuree. De quoy j’ay sou- 
vent veu l’experience, et plaisamment, aux despens 
de ceulx qui font profession de ne former aultrement 
leur parole que selon qu’il sert aux affaires qu’ils 
negocient, et qu’il plaist aux grands 4 qui ils parlent; 
car ces circonstances a quoy ils veulent asservir leur 
foy et leur conscience estant subjectes a plusieurs 
changements, il fault que leur parole se diversifie 

quand et quand : d’ou il advient que de mesme chose 
ils disent tantost gris, tantost jaune, a tel homme 
d’une sorte, 4 tel d’une aultre; et si par fortune ces 
hommes rapportent en butin leurs instructions si con- 
traires, que devient cette belle art? oultre ce qu’impru- 
demment ils se desferrent eulx mesmes si souvent; car 
quelle memoire leur pourroit suffire A se souvenir de 
tant de diverses formes qu’ils ont forgees en un mesme 
subject? J’ay veu plusieurs de mon temps envier la 
reputation de cette belle sorte de prudence; qui ne 
veoyent pas que si la reputation y est, leffect n’y 
peult estre. 

En verité, le mentir est un mauldict vice : nous ne 
sommes hommes, et nous ne tenons les uns aux 
aultres, que par la parole. Si nous en cognoissions 
Vhorreur et le poids, nous le poursuivrions a feu, plus 
justement que d’aultres crimes. Je treuve qu’on 
s’amuse ordinairement a chastier aux enfants de® 
erreurs innocentes, tresmal a propos, et qu’on les 
tormente pour des actions temeraires qui n’ont ny 
impression ny suitte. La menterie seule, et, un peu au 
dessoubs, lopiniastreté, me semblent estre celles 
desquelles on debvroit 4 toute instance combattre la 
naissance et le progrez : elles croissent quand et eulx; 
et depuis qu’on a donné ce fauls train a la langue, 
c’est merveille combien il est impossible de len 
retirer : par oti il advient que nous veoyons des hon- 
nestes hommes d’ailleurs, y estre subjects et asservis. 
J’ay un bon garcon de tailleur 4 qui je n’ouy jamais 
dire une verité, non pas quand elle s’offre pour luy 
servir utilement. Si, comme la verité, le mensonge 
n’avoit qu’un visage, nous serions en meilleurs termes; 
car nous prendrions pour certain l’opposé de ce que 
diroit le menteur : mais le revers de la verité a cent 
mille figures et un champ indefiny. Les Pythagoriens 
font le bien certain et finy, le mal infiny et incertain. 
Mille routes desvoyent du blanc : une y va. Certes je 
ne m’asseure pas que je peusse venir a bout de moy, 
a guarantir un danger evident et extreme par une 
effrontee et solenne mensonge. Un ancien Pere dict 
que nous sommes mieulx en la compaignie d’un chien 

cogneu, qu’en celle d’un homme duquel le langage 
nous est incogneu. Uf externus alieno non sit hominis 
vice1. Et de combien est le langage fauls moins sociable 
que le silence! 

Le roy Francois premier se vantoit d’avoir mis au 
rouet, par ce moyen, Francisque Taverna, ambas- 
sadeur de Francois Sforce, duc de Milan, homme 
tresfameux en science de parlerie. Cettuy cy avoit 
esté despesché pour excuser son maistre vers sa 
majesté, d’un faict de grande consequence, qui estoit 
tel : Le roy, pour maintenir tousjours quelques intel- 
ligences en Italie, d’ot il avoit esté dernierement 
chassé, mesme au duché de Milan, avoit advisé d’y 
tenir prez du duc un gentilhomme de sa part, ambas- 
sadeur par effect, mais par apparence homme privé, 
qui feist la mine d’y estre pour ses affaires particu- 
lieres; d’autant que le duc, qui dependoit beaucoup 
eplus de l’empereur (lors principalement qu'il estoit 
en traicté de mariage avec sa niepce, fille du roy de 
Danemarc, qui est a present douairiere de Lorraine), 
ne pouvoit descouvrir avoir aulcune practique et 
conference avecques nous, sans son grand interest. 
A cette commission se trouva propre un gentilhomme 
milannois, escuyer d’escurie chez le roy, nommé Mer- 
veille. Cettuy cy, despesché avecques lettres secrettes 
de creance et instructions d’ambassadeur, et avecques 
d’aultres lettres de recommandation envers le duc en 
faveur de ses affaires particulieres, pour le masque et 
la montre, feut si long-temps auprez du duc, qu’il en 
veint quelque ressentiment 4 ’empereur; qui donna 
cause 4 ce qui s’ensuivit aprez, comme nous pensons : 
ce feut que, soubs couleur de quelque meurtre, voila 
le duc qui luy faict trencher la teste de belle nuict, et 
son procez faict en deux jours. Messire Francisque 
estant venu, prest d’une longue deduction contrefaicte 
de cette histoire (car le roy s’en estoit adressé, pour 
demander raison, a touts les princes de chrestienté et 
au duc mesme), feut ouy aux affaires du matin; et 


1. De sorte que deux hommes de différentes nations ne sont point 
hommes l’un a ]’égard de l’autre. Puing, Nat. Hist., VII, 1. 

ayant estably pour le fondement de sa cause, et dressé 
a cette fin plusieurs belles apparences du faict : que 
son maistre n’avoit jamais prins nostre homme que 
pour gentilhomme privé et sien subject, qui estoit 
venu faire ses affaires 4 Milan, et qui n’avoit jamais 
vescu 14 sous aultre visage : desadvouant mesme avoir 
sceu qu’il feust en estat de la maison du roy, ny cogneu 
de luy, tant s’en fault qu’il le prinst pour ambas- 
sadeur : le roy, & son tour, le pressant de diverses 
objections et demandes, et le chargeant de toutes 
parts, l’accula enfin sur le poinct de l’execution faicte 
de nuict et comme a la desrobee; 4 quoy le pauvre 
homme embarrassé respondit, pour faire l’honneste, 
que, pour le respect de sa majesté, le duc eust esté 
bien marry que telle execution se feust faicte de jour. 
Chacun peult penser comme il feut relevé, s’estant si 
Jourdement couppé, a l’endroict d’un tel nez que celuy 
du roy Francois. 

Le pape Jule second ayant envoyé un ambassadeur 
vers le roy d’Angleterre, pour l’animer contre le roy 
Francois, l’ambassadeur ayant esté ouy sur sa charge, 
et le roy d’Angleterre s’estant arresté en sa response 
aux difficultez qu’il trouvoit a dresser les préparatifs 
quw’il fauldroit pour combattre un roy puissant, en 
alleguant quelques raisons, l’ambassadeur repliqua 
mal A propos qu’il les avoit aussi considerees de sa 
part, les avoit bien dictes au pape. De cette parole, si 
esloignee de la proposition, qui estoit de le poulser 
incontinent a la guerre, le roy d’Angleterre print le 
premier argument de ce qu’il trouva depuis par effect, 
que cet ambassadeur, de son intention particuliere, 
pendoit du costé de France; et, en ayant adverty son 
maistre, ses biens furent confisquez, et ne teint a 
gueres qu’il n’en perdist la vie. 


CHAPITRE X 


DU PARLER PROMPT OU TARDIF 


Onc ne furent a touts toutes graces donnees*: 


aussi veoyons-nous qu’au don d’éloquence, les uns 
ont la facilité et la promptitude, et, ce qu’on dict le 
boutehors si aysé, qu’A chasque bout du champ ils 
sont prest; les aultres, plus tardifs, ne parlent jamais 
rien qu’elaboré et premedité. 

Comme on donne des regles aux dames de prendre 
les jeux et les exercices du corps, selon l’advantage 
de ce qu’elles ont le plus beau; si j’avois 4 conseiller 
de mesme en ces deux divers advantages de l’éloquence, 
de laquelle il semble en nostre siecle que les prescheurs 
et les advocats facent principale profession, le tardif 
seroit mieulx prescheur, ce me semble, et l’aultre, 
mieulx advocat : parce que la charge de cettuy la 
luy donne autant qu’il luy plaist de loisir pour se 
preparer; et puis sa carriere se passe d’un fil et d’une 
suitte sans interruption : lA ot les commoditez de 
VYadvocat le pressent a toute heure de se mettre en lice, 
et les responses improuveues de sa partie adverse 
rejectent de son bransle, ot il luy fault sur le champ 
prendre nouveau party. Si est ce qu’a l’entreveue du 
pape Clement et du roy Francois 4 Marseille, il adveint, 
tout au rebours que monsieur Poyet, homme toute sa 
vie nourry au barreau, en grande reputation, ayant 
charge de faire la harangue au pape, et l’ayant de 
longue main pourpensee, voire, & ce qu’on dict, 


1. Ce vers, qui est du célébre ami de Montaigne, Estienne de la 
Boétie, ne se trouve point dans les vingt-neuf sonnets de ce jeune 
poéte, cités au chapitre vingt-huitiéme de ce premier livre des Essais. 
Il fait partie des Vers francois publiés par Montaigne en 1572, et il y 
termine le quatorziéme sonnet, fol. 16, verso. J. V. L. 

apportee de Paris toute preste; le jour mesme qu’elle 
debvoit estre prononcee, le pape, se craignant qu’on 
luy teinst propos qui peust offenser les ambassadeurs 
des aultres princes qui estoient autour de luy, manda 
au roy argument qui luy sembloit estre le plus propre 
au temps et au lieu, mais, de fortune, tout aultre que 
celuy sur lequel monsieur Poyet s’estoit travaillé; de 
fagon que sa harangue demeuroit inutile, et luy en 
falloit promptement refaire une aultre : mais s’en 
sentant incapable, il fallut que monsieur le cardinal 
du Bellay en prinst la charge. La part de l’advocat 
est plus difficile que celle du prescheur; et nous trou- 
vons pourtant, ce m’est advis, plus de passables 
advocats que prescheurs, au moins en France. Il 
semble que ce soil plus le propre de lesprit d’avoir 
son operation prompte et soubdaine; et plus le propre 
du jugement de l’avoir lente et posee. Mais qui demeure 
du tout muet, s’il n’a loisir de se preparer, et celuy 
aussi a qui le loisir ne donne advantage de mieulx 
dire, sont en pareil degré d’estrangeteé. 

On recite de Severus Cassius, qu’il disoit mieulx 
sans y avoir pensé; qu’il debvoit plus a la fortune qu’a 
sa diligence; qu’il luy venoit a proufit d’estre troublé 
en parlant; et que ses adversaires craignoyent de le 
picquer, de peur que la cholere ne luy feist redoubler 
son eloquence. Je cognoy par experience cette condi- 
tion de nature, qui ne peult soustenir une vehemente 
premeditation et laborieuse : si elle ne va gayement et 
librement, elle ne va rien qui vaille. Nous disons 
d’aulcuns ouvrages, quwils puent a4 l’huyle et a la 
lampe, pour certaine aspreté et rudesse que le travail 
- imprime.en ceulx ot il a grande part. Mais oultre cela, 
Ja solicitude de bien faire, et cette contention de l’ame 
trop bandee et trop tendue a son entreprinse, le 
rompt et l’empesche; ainsi qu’il advient 4 l’eau qui, 
par force de se presser, de sa violence et abondance ne 
peult trouver issue en un goulet ouvert. En cette con- 
dition de nature de quoy je parle, il y a quand et 
quand aussi cela, qu’elle demande a estre non pas 
esbranlee et picquee par ces passions fortes, comme 
la colere de Cassius (car ce mouvement seroit trop 

aspre), elle veult estre non pas secouee, mais solicitee; 
elle veult estre eschauffee et resveillee par les occa- 
sions estrangeres, presentes, et fortuites : si elle va 
toute seule, elle ne fait que traisner et languir; l’agi- 
tation est sa vie et sa grace. Je ne me tiens pas bien 
en ma possession et disposition : le hazard y a plus de 
droict que moy; l’occasion, la compaignie, le bransle 
mesme de ma voix, tire plus de mon esprit, que je 
n’y trouve lorsque je le sonde et employe a part moy. 
Ainsi les paroles en valent mieulx que les escripts, s’il 
y peult avoir chois ot il n’y a point de prix. Cecy 
m’advient aussi, que je ne me treuve pas oll je me 
cherche; et me treuve plus par rencontre, que par 
inquisition de mon jugement. J’auray eslancé quelque 
subtilité en escrivant (j’entends bien, mornee pour un 
aultre, affilee pour moy : laissons toutes ces honnes- 
tetez; cela se dict par chascun selon sa force) : je l’ay 
si bien perdue, que je ne scay ce que j’ay voulu dire; 
et l’a Vestranger descouverte par fois avant moy. Si 
je portoy le rasoir par tout ot cela m’advient, je me 
desferoy tout. Le rencontre m’en offrira le jour 
quelque aultre fois plus apparent que celuy du midy, 
et me fera estonner de ma hesitation, 


CHAPITRE XI 


DES PROGNOSTICATIONS 


Quant aux oracles, il est certain que, bonne piece 
avant la venue de Jesus-Christ, ils avoyent com- 
menceé a perdre leur credit; car nous veoyons que 
Cicero se met en peine de treuver la cause de leur 
defaillance; et ces mots sont 4 luy : Cur isto modo jam 
oracula Delphis non eduntur, non modo nostra state, 
sed jamdiu; ut nihil possit esse contemptius!? Mais 
quant aux aultres prognosticques qui se tiroyent de 
Yanatomie des bestes aux sacrifices, ausquels Platon 
attribue en partie la constitution naturelle des 
membres internes d’icelles, du trepignement des pou- 
lets, du vol des oyseaux (Aves quasdam.,.. rerum augu- 
randarum causa natas esse putamus?*), des fouldres, 
du tournoyement des rivieres (Multa cernunt aruspices, 
multa augures provident, multa oraculis declarantur, 
multa vaticinationibus, multa somniis, multa_ por- 
tentis*), et aultres sur lesquels ’antiquité appuyoit la 
pluspart des entreprinses tant publicques que privees, 
nostre religion les a abolies. Et encores qu’il reste 
entre nous quelques moyens de divination ez astres, 
ez esprits, ez figures du corps, ez songes, et ailleurs; 
notable exemple de la forcenee curiosité de nostre 
nature, s’amusant a preoccuper les choses futures, 


1. D’ou vient que de nos jours, et méme depuis longtemps, on ne 
rend plus de tels oracles? d’ou vient que le trépied de Delphes est 
si méprisé? C1icERoN, de Divinat., II, 57. 

2. Nous croyons qu’il est des oiseaux gui naissent exprés pour 
servir a art des augures. Cictron, de Wat. deor., II, 64. © 

3. Les aruspices voient quantité de choses; les. augures en pré- 
voient aussi un grand nombre; plusieurs événements sont annoncés 
par les oracles, et plusieurs par les devins, par les songes, par les 
prodiges, In, ibid., II, 65. 

comme si elle n’avoit pas assez 4 faire a digerer les 
presentes, 


Cur hance tibi, rector Olympi, 
Sollicitis visum mortalibus addere curam, 
Noscant venturas ut dira per omina clades? 


Sit subitum, quodcumque paras; sit ceca futuri 
Mens hominum fati; liceat sperare timenti* : 


Ne utile quidem est scire quid futurum sit; miserum 
est enim nihil proficientem angi? : si est ce qu’elle est 
de beaucoup moindre auctorité. Voila pourquoy 
Yexemple de Francois, marquis de Sallusses, m’a 
semblé remarquable : car lieutenant du roy Francois 
en son armee dela les monts, infiniment favorisé de 
nostre court, et obligé au roy du marquisat mesme qui 
avoit été confisqué de son frere; au reste, ne se presen- 
tant occasion de le faire®, son affection mesme y 
contredisant, se laissa si fort espouvanter, comme il 
a esté adveré, aux belles prognostications qu’on faisoit 
lors courir de touts costez A advantage de l’empereur 
Charles cinquiesme, et a nostre desadvantage (mesme 
en Italie, ot ces propheties avoyent trouvé tant de 
place, qu’A Rome il feut baillé grande somme d’argent 
au change, pour cette opinion de nostre ruyne), 
qu’aprez s’estre souvent condolu a ses privez des 
maulx qu’il veoyoit inevitablement preparez a la cou- 
ronne de France et aux amis qu’il y avoit, se revolta 
et changea de party; a son grand dommage pourtant, 
quelque constellation qu’il y eust. Mais il s’y conduisit 
en homme combattu de diverses passions : car ayant 


1. Pourquoi, souverain maitre des dieux, avoir ajouté aux 
malheurs des humains cette triste inquiétude? pourquoi leur faire 
connoitre, par d’affreux présages, leurs désastres A venir?... Fais 
que nos maux arrivent soudain, que l’avenir soit inconnu a l’homme, 
et qu’il puisse du moins espérer en tremblant! Lucan, II, 4, 14. 

2. On ne gagne rien a savoir ce qui doit nécessairement arriver; 
car c’est une misére de se tourmenter en vain. Cichron, de Nat. 
deor., III, 6. 


3. C’est-a-dire de changer de parti, comme Montaigne le dit plus 
bas, 

et villes et forces en sa main, l’armee ennemie soubs 
Antoine de Leve a trois pas de luy, et nous sans sous- 
pecons de son faict, il estoit en luy de faire pis qu’il ne 
feit; car pour sa trahison nous ne perdismes ny homme 
ny ville que Fossan, encores aprez l’avoir longtemps 
contestee. 


Prudens futuri temporis exitum 
Caliginosa nocte premit deus; 
Ridetque, si mortalis ultra 
Fas trepidat. 
. Ie potens sui, 
Leetusque deget, cul licet in diem 
Dixisse : V1x1; cras vel atra 
Nube polum pater occupate, 
Vel sole puro‘. 


Letus in presens animus, quod ultra est 
Oderit curare *. 


Et ceulx qui croyent ce mot, au contraire, le croyent 
a tort : ista sic reciprocantur, ut et, si divinatio sit, dii 
sint ; et, si dii sint, sit divinatio*®. Beaucoup plus sage- 
ment Pacuvius, 


Nam istis qui linguam avium intelligunt, 
Plusque ex alieno jecore sapiunt quam ex suo, 
Magis audiendum quam auscultandum censeo ¢. 


Ce tant celebre art de deviner des Toscans nasquit 
ainsin : Un laboureur, perceant de son coultre profon- 
dement la terre, en veit sourdre Tages, demi dieu, d’un 


1, C’est par prudence que les dieux couvrent d’une nuit épaisse 
les événements de l’avenir; ils se rient d’un mortel qui porte ses 
inquiétudes plus loin qu’il ne doit..... Celui-la est maitre de lui- 
méme, celui-la est heureux qui peut dire chaque jour : J’ai vécu; 
que demain Jupiter obscurcisse l’air de tristes nuages, ou nous donne 
un jour serein. Horace, Odes, III, 29 et suiv. 

2. Un esprit saiisfait du présent se gardera bien de s’inquiéter de 
Vavenir. HoRACE, Odes, II, 16, 25. 

3. Voici leur argument : S’il y a une divination, il y a des dieux; 
et s’il y a des dieux, il y a une divination. CicERon, de Divin., I, 6. 

4. Quant a ceux qui entendent le langage des oiseaux, et qui con- 
sultent le foie d’un animal plutét que leur propre raison, je pense 
qu’il vaut mieux les écouter que les croire. PAcuvius apud CicERoN, 
de Divin., I, 57. 

visage enfantin, mais de senile prudence; chascun y 
accourut, et feurent ses paroles et sa science recueillie 
et conservee a plusieurs siecles, contenant les principes 
et moyens de cet art: naissance conforme a son progrez. 
J’aimeroy bien mieulx regler mes affaires par le sort 
des cdez que par ces songes. Et de vray, en toutes repu- 
blicques on a tousjours laissé bonne part d’auctorité 
au sort. Platon, en Ja police qu’il forge a discretion, 
lui attribue la decision de plusieurs effects d’impor- 
tance, et veult, entre aultres choses, que les mariages 
se facent par sort entre les bons : et donne si grand 
poids 4 cette election fortuite, que les enfants qui en 
naissent, il ordonne quwils soyent nourris au pais; 
ceulx qui naissent des mauvais, en soyent mis hors : 
toutesfois si quelqu’un de ces bannis venoit, par cas 
d’adventure, 4 montrer en croissant quelque bonne 
esperance de soy, qu’on le puisse rappeller; et exiler 
aussi celuy d’entre les retenus qui montrera peu d’espe- 
rance de son adolescence. 

J’en veoy qui estudient et glosent leurs almanacs, 
et nous en alleguent l’auctorité aux choses qui se 
passent. A tant dire, il fault qu’ils dient et la verité et 
le mensonge : quis est enim qui, totum diem jaculans, 
non aliquando collineet1?. Je ne les estime de rien 
mieulx, pour les veoir tumber en quelque rencontre. 
Ce seroit plus de certitude, s’il y avoit regle et verité 
a mentir tousjours : joinct que personne ne tient 
registre de leurs mescomptes, d’autant qu’ils sont 
ordinaires et infinis; et faict on valoir leurs divina- 
tions de ce qu’elles sont rares, incroiables, et prodi- 
gieuses. Ainsi respondit Diagoras, qui feut surnommé 
lathee, estant en la Samothrace, a celuy qui, en luy 
montrant au temple force voeux et tableaux de ceulx 
qui avoient eschappé le nauffrage, lui dict : 

« Eh bien! vous qui pensez que les dieux mettent 
a nonchaloir les choses humaines, que dictes vous de 
tant d’hommes sauvez par leur grace? » — « I] se faict 
ainsi, respondit il; ceulx la ne sont pas peincts qui 


1. Si l’on tire tout le jour, il faut bien que l’on touche quelque- 
fois au but. Cicféron, de Divin., II, 59, 

sont demourez noyez, en bien plus grand nombre. » 

Cicero dict que le seul Xenophanes colophonien, 
entre touts les philosophes qui ont advoué les dieux, 
a essayé de desraciner toute sorte de divination. 
D’autant est il moins de merveille si nous avons veu, 
par fois 4 leur dommage, aulcunes de nos ames prin- 
cipesques s’arrester 4 ces vanitez. Je vouldrois bien 
avoir recogneu de mes yeulx ces deux merveilles du 
livre de Joachim, abbé calabrois, qui predisoit touts 
les papes futurs, leurs noms et formes; et celuy de 
Leon lempereur, qui predisoit les empereurs et 
patriarches de Grece. Cecy ay je recogneu de mes 
yeulx, qu’ez confusions publicques, les hommes, 
estonnez de leur fortune, se vont rejectants, comme 
a toute superstition, a rechercher au ciel les causes et 
menaces anciennes de leur malheur; et y sont estran- 
gement heureux de mon temps, qu’ils m’ont persuadé 
qu’ainsi que c’est un amusement d’esprits aigus et 
oysifs, ceulx qui sont duicts a cette subtilité de les 
replier et desnouer, seroyent en touts escripts capables 
de trouver tout ce qu’ils y demandent : mais sur tout 
leur preste beau jeu le parler obscur, ambigu et fantas- 
tique du jargon prophetique, auquel leurs auteurs ne 
donnent aulcun sens clair, a fin que la posterité y en 
puisse appliquer de tels qu’il luy plaira. 

Le daimon de Socrates estoit a ’adventure certaine 
impulsion de volonté, qui se presentoit 4 luy sans le 
conseil de son discours : en une ame bien espuree, 
comme la sienne, et preparee par continu exercice de 
sagesse et de vertu, il est vraysemblable que ces incli- 
nations, quoyque temeraires et indigestes, estoient 
tousjours. importantes et dignes d’estre suyvies. 
Chascun sent en soy quelque image de telles agitations 
@une opinion prompte, vehemente, et fortuite : c’est 
a moy de leur donner quelque auctorité, qui en donne 
si peu a nostre prudence; et en ay eu de pareillement 
foibles en raison, et violentes en persuasion, ou en 
dissuasion, qui estoient plus ordinaires 4 Socrates, 
auxquelles je me suis laissé emporter si utilement et 
heureusement, qu’elles pourroient estre jugees tenir 
quelque chose d’inspiration divine. 


CHAPITRE ~X1T 


DE LA CONSTANCE 


La loy de la resolution et de la constance ne porte 
pas que nous ne nous debvions couvrir, autant qu’il 
est en nostre puissance, des maulx et inconvenients 
qui nous menacent, ny par consequent d’avoir peur 
qu’ils nous surprennent : au rebours, touts moyens 
honnestes de se guarantir des maulx sont non seule- 
ment permis, mais louables; et le jeu de la constance 
se joue principalement a porter de pied ferme les 
inconvenients ot i! n’y a point de remede. De maniere 
qu’il n’y a souplesse de corps ny mouvement aux 
armes de main, que nous trouvions mauvais, s’il sert 
A nous guarantir du coup qu’on nous rue. 

Plusieurs nations tresbelliqueuses se servoyent, en 
leurs faicts d’armes, de la fuyte pour advantage prin- 
cipal, et montroyent le dos a l’ennemy plus dange- 
reusement que leur visage : les Turcs en retiennent 
quelque chose; et Socrates, en Platon, se mocque de 
Laches, qui avoit definy la fortitude, « Se tenir ferme 
en son reng contre les ennemis. » Quoy, feit il, seroit ce 
doncques lascheté de les battre en leur faisant place? 
et luy allegue Homere, qui loue en Aeneas la science 
de fuir. Et parce que Laches, se r’advisant, advoue cet 
usage aux Scythes et enfin generalement & touts gents 
de cheval, il luy allegue encores l’exemple des gents de 
pied lacedemoniens, nation sur toutes duicte 4 com- 
battre de pied ferme, qui, en la journee de Platees, 
ne pouvant ouvrir la phalange persienne, s’adviserent 
de s’escarter et sier! arriere; pour, par l’opinion de leur 
fuyte, faire rompre et dissouldre cette masse, en les 
poursuivant; par ou ils se donnerent la victoire. 


1. Sier, appeler, ciere, 

Touchant les Scythes, on dict d’eulx, quand Darius 
alla pour les subjuguer, qu’il manda a leur roy force 
reproches, pour le veoir tousjours reculant devant luy, 
et gauchissant la meslee. A quoy Indathyrses, car ainsi 
se nommoit il, feit response, « Que ce n’estoit pour 
avoir peur de luy ny d’homme vivant; mais que 
c’estoit la facon de marcher de sa nation, n’ayant ny 
terre cultivee, ny ville, ny maison a deffendre, et a 
craindre que ’ennemy en peust faire proufit : mais 
sil avoit si grand’-faim d’y mordre, qu’il approchast 
pour veoir le lieu de leurs anciennes sepultures, et que 
la il trouveroit 4 qui parler tout son saoul. » 

Toutesfois aux canonades, depuis qu’on leur est 
planté en butte, comme les occasions de la guerre 
portent souvent, il est messeant de s’esbranler pour 
la menace du coup; d’autant que, par sa violence et 
vistesse, nous le tenons inevitable; et en y a maint un 
gui pour avoir ou haulsé la main, ou baissé la teste, 
en a, pour le moins, appresté a rire a ses compaignons. 
Si est ce qu’au voyage que l’empereur Charles cin- 
quiesme feit contre nous en Provence, le marquis de 
Guast estant allé recognoistre la ville d’Arles, et 
s’estant jecté hors du couvert d’un moulin A vent, a 
la faveur duquel il s’estoit approché, feut appercu par 
les seigneurs de Bonneval et seneschal d’Agenois, qui 
se pourmenoyent sus le theatre aux arenes : lesquels 
Vayant montré au sieur de Villiers, commissaire de 
Vartillerie, 11 braqua si 4 propos une couleuvrine, que 
sans ce que ledict marquis, veoyant mettre le feu, se 
lancea & quartier, il feut tenu qu’il en avoit dans le 
corps. Et de mesme quelques annees auparavant, 
Laurent de Medicis, duc d’Urbin, pere de la royne 
mere du roy?!, assiegeant Mondolphe, place d’ Italie, 
aux terres qu’on nomme du Vicariat, veoyant mettre 
le feu a une piece qui le regardoit, bien luy servit de 
faire la cane; car aultrement le coup, qui ne lui raza 
que le dessus de la teste, lui donnoit sans doubte dans 
Yestomach. Pour en dire le vray, je ne croy pas que 


1. Catherine de Médicis, mére de Francois II, de Charles IX, et 
’ de Henri III alors régnant. J. V. L. 

ces mouvements se feissent avecques discours; car 
quel jugement pouvez vous faire de la mire haulte ou 
basse en chose si soubdaine? et est bien plus aisé a 
croire que la fortune favorisa leur frayeur; et que ce 
seroit moyen une aultre fois aussi bien pour se jecter 
dans le coup, que pour l’eviter. Je ne me puis deffendre, 
si le bruit esclatant d’une harquebusade vient a me 
frapper les aureilles 4 ’improuveu, en lieu ot je ne le 
deusse pas attendre, que je n’en tressaille : ce que j’ay 
veu encores advenir 4 d’aultres qui valent mieulx 
que moy. 

N’y n’entendent les Stoiciens que l’ame de leur sage 
puisse resister aux premieres visions et fantasies qui 
luy surviennent; ains, comme a une subjection natu- 
relle, consentent qu’il cede au grand bruit du ciel ou 
d’une ruyne, pour exemple, jusques a la pasleur et 
contraction, ainsin aux aultres passions, pourveu que 
son opinion demeure saulve et entiere, et que l’assiette 
de son discours n’en souffre atteinte ny alteration 
quelconque, et qu’il ne preste nul consentement a son 
effroy et souffrance. De celuy qui n’est pas sage, il en 
va de mesme en la premiere partie; mais tout aultre- 
ment en la seconde : car l’impression des passions ne 
demeure pas en luy superficielle, ains va penetrant 
jusques au siege de sa raison, l’infectant et la corrom- 
pant; il juge selon icelles, et s’y conforme. Veoyez bien 
disertement et plainement l’estat du sage stofcque : 


Mens immota manet; lacryme volvuntur inanes +. 


Le sage peripateticien ne s’exempte pas des pertur- 
bations, mais il les modere. 


Le Il pleure, mais son cceur demeure inébranlable. 
ViraiLe, Enéide, 1, IV, 449, trad. de Delille, 


CHAPITRE XIII 


CERIMONIE DE L’ENTREVUE DES ROIS 


Il _n’est subject si vain qui ne merite un reng en 
cette rapsodie. A nos regles communes, ce seroit une 
notable discourtoisie, et a l’endroict d’un pareil, et 
plus a l’endroict d’un grand, de faillir 4 vous trouver 
chez vous quand il vous auroit adverty d’y debvoir 
venir : voire, adjoustoit la royne de Navarre Mar- 
guerite 4 ce propos, que c’estoit incivilité 4 un gen- 
tilhomme de partir de sa maison, comme il se faict le 
plus souvent, pour aller au devant de celuy qui le 
vient trouver, pour grand qu’il soit; et qu’il est plus 
respectueux et civil de l’attendre pour le recevoir, ne 
feust que de peur de faillir sa route; et qu’il suffit de 
VYaccompaigner 4 son partement. Pour moy, j’oublie 
souvent l’un et l’aultre de ces vains offices : comme je 
retranche en ma maison autant que je puis de la ceri- 
monie. Quelqu’un s’en offense, qu’y feroy je? Il vault 
mieulx que je Voffense pour une fois, que moy touts 
les jours, ce seroit une subjection continuelle. A quoy- 
faire fuit on la servitude des courts, si on l’entraisne 
jusques en sa taniere? C’est aussi une regle commune 
en toutes assemblees, qu’il touche aux moindres de se 
trouver les premiers a l’assignation, d’autant qu’il est 
mieulx deu aux plus apparents de se faire attendre. 

Toutesfois, a lentreveue qui se dressa du pape 
Clement et du roy Francois 4 Marseille, le roy, y ayant 
ordonné les apprests necessaires, s’esloingna de la 
ville, et donna loisir au pape de deux ou trois jours 
pour son entree et refreschissement, avant qu’il le 
veinst trouver. Et de mesme, a l’entree aussi du pape 
et de l’empereur 4 Bouloigne, l’empereur donna moyen 
au pape d’y estre le premier, et y surveint aprez luy. 
C’est, disent ils, une cerimonie ordinaire aux abou- 

chements de tels princes, que le plus grand soit avant 
les aultres au lieu assigné, voire avant.celuy chez qui 
se faict ’assemblee; et le prennent de ce biais, que 
c’est A fin que cette apparence tesmoigne que c’est 
le plus grand que les moindres vont trouver, et le 
recherchent, non pas luy eulx. 

Non seulement chasque pais, mais chasque cité, et 
chasque vacation, a sa civilité particuliere. J’y ay 
esté assez soigneusement dressé en mon enfance, et 
ay vescu en assez bonne compaignie, pour n’ignorer 
pas les loix de la nostre frangoise, et en tiendrois 
eschole. J’ayme & les ensuivre, mais non pas si couar- 
dement que ma vie en demeure contraincte : elles 
ont quelques formes penibles, lesquelles, pourveu 
qu’on oublie par discretion, non par erreur, on n’en 
a pas moins de grace. J’ay veu souvent des hommes 
incivils par trop de civilité, et importuns de courtoisie. 

C’est au demeurant une tresutile science que la 
science de l’entregent. Elle est, comme la grace et la 
beaulté, conciliatrice des premiers abords de la societé 
et familiarité; et par consequent nous ouvre la porte 
& nous instruire par les exemples d’aultruy, et A 
exploicter et produire nostre exemple, s’il a quelque 
chose d’instruisant et communicable. 


CHAPITRE XIV 


ON EST PUNY POUR S’OPINIASTRER A. UNE PLACE 
SANS RAISON 


La vaillance a ses limites, comme les aultres vertus; 
lesquels franchis, on se treuve dans le train du vice : 
en maniere que par chez elle on se peult rendre a la 
temerité, obstination et folie, qui n’en s¢ait bien les 
bornes, malaysees en verité a choisir sur leurs confins. 
De cette consideration est nee la coustume que nous 
avons aux guerres de punir, voire de mort, ceulx qui 
s’opiniastrent a deffendre une place qui par les regles 
militaires ne peult estre soustenue. Aultrement, soubs 
Vesperance de l’impunité, il n’y auroit poullier qui 
n’arrestast une armee. 

Monsieur le connestable de Montmorency, au siege 
de Pavie, ayant esté commis pour passer le Tesin, et 
se loger aux fauxbourgs Sainct Antoine, estant 
empesché @une tour au bout du pont, qui s’opiniastra 
jusques a se faire battre, feit pendre tout ce qui estoit 
dedans; et encores depuis, accompaignant monsieur 
le Dauphin au voyage dela les monts, ayant prins par 
force le chasteau de Villane, et tout ce qui estoit 
dedans ayant esté mis en pieces par la furie des soldats, 
hormis le capitaine et lV’enseigne, il les feit pendre et 
estrangler pour cette mesme raison : comme feit aussi 
le capitaine Martin du Bellay, lors gouverneur de 
Turin en cette mesme contree, le capitaine de Sainct 
Bony, le reste de ses gents ayant esté massacré a la 
prinse de la place. 

Mais d’autant que le jugement de la valeur et 
foiblesse du lieu se prend par lestimation et contre- 
poids des forces qui l’assaillent (car tel s’opiniastreroit 
justement contre deux couleuvrines, qui feroit l’enragé 
d’attendre trente canons), oti se met encores en compte 

la grandeur du prince conquerant, sa reputation, le 
respect qu’on luy doibt; il y a danger qu’on presse un 
peu la balance de ce costé la : et en advient par ces 
mesmes termes, que tels ont si grande opinion d’eulx 
et de leurs moyens, que, ne leur semblant raisonnable 
qu’il y ait rien digne de leur faire teste, ils passent le 
coulteau partout ot ils treuvent resistance, autant 
que fortune leur dure; comme il se veoid par les formes 
de sommation et desfi que les princes d’Orient, et leurs 
successeurs qui sont encores, ont en usage, fiere, 
haultaine, et pleine d’un commandement barbaresque. 
Et au quartier par ot les Portugalois escornerent les 
Indes, ils trouverent des estats avecques cette loy 
universelle et inviolable, que tout ennemy vaincu par 
le roy en presence, ou par son lieutenant, est hors de 
composition de rancon et de mercy. 

Ainsi sur tout il se fault garder, qui peult, de tumber 
entre les mains d’un juge ennemy, victorieux et armé. 


CHAPITRE XV 


DE LA PUNITION DE LA COUARDISE 


J’ouy aultrefois tenir 4 un prince et tresgrand capi- 
taine, que pour lascheté de cceur un soldat ne pouvoit 
estre condemné a mort; luy estant a table faict recit 
du procez du seigneur de Vervins, qui feut condemné 
a mort pour avoir rendu Bouloigne. A la verité c’est 
raison qu’on face grande difference entre les faultes qui 
viennent de nostre foiblesse, et celles qui viennent de 
nostre malice : car en celles icy nous nous sommes 
bandez a nostre escient contre les regles de la raison 
que nature a empreintes en nous; et en celles 1a, il 
semble que nous puissions appeller a garant cette 
mesme nature, pour nous avoir laissez en telle imper- 
fection et defaillance. De maniere que prou de gents 
ont pensé qu’on ne se pouvoit prendre a nous que de 
ce que nous faisons contre nostre conscience : et sur 
cette regle est en partie fondee V’opinion de ceulx qui 
condemnent les punitions capitales aux heretiques et 
mescreants, et celle qui establit qu’un advocat et un 
juge ne puissent estre tenus de ce que par ignorance 
ils ont failly en leur charge. 

Mais quant a la couardise, il est certain que la plus 
commune facon est de la chastier par honte et igno- 
minie : et tient on que cette regle a esté premierement 
mise en usage par le legislateur Charondas; et qu’avant 
luy les loix de Grece punissoient de mort ceux qui s’en 
estoyent fuys d’une battaille : au lieu qu’il ordonna 
seulement qu’ils fussent par trois jours assis emmy la 
place publicque, vestus de robbe de femme; esperant 
encores s’en pouvoir servir, leur ayant faict revenir le 
courage par cette honte. Suffundere malis hominis 
sanguinem, quam effundere'. Il semble aussi que les 


1. Songez plutét a faire rougir le coupable qu’é répandre son 
sang. TERTULLIEN, Apologétique, p. 583, éd. de Paris, 1566. 

loix romaines punissoyent anciennement de mort 
ceulx qui avoient fuy : car Ammianus Marcellinus dict 
que ’empereur Julien condemna dix de ses soldats, 
qui avoient tourné le dos en une charge contre les 
Parthes, a estre degradez, et, aprez, a souffrir mort, 
suyvant, dict il, les loix anciennes. Toutesfois ailleurs, 
pour une pareille faulte, il en condemne d’aultres seu- 
lement a se tenir parmy les prisonniers soubs |’ enseigne 
du bagage. L’aspre chastiement du peuple romain 
contre les soldats eschapez de Cannes, et, en cette 
mesme guerre, contre ceulx qui accompaignerent 
Cn. Fulvius en sa desfaicte, ne veint pas a la mort. 
Si est il A craindre que la honte les desespere, et les 
rende non froids amis seulement, mais ennemis. 
Du temps de nos peres, le seigneur de Franget, 
jadis lieutenant de la compaignie de monsieur le 
mareschal de Chastillon, ayant, par monsieur le 
mareschal de Chabannes, esté mis gouverneur de Fon- 
tarabie au lieu de monsieur du Lude, et ayant rendue 
aux Espaignols, fut condemné 4 estre degradé de 
noblesse, et tant luy que sa posterité declaré roturier, 
taillable, et incapable de porter armes : et feut cette 
rude sentence executee A Lyon. Depuis, souffrirent 
pareille punition touts les gentilshommes qui se trou- 
verent dans Guyse, lors que le comte de Nansau y 
entra; et aultres encores, depuis. Toutesfois quand il 
y auroit une si grossiere et apparente ou ignorance ou 
couardise, qu’elle surpassast toutes les ordinaires, ce 
seroit raison de la prendre pour suffisante preuve de 
_meschanceté et de malice, et de la chastier pour telle. 


CHAPITRE XVI 


UN TRAICT DE QUELQUES AMBASSADEURS 


J’observe en mes voyages cette practique, pour 
apprendre tousjours quelque chose par la communi- 
cation d’aultruy (qui est une des plus belles escholes 
qui puisse estre), de ramener tousjours ceulx avecques 
qui je confere aux propos des choses qu’ils scavent le 
mieulx : 


Basti al nocchiero ragionar de’ venti, 
Al bifolco dei tori; e le sue piaghe 
Conti ’] guerrier, conti ’] pastor gli armenti?; 


car il advient le plus souvent, au contraire, que chascun 
choisit plustost a discourir du mestier d’un aultre que 
du sien, estimant que c’est autant de nouvelle repu- 
tation acquise : tesmoing le reproche qu’Archidamus 
feit 4 Periander, qu’il quittoit la gloire de bon medecin, 
pour acquerir celle de mauvais poéte. Veoyez combien 
Cesar se desploye largement a nous faire entendre ses 
inventions a bastir ponts et engins; et combien, au 
prix, il va se serrant ou il parle des offices de sa pro- 
fession, de sa vaillance, et conduicte de sa milice : 
ses exploicts le verifient assez capitaine excellent; il 
se veult faire cognoistre excellent enginieur? : qualité 
aulcunement estrangiere. Le vieil Dionysius estoit 
tresgrand chef de guerre, comme il convenoit a sa 
fortune : mais il se travailloit 4 donner principale 
recommandation de soy par la poésie; et si n’y scavoit 


1. Que le pilote se contente de parler des vents, le laboureur de 
ses taureaux, le guerrier de ses blessures, et le berger de ses troupeaux, 
Traduction italienne de PROPERCE, II, 1, 43. 

2. Montaigne écrit enginieur (ingénieur), du mot engin, dont il se 
sert souvent, N, 

guere. Un homme de vacation juridique, mené ces 
jours passez veoir un’estude fournie de toute sorte 
de livres de son mestier et de tout aultre mestier, n’y 
trouva nulle occasion de s’entretenir; mais il s’arresta 
a gloser rudement et magistralement une barricade 
logee sur la vis? de ]’estude, que cent capitaines et 
soldats recognoissent touts les jours sans remarque 
et sans offense. 


Optat ephippia bos piger, optat arare caballus*. 


Par ce train vous ne faictes jamais rien qui vaille. 
Ainsin il fault travailler de rejecter tousjours l’archi- 
tecte, le peintre, le cordonnier, et ainsi du reste, 
chascun a son gibbier. 

Et, a ce propos, a la lecture des histoires, qui est le 
subject de toutes gents, j’ai accoustumé de considerer 
qui en sont les escrivains : si ce sont personnes qui ne 
facent aultre profession que de lettres, j’en apprends 
principalement le style et le langage; si ce sont mede- 
cins, je les crois plus volontiers en ce qu’ils nous disent 
de la température de lair, de la santé et complexion 
des princes, des’bleceures et maladies; si jurisconsultes, 
il en fault prendre les controverses des droits, les loix, 
Vestablissement des polices, et choses pareilles; si 
theologiens, les affaires de l’Eglise, censures eccle- 
siastiques, dispenses et mariages; si courtisans, les 
moeurs et les cerimonies; si gents de guerre, ce qui est 
de leur charge, et principalement les deductions des 
exploicts ot ils se sont trouvez en personne; si ambas- 
sadeurs, les menees, intelligences, et practiques, et 
maniére de les conduire. 

A cette cause, ce que j’eusse passé A un aultre sans 
m’y arrester, je lay poisé et remarqué en l’histoire 
du seigneur de Langey, tresentendu en telles choses : 
c’est qu’aprez avoir conté ces belles remontrances de 
V’empereur Charles cinquiesme, faites au consistoire 4 
Rome, presents l’evesque de Mascon et le seigneur du 


1. Vis, escalier tournant. 
2. Le boeuf pesant voudroit porter la selle, et le cheval tirer la 
charrue. Horace, Epist., I, 14, 43. 

Velly, nos ambassadeurs, ov il avoit meslé plusieurs 
paroles oultrageuses contre nous, et, entre aultres, 
que si ses capitaines et soldats n’estoient d’aultre 
fidelité et suffisance en I’art militaire que ceulx du roy, 
tout sur l’heure il s’attacheroit la chorde au col pour 
luy aller demander misericorde (et de cecy il semble 
qu’il en creust quelque chose, car deux ou trois fois 
en sa vie, depuis, il luy adveint de redire ces mesmes 
mots); aussi qu’il desfia le roy de le combattre en che- 
mise, avecques l’espee et le poignard, dans un batteau : 
Jedict seigneur de Langey, suyvant son histoire, 
adjouste que lesdicts ambassadeurs faisants une des- 
peche au roy de ces choses, luy en dissimulerent la 
plus grande partie, mesme luy celerent les deux articles 
precedents. Or, j’ay trouvé bien estrange qu’il feust 
en la puissance d’un ambassadeur de dispenser sur 
-les advertissements qu’il doibt 4 son maistre, mesme 
de telle consequence, venants de telle personne, et 
dicts en si grand’assemblee : et m’eust semblé l’office 
du serviteur estre de fidelement representer les choses 
en leur entier, comme elles sont advenues, a fin que 
la liberté d’ordonner, juger et choisir, demeurast au 
maistre; car, de luy alterer ou cacher la verité, de peur 
qu’il ne la preigne aultrement qu’il ne doibt et que cela 
ne le pousse 4 quelque mauvais party, et ce pendant 
le laisser ignorant de ses affaires, cela m’eust semblé 
appartenir 4 celuy qui donne la loy, non a celuy qui 
la receoit; au curateur et maistre d’eschole,.non a 
celuy qui se doibt penser inferieur, non en auctorité 
seulement, mais aussi en prudence et bon conseil. 
Quoy qu’il en soit, je ne vouldrois pas estre servy 
de cette fagon en mon petit faict. 

Nous nous soustrayons si volontiers du comman- 
dement, soubs quelque pretexte, et usurpons sur la 
maistrise, chascun aspire si naturellement a la liberté 
et auctorité, qu’au superieur nulle utilité ne doibt estre 
si chere, venant de ceulx qui le servent, comme lui 
doibt estre chere leur simple et naifve obeissance. On 
corrompt l’office du commander, quand on y obeit 
par discretion, non par subjection. Et P. Crassus, 
celuy que les Romains estimerent cing fois heureux, 

lors qu’il estoit en Asie consul, ayant mandé a un 
enginieur grec de luy faire mener le plus grand des 
deux masts de navire qu’il avoit veus a Athenes, pour 
quelque engin de batterie qu’il en vouloit faire; cettuy 
cy, soubs tiltre de sa science, se donna loy de choisir 
aultrement, et mena le plus petit, et, selon la raison 
de son art, le plus commode. Crassus, ayant patiem- 
ment oui ses raisons, luy feit tresbien donner le fouet, 
estimant linterest de la discipline plus que l’interest 
de Pouvrage. : 
D’aultre part pourtant, on pourroit aussi considere 

que cette obeissance si contraincte n’appartient qu’aux 
commandements precis et prefix. Les ambassadeurs 
ont une charge plus libre, qui en plusieurs parties 
despend souverainement de leur disposition; ils n’exe- 
cutent pas simplement, mais forment aussi et dressent 
par leur conseil la volonté du maistre. J’ay veu, en 
mon temps, des personnes de commandement reprins 
d’avoir plustost obei aux paroles des lettres du roy, 
qu’a l'occasion des affaires qui estoient prez d’eulx. 
Les hommes d’entendement accusent encores aujour- 
d’huy Vusage des rois de Perse de tailler les morceaux 
si courts a leurs agents et lieutenants, qu’aux moindres 
choses ils eussent a recourir a leur ordonnance; ce 
delay, en une si longue estendue de domination, ayant 
souvent apporté des notables dommages 4 leurs 
affaires. Et Crassus, escrivant a un homme du mestier, 
et luy donnant advis de usage auquel il destinoit ce 
mast, sembloit il pas entrer en conference de sa deli- 
beration, et le convier a interposer son decret? 


CHAPITRE XVII 


DE LA PEUR 


Obstupui, steteruntque come, et vox faucibus hesit}. 


Je ne suis pas bon naturaliste (qu’ils disent), et ne 
scais gueres par quels ressorts la peur agit en nous; 
mais tant y a que c’est une estrange passion; et disent 
les medecins qu’il n’en est aulcune qui emporte plus- 
tost nostre jugement hors de sa deue assiette. De 
vray, j ay veu beaucoup de gents devenus insensez de 
peur; et, au plus rassis, il est certain, pendant que son 
accez dure, qu’elle engendre de terribles esblouis- 
sements. Je laisse A part le vulgaire, A qui elle repre- 
sente tantost les bisayeuls sortis du tumbeau enve- 
loppez en leur suaire, tantost des loups-garous, des 
lutins et des chimeres; mais parmy les soldats mesmes, 
ou elle debvroit trouver moins de place, combien de 
fois a elle changé.un troupeau de brebis en esquadron 
de corselets?? des roseaux et des cannes, en gents- 
darmes et lanciers? nos amis, en nos ennemis? et la 
croix blanche, a la rouge? Lors que monsieur de 
Bourbon print Rome, un port’enseigne, qui estoit a la 
garde du bourg Sainct Pierre, feut saisi de tel effroy 
a la premiere alarme, que, par le trou d’une ruyne, il 
se jecta, ’enseigne au poing, hors la ville, droict aux 
ennemis, pensant tirer vers le dedans de la ville; et a 
peine enfin, veoyant la troupe de monsieur de Bourbon 
se renger pour le soustenir, estimant que ce feust une 
sortie que ceulx de la ville feissent, il se recogneut, et, 
tournant teste, rentra par ce mesme trou, par lequel 


1. Je frémis, ma voix meurt, et mes cheveux se dressent. 
VirGILE, trad. par Delille, Enéide, II, 774. 
2. Les corselets étoient de, petites cuirasses que portoient les 
piquiers dans les régiments des gardes. E. J, 


ESSAIS DE MONTAIGNE 62 


il estoit sorty plus de trois cents pas avant en la cam- 
paigne. IJ n’en adveint pas du tout si heureusement a 
Venseigne du capitaine Julle, lors que Sainct Paul feut 
prins sur nous par le comte de Bures et monsieur du 
Reu; car, estant si fort esperdu de frayeur, que de se 
jecter A tout son enseigne hors de la ville par une 
canoniere, il feut mis en pieces par les assaillants : et, 
au mesme siege, feut memorable la peur qui serra, 
saisit et glacea si fort le coeur d’un gentilhomme, qu’il 
en tumba roide mort par terre, a la bresche, sans 
aulcune bleceure. Pareille rage poulse par fois toute 
une multitude : en l’une des rencontres de Germanicus 
contre les AJlemans, deux grosses troupes prinrent, 
deffroy, deux routes opposites; lune fuyoit d’ot 
Vaultre partoit. Tantost elle nous donne des ailes aux 
talons, comme aux deux premiers; tantost elle nous 
cloue les pieds et les entrave, comme on lit de lempe- 
reur Theophile, lequel, en une battaille qu’il perdit 
contre les Agarenes, deveint si estonné et si transy 
qu’il ne pouvoit prendre party de s’enfuyr, adeo pavor 
etiam auxilia formidat!; jusques a ce que Manuel, 
Yun des principaulx chefs de son armee, l’ayant 
tirassé et secoué, comme pour l’esveiller d’un profond 
somme, luy dict : « Si vous ne me suyvez, je vous 
tueray; car il vault mieulx que vous perdiez la vie, 
que si, estant prisonnier, vous veniez aA perdre 
Vempire. » Lors exprime elle sa derniere force, quand, 
pour son service, elle nous rejecte a la vaillance, qu’elle 
a soustraicte a nostre debvoir et a nostre honneur : 
en la premiere juste battaille que les Romains per- 
dirent contre Hannibal, soubs le consul Sempronius, 
une troupe de bien dix mille hommes de pied qui print 
l’espouvante, ne veoyant ailleurs par ot faire passage 
Aa sa lascheté, s’alla jecter au travers le gros des 
ennemis, lequel elle percea d’un merveilleux effort, 
avec grand meurtre de Carthaginois; achetant une 
honteuse fuyte au mesme prix qu’elle eust eu une glo- 
rieuse victoire. 


1. Tant la peur s’effraie, méme de ce qui pourroit lui donner du 
secours. QUINTE-CuRCE, III, 11. 

C’est de quoy j’ay le plus de peur que la peur: aussi 
surmonte elle en aigreur touts aultres accidents. 
Quelle affection peult estre plus aspre et plus juste 
que celle des amis de Pompeius, qui estoient en son 
navire, spectateurs de cet horrible massacre? Si est ce 
que la peur des voiles aegyptiennes, qui commen- 
ceoient a les approcher, l’estouffa de maniere qu’on a 
remarqué qu’ils ne s’amuserent qu’A haster les mari- 
niers de diligenter et de se sauver 4 coups d’aviron; 
jusques a ce que, arrivez a Tyr, libres de crainte, ils 
eurent loy de tourner leur pensee a la perte qu’ils 
venoient de faire, et lascher la bride aux lamentations 
et aux larmes que cette aultre plus forte passion avoit 
suspendues. 


Tum pavor sapientiam omnem mihi ex animo expectorat'. 


Ceulx qui auront esté bien frottez en quelque estour 
de guerre, touts blecez encores et ensanglantez, on 
les rameine bien Iandemein 4 la charge : mais ceulx 
qui ont conceu quelque bonne peur des ennemis, vous 
ne les leur feriez pas seulement regarder en face. 
Ceulx qui sont en pressante crainte de perdre leur bien, 
d’estre exilez, d’estre subjuguez, vivent en continuelle 
angoisse, en perdant le boire, le manger, le repos : 
la ot les pauvres, les bannis, les serfs, vivent souvent 
aussi joyeusement que les aultres. Et tant de gents qui, 
de Vimpatience des poinctures de la peur, se sont 
pendus, noyez et precipitez, nous ont bien apprins 
qu’elle est encores plus importune et plus insuppor- 
table que la mort. 

Les Grecs en recognoissent une aultre espece, qui 
est oultre l’erreur de nostre discours*, venant, disent 
ils, sans cause apparente et d’une impulsion celeste : 
des peuples entiers s’en veoyent souvent frappez, et 
des armees entieres. Telle feut celle qui apporta a 


ik L’effroi, loin de mon coeur, a chassé ma vertu. 
ENNIvus, ap. Cic., Tuscul., IV, 3. J. V. L. 
2. C’est-a-dire qui n’est pas causée par une erreur de notre juge- 
ment, C. 


ESSAIS DE MONTAIGNE 64 


Carthage une merveilleuse desolation : on n’y oyoit 
que cris. et voix effrayees; on veoyoit les habitants 
sortir de leurs maisons comme a l’alarme, et se 
charger, blecer et entretuer les uns les aultres, comme 
si ce feussent ennemis qui veinssent) 4 occuper leur 
ville : tout y estoit en desordre et en fureur, jusques 
A ce que, par oraisons et sacrifices, ils eussent appaisé 
Vire des dieux. Ils nomment cela ferreurs paniques. 


CHAPITRE XVIII 


QU’IL NE FAULT JUGER DE NOSTRE HEUR 
QU’APREZ LA MORT 


: Scilicet ultima semper 
Expectanda dies homini est; dicique beatus 
Ante obitum nemo supremaque funera debet?. 


sh 


Les enfants scavent le conte du roy Croesus 4 ce 
propos : lequel ayant esté prins par Cyrus et con- 
demné 4 la mort; sur le poinct de 1]’execution il 
s’escria : « O Solon! Solon! » Cela rapporté a Cyrus, 
et s’estant enquis que c’estoit a dire; il luy feit 
entendre qu’il verifioit lors 4 ses despens l’advertis- 
sement qu’aultrefois luy avoit donné Solon : « Que les 
hommes, quelque beau visage que fortune leur face, ne 
se peuvent appeller heureux jusques a ce qu’on leur 
ayt veu passer le dernier jour de leur vie, » pour l’incer- 
titude et varieté des choses humaines, qui, d’un bien 
legier mouvement, se changent d’un estat en aultre 
tout divers. Et pourtant Agesilaus, a guelqu’un qui 
disoit heureux le roy de Perse, de ce qu’il estoit venu 
fort jeune a4 un si puissant estat : « Ouy; mais, dict il, 
Priam en tel aage ne feut pas malheureux. » Tantost, 
des rois de Macedoine, successeurs de ce grand 
Alexandre, il s’en faict des menuisiers et greffiers a 
Rome; des tyrans de Siciie, des pedants a Corinthe, 
d’un conquerant de la moitié du monde et empereur 
de tant d’armees, il s’en faict un miserable suppliant 
des belitres officiers d’un roy d’Aegypte : tant cousta 
4 ce grand Pompeius la prolongation de cing ou six 


1. .... Nul homme certain d’un bonheur sans retour 
Ne peut se croire heureux avant son dernier jour. 
OvipE, trad. par Saint-Ange, Métam., III, 135. 

mois de vie! Et du temps de nos peres, ce Ludovic 
Sforce, dixiesme duc de Milan, soubs qui avoit si 
longtemps branslé toute l’Italie, on la veu mourir 
prisonnier A Loches, mais aprez y avoir vescu dix ans, 
qui est le pis de son marché. La plus belle royne’, 
veufve du plus grand roy de la chrestienté, vient 
elle pas de mourir par la main d’un bourreau? indigne 
et barbare cruauté! Et mille tels exemples; car il 
semble que, comme les orages et tempestes se picquent 
contre l’orgueil et haultaineté de nos bastiments, il 
y ayt aussi 1&4 hault des esprits envieux des grandeurs 
de ¢a bas; 


Usque adeo res humanas vis abdita quedam 
Obterit, el pulchros fasces, seevasque secures 
Proculcare, ac ludibrio sibi habere videtur ?*! 


et semble que la fortune quelquesfois guette 4 poinct 
nommeé le dernier jour de nostre vie, pour montrer 
sa puissance de renverser en un moment ce qu’elle 
avoit basty en longues annees, et nous faict crier, 


aprez Laberius, ’ 
Nimirum hac die 


Una plus vixi mihi, quam vivendum fuit *! 


Ainsi se peult prendre avecques raison ce bon advis 
de Solon : mais d’autant que c’est un philosophe (a 
VYendroict desquels les faveurs et disgraces de la fortune 
ne tiennent reng ny d’heur ny de malheur, et sont les 
grandeurs et puissances accidents de qualité 4 peu prez 
indifferente), je treuve vraysemblable qu’il ayt regardé 
plus avant, et voulu dire que ce mesme bonheur de 
nostre vie, qui depend de la tranquillité et contente- 
ment d’un esprit bien nay, et de la resolution et asseu- 
rance d’une ame reglee, ne se doibve jamais attribuer 
a ’homme, qu’on ne luy ayt veu jouer le dernier acte 
de sa comedie, et sans doubte le plus difficile. En tout 


1. Marie Stuart. 

2. Tant il est vrai qu’une force secréte se joue des choses humaines, 
se plait a briser les haches consulaires, et foule aux pieds l’orgueil 
des faisceaux. LUCRECE, V, 1231. 

3. Ah! j’ai vécu trop d’un jour! MacroBE, Saturnales, II, 7. 

le reste il y peult avoir du masque : ou ces beaux 
discours de la philosophie ne sont en nous que par 
contenance, ou les accidents ne nous essayant pas 
jusques au vif, nous donnent loisir de maintenir tous- 
jours nostre visage rassis; mais 4 ce dernier roolle de 
la mort et de nous, il n’y a plus que feindre, il fault 
parler francois, il fault montrer ce qu’il y a de bon et 
de net dans le fond du pot. 


Nam vere voces tum demum pectore ab imo 
Kjiciuntur; et eripitur persona, manet res *. 


Voyla pourquoy se doibvent a ce dernier traict toucher 
et esprouver toutes les aultres actions de nostre vie : 
c’est le maistre jour; c’est le jour juge de touts les 
aultres; c’est le jour, dict un ancien, qui doibt juger 
de toutes mes annees passees. Je remets 4 la mort 
Yessay du fruict de mes estudes : nous verrons 1a si 
mes discours me partent de la bouche ou du cceur. 
J’ay veu plusieurs donner par leur mort reputation 
en bien ou en mal a toute leur vie. Scipion, beau pere 
de Pompeius, rabilla en bien mourant la mauvaise 
opinion qu’on avoit eue de luy jusques alors. Epami- 
nondas, interrogé lequel des trois il estimoit le plus, 
ou Chabrias, ou Iphicrates, ou soy mesme : « Il nous 
fault veoir mourir, dict il, avant que d’en pouvoir 
resouldre. » De vray, on desroberoit beaucoup a 
celuy 14, qui le poiseroit sans ’honneur et grandeur 
de sa fin. 

Dieu l’a voulu comme il lui a pleu; mais en mon 
temps trois les plus exsecrables personnes que je 
cogneusse en toute abomination de vie, et les plus 
infames, ont eu des morts reglees, et, en toute cir- 
constance, composees jusques a la perfection. I] est 
des morts braves et fortunees : je luy ay veu trencher 
le fil d’un progrez de merveilleux advancement, et 
dans la fleur de son croist, 4 quelqu’un, d’une fin si 
pompeuse, qu’a mon advis ses ambitieux et courageux 
desseings n’avoient rien de si hault que feut leur inter- 


1. Alors la nécessité nous arrache des paroles sincéres; alors le 
masque tombe, et l’homme reste. LucrEce, III, 57. 

ruption : il arriva, sans y aller, ot il pretendoit, plus 
grandement et glorieusement que ne portoit son desir 
et esperance; et devanca par sa cheute le pouvoir et 
le nom ou il aspiroit par sa course?. Au jugement de 
la vie d’aultruy je regarde tousjours comment s’en est 
porté le bout; et des principaulx estudes de la mienne, 
c’est qu’il se porte bien, c’est a dire quietement et 
sourdement. 


1. Montaigne veut, sans doute, parler ici de son ami Estienne de 
La Boétie. 


CHAPITRE XIX 


QUE PHILOSOPHER C’EST APPRENDRE A*MOURIR 


Cicero dict que philosopher ce n’est aultre chose 
que s’apprester 4 Ja mort. C’est d’autant que l’estude 
et la contemplation retirent aulcunement nostre ame 
hors de nous, et ’embesongnent 4 part du corps, qui 
est quelque apprentissage et ressemblance de la mort; 
ou bien, c’est que toute la sagesse et discours du monde 
se resoult enfin a ce poinct, de nous apprendre 4 ne 
craindre point a mourir. De vray, ou la raison se 
mocque, ou elle ne doibt viser qu’a nostre conten- 
tement, et tout son travail tendre en somme a nous 
faire bien vivre, et A nostre ayse, comme dict la saincte 
Escriture+. Toutes les opinions du monde en sont 1a, 
que le plaisir est nostre but; quoyqu’elles en prennent 
divers moyens : aultrement on les chasseroit d’arrivee; 
car qui escouteroit celuy qui, pour sa fin, establiroit 
nostre peine et mesayse? Les dissentions des sectes 
philosophiques en ce cas sont verbales; transcurramus 
solertissimas nugas?; il y a plus d’opiniastreté et de 
picoterie qu’il n’appartient a une si saincte profession : 
mais quelque personnage que l’homme entrepreigne, il 
joue tousjours le sien parmy. 

Quoy qu’iis dient, en la vertu mesme, Je dernier but 
de nostre visee, c’est la volupté. Il me plaist de battre 
leurs aureilles de ce mot, qui leur est si fort 4 contre- 
ceeur; et's’il signifie quelque supreme plaisir et excessif 
contentement, il est mieulx deu a l’assistance de la 
vertu qu’a nulle aultre assistance. Cette volupté, pour 
estre pilus gaillarde, nerveuse, robuste, virile, n’en est 


1. Ei cognovi, quod non esset melius, nisi letari et facere bene in 


vita sua. Eccles., c. III, v. 12. 
2. Ne nous arrétons pas a ces jeux d’esprit. SENEQUE, Epist., 171. 

que plus serieusement voluptueuse : et luy debvions 
donner le nom du plaisir, plus favorable, plus doulx 
et naturel, non celuy de la vigueur, duquel nous l’avons 
denommee. Cette aultre volupté plus basse, si elle 
meritoit ce beau nom, ce debvoit estre en concur- 
rence, non par privilege : je la treuve moins pure 
d’incommoditez et de traverses, que n’est la vertu; 
oultre que son goust est plus momentanee, fluide et 
caducque, elle a ses veilles, ses jeusnes et ses travaulx, 
et la sueur et le sang, et en oultre particulierement ses 
passions trenchantes de tant de sortes, et a son costé 
une satieté si lourde, qu’elle equipolle a penitence. 
Nous avons grand tort d’estimer que ces incommo- 
ditez luy servent d’aiguillon, et de condiment a sa 
doulceur (comme en nature le contraire se vivifie par 
son contraire); et de dire, quand nous venons a la 
vertu, que pareilles suittes et difficultez l’accablent, 
la rendent austere et inaccessible, 1A ot, beaucoup 
plus proprement qu’a la volupté, elles anoblissent, 
aiguisent et rehaulsent le plaisir divin et parfaict 
qu’elle nous moyenne. Celuy 1a est certes bien indigne 
de son accointance, qui contrepoise son coust A son 
fruict, et n’en cognoist ny les graces ny l’usage. Ceulx 
qui nous vont instruisant que sa queste est scabreuse 
et laborieuse, sa jouissance agreable; que nous disent 
ils par 14, sinon qu’elle est tousjours desagreable? car 
quel moyen humain arriva jamais 4 sa jouissance? les 
plus parfaicts se sont bien contentez d’y aspirer et de 
Vapprocher, sans la posseder. Mais ils se trompent; 
veu que de touts les plaisirs que nous cognoissons, la 
poursuitte mesme en est plaisante : l’entreprinse se 
sent de la qualité de la chose qu’elle regarde; car c’est 
une bonne portion de leffect, et consubstantielle. 
L’heur et la beatitude qui reluit en la vertu remplit 
toutes ses appartenances et advenues, jusques a la 
premiere entree, et extreme barriere. 

Or des principaulx bienfaicts de la vertu est le 
mespris de la mort : moyen qui fournit nostre vie 
d’une molle tranquillité, et nous en donne le goust 
pur et amiable; sans qui toute aultre volupté est 
esteincte. Voyla pourquoy toutes les regles se ren- 

contrent et conviennent a cet article. Et combien 
qu’elles nous conduisent aussi toutes d’un commun 
accord a mespriser la douleur, la pauvreté, et aultres 
accidents a quoy la vie humaine est subjecte, ce n’est 
pas d’un pareil soing : tant parce que ces accidents ne 
sont pas de telle necessité (la pluspart des hommes 
passent leur vie sans gouster de la pauvreté, et tels 
encores sans sentiment de douleur et de maladie, 
comme Xenophilus le musicien, qui vescut cent et 
six ans d’une entiere santé), qu’aussi d’autant qu’au 
pis aller la mort peult mettre fin quand il nous plaira, 
et coupper broche a touts aultres inconvenients. Mais 
quant a la mort, elle est inevitable : 


Omnes eodem cogimur : omnium 
Versatur urna; serius, ocius, 
Sors exitura, et nos in eternum 
Exsilium impositura cymbe?; 


et par consequent, si elle nous faict peur, c’est un 
subject continuel de torment, et qui ne se peult aulcu- 
nement soulager. [I] n’est lieu d’ot il ne nous vienne; 
nous pouvons tourner sans cesse la teste ¢a et 1a, 
comme un pais suspect : gue, quasi saxum Tantalo, 
semper impendet*. Nos parlements renvoyent souvent 
executer les criminels au lieu ot le crime est commis : 
durant le chemin, promenez les par de belles maisons, 
faictes leur tant de bonne chere qu’il vous plaira. 


Non Sicule dapes 
Dulcem elaborabunt saporem; 
Non avium cithareeque cantus 
Somnum reducent? : 


1. Nous sommes tous forcés d’arriver au méme terme; le sort de 
chacun de nous s’agite dans l’urne, pour en sortir tét ou tard, et 
nous faire passer de la barque fatale dans un éternel exil. Horace, 
Od., Il, 3, 25. 

2. Elle est toujours menacgante, comme le rocher de Tantale, 
CictRoNn, de Finibus, I, 18. 

3. Les mets les plus délicieux ne pourront réveiller leur gofit; ni 
les chants des oiseaux, ni les accords de ia lyre, ne leur rendront le 
sommeil. Horace, Od., III, 1, 18. 

pensez vous qu’ils s’en puissent resjouir; et que la 
finale intention de leur voyage leur estant ordinaire- 
ment devant les yeulx, ne leur ayt alteré et affadi le 
goust a toutes ces commoditez? 


Audit iter, numeratque dies, spatioque viarum 
Metitur vitam; torquetur peste futura’. 


Le but de nostre carriere c’est la mort; c’est lobject 
necessaire de nostre visee : si elle nous effroye, comme 
est il possible d’aller un pas avant sans fiebvre? Le 
remede du vulgaire, c’est de n’y penser pas : mais de 
quelle. brutale stupidité luy peult venir un si grossier 
aveuglement? Il luy fault faire brider l’asne par la 
queue : 


Qui capite ipse suo instituit vestigia retro *. 


Ce n’est pas de merveille s’il est si souvent prins au 
piege. On faict peur a nos gents seulement de nommer 
la mort; et la pluspart s’en seignent, comme du nom 
du diable. Et parce qu’il s’en faict mention aux testa- 
ments, ne vous attendez pas qu’ils y mettent la main, 
que le medecin ne leur ayt donné extreme sentence : 
et Dieu scait lors, entre la douleur et la frayeur, de 
quel bon jugement ils vous le pastissent. 

Parce que cette syllabe frappoit trop rudement leurs 
aureilles, et que cette voix leur sembloit malencon- 
treuse, les Romains avoient apprins de lVamollir ou 
l’estendre en periphrases : au lieu de dire, il est mort : 
« Il a cessé de vivre, disent ils, il a vescu : » pourveu 
que ce soit vie, soit elle passee, ils se consolent. Nous 
en avons emprunté nostre feu maistre Jehan. A 
Vadventure est ce que, comme on dict, le terme vault 
VYargent. Je nasquis entre unze heures et midi, le der- 
nier jour de febvrier mille cing cents trente trois, 
comme nous comptons a cette heure, commenceant 


1. Il s’inquiéte du chemin, il compte les jours, et mesure sa vie 
sur la longueur de la route, tourmenté sans cesse par l’idée du sup- 
plice qui l’attend. CLAUDIEN, in Ruf., II, 137. 

2. Puisque dans sa sottise il veut avancer a reculons. LucrécE, 
IV, 474. 

Van en janvier'. Il n’y a justement que quinze jours 
que j’ay franchi trente neuf ans : il m’en fault, pour 
le moins, encores autant. Cependant s’empescher du 
pensement de chose si esloingnee, ce seroit folie. Mais 
quoy ! les jeunes et les vieux laissent la vie de mesme 
condition : nul n’en sort aultrement que comme si 
tout presentement il y entroit; joinct qu’il n’est 
homme si decrepite, tant qu’il veoid Mathusalem 
devant, qui ne pense avoir encores vingt ans dans le 
corps. Davantage, pauvre fol que tu es, qui t’a estably 
les termes de ta vie? Tu te fondes sur les contes des 
medecins : regarde plustost l’effect et Vexperience. 
Par le commun train des choses, tu vis pieca par 
faveur extraordinaire : tu as passé les termes accou- 
tumez de vivre. Et qu’il soit ainsi, compte de tes 
cognoissants combien il en est mort avant ton aage 
plus qu’il n’en y a qui Vayent atteint : et de ceulx 
mesmes qui ont anobly leur vie par renommee, fais 
en registre; et j’entreray en gageure d’en trouver plus 
qui sont morts avant qu’aprez trente cing ans. Il est 
plein de raison et de pieté de prendre exemple de 
Vhumanité mesme de Jesus Christ : or il finit sa vie 
a trente et trois ans. Le plus grand homme, simple- 
ment homme, Alexandre, mourut aussi a ce terme. 
Combien a la mort de facgons de surprinse ! 


Quid quisque vitet, numquam homini satis 
Cautum est in horas? : 


je laisse 4 part les fiebvres et Jes pleuresies : qui eust 
jamais pensé qu’un duc de Bretaighne deust estre 
estouffé de la presse, comme feut celuy la a l’entree 
du pape Clement mon voisin, 4 Lyon? N’as tu pas veu 
tuer un de nos rois en se jouant °? et un de ses ancestres 


1. Par une ordonnance de Charles IX, rendue en 1563, le commen- 
cement de l’année fut fixé au 1°* janvier; auparavant elle commen- 
coit a P&ques. 

2. L’homme ne peut jamais assez prévoir quel danger le menace 
a chaque instant. Horace, Od., II, 13, 13. 

3. Henri II, blessé A mort, le 10 juillet 1559, dans un tournoi, par 
le comte de Montgommery, un de ses capitaines des gardes. C. 

mourut il pas chocqué par un pourceau?? Aeschylus, 
menacé de la cheute d’une maison, ‘a beau se tenir a 
l’airte 2; le voylA assommé d’un toict de tortue, qui 
eschappa des pattes d’un aigle en ]’air : ’aultre mourut 
d’un grain de raisin; un empereur, de |’esgratigneure 
d’un peigne en se testonnant; Aemilius Lepidus, pour 
avoir heurté du pied contre le seuil de son huis; et 
Aufidius, pour avoir chocqué, en entrant, contre la 
porte de la chambre du conseil; et entre les cuisses des 
femmes, Cornelius Gallus preteur, Tigillinus capitaine 
du guet 4 Rome, Ludovic fils de Guy de Gonsague, 
marquis de Mantoue; et d’un encores pire exemple, 
Speusippus philosophe platonicien, et un de nos 
papes. Le pauvre Bebius, juge, ce pendant qu’il donne 
delay de huictaine a une partie, le voyla saisy, le sien 
de vivre estant expiré; et Caius Julius, medecin, gres- 
sant les yeulx d’un patient, voyla la mort qui clost les 
siens : et s’il m’y fault mesler, un mien frere, le capi- 
taine S. Martin, aagé de vingt et trois ans, qui avoit 
desja faict assez bonne preuve de sa valeur, jouant a 
la paulme, receut un coup d’esteuf qui l’assena un 
peu au dessus de l’aureille droicte, sans aulcune appa- 
rence de contusion ny bleceure; il ne s’en_assit ny 
reposa, mais cing ou six heures aprez il mourut d’une 
apoplexie que ce coup luy causa. 

Ces exemples si frequents et si ordinaires nous 
passants devant les yeulx, comme est il possible qu’on 
se puisse desfaire du pensement de la mort, et qu’a 
chasque instant il ne nous semble qu’elle nous tienne 
au collet? Quwimporte il, me direz vous, comment 
que ce soit, pourveu qu’on ne s’en donne point de 
peine? Je suis de cet advis : et, en quelque maniere 
qu’on. se puisse mettre a l’abri des coups, feust ce 
soubs la peau d’un veau, je ne suis pas homme qui y 
reculast; car il me suffit de passer 4 mon ayse; et le 
meilleur jeu que je me puisse donner, je le prends, si 


1. Philippe, fils ainé de Louis le Gros, et qui avoit été couronné 
du vivant de son pére. C. 


2. On écrit aujourd’hui alerte. 


75 LIVRE I, CHAPITRE XIX 


peu glorieux au reste et exemplaire que vous vouldrez. 


Pretulerim... delirus inersque videri, 
Dum mea delectent mala me, vel denique fallant, 
Quam sapere, et ringi'‘. 


Mais c’est folie d’y penser arriver par 14. Ils vont. ils 
viennent, ils trottent, ils dansent; de mort, nulles 
nouvelles : tout cela est beau : mais aussi, quand elle 
arrive ou 4 eulx, ou a leurs femmes, enfants et amis, 
les surprenant en dessoude? et A descouvert, quels 
torments, quels cris, quelle rage et quel desespoir les 
accable ! vistes vous jamais rien si rabbaissé, si changé, 
sis confus? Il y fault prouveoir de meilleure heure : 
et cette nonchalance bestiale, quand elle pourroit 
loger en la teste d’un homme d’entendement, ce que 
je treuve entierement impossible, nous vend trop cher 
ses denrees. Si c’estoit ennemy qui se peust eviter, je 
conseillerois d’emprunter les armes de la couardise : 
mais puisqu’il ne se peult, puisqu’il vous attrape 
fuyant et poltron aussi bien qu’honneste homme, 


Nempe et fugacem persequitur virum, 
Nec parcit imbellis iuvente 
Poplitibus timidoque tergo *, 


et que nulle trempe de cuirasse ne vous couvre, 


Ille licet ferro cautus se condat et ere, 
Mors tamen inclusum protrahet inde caput‘, 


apprenons a le soustenir de pied ferme et a le com- 
battre : et, pour commencer a luy oster son plus grand 
advantage contre nous, prenons voye toute contraire 


1. Je consens a passer pour un fou, un impertinent, pourvu que 
mon erreur me plaise, ou que je ne m’en apercoive pas, plutét que 
d’étre sage et d’enrager. Horace, Eptires, II, 2, 126. 

2. En dessoude, soudainement, de subitlo. 

3. Il poursuit le fuyard, il frappe sans pitié le lAche qui tourne 
le dos. Horace, Od., III, 2, 14. 

4, Vous avez beau vous couvrir de fer et d’airain, la mort vous 
frappera sous votre armure. PROPERCE, III, 18, 25. 


7 

a la commune; ostons luy l’estrangeté, practiquons le, 
accoustumons le : n’ayons rien si souvent en la teste 
que la mort, 4 touts instants representons la a nostre 
imagination et en touts visages; au broncher d’un 
cheval, a la cheute d’une tuile, a la moindre picqueure 
d’espingle, remaschons soubdain : « Eh bien! quand 
ce seroit la mort mesme! » et 1a dessus, roidissons nous, 
et nous efforceons. Parmy les festes et la joye, ayons 
tousjours ce refrain de la souvenance de nostre condi- 
tion; et ne nous laissons pas si fort emporter au 
plaisir, que par fois il ne nous repasse en la memoire 
en combien de sortes cette nostre alaigresse est en 
butte 4 la mort, et de combien de prinse elle la menace. 
Ainsi faisoient les Aegyptiens, qui, au milieu de leurs 
festins, et parmy leur meilleure chere, faisoient 
apporter l’anatomie seche d’un homme, pour servir 
d’advertissement aux conviez. 


Omnem crede diem tibi diluxisse supremum : 
Grata superveniet, que non sperabitur, hora. 


Il est incertain ot la mort nous attende : attendons la 
partout. La premeditation de la mort est premedi- 
tation de la liberté : qui a apprins a mourir, il a 
desapprins a servir : il n’y a rien de mal en la vie pour 
celuy qui a bien comprins. que la privation de la vie 
n’est pas mal : le scavoir mourir nous affranchit de 
toute subjection et contraincte. Paulus Aemilius res- 
pondit a celuy que ce miserable roy de Macedoine, son 
prisonnier, luy envoyoit pour le prier de ne le mener 
pas en son triomphe : « Quw’il en face la requeste a 
soy Mesme. » 

A la verité, en toutes choses, si nature ne preste un 
peu, il est malaysé que Vart et Vindustrie aillent 
gueres avant. Je suis de moy mesme non melancho- 
lique, mais songecreux : il n’est rien dequoy je me 
soye, dez tousjours, plus entretenu que des imagina- 


1. Imagine-toi que chaque jour est le dernier qui luit pour toi; 
tu receyras avec reconnoissance le jour que tu n’espérois plus, 
Horace, Epist., I, 4, 13. 


‘ 

tions de la mort; voire en la saison la plus licentieuse 
de mon aage, 


Jucundum quum etas florida ver ageret 1. 


Parmy les dames et les jeux, tel me pensoit empesché 
a digerer, a part moy, quelque jalousie, ou l’incertitude 
de quelque esperance, ce pendant que je m’entretenois 
de je ne scais qui, surprins les jours precedents d’une 
fiebvre chaulde et de sa fin, au partir d’une feste 
pareille, la teste pleine d’oysiveté, d’amour et de bon 
temps, comme moy, et qu’autant m’en pendoit a 
Vaureille : 


Jam fuerit, nec post unquam revocare licebit ?; 


je ne ridois non plus le front de ce pensement 1a que 
d’un aultre. {1 est impossible que, d’arrivee, nous ne 
sentions des picqueures de telles imaginations; mais 
en Jes maniant et repassant, au long aller, on les 
apprivoise sans doubte : aultrement, de ma part, je 
feusse en continuelle frayeur et frenesie; car jamais 
homme ne se desfia tant de sa vie; jamais homme ne 
se feit moins d’estat de sa duree. Ny la santé, que 
jay joui jusques a present tresvigoreuse et peu souvent 
interrompue, ne m’en alonge l’esperance; ny les mala- 
dies ne me l’accourcissent : 4 chasque minute il me 
semble que je m’eschappe, et me rechante sans cesse : 
« Tout ce qui peult estre fait un aultre jour, le peult 
estre aujourd’huy. » De vray, les hazards et dangiers 
nous approchent peu ou rien de nostre fin : et si nous 
pensons combien il en reste, sans cet accident qui 
semble nous menacer le plus, de millions d’aultres sur 
nos testes, nous trouverons que, gaillards et fiebvreux, 
en la mer et en nos maisons, en la battaille et en repos, 


1. Quand mon 4ge fleuri rouloit son gai printemps. 
CATULLE, LXVIII, 16. 
Ce vers francois est de mademoiselle de Gournay; il mérite d’étre 
conservé pour la fidélité originale de la traduction. J. V. L. 
2. Bientét le temps présent ne sera plus, et nous ne pourrons le 
rappeler. Lucrice, III, 928. 

elle nous est egualement prez : Nemo altero fragilior 
est ; nemo in crastinum sui certior+. Ce que j’ay a faire 
avant mourir, pour l’achever tout loisir me semble 
court, feust ce d’un’heure. 

Quelqu’un, feuilletant laultre jour mes tablettes, 
trouva un memoire de quelque chose que je voulois 
estre faicte aprez ma mort: je luy dis, comme il estoit 
vray, que n’estant qu’a une lieue de ma maison, et 
sain et gaillard, je m’estois hasté de l’escrire la, pour 
ne m/’asseurer point d’arriver jusques chez moy. 
Comme celuy qui continuellement me couve de mes 
pensees et les couche en moy, je suis a toute heure 
preparé environ ce que je le puis estre, et ne m’adver- 
tira de rien de nouveau la survenance de la mort. Il 
fault estre tousjours botté et prest a partir, entant 
qu’en nous est, et sur tout se garder qu’on n’aye lors 
affaire qu’a soy; 


Quid brevi fortes jaculamur zvo 
Multa ?? 


car nous y aurons assez de besongne, sans aultre 
surcroist. L’un se plainct plus que de la mort, de quoy 
elle luy rompt le train d’une belle victoire; l’aultre, 
qu’il lui fault desloger avant qu’avoir marié sa fille, 
ou contreroollé Vinstitution de ses enfants : l’un 
plainct la compaignie de sa femme, |’aultre de son fils, 
comme commoditez principales de son estre. Je suis 
pour cette heure en tel estat, Dieu mercy, que je puis 
desloger quand il luy plaira, sans regret de chose quel- 
conque. Je me desnoue partout; mes adieux sont 
tantost prins de chascun, sauf de moy. Jamais homme 
ne se prepara a quitter le monde plus purement et 
pleinement, et ne s’en desprint plus universellement, 
que je m’attends de faire. Les plus mortes morts sont 
les plus saines. 


1. Aucun homme n’est plus fragile que les autres, aucun plus 
assuré du lendemain. SENEQUE, Epist. 91. 

2. Pourquoi, dans une vie si courte, former de si vastes projets? 
Horace, Od., Il, 16, 17. 

- + +. Miser! o miser (aiunt)! omnia ademit 
Una dies infesta mihi tot premia vite! : 


et le bastisseur : 


Manent (dic til) opera interrupta, mineque 
Murorum ingentes ?. 


Il ne fault rien desseigner de si longue haleine, ou au 
moins avecques telle intention de se passionner pour 
en veoir la fin. Nous sommes nayz pour agir : 


\ 
Quum moriar, medium solvar et inter opus; 


je veux qu’on agisse et qu’on alonge les offices de la vie, 
tant qu’on peult; et que la mort me treuve plantant 
mes choulx, mais nonchalant d’elle, et encores plus de 
mon jardin imparfaict. J’en veis mourir un qui, estant 
a Vextremité, se plaignoit incessamment de quoy sa 
destinee coupoit le fil de ’histoire qu’il avoit en main, 
‘sur le quinziesme ou seiziesme de nos rois. 


Illud in his rebus non addunt: Nec tibi earum 
Jam desiderium rerum super insidet una‘. 


Tl fault se descharger de ces humeurs vulgaires et 
nuisibles. Tout ainsi qu’on a planté nos cimetieres 
joignant les eglises et aux lieux les plus frequentez 
de la ville, pour accoustumer, disoit Lycurgus, le bas 
populaire, les femmes et les enfants a ne s’effaroucher 
point de veoir un homme mort, et a fin que ce continuel 
spectacle d’ossements, de tumbeaux et de convois 
nous advertisse de nostre condition; 


Quin etiam exhilarare viris convivia cede 
Mos olim, et miscere epulis spectacula dira 


1. O malheureux, malheureux que je suis ! disent-ils; un seul jour, 
un instant fatal me ravit tous les biens, tous les charmes de la vie! 


Lucrzkce, III, 911. 
2. Je laisserai donc imparfaits ces bAtiments superbes. Enéide 


IV, 88. — Il y a dans VIRGILE, pendent. 
3. Je veux que la mort me surprenne au milieu du travail. OvIpE, 


Amor., II, 10, 36. 
4, Ils n’ajoutent pas que la mort nous 6éte le regret de ce que 


nous quittons. Lucr&cer, III, 913. 

Certantum ferro, sepe et super ipsa cadentum 
Pocula, respersis non parco sanguine mensis *; 


et comme les Aegyptiens, aprez leurs festins, faisoient 
presenter aux assistants une grande image de la mort 
par un qui leur crioit : « Boy, et t’esjouy; car, mort, 
tu seras tel : » aussi ay je prins en coustume d’avoir 
non seulement en imagination, mais continuellement, 
la mort en la bouche. Et n’est rien dequoy je m’informe 
si volontiers que de la mort des hommes, « quelle 
parole, quel visage, quelle contenance ils y ont eu; » 
ny endroict des histoires que je remarque si attenti- 
vement : il y paroist a la farcissure de mes exemples, 
et que j’ay en particuliere affection cette matiere. Si 
j’estois faiseur de livres, je feroy un registre commenté 
des morts diverses., Qui apprendroit les hommes a4 
mourir, leur apprendroit 4 vivre. Dicearchus en feit 
un de pareil titre, mais d’aultre et moins utile fin. 
On me dira que l’effect surmonte de si loing la 
pensee, qu’iln’y asi belle escrime qui ne se perde quand 
on en vient 14. Laissez les dire : le premediter donne 
sans doubte grand avantage; et puis, n’est ce rien 
d’aller au moins jusques 1A sans alteration et sans 
fiebvre? Il y a plus; nature mesme nous preste la 
main, et nous donne courage: si c’est une mort courte 
et violente, nous n’avons pas loisir de la craindre; si 
elle est aultre, je m’apperceoy qu’A mesure que je 
m’engage dans la maladie, j’entre naturellement en 
quelque desdaing de la vie. Je treuve que j’ay bien 
plus a faire a digerer cette resolution de mourir quand 
je suis en santé, que quand je suis en fiebvre : d’autant 
que je ne tiens plus si fort aux commoditez de la vie, 
a raison que je commence a en perdre l’usage et le 
plaisir; j’en veoy la mort d’une veue beaucoup moins 
effroyee. Cela me faict esperer que plus je m’esloin- 
gneray de celle 14 et approcheray de cette cy, plus 
ayseement j’entreray en composition de leur eschange. 


1. C’étoit jadis la coutume d’égayer les festins par des meurtres, 
et de mettre sous les yeux des convives d’affreux combats de gladia- 
teurs; souvent ils tomboient parmi les coupes du banquet, et inon- 
doient les tables de sang, Sixtus Iraticus, XI, 51. 

Tout ainsi que j’ay essayé, en plusieurs aultres occur- 
rences, ce que dict Cesar, que les choses nous paroissent 
souvent plus grandes de loing que de prez; j’ay trouvé 
que sain j’avois eu les maladies beaucoup plus en 
horreur que lors que je les ay senties. L’alaigresse ou 
je suis, le plaisir et la force me font paroistre |’aultre 
estat si disproportionné a celuy 1a, que par imagi- 
nation je grossis ces incommoditez de la moitié, et 
les conceoy plus poisantes que je ne les treuve quand 
je les ay sur les espaules. J’espere qu’il m’en adviendra 
ainsi de la mort. 

Veoyons, A ces mutations et declinaisons ordinaires 
que nous souffrons, comme nature nous desrobe la 
veue de nostre perte et empirement. Que reste il 4 un 
vieillard de la vigueur de sa jeunesse et de sa vie 
passee? 


Heu 1 senibus vite portio quanta manet?! 


Cesar, &@ un soldat de sa garde, recreu et cassé, qui 
veint en la rue luy demander congé de se faire mourir, 
regardant son maintien decrepite, respondit plaisam- 
ment : « Tu penses donc estre en vie? » Qui y tumberoit 
tout 4 un coup, je ne crois pas que nous feussions 
capables de porter un tel changement : mais conduicts 
par sa main, d’une doulce pente et comme insensible, 
peu a peu, de degré en degré, elle nous roule dans ce 
miserable estat, et nous y apprivoise, si que nous ne 
sentons aulcune secousse quand la jeunesse meurt en 
nous, qui est, en essence et en verité, une mort plus 
dure que n’est la mort entiere d’une vie languissante, 
et que n’est la mort de la vieillesse; d’autant que le 
sault n’est pas si lourd du mal estre au non estre, 
comme il est d’un estre doulx et fleurissant 4 un estre 
penible et douloureux. Le corps courbe et plié a moins 
de force A soustenir un fais : aussi a nostre ame; il la 
fault dresser et eslever contre l’effort de cet adversaire. 
Car, comme il est impossible qu’elle se mette en repos 


1. Ah! qu’il reste aux vieillards peu de part en la vie! 
MAXIMIAN., vel PSEUDO-GALLUs, I, 16. 

pendant qu’elle le craint; si elle s’en asseure aussi, 
elle se peult vanter (qui est chose comme surpassant 
humaine condition) qu’il est impossible que l’inquie- 
tude, le torment et la peur, non le moindre desplaisir, 
loge en elle : 


Non vultus instantis tyranni 

Mente quatit solida, neque Auster, 
Dux inquieti turbidus Adriz, 

Nec fulminantis magna Jovis manus +; 


elle est rendue maistresse de ses passions et concu- 
piscences; maistresse de l’indigence, de la honte, de 
la pauvreté, et de toutes aultres injures de fortune. 
Gaignons cet advantage, qui pourra. C’est icy la vraye 
et souveraine liberté qui nous donne de quoy faire la 
figure a la force et 4 Vinjustice, et nous mocquer des 
prisons et des fers. 


In manicis et 
Compedibus, seevo te sub custode tenebo, 
Ipse deus, simul] atque volam, me solvet. Opinor, 
Hoc sentit : Moriar. Mors ultima linea rerum est *. 


Nostre religion n’a point eu de plus asseuré fonde- 
ment humain, que le mespris de la vie. Non seulement 
le discours de la raison nous y appelle; car pourquoy 
craindrions nous de perdre une chose, laquelle perdue 
ne peult estre regrettee? Mais aussi, puisque nous 
sommes menacez de tant de facons de mort, n’y a il 
pas plus de mal a les craindre toutes qu’a en soustenir 
une? Que chault il quand ce soit, puisqu’elle est 
inevitable? A celui qui disoit 4 Socrates : Les trente 
tyrans t’ont condemné a la mort : « Et nature, eulx, » 
respondit il. Quelle sottise de nous peiner, sur le poinct 
du passage a l’exemption de toute peine! Comme 


1. Nile regard cruel d’un tyran, nil’autan furieux qui bouleverse 
les mers, rien ne peut ébranler sa constance, non pas méme la main 
terrible, la main foudroyante de Jupiter. Horace, Od., III, 3, 3. 

2. Je te chargerai de chaines aux pieds et aux mains, je te livrerai 
a un gedlier cruel. — Un dieu me délivrera, dés que je le voudrai, — 
Ce dieu, je pense est la mort: la mort est le terme de toutes choses. 
Horace, Epist., I, 16, 76. 

nostre naissance nous apporta Ja naissance de toutes 
choses; aussi fera la mort de toutes choses nostre 
mort. Parquoy c’est pareille folie de pleurer de ce que 
d’icy a cent ans nous ne vivrons pas, que de pleurer 
de ce que nous ne vivions pas il y a cent ans. La mort 
est origine d’une aultre vie; ainsi pleurasmes nous, 
ainsi nous cousta il d’entrer en cette cy, ainsi nous 
despouillasmes nous de nostre ancien voile en y 
entrant. Rien ne peult estre grief, qui n’est qu’une 
fois. Est-ce raison de craindre si long-temps chose de 
si brief temps? Le long temps vivre, et le peu de 
temps vivre, est rendu tout un par la mort : car le 
long et le court n’est point aux choses qui ne sont 
plus. Aristote dict qu’il y a des petites bestes sur la 
riviere Hypanis, qui ne vivent gqu’un jour : celle qui 
meurt a huict heures du matin, elle meurt en jeunesse; 
celle qui meurt 4 cing heures du soir, meurt en sa 
decrepitude. Qui de nous ne se mocque de veoir mettre 
en consideration d’heur ou de malheur ce moment de 
duree? Le plus et le moins en la nostre, si nous la com- 
parons a l’eternité, ou encores 4 la duree des mon- 
taignes, des rivieres, des estoiles, des arbres, et mesme 
d’aulcuns animaulx, n’est pas moins ridicule. 

Mais nature nous y force. « Sortez, dict elle, de ce 
« monde, comme vous y estes entrez. Le mesme pas- 
« sage que vous feistes de la mort a la vie, sans passion 
« et sans frayeur, refaictes le de la vie a la mort. 
« Vostre mort est une des pieces de lordre de l’uni- 
« vers; c’est une piece de la vie du monde. 


Inter se mortales mutua vivunt, 


> e ° > ° ° . . . . . ° ° . . 


Et, quasi cursores, vite lampada tradunt ’. 


« Changeray je pas pour vous cette belle contexture 
« des choses? C’est la condition de vosire creation; 
« c’est une partie de vous, que la mort; vous vous 
« fuyez vous mesmes. Cettuy vostre estre, que vous 


1. Les mortels se prétent la vie pour un moment; c’est la course 
tes jeux sacrés, ot l’on se passe de main en main le flambeau. 


£uCcRECE, II, 75, 78. 

« 


jouyssez, est egalement party a la mort et a la vie. 
Le premier jour de vostre naissance vous achemine 
a mourir comme a vivre. 


Prima, que vitam dedit, hora, carpsit 1. 
Nascentes morimur; finisque ab origine pendet?. 


\ 


Tout ce que vous vivez, vous le desrobez a la vie; 


« c’est a ses depens. Le continuel ouvrage de vostre 
« vie, c’est bastir la mort. Vous estes en la mort 


pendant que vous estes en vie; car vous estes aprez 
la mort quand vous n’estes plus en vie; ou si vous 
Vaimez mieulx ainsi, vous estes mort aprez la vie; 
mais pendant la vie, vous estes mourant; et la mort 
touche bien plus rudement le mourant que le mort, 
et plus vifvement et essentiellement. Si vous avez 
faict vostre proufit de la vie, vous en estes repeu : 
allez vous en satisfaict. 


Cur non ut plenus vite conviva recedis *? 


Si vous n’en avez sceu user, si elle vous estoit inutile, 
que vous chault il de l’avoir perdu? a4 quoi faire la 
voulez vous encores? 


Cur amplius addere queris, 
Rursum quod pereat male, et ingratum occidat omne ‘! 


La vie n’est de soy ny bien ny mal; c’est la place 
du bien et du mal, selon que vous la leur faictes. 
Et si vous avez vescu un jour vous avez tout veu : 
un jour est egal a tousjours. Il n’y a point d’aultre 
lumiere ny d’aultre nuict. Ce soleil, cette lune, ces 
estoiles, cette disposition, c’est celle mesme que vos 


1. L’heure qui nous a donné la vie l’a déja diminuée. SENEQUE, 


Hercul. fur., act. 3, chor., v. 874. 


2. Naitre, c’est commencer de mourir; le dernier moment de notre 


vie est la conséquence du premier. MANiILIus, Asironomic., IV, 16. 


3. Pourquoi ne sortez-vous pas du festin de la vie, comme un 


convive rassasié? Lucr&cE, III, 951. 


4. Pourquoi vouloir multiplier des jours que vous laisseriez perdre 


de méme sans en mieux profiter? Lucré&cg, III, 954. 

« ayeuls ont jouye, et qui entretiendra nos arriere- 
« nepveux. 


Non alium videre patres, aliumve nepotes 
Adspicient 4. 


« Et au pis aller, la distribution et varieté de touts les 
« actes de ma comedie se parfournit en un an. Si vous 
« avez prins garde au bransle de mes quatre saisons, 
« elles embrassent l’enfance, l’adolescence, la virilité 
« et la vieillesse du monde : I] a joué son jeu; il n’y 
« scait aultre finesse que de recommencer : ce sera 
« tousjours cela mesme. 


Versamur ibidem, atque insumus usque °. 
Atque in se sua per vestigia volvitur annus *. 


« Je ne suis pas deliberee de vous forger aultres nou- 
« yveaux passe-temps : 


Nam tibi preterea quod machiner, inveniamque 
Quod placeat, nihil est : eadem sunt omnia semper ‘. 


« Faictes place aux aultres, comme d’aultres vous 
« Vont faicte. L’equalité est la premiere piece de 
« Pequité. Qui se peult plaindre d’estre comprins ot 
« touts sont comprins? Aussi avez vous beau vivre, 
« vous n’en rabbattrez rien du temps que vous avez 
« & estre mort : c’est pour neant; aussi long-temps 
« serez yous en cet estat la que vous craignez, comme ' 
« si vous estiez mort en nourrice : 


Licet quot vis vivendo vincere secla, 
Mors eterna tamen nihilominus illa manebit *. 


1. Vos neveux ne verront que ce qu’ont vu nos péres. 
Manitivs, I, 529. 

2. L’homme tourne toujours dans le cercle quil’enferme. LUCRECE, 
III, 1093. 

3. L’année recommence sans cesse la route qu’elle a parcourue. 
ViRGILE, Géorgiques, II, 402. 

4. Je ne puis rien trouver, rien produire de nouveau en votre 
faveur;ce sont, ce seront toujours les mémes plaisirs. LucrEcE, III, 
957. 

5, Vivez autant de siécles que vous voudrez : la mort, aprés cette 
longue vie, n’en restera pas moins éternelle. LucrE&cE, III, 1103. 

« Et si vous mettray en tel poinct, auquel vous n’aurez 
« aulcun mescontentement; 


In vera nescis nullum fore morte alium te, 
Qui possit vivus tibi te lugere peremptum, 
Stansque jacentem‘*? 


« ny ne desirerez la vie que vous plaignez tant; 


. . ° . . . . . . . 


Nec sibi enim quisquam tum se, vitamque requirit. 


Nec desiderium nostri nos afficit ullum 2. 


x 


« La mort est moins 4 craindre que rien, s’il y avoit 
« quelque chose de moins que rien : 


Multo... mortem minus ad nos esse putandum, 
Si minus esse potest, quam quod nihil esse videmus *; 


« elle ne vous concerne ny mort ny vif; vif, parce 
« que vous estes; mort, parce que vous n’estes plus. 
« Davantage, nul ne meurt avant son heure : ce que 
« vous laissez de temps n’estoit non plus vostre que 
« celuy qui s’est passé avant vostre naissance, et ne 
« vous touche non plus. 


Respice enim, quam nil ad nos anteacta vetustas 
Temporis eterni fuerit ‘. 


« OU que vostre vie finisse, elle y est toute. L’utilité 
« du vivre n’est pas en lespace; elle est en l’usage : 
« tel a vescu long-temps, qui a peu vescu. Attendez 
« vous y pendant que vous y estes : il gist en vostre 
« volonté, non au nombre des ans, que vous ayez 
« assez vescu. Pensiez vous jamais n’arriver la ot 


1. Ne savez-vous pas que la mort ne laissera pas subsister un autre 
vous-méme, qui puisse, vivant, gémir sur votre trépas, et pleurer 
debout sur votre cadayre? Lucrékce, III, 898. 

2. Alors nous ne nous inquiétons ni de la vie ni de nous-mémes;... 
.-. alors il ne nous reste aucun regret de l’existence. LucrEcg, III, 
932, 9395. 

3. Lucrkceg, III, 939, La phrase précédente est la traduction de 
ses deux vers. 

4. Considérez les siécles sans nombre qui nous ont précédés; 


ne sont-ils pas pour nous comme s’ils n’avoient jamais été? Lucr&cr, 
III, 985, 


LIVRE I, CHAPITRE X1iX 


vous alliez sans cesse? encores n’y a il chemin qui 
n’ayt son issue. Et si la compaignie vous peult sou- 
lager, le monde ne va il pas mesme train que vous 
allez? 


+ +. . . Omnia te, vita perfuncta, sequentur +. 


Tout ne bransle il pas vostre bransle? y a il chose 
qui ne vieillisse quant et vous? mille hommes, mille 
animaulx et mille aultres creatures meurent en ce 
mesme instant que vous mourez. 


Nam nox nulla diem, neque noctem aurora sequuta est, 
Que non audierit mixtos vagitibus egris 
Ploratus, mortis comites et funeris atri 2. 


A quoy faire y reculez vous, si vous ne pouvez tirer 
arriere? Vous en avez assez veu qui se sont bien 
trouvez de mourir, eschevant par la des grandes 
miseres : mais quelqu’un qui s’en soit mal trouvé, 
en avez vous veu? si est ce grand’simplesse de con- 
demner chose que vous n’avez esprouvee, ny par 
vous, ny par aultre. Pourquoy te plains tu de moy 
et de la destinee? Te faisons nous tort? Est ce a toy 
de nous gouverner, ou a nous toy? Encores que ton 
aage ne soit pas achevé, ta vie l’est : un petit homme 
est homme entier comme un grand; ny les hommes 
ny leurs vies ne se mesurent a l’aulne. Chiron refusa 
Vimmortalité, informé des conditions dicelle par 
le dieu mesme du temps et de la duree, Saturne son 
pere. Imaginez, de vray, combien seroit une vie 
perdurable moins supportable 4 Vhomme, et plus 
penible, que n’est la vie que je luy ay donnee®. Si 
vous n’aviez la mort, vous me mauldiriez sans -cesse 
de vous en avoir privé: j’y ay 4 escient meslé quelque 
peu d’amertume, pour vous empescher, veoyant la 


1. Les races futures vont vous suivre. Lucr&cE, ITI, 981. 
2. Jamais l’aurore, jamais la sombre nuit, n’ont visité ce globe, 


sans entendre A la fois et les cris plaintifs de ?enfance au berceau, 
et les sanglots de la douleur éplorée auprés d’un cercueil. LucrEcE, 
V, 579. ; 


3. Sinous étions immortels, nous serions des étres trés-misérables... 


Si ’on nous offroit l’immmortalité sur la terre, qui est-ce qui voudroit 
accepter ce triste présent? etc. RoussEAu, Emile, liv. 11. 

« commodité de son usage, de l’embrasser trop avide- 
« ment et indiscrettement. Pour vous loger en cette 
« moderation, ny de fuir la vie, ny de refuir a la mort, 
« que je demande de vous, j’ay temperé l’une et 
« Vaultre entre Ja doulceur et Vaigreur. J’apprins a 
« Thales, le premier de vos sages, que le vivre et le 
« mourir estoit indifferent : par ol, a celuy qui luy 
« demanda pourquoy doncques il ne mouroit, il res- 
« pondit tres sagement : Pource qu’il est indifferent. 
« L’eau, la terre, l’air et le feu, et aultres membres de 
« ce mien bastiment, ne sont non plus instruments de 
« ta vie qu’instruments de ta mort. Pourquoy crains tu 
« ton dernier jour? il ne confere non plus a ta mort 
« que chascun des aultres : le dernier pas ne faict pas 
« la lassitude; il la declare. Touts les jours vont a la 
« mort : le dernier y arrive. » Voyla les bons adver- 
tissements de nostre mere nature. 

Or j’ay pensé souvent d’ot. venoit cela, qu’aux 
guerres le visage de la mort, soit que nous la veoyions 
en nous ou en aultruy, nous semble sans comparaison 
moins effroyable qu’en nos maisons (aultrement ce 
seroit une armee de medecins et de pleurars); et, elle 
estant tousjours une, qu’il y ait toutesfois beaucoup 
plus d’asseurance parmy les gents de village et de basse 
condition, qu’ez aultres. Je crois, 4 la verité, que ce 
sont ces mines et appareils effroyables, dequoy nous 
V’entournons, qui nous font plus de peur qu’elle : une 
toute nouvelle forme de vivre; les cris des meres, des 
femmes et des enfants; la visitation de personnes 
estonnees et transies; l’assistance d’un nombre de 
valets pasles et esplorez; une chambre sans jour, des 
cierges allumez; nostre chevet assiegé de medecins et de 
prescheurs; somme, tout horreur et tout effroy autour 
de nous : nous voyla desja ensepvelis et enterrez. Les 
enfants ont peur de leurs amis mesmes, quand ils les 
veoyent masquez : aussi avons nous. Il fault oster le 
masque aussi bien des choses que des personnes, osté 
qu’il sera, nous ne trouverons au dessoubs que cette 
mesme mort, qu’un valet ou simple chambriere pas- 
serent dernierement sans peur. Heureuse la mort qui 
oste le loisir aux apprests de tel equipage ! 


CHAPITRE XX 


DE LA FORCE DE L’IMAGINATION 


Fortis imaginatio generat casum}, disent les clercs. 

Je suis de ceulx qui sentent tresgrand effort de 
Vimagination : chascun en est heurté, mais aulcuns en 
sont renversez. Son impression me perce; et mon art 
est de luy eschapper, par faulte de force A luy resister. 
Je vivroy de la seule assistance de personnes saines 
et gayes : la veue des angoisses d’aultruy m’angoisse 
materiellement, et a mon sentiment souvent usurpé 
le sentiment d’un tiers; un tousseur continuel irrite 
mon poulmon et mon gosier; je visite plus mal volon- 
tiers les malades auxquels le debvoir m’interesse, que 
ceulx auxquels je m’attends moins et que je considere 
moins : je saisis le mal que j’estudie, et le couche en 
moy. Je ne treuve pas estrange qu’elle donne et les 
fiebvres et la mort 4 ceulx qui la laissent faire et qui 
luy applaudissent. Simon Thomas estoit un grand 
medecin de son temps : il me souvient que, me ren- 
contrant un jour a Toulouse, chez un riche vieillard 
pulmonique, et traictant avec luy des moyens de sa 
guerison, il luy dict que c’en estoit l’un, de me donner 
occasion de me plaire en sa compaignie; et que, fichant 
ses yeulx sur la frescheur de mon visage, et sa pensee 
sur cette alaigresse et vigueur qui regorgeoit de mon 
adolescence, et remplissant touts ses sens de cet estat 
florissant en quoy j’estoy, son habitude s’en pourroit 
amender : mais il oublioit A dire que la mienne s’en 
pourroit empirer aussi. Gallus Vibius banda si bien son 
ame A comprendre l’essence et les rnouvements de la 


1. « Une imagination forte produit l’événement ae, » disent 
les savants, les gens habiles. 

folie, qu’il emporta son jugement hors de son siege, si 
qu’oncques puis il ne l’y peut remettre, et se pouvoit 
vanter d’estre devenu fol par sagesse. Il y en a qui de 
frayeur anticipent la main du bourreau; et celuy 
qu’on desbandoit pour luy lire sa grace, se trouva 
roide mort sur l’eschaffaud, du seul coup de son imagi- 
nation. Nous tressuons, nous tremblons, nous paslis- 
sons, et rougissons, aux secousses de nos imaginations; 
et, renversez dans la plume, sentons nostre corps agité 
A leur bransle, quelquesfois jusques 4 en expirer : et 
la jeunesse bouillante s’eschauffe si avant en son 
harnois, toute endormie, qu’elle assouvit en songe ses 
amoureux desirs : 


Ut, quasi transactis sepe omnibu’ rebu’, profundant 
Fluminis ingentes fluctus, vestemque cruentent. 


Et encores qu’il ne soit pas nouveau de veoir croistre 
la nuict des cornes a tel qui ne les avoit pas en se cou- 
chant, toutesfois l’evenement de Cippus, roy d’ Italie, 
est memorable, lequel pour avoir assisté le jour, 
avecques grande affection, au combat des taureaux, 
et avoir eu en songe toute la nuict des cornes en la 
teste, les produisit en son front par la force de l’imagi- 
nation. La passion donna au fils de Crcesus la voix 
que nature luy avoit refusee. Et Antiochus print la 
fiebvre, par la beaulté de Stratonice trop vifvement 
empreinte en son ame. Pline dict avoir veu Lucius 
Cossitius, de femme, changé en homme le jour de ses 
nopces. Pontanus et d’aultres racontent pareilles 
metamorphoses advenues en Italie ces siecles passez. 
Et, par vehement desir de luy et de sa mere, 


Vota puer solvit, que femina voverat, Iphis’. 


Passant a Vitry le Francois, je peus veoir un homme 
que Vevesque de Soissons avoit nommé Germain en 
confirmation, lequel touts les habitants de 14 ont 
cogneu et veu fille jusques 4 l’aage de vingt deux ans, 


1. Iphis paya garcon les vceux qu’il fit pucelle. 
OvipE, Mét., IX, 799. 

nommee Marie. Il estoit A cette heure 1a fort barbu et 
vieil, et point marié. Faisant, dict il, quelque effort 
en saultant, ses membres virils se produisirent : et est 
encores en usage, entre les filles de la, une chanson, 
par laquelle elles s’entradvertissent de ne faire point 
de grandes enjambées, de peur de devenir garcons, 
comme Marie Germain. Ce n’est pas tant de merveille 
que cette sorte d’accident se rencontre frequent; car 
si imagination peult en telles choses, elle est si conti- 
nuellement et si vigoreusement attachee a ce subject, 
que, pour n’avoir si souvent a recheoir en mesme 
pensee et aspreté de desif, elle a meilleur compte 
d’incorporer, une fois pour toutes, cette virile partie 
aux filles. 

Les uns attribuent 4 la force de l’imagination les 
cicatrices du roy Dagobert et de sainct Francois. On 
dict que les corps s’en enlévent, telle fois, de leur place; 
et Celsus recite d’un presbtre qui ravissoit son ame 
en telle extase, que le corps en demouroit longue 
espace sans respiration et sans sentiment : sainct 
Augustin en nomme un aultre, a qui il ne falloit que 
faire ouir des cris lamentables et plainctifs; soubdain 
il defailloit, et s’emportoit si vifvement hors de soy, 
qu’on avoit beau le tempester, et hurler, et le pincer, 
et le griller, jusques A ce qu'il feust ressuscité : lors, il 
disoit avoir oui des voix, mais comme venants de loing; 
et s’appercevoit de ses eschauldures et meurtris- 
seures. Et, que ce ne feust une obstination apostee 
contre son sentiment, cela le montroit, qu’il n’avoit 
ce pendant ny pouls ny haleine. 

Il est vraysemblable que le principal oat des 
visions, des enchantements et de tels effects extraor- 
dinaires, vienne de la puissance de. imagination, 
agissant principalement contre les ames du vulgaire, 
plus molles; on leur a si fort saisi la creance, qu’ils 
pensent veoir ce qu’ils ne veoyent pas. 

Je suis encores en ce doubte, que ces plaisantes 
liaisons1, dequoy nostre monde se veoid ‘si entravé, 


1. C’est-a-dire nouements d’aiguillettes. 


OE ee ee on IRN ee ee OL, ae ee Be ee ae 

qu’il ne se parle d’aultre chose, ce sont volontiers des 
impressions de l’apprehension et de la crainte : car je 
scais, par experience, que tel de qui je puis respondre 
comme de moy mesme, en qui il ne pouvoit cheoir 
souspecon auicun de foiblesse et aussi peu d’enchan- 
tement, ayant oui faire le conte a un sien compaignon 
dune defaillance extraordinaire, en quoy il estoit 
tumbé, sur le poinct qu’il en avoit le moins de besoing, 
se trouvant en pareille occasion, l’horreur de.ce conte 
luy veint A coup si rudement frapper l’imagination, 
qu’il encourut une fortune pareille; et de 1a en hors 
feut subject 4 y recheoir, ce vilain souvenir de son 
inconvenient le gourmandant et tyrannisant. Il trouva 
quelque remede 4 cette resverie par une aultre res- 
verie : c’est que, advouant luy mesme et preschant 
avant la main cette sienne subjection, la contention 
de son ame se soulageoit sur ce que, apportant ce mal 
comme attendu, son obligation en amoindrissoit, et 
Juy en poisoit moins. Quand il a eu loy, 4 son chois (sa 
pensee desbrouillee et desbandee, son corps se trou- 
vant en son deu), de le faire lors premierement tenter, 
saisir, et surprendre 4 la cognoissance d’aultruy, il 
s’est guari tout net. A qui on a esté une fois capable, 
on n’est plus incapable, sinon par juste foiblesse. Ce 
malheur n’est a craindre qu’aux entreprinses ou nostre 
ame se treuve oultre mesure tendue de desir et de 
respect, et notamment ot les commoditez se ren- 
contrent improuveues et pressantes : on n’a pas 
moyen de se r’avoir de ce trouble. J’en scais A qui il a 
servy d’y apporter le corps mesme, demy rassasié 
dailleurs, pour endormir l’ardeur de cette fureur, et 
qui, par l’aage, se treuve moins impuissant de ce qu’il 
est moins puissant; et tel aultre a qui il a servy aussi 
qu’un amy l’ayt asseuré d’estre fourni d’une contre- 
batterie d’enchantements certains a le preserver. Il 
vault mieulx que je die comment ce feut. 

Un comte de tresbon lieu, de qui j’estois fort privé, 
se mariant avecques une belle dame, qui avoit esté 
poursuyvie de tel qui assistoit 4 la feste, mettoit en 
grande peine ses amis, et nommeement une vieille 
dame sa parente, qui presidoit a ces nopces et les faisoit 

chez elle, craintifve de ces sorcelleries : ce qu’elle me 
feit entendre. Je la priay s’en reposer sur moy. J’avoy, 
de fortune, en mes coffres certaine petite piece d’or 
platte, ot. estoient gravees quelques figures celestes, 
contre le coup du soleil, et pour oster la douleur de 
teste, la logeant a poinct sur la couture du test; et pour 
ly tenir, elle estoit cousue 4 un ruban propre 4 ratta- 
chez soubs le menton; resverie germaine a celle de 
quoy nous parlons. Jacques Pelletier!, vivant chez 
moy, m’avoit faict ce present singulier. J’advisay d’en 
tirer quelque usage, et dis au comte qu’il pourroit 
courre fortune comme les aultres, ayant ]a des hommes 
pour luy en vouloir prester une; mais que hardiment 
il s’allast coucher; que je luy ferois un tour d’amy, et 
n’espargnerois 4 son besoing un miracle qui estoit en 
ma puissance, pourveu que sur son honneur il me 
promist de le tenir tresfidelement secret : seulement, 
comme sur la nuict on iroit luy porter le resveillon, s’il 
luy estoit mal allé, il me feist un tel signe. Il avoit eu 
Vame et les aureilles si battues, qu’il se trouva lié du 
trouble de son imagination, et me feit son signe a 
Vheure susdicte. Je luy dis lors a l’aureille qu’il se 
levast, soubs couleur de nous chasser, et prinst en se 
jouant Ja robbe de nuict que j’avoy sur moy (nous 
estions de taille fort voisine), et s’en vestist tant qu’il 
auroit executé mon ordonnance, qui feut. Quand nous 
serions sortis, qu’il se retirast 4 tumber de l’eau; dist 
trois fois telles parolles, et feist tels mouvements; qu’a 
chascune de ces trois fois il ceignist le ruban que je luy 
mettois en main, et couchast bien soigneusement la 
medaille qui y estoit attachee, sur ses roignons, la 
figure en telle posture : cela faict, ayant a la derniere 
fois bien estreinct ce ruban pour qu’il ne se peust ny 
desnouer ny mouvoir de sa place, qu’en toute asseu- 
rance il s’en retournast a son prix faict, et n’oubliast 
de rejecter ma robbe sur son lict, en maniere qu’elle les 
abriast touts deux. Ces singeries sont le principal de 
Veffect, nostre pensee ne se pouvant desmeler que 

moyens si estranges ne viennent de quelque abstruse 
science : leur inanité leur donne poids et reverence. 
Somme, il feut certain que mes characteres se trou- 
verent plus veneriens que solaires, plus en action qu’en 
prohibition. Ce feut une humeur prompte et curieuse 
qui me convia 4 tel effect, esloingné de ma nature. Je 
suis ennemy des actions subtiles et feinctes; et hay la 
finesse, en mes mains, non seulement recreative, mais 
aussi proufitable : si action n’est vicieuse, la route 
Vest. 

Amasis, roi d’Aegypte, espousa Laodice, tresbelle 
fille grecque : et luy, qui se monstroit gentil compai- 
gnon par tout ailleurs, se trouva court a jouir delle, 
et menaca de la tuer, estimant que ce feust quelque 
sorciere. Comme ez choses qui consistent en fantasie, 
elle le rejecta 4 la devotion : et ayant faict ses voeus 
et promesses A Venus, il se trouva divinement remis 
dez la premiere nuict, d’aprez ses objations et sacrifices. 
Or, elles ont tort de nous recueillir de ces contenances 
mineuses, querelleuses et fuyardes, qui nous esteignent 
en nous allumant. La bru de Pythagoras disoit que la 
femme qui se couche avecques un homme doibt, 
avecques sa cotte, laisser quand et quand la honte, et 
la reprendre avecques sa,cotte. L’ame de I’assaillant, 
troublee en plusieurs diverses alarmes, se perd aysee- 
ment : et a qui Pimagination a faict une fois souffrir 
cette honte (et elle ne la faict souffrir qu’aux pre- 
mieres accointances, d’autant qu’elles sont plus 
ardentes et aspres, et aussi qu’en cette premiere 
cognoissance qu’on donne de soy, on craint beaucoup 
plus de faillir), ayant mal commencé, il entre en 
fiebvre et despit de cet accident, qui luy dure aux 
occasions suyvantes. 

Les mariez, le temps estant tout leur, ne doibvent 
ny presser ny taster leur entreprinse, s’ils ne sont 
prests : et vault mieulx faillir indecemment a estrener 
la couche nuptiale, pleine d’agitation et de fiebvre, 
attendant une et une aultre commodité plus privee 
et moins alarmee, que de tumber en une perpetuelle 
misere, pour s’estre estonné et desesperé du premier 
refus. Avant la possession prinse, le patient se doibt, 

a saillies et divers temps, legierement essayer et offrir, 
sans se picquer et opiniastrer 4 se convaincre definiti- 
vement soy mesme. Ceulx qui scavent leurs membres 
de nature docile, qu’ils se soignent seulement de contre- 
piper leur fantasie. 

On a raison de remarquer l’indocile liberté de ce 
membre, s’ingerant si importuneement lors que nous 
n’en avons que faire, et defaillant si importuneement 
lors que nous en avons le plus affaire, et contestant de 
Vauctorité si imperieusement avecques nostre volonté, 
refusant avecques tant de fierté et d’obstination nos 
sollicitations et mentales et manuelles. Si toutesfois, 
en ce qu’on gourmande sa rebellion, et qu’on en tire 
preuve de sa condemnation, il m’avoit payé pour 
plaider sa cause, a adventure mettrois je en souspecon 
nos aultres membres ses compaignons de luy estre allé 
dresser, par belle envie de importance et doulceur de 
son usage, cette querelle apostee, et avoir, par complot, 
armé le monde a l’encontre de luy, le chargeant mali- 
gnement, seul, de leur faulte commune : car je vous 
donne a penser s’il y a une seule des parties de nostre 
corps qui ne refuse a nostre volonté souvent son opéra- 
tion, et qui souvent ne s’exerce contre nostre volonté. 
Elles ont chascune des passions propres, qui les 
esveillent et endorment sans nostre congé. A quant de 
fois tesmoignent les mouvements forcez de nostre 
visage, les pensees que nous tenions secrettes, et nous 
trahissent aux assistants! Cette mesme cause qui 
anime ce membre anime aussi, sans nostre sceu, le 
coeur, le poulmon et le pouls; la veue d’un object 
agreable respandant imperceptiblement en nous la 
flamme d’une esmotion fiebvreuse. N’y a il que ces 
muscles et ces veines qui s’eslevent et se couchent 
sans l’adveu non seulement de nostre volonté, mais 
aussi de nostre pensee? Nous ne commandons pas a nos 
cheveux de se herisser, et 4 nostre peau de fremir de 
desir ou de crainte; la main se porte souvent ot: nous 
ne l’envoyons pas; la langue se transit, et la voix se 
fige 4 son heure; lors mesme que, n’ayant de quoy frire, 
nous le luy deffendrions volontiers, l’appetit de manger 
et de boire ne laisse pas d’esmouvoir les parties qui 

luy sont subjecies, ny plus ny moins que cet aultre 
appetit, et nous abandonne de mesme hors de propos, 
quand bon luy semble; les utils qui servent a des- 
charger le ventre ont leurs propres dilatations et com- 
pressions, oultre et contre nostre advis, comme ceulx 
cy destinés 4 descharger les roignons. Et ce que, pour 
auctoriser la puissance de nostre volonté, sainct 
Augustin allegue avoir veu quelqu’un qui commandoit 
a son derriere autant de pets qu’il en vouloit, et que 
Vives son glossateur encherit d’un aultre exemple de 
son temps, de pets organisez, suyvants le ton des voix 
qu’on leur prononceoit, ne suppose non plus pure 
lobeissance de ce membre; car en est il ordinairement 
de plus indiscret et tumultuaire? joinct que j’en 
cognois un si turbulent et resvesche, qu’il y a quarante 
ans qu’il tient son maistre 4 peter d’une haleine et 
d’une obligation constante et irremittente, et le mene 
ainsin a la mort. Et pleust 4 Dieu que je ne le sceusse 
que par les histoires, combien de fois nostre ventre, 
par le refus d’un seul pet, nous mene jusques aux 
portes d’une mort tresangoisseuse! et que l’empereur, 
qui nous donna liberté de peter par tout, nous en eust 
donné le pouvoir ! Mais nostre volonté, pour les droicts 
de qui nous mettons en avant ce reproche, combien 
plus vraysemblablement la pouvons nous marquer de 
rebellion et de sedition, par son deresglement et 
desobeissance. Veult elle toujours ce que nous voul- 
drions qu’elle voulsist? ne veult elle pas souvent ce 
que nous luy prohibons de vouloir, et a nostre evident 
dommage? se laisse elle non plus mener aux conclu- 
sions de nostre raison? Enfin, je diroy pour monsieur 
ma partie, que plaise 4 considérer qu’en ce faict sa 
cause estant inseparablement conjoincte 4 un consort, 
et indistinctement, on ne s’addresse pourtant qu’a luy, 
et par les arguments et charges qui ne peuvent appar- 
tenir a son dict consort : car l’effect d’iceluy est bien 
de convier inopportuneement par fois, mais refuser, 
jamais; et de convier encores tacitement et quiete- 
ment : partant se veoid l’animosité et illegalité mani- 
feste des accusateurs. Quoyqu’il en soit, protestant 
que les advocats et juges ont beau quereller et sen- 

tencier, nature tirera ce pendant son train; qui n’auroit 
faict que raison, quand elle auroit doué ce membre de 
quelque particulier privilege; aucteur du seul ouvrage 
immortel des mortels : ouvrage divin, selon Socrates; 
et amour, désir d’immortalité et daimon immortel 
luy mesme. 

Tel, 4 adventure, par cet effect de l’imagination, 
laisse icy les escrouelles, que son compaignon reporte 
en Espaigne. Voyla pourquoy, en telles choses, l’on a 
accoustumé de demander une ame preparee. Pourquoy 
practiquent les medecins avant main la creance de leur 
patient, avecques tant de faulses promesses de sa 
guarison, si ce n’est 4 fin que l’effect de l’imagination 
supplee l’imposture de leur apozeme? ils scavent qu’un 
des maistres de ce mestier leur a laissé par escript, 
qu’il s’est trouvé des hommes 4 qui la seule veue de 
la medecine faisoit operation. Et tout ce caprice m’est 
tumbé presentement en main, sur le conte que me 
faisoit un domestique apotiquaire de feu mon pere, 
homme simple et souysse, nation peu vaine et menson- 
giere, d’avoir cogneu longtemps un marchand a Tou- 
louse maladif et subject a la pierre, qui avoit souvent 
besoing de clysteres, et se les faisoit diversement 
ordonner aux medecins selon ]’occurrence de son mal : 
apportez qu’ils estoyent, il n’y avoit rien obmis des 
formes accoutumees; souvent il tastoit s’ils estoyent 
trop chauds; le voyla couché, renversé, et toutes les 
approches faictes, sauf qu’il ne s’y faisoit aulcune 
injection. L’apotiquaire retiré aprez cette cerimonie, 
le patient accommodé comme s’il avoit veritablement 
prins le clystere, il en sentoit pareil effect 4 ceulx qui 
les prennent. Et si le medecin n’en trouvoit l’operation 
suffisante, il lui en donnoit deux ou trois aultres de 
mesme forme. Mon tesmoing jure que, pour espargner 
la despense (car il les payoit comme s’il les eust receus), 
la femme de ce malade ayant quelquesfois essayé d’y 
faire seulement mettre de l’eau tiede, l’effect en descou- 
vrit la fourbe; et, pour avoir treuvé ceulx 1a inutiles, 
qu’il faulsit revenir 4 la premiere facon. 

Une femme, pensant avoir avalé une espingle 
avecques son pain, crioit et se tormentoit comme 

ayant une douleur insupportable au gosier, ou elle 
pensoit la sentir arrestee : mais parce qu’il n’y avoit 
ny enfleure ny alteration par le dehors, un habile 
homme ayant jugé que ce n’estoit que fantasie et 
opinion; prinse de quelque morceau de pain qui l’avoit 
picquee en passant, la feit vomir, et jecta 4 la desrobee, 
dans ce qu’elle rendit, une espingle tortue. Cette 
femme, cuidant lavoir rendue, se sentit soubdain 
deschargee de sa douleur. Je scay qu’un gentilhomme, 
ayant traicté chez lui une bonne compaignie, se vanta 
trois ou quatre jours aprez, par maniere de jeu (car il 
n’en estoit rien), de leur avoir faict manger un chat 
en paste : dequoy une damoiselle de la troupe print 
telle horreur, qu’en estant tumbee en un grand 
desvyoyement d’estomach et de fiebvre, il feut impos- 
sible de la sauver. Les bestes mesmes se veoyent, 
comme nous, subjectes a la force de l’imagination; 
tesmoings les chiens qui se laissent mourir de dueil 
de la perte de leurs maistres : nous les veoyons aussi 
japper et tremousser en songe; hennir les chevaulx et 
se debattre. 

Mais tout cecy se peult rapporter a l’estroicte cous- 
ture de lesprit et du corps s’entrecommuniquants 
leurs fortunes; c’est aultre chose, que l’imagination 
agisse quelquesfois non contre son corps seulement, 
mais contre le corps d’aultruy. Et tout ainsi qu’un 
corps rejecte son mal a son voysin, comme il se veoid 
en la peste, en la verolle, et au mal des yeulx, qui se 
chargent de l’un a l’autre : 


Dum spectant oculi lesos, leduntur et ipsi; 
Multaque corporibus transitione nocent? : 


pareillement l’imagination, esbranlee avecques vehe- 
mence, eslance des traits qui puissent offenser l’object 
estrangier. L’antiquité a tenu de certaines femmes 
en Scythie, qu’animees et courroucees contre quel- 


1. En regardant des yeux malades, les yeux le deviennent eux- 
mémes, et ley maux se communiquent souvent d’un corps 2 l’autre, 
Ovips, de Remedio amoris, v. 615. 

qu’un, elles le tuoient du seul regard, Les tortues et 
les autruches couvent leurs ceufs de la seule veue; 
signe qu’ils y ont quelque. vertu ejaculatrice. Et quant 
aux sorciers, on les dict avoir des yeux offensifs et nui- 
sants : ee” P84 PF / 


Nescio quis teneros oculus mihi fascinat agnos‘. 


Ce sont pour moy mauvais respondants que 
magiciens. Tant y a que nous veoyons par experience 
les femmes envoyer, aux corps des enfants qu’elles 
portent au ventre, des marques de leurs fantasies; 
tesmoing celle qui engendra le more: et il feut presenté 
a Charles, roy de Boheme et empereur, une fille 
d’auprez de Pise, toute velue et herissee, que sa mere 
disoit avoir esté ainsi conceue a cause d’une image de 
sainct Jean Baptiste pendue en son lict. 

Des animaulx il en est de mesme; tesmoings les 
brebis de Jacob, et les perdris et lievres que la neige 
blanchit aux montaignes. On veit dernierement chez 
moy un chat guestant un oyseau au hault d’un arbre, 
et, s’estants fichez la veue ferme l’un contre Il’aultre 
quelque espace de temps, l’oyseau s’estre laissé cheoir 
comme mort entre les pattes du chat; ou enyvré par 
sa propre imagination, ou attiré par quelque force 
attractive du chat. Ceulx qui aiment la volerie ont ouy 
faire le conte du faulconnier, qui, arrestant obstinee- 
ment sa veue contre un milan en lair, gageoit, de la 
seule force de sa veue, le ramener contrebas, et le 
faisoit, A ce qu’on dict; car les histoires que j’emprunte, 
je les renvoye sur la conscience de ceulx de qui je les 
prens. Les discours sont a moy, et se tiennent par la 
preuve de la raison, non de Vexperience ; chascun y 
peult joindre ses exemples; et qui n’en a point, qu’il 
ne laisse pas de croire qu’il en est assez, veu le nombre 
et varieté des accidents. Si je ne comme? bien, qu’un 


1. Je ne sais quel malin regard ensorcelle nos tendres agneaux . 


Vircite, Eglog., 111, 103. 
2. C’est-a-dire, si j’emploie des ewemples qui ne conviennent pas 


exactement au sujet que je traite, qu’un autre y en substitue de plus 
convenables. C. 

aultre comme pour moy. Aussi en l’estude que je 
traite de nos mceurs et mouvements, les tesmoignages 
fabuleux, pourveu qu’ils soyent possibles, y servent 
comme les vrais : advenu ou non advenu, & Rome ou a 
Paris, 4 Jean ou a Pierre, c’est tousjours un tour de 
humaine capacité, duquel je suis utilement advisé par 
ce recit. Je le veoy, et en fay mon proufit, esgalement 
en umbre qu’en corps; et aux diverses lecons qu’ont 
souvent les histoires, je prens a me servir de celle qui 
est la plus rare et memorable. Il y a des aucteurs 
desquels la fin, c’est dire les evenements : la mienne, 
si j’y scavois arriver, seroit dire sur ce qui peult 
advenir. I] est justement permis aux escholes de 
supposer des similitudes, quand ils .n’en ont point : 
je n’en fay pas ainsi pourtant, et surpasse de ce costé 
lA en religion superstitieuse toute foy historiale. Aux 
exemples que je tire ceans de ce que j’ay leu, oui, 
faict ou dict, je me suis deffendu d’oser alterer jusques 
aux plus legiéres et inutiles circonstances : ma cons- 
cience ne falsifie pas un iota : mon inscience, je ne 
scay. 

Sur ce propos, j’entre par fois en pensee qu’il puisse 
assez bien convenir 4 un theologien, 4 un philosophe, 
et telles gents d’exquise et exacte conscience et pru- 
dence, d’escrire l’histoire. Comment peuvent ils engager 
leur foy sur une foy populaire? comment respondre 
des pensees de personnes incogneues, et donner pour 
argent comptant leurs conjectures? Dés actions a 
divers membres qui se passent en leur presence, ils 
refuseroient d’en rendre tesmoignage, assermentez par 
un juge; et n’ont homme si familier, des intentions 
duquel ils entreprennent de pleinement respondre. Je 
tiens moins hazardeux d’escrire les choses passees, 
que presentes : d’autant que l’escrivain n’a A rendre 
compte que d’une verité empruntee. 

Aulcuns me convient d’escrire les affaires de mon 
temps, estimants que je les veoy d’une veue moins 
blecee de passion qu’un aultre, et de plus prez, pour 
Yaccez que fortune m’a donné aux chefs de divers 
partis. Mais ils ne disent pas, Que pour la gloire de 
Salluste je n’en prendroy pas la peine; ennemy juré 

d’obligation, d’assiduité, de constance : Qu’il n’est 
rien si contraire a mon style qu’une narration estendue; 
je me recouppe si souvent, a faulte d’haleine; je n’ay 
ny composition ny explication, qui vaille; ignorant, 
au dela d’un enfant, des frases et vocables qui servent 
aux choses plus communes; pourtant ay je prins a 
dire ce que je scay dire, accommodant la matiere a 
ma force; si j’en prenois qui me guidast, ma mesure 
pourroit faillir 4 la sienne : Que, ma liberté estant si 
libre, j’eusse publié des jugements, 4 mon gré mesme 
et selon raison, illegitimes et punissables. 

Plutarque nous diroit volontiers, de ce qu’il en a 
faict, que c’est l’ouvrage d’aultruy que ses exemples 
soyent en tout et partout veritables : qu’ils soyent 
utiles 4 la posterité, et presentez d’un lustre qui nous 
esclaire 4 la vertu, que c’est son ouvrage. Il n’est pas 
dangereux, comme en une_drogue medecinale, en un 
conte ancien, qu’il soit ainsin ou ainsi. 


CHAPITRE XXI 


LE PROUFIT DE L’UN EST DOMMAGE DE L’AULTRE 


Demades, Athenien, condemna un homme de sa 
ville qui faisoit mestier de vendre les choses necessaires 
aux enterrements, soubs tiltre de ce qu’il en deman- 
doit trop de proufit, et que ce proufit ne luy pouvoit 
venir sans la mort de beaucoup de gents. Ce jugement 
semble estre mal prins; d’autant qu’il ne se faict 
aulcun proufit qu’au dommage d’aultruy, et qu’a ce 
compte il fauldroit condefnner toute sorte de gaings. 
Le marchand ne faict bien ses affaires qu’a la des- 
bauche de la jeunesse; le laboureur, 4 la cherté des 
bleds; lV’architecte, 4 la ruine des maisons; les officier 
de la justice, aux procez et querelles des hommes; 
Vhonneur mesme et practique des ministres de la 
religion se tire de nostre mort et de nos vices; nul 
medecin ne prend plaisir a la santé de ses amis mesmes, 
dict Yancien comique grec; ny soldat, a la paix de sa 
ville : ainsi du reste. Et qui pis est, que chascun se 
sonde au dedans, il trouvera que nos souhaits inte- 
rieurs, pour la pluspart, naissent et se nourrissent aux 
despens d’aultruy. Ce que considerant, il m’est venu 
en fantasie comme nature ne se desment point en cela 
de sa generale police; car les physiciens tiennent que 
la naissance, nourrissement et augmentation de 


chasque chose, est l’alteration et corruption d’une 
aultre : 


Nam quodcumque suis mutatum finibus exit, 


Continuo hoc mors est illius, quod fuit ante +. 


1. Un corps ne peut sortir de sa nature sans que ce qu’il étoit 
cesse d’étre. LucrECcE, II, 752. 

DE LA COUSTUME, ET DE NE CHANGER AYSEEMENT 
UNE LOY RECEUE 


Celuy me semble avoir tresbien conceu la force de 
la coustume, qui premier forgea ce conte, qu’une 
femme de village, ayant apprins de caresser et porter 
entre ses bras un veau dez Vheure de sa naissance, et 
continuant tousjours a ce faire, gaigna cela par 
Vaccoustumance, que, tout grand bceuf qu’il estoit, 
elle le portoit encores : car c’est, a la vérité, une 
violente et traistresse maistresse d’eschole que la cous- 
tume. Elle establit en nous, peu 4 peu, a la desrobee, 
le pied de son auctorité : mais, par ce doulx et humble 
commencement, l’ayant rassis et planté avec l’ayde 
du temps, elle nous descouvre tantost un furieux et 
tyrannique visage, contre lequel nous n’avons plus 
la liberté de haulser seulement les yeulx. Nous lui 
veoyons forcer, touts les coups, les regles de nature : 
Usus efficacissimus rerum omnium magister!. Jen 
croy Vantre de Platon en sa Republique; et les mede- 
cins, qui quittent si souvent 4 son auctorité les raisons 
de leur art; et ce roy qui par son moyen rengea son 
estomach a se nourrir de poison; et la fille qu’ Albert 
recite s’estre accoutumee A vivre d’araignees : et en 
ce monde des Indes nouvelles, on trouva des grands 
peupies, et en fort divers climats, qui en vivoient, en 
faisoient provision et les appastoient, comme aussi des 
saulterelles, formis, lezards, chauve-souris; et feut un 
crapaud vendu six escus en une necessité de vivres; ils 
les cuisent et apprestent A diverses saulses : il en feut 
trouvé d’aultres ausquels nos chairs et nos viandes 


1. En tout, usage est le meilleur maitre. Prinz Nat. Hist. 
XXXVI, 2. 

estoient mortelles et venimeuses. Consuetudinis magna 
vis est ; pernoctant venatores in nive; in montibus uri se 
patiuntur ; pugiles, ceestibus contusi, ne ingemiscunt 
quidem}, 

Ces exemples estrangiers ne sont pas estranges, si 
nous considerons (ce que nous essayons ordinairement) 
combien l’accoustumance hebete nos sens. Il ne nous 
fault pas aller chercher ce qu’on dict des voisins des 
cataractes du Nil; et ce que les philosophes estiment 
de la musique celeste, que les corps de ces cercles, 
estants solides, polis, et venants a se lescher et frotter 
Yun a4 l’aultre en roulant, ne peuvent faillir de produire 
une merveilleuse harmonie, aux coupures et muances 
de laquelle se manient les contours et changements 
des carolles des astres; mais qu’universellement les 
ouies des creatures de ca bas, endormies, comme celles 
des Aegyptiens, par la continuation de ce son, ne le 
peuvent appercevoir, pour grand qu’il soit : les mares- 
chaux, meulniers, armuriers, ne scauroient demeurer 
au bruit qui les frappe, s’il les perceoit comme nous. 

Mon collet de fleurs sert 4 mon nez : mais, aprez 
que je m’en suis vestu trois jours de suite, il ne sert 
qu’aux nez assistants. Cecy est plus estrange, que, 
nonobstant des longs intervalles et intermissions, 
VYaccoustumance puisse joindre et establir Veffect de 
son impression sur nos sens : comme essayent les 
voisins des clochiers. Je loge chez moy en une tour, 
ou, a la diane et a la retraicte, une fort grosse cloche 
sonne tous les jours l’ Ave Maria. Ce tintamarre estonne 
ma tour mesme : et aux premiers jours me semblant 
insupportable, en peu de temps m/’apprivoise de 
maniere que je l’oy sans offense, et souvent sans m’en 
esveiller. 

Platon tansa un enfant qui jouoit aux noix. Il luy 
respondit : « Tu me tanses de peu de chose. — L’accous- 


1. Rien de plus puissant que I’habitude. Passer la nuit au milieu 
des neiges, se brdiler dans les montagnes au plus ardent soleil, voila 
la vie des chasseurs. Ces athlétes qui se meurtrissent A coups de 


ceste ne poussent pas méme un gémissement. CicERON, Tusce. quest., 
Il, 17. 

tumance, repliqua Platon, n’est pas chose de peu. » 
Je treuve que nos plus grands vices prennent leur ply 
dez nostre plus tendre enfance, et que nostre principal 
gouvernement est entre les mains des nourrices. C’est 
passetemps aux meres de veoir un enfant tordre le 
col a un poulet, et s’esbattre a blecer un chien et un 
chat : et tel pere est si sot, de prendre a bon augure 
d’une ame martiale, quand il veoid son fils gourmer 
injurieusement un paisan ou un laquay qui ne se 
defiend point; et a gentillesse, quand il le veoid affiner 
son compaignon par quelque malicieuse desloyauté et 
tromperie. Ce sont pourtant les vrayes semences et 
racines de la cruauté, de la tyrannie, de la trahison : 
elles se germent 1a, et s’eslevent aprez gaillardement, 
et proufitent a force entre les mains de la coustume. 
Et est une tresdangereuse institution, d’excuser ces 
vilaines inclinations par la foiblesse de l’aage et legie- 
reté du subject : premierement, c’est nature qui parle, 
de gui la voix est lors plus pure et plus naifve, qu’elle 
est plus graile et plus neufve : secondement, la laideur 
de la piperie ne despend pas de la difference des escus 
aux espingles; elle despend de soy. Je treuve bien plus 
juste de conclure ainsi : « Pourquoy ne tromperoit il 
aux escus, puisqu’il trompe aux espingles? » que, 
comme ils font : « Ce n’est qu’aux espingles; il n’auroit 
garde de le faire aux escus. » Il fault apprendre soi- 
gneusement aux enfants de hair les vices de leur 
propre contexture, et leur en fault apprendre la natu- 
relle difformité, 4 ce qu’ils les fuyent non en leur action 
seulement, mais sur tout en leur coeur; que la pensee 
mesme leur en soit odieuse, quelque masque qu’ils 
portent. 

Je scais bien que pour m’estre duict, en ma puerilité, 
de marcher tousjours mon grand et plain chemin, et 
avoir eu a contrecceur de mesler ny trycotterie ny 
finesse A mes jeux enfantins (comme de vray il fault 
noter que les jeux des enfants ne sont pas jeux, et les 
fault juger en eulx comme leurs plus serieuses actions), 
il n’est passetemps si legier o je n’apporte, du dedans 
et d’une propension naturelle et sans estude, une 
extreme contradiction 4 tromper. Je manie les chartes 

pour les doubles, et tiens compte, comme pour les 
doubles doublons; lorsque le gaigner et le perdre, 
contre ma femme et ma fille, m’est indifferent, comme 
lorsqu’il va de bon. En tout et par tout, il y a assez 
de mes yeulx 4 me tenir en office; il n’y en a point qui 
me veillent de si prez, ny que je respecte plus. 

Je viens de veoir chez moy un petit homme natif de 
Nantes, nay sans bras, qui a si bien faconné ses pieds 
au service que luy debvoient les mains, qu’ils en ont, 
a la verité, 4 demy oublié leur office naturel. Au 
demourant, il les nomme ses mains; il trenche, il 
charge un pistolet et le lasche, il enfile son aiguille, il 
coud, il escrit, il tire le bonnet, il se peigne, il joue aux 
chartes et aux dez, et Jes remue avecques autant de 
dexterité que scauroit faire quelqu’aultre : Vargent 
que je luy ay donné (car il gaigne sa vie A se faire 
veoir), il l’a emporté en son pied, comme nous faisons 
en nostre main. J’en veis un aultre, estant enfant, 
qui manioit un’ espee 4 deux mains, et un’ hallebarde, 
du ply du col, a faulte de mains; Jes jectoit en lair, 
et les reprenoit; lanceoit une dague; et faisoit craqueter 
un fouet, aussi bien que charretier de France, 

Mais on descouvre bien mieulx ses effects aux 
estranges impressions qu’elle faict en nos ames, ot elle 
ne treuve pas tant de resistance. Que ne peult elle en 
nos jugements et en nos creances? y a il opinion si 
bizarre (je laisse a part la grossiere imposture des reli- 
gions, dequoy tant de grandes nations et tant de suffi- 
sants personnages se sont veus enyvrez; car cette 
partie estant hors de nos raisons humaines, il est plus 
excusable de s’y perdre, & qui n’y est extraordinaire- 
ment esclairé par faveur divine), mais d’aultres opi- 
nions, y en a il de si estranges qu’elle n’ayt planté et 
estably par loix, ez regions que bon luy a semblé? et 
est tresjuste cette ancienne exclamation : Non pudet 
physicum, id est, speculatorem venatoremque nature, ab 
animis consuetudine imbutis querere testimonium 
veritatis?! 


1. Quelle honte a un physicien, qui doit poursuivre sans relAche 
les secrets de la nature, d’alléguer pour des preuves de la vérité ce 

J’estime qu’il ne tumbe en l’imagination humaine 
aulcune fantasie si forcenee, qui ne rencontre l’exemple 
de quelque usage publicque, et par consequent que 
nostre raison n’estaye et ne fonde. Il est des peuples 
ou on tourne le dos a4 celuy qu’on salue, et ne regarde 
_lon jamais celuy qu’on veult honnorer. Il en est ou, 
quand le roy crache, la plus favorie des dames de sa 
court tend la main; et, en aultre nation, les plus 
apparents, qui sont autour de luy, se baissent a terre 
pour amasser en du linge son ordure. Desrobons icy 
la place d’un conte. 

Un gentilhomme francois se mouchoit tousjours de 
sa main; chose tresennemie de nostre usage : deffen- 
dant la dessus son faict (et estoit fameux en bons 
rencontres), il me demanda quel privilege avoit ce sale 
excrement, que nous allassions luy apprestant un beau 
linge delicat a le recevoir, et puis, qui plus est, a 
Vempaqueter et serrer soigneusement sur nous : que 
cela debvoit faire plus de mal au coeur que de le veoir 
verser ou que ce feust, comme nous faisons toutes nos 
aultres ordures. Je trouvay qu’il ne parloit pas du tout 
sans raison : et m’avoit la coustume osté l’appercevance 
de cette estrangeté, laquelle pourtant nous trouvons 
si hideuse, quand elle est recitee d’un aultre pais. Les 
miracles sont selon l’ignorance en quoy nous sommes 
de la nature, non selon l’estre de la nature; l’assue- 
faction endort Ja veue de nostre jugement : les barbares 
ne nous sont en rien plus merveilleux que nous sommes 
a eulx, ny avecques plus d’occasion; comme chascun 
advoueroit, si chascun scavoit, aprez s’estre promené 
par ces loingtains exemples, se coucher sur les propres, 
et les conferer sainement. La raison humaine est une 
teincture infuse environ de pareil poids a toutes nos 
opinions et mceurs, de quelque.forme qu’elles soyent; 
infinie en matiere, infinie en diversité. Je m’en 
retourne. 

Il est des peuples ot, sauf sa femme et ses enfants, 
aulcun ne parle au roy que par sarbatane. En une 


qui n’est que prévention et coutume! Cicéron, de Nat. deor., I, 30. 
— Il y a dans le texte petere au lieu de querere. 

mesme nation, et les vierges montrent 4 descouvert 
leurs parties honteuses, et les mariees les couvrent et 
cachent soigneusement. A quoy cette aultre coustume, 
qui est ailleurs, a quelque relation : la chasteté n’y est 
en prix que pour le service du mariage; car les filles se 
peuvent abandonner a leur poste, et engroissees, se 
faire avorter par medicaments propres, au veu d’un 
chascun. Et ailleurs, si c’est un marchand qui se marie, 
touts les marchands conviez a la nopce couchent 
avecques l’espousée avant luy; et plus il y en a, plus 
a elle d’honneur et de recommandation de fermeté et 
de capacité : si un officier se marie, il en va de mesme; 
de mesme si c’est un noble; et ainsi des aultres : sauf 
si c’est un laboureur ou quelqu’un du bas peuple; car 
lors c’est au seigneur a faire : et si, on ne laisse pas d’y 
recommander estroictement la loyauté pendant le 
mariage. Il en est ou il se veoid des bordeaux publics 
de masles, voire et des mariages : ot! les femmes vont 
a la guerre quand et Jeurs maris, et ont reng, non au 
combat seulement, mais aussi au commandement °: 
ou non seulement les bagues se portent au nez, aux 
lévres, aux joues, et aux orteils des ‘pieds; mais des 
verges d’or bien poisantes au travers des tettins et 
des fesses : ou en mangeant on s’essuye les doigts aux 
cuisses, et 4 la bourse des genitoires, et 4 la plante des 
pieds : ot: les enfants ne sont pas heritiers, ce sont les 
freres et nepveux, et ailleurs les nepveux seulement; 
sauf en la succession du prince : ot, pour régler la 
communauté des biens, qui s’y observe, certains magis- 
trats souverains ont charge universelle de la culture 
des terres et de la distribution des fruicts, selon le 
besoing d’un chascun : ot l’on pleure la mort des 
enfants, et festoye lon celle des vieillards : ot ils 
couchent en des licts dix ou douze ensemble avec leurs 
femmes : ot les femmes qui perdent leurs maris par 
mort violente se peuvent remarier, les aultres non : 
ot: l’on estime si mal de la condition des femmes, que 
Yon y tue les femelles qui y naissent, et achepte lon, 
des voisins, des femmes pour le besoing : ot Jes maris 
peuvent repudier, sans alleguer aulcune cause; les 
femmes non, pour cause quelconque : ou les maris ont 

loy de les vendre si elles sont steriles : ot ils font 
cuire le corps du trespassé, et puis piler, jusques a ce 
qu’il se forme comme en bouillie : laquelle ils meslent 
a leur vin, et la boivent : ot la plus desirable sepulture 
est d’estre mangé des chiens; ailleurs, des oyseaux : 
ot l’on croit que les ames heureuses vivent, en toute 
liberté, en des champs plaisants fournis de toutes 
commoditez, et que ce sont elles qui font cet echo que 
nous oyons : ou ils combattent en l’eau, et tirent seu- 
rement de leurs arcs en nageant : ot, pour signe de 
subjection, il faut haulser les espaules et baisser la 
teste; et deschausser ses souliers quand on entre au 
logis du roy : ot les eunuques, qui ont les femmes reli- 
gieuses en garde, ont encores le nez et les levres a 
dire, pour ne pouvoir estre aymez : et les presbtres se 
crevent les yeulx, pour accointer les daimons et 
prendre les oracles : ou chascun faict un dieu de ce 
qu’il luy plaist : le chasseur, d’un lyon ou d’un regnard; 
le pescheur, de certain poisson; et des idoles, de 
chasque action ou passion humaine : le soleil, la lune 
et Ja terre sont les dieux principaulx; la forme de 
jurer, c’est toucher la terre regardant le soleil; et y 
mange lon la chair et le poisson crud; ow le grand 
serment, c’est jurer le nom de quelque homme tres- 
passé qui a esté en bonne reputation au pais, touchant 
de la main sa tumbe : ow les estrenes annuelles que le 
roy envoye aux princes ses vassaux, touts les ans, c’est 
du feu; lequel apporté, tout le vieil feu est esteint; et 
de ce feu nouveau, le peuple, despendant de ce prince, 
- en doibt venir prendre chascun pour soy, sur peine de 
crime de leze majesté : ol, quand le roy, pour s’adonner 
du tout a la devotion, se retire de sa charge, ce qui 
advient souvent, son premier successeur est obligé d’en 
faire autant, et passe le droict du royaume au troi- 
siesme successeur : ot l’on diversifie la forme de la 
police, selon que les affaires semblent le requerir; on 
depose le roy, quand il semble bon; et luy substitue lon 
des anciens a prendre le gouvernail de l’estat; et le 
laisse lon par fois aussi ez mains de la commune : ot 
hommes et femmes sont circoncis et pareillement 
baptisez; ot le soldat qui, en un ou divers combats, est 

arrivé A presenter 4 son roy sept testes d’ennemis, est 
faict noble : ou l’on vit soubs cette opinion si rare et 
insociable de la mortalité des ames : ou les femmes 
s’accouchent sans plaincte et sans effroy : ot les 
femmes, en l’une et l’aultre jambe, portent des greves 
de cuivre; et, si un pouil les mord, sont tenues par 
debvoir de magnanimité de le remordre; et n’osent 
espouser, qu’elles n’ayent offert a leur roy, s’il le veut, 
leur pucellage : ot l’on.salue mettant le doigt a terre, 
et puis le haulsant vers le ciel : ot les hommes portent 
les charges sur la teste, les femmes sur les espaules; 
elles pissent debout, les hommes accroupis : ot ils 
envoyent du sang en signe d’amitié, et encensent, 
comme les dieux, les hommes qu’ils veulent honnorer ; 
ot! non seulement jusques au quatriesme degré, mais 
en aulcun plus esloigné, la parenté n’est soufferte aux 
mariages : oti les enfants sont quatre ans 4 nourrice, 
et souvent douze; et 1A mesme il est estimé mortel de 
donner 4 lenfant a tetter tout le premier jour : ot les 
peres ont charge du chastiment des masles; et les 
meres, a part, des femelles; et est le chastiment de les 
fumer pendus par les pieds : ot: on faict circoncire les 
femmes : ot lon mange toutes sortes d’herbes, sans 
aultre discretion que de refuser celles qui leur semblent 
avoir mauvaise senteur : ot tout est ouvert; et les 
maisons, pour belles et riches qu’elles soyent, sans 
porte, sans fenestre, sans cofire qui ferme; et sont les 
larrons doublement punis qu’ailleurs : ot ils tuent les 
pouils avec les dents comme les magots, et trouvent 
horrible de les veoir escacher soubs Jes ongles : ot l’on 
ne coupe en toute la vie ny poil ny ongle; ailleurs, 
ot l’on ne coupe que les ongles de la droicte, ceulx de 
la gauche se nourrissent par gentillesse : ot ils nour- 
rissent tout le poil du costé droict, tant qu’il peut 
croistre, et tiennent raz le poil de l’aultre costé; et en 
voisines provinces, celle icy nourrit le poil de devant, 
celle 14 le poil de derriére, et rasent l’opposite : ot les 
peres prestent leurs enfants, les maris leurs femmes, A 
jouyr aux hostes, en payant : ot on peult honneste- 
ment faire des enfants a sa mere, les peres se mesler 
a leurs filles et a leurs fils : otf, aux assemblees des 

festins, ils s’entreprestent, sans distinction de parenté, 
les enfants les uns aux aultres : icy on vit de chair 
humaine : 1a c’est office de pieté de tuer son pere en 
certain aage : ailleurs les peres ordonnent, des enfants 
encores au ventre des meres, ceulx qu’ils veulent estre 
nourris et conservez, et ceulx qu’ils veulent estre 
abandonnez et tuez : ailleurs les vieux maris prestent 
leurs femmes a la jeunesse pour s’en servir; et ailleurs 
elles sont communes sans peché; voire, en tel pais, 
portent pour marques d’honneur autant de belles 
houppes frangees au bord de leurs robbes, qu’elles ont 
accointé de masles. N’a pas faict la coustume encores 
une chose publicque de femmes a part? leur a elle pas 
mis les armes a la main? faict dresser des armees, et 
livrer des battailles? Et, ce que toute la philosophie ne 
peult planter en la teste des plus sages, ne l’apprend 
elle pas de sa seule ordonnance au plus grossier vul- 
gaire? car nous s¢avons des nations entieres, ol non 
seulement la mort estoit mesprisée, mais festoyee; ou 
les enfants de sept ans souffroient a estre fouettez 
jusques a la mort, sans changer de visage; ot la 
richesse estoit en tel mespris, que le plus chestif 
citoyen de la ville n’eust daigné baisser le bras pour 
amasser une bourse d’escus. Et scavons des regions 
tresfertiles en toutes facons de vivres, ot toutesfois 
les plus ordinaires mets et les plus savoureux, c’estoient 
du pain, du nasitort et de l’eau. Feit elle pas encores: 
ce miracle en Cio, qu’il s’y passa sept cents ans, sans 
memoire que femme ny fille y eust faict faulte 4 son 
honneur. 

Et somme, 4 ma fantasie, il n’est rien qu’elle ne 
face, ou qu’elle ne puisse; et avecques raison l’appelle 
Pindarus, a ce qu’on m/’a dict, « la royne et emperiere 
du monde. » Celuy qu’on rencontra battant son pere, 
respondit que c’estoit la coustume de sa maison; que 
son pere avoit ainsi battu son ayeul; son ayeul, son 
bisayeul; et, montrant son fils, « Cettuy cy me battra, 
quand il sera venu au terme de Il’aage ot je suis : » 
et le pere, que le fils tirassoit et sabouloit emmy la 
rue, luy commanda de s’arrester a certain huis, car 
luy n’avoit traisné son pere que jusques la; que 

c’estoit la borne des injurieux traictements hereditaires 
que les enfants avoient en usage de faire aux peres, 
en leur famille. Par coustume, dit Aristote, aussi 
souvent que par maladie, des femmes s’arrachent le 
poil, rongent leurs ongles, mangent des charbons et 
de la terre; et, plus par coustume que par nature, 
les masles se meslent aux masles. 

Les loix de la conscience, que nous disons naistre 
de nature, naissent de la coustume; chascun, ayant 
en veneration interne les opinions et mceurs approu- 
vees et receues autour de luy, ne s’en peult desprendre 
sans remors, ny s’y appliquer sans applaudissement. 
Quand ceulx de Crete vouloient, au temps passé, 
mauldire quelqu’un, ils prioient les dieux de l’engager 
en quelque coustume. Mais le principal effect de sa 
puissance, c’est de nous saisir et empieter de telle 
sorte, qu’A peine soit il en nous de nous r’avoir de 
sa prinse et de r’entrer en nous, pour discourir et 
raisonner de ses ordonnances. De vray, parceque nous 
les humons avecques le laict de nostre naissance, et 
que le visage du monde se presente en cet estat a 
nostre premiere veue, il semble que nous soyons nayz 
A la condition de suyvre un train, et les communes 
imaginations que nous trouvons un credit autour de 
nous, et infuses en nostre ame par la semence de nos 
peres, il semble que ce soyent les generales et natu- 
relles : par ot il advient que ce qui est hors les gonds 
de la coustume, on le croit hors les gonds de la raison; 
Dieu scait combien desraisonnablement le plus sou- 
vent ! 

Si, comme nous, qui nous estudions, avons apprins 
de faire, chascun, qui oid une juste sentence, regardoit 
incontinent par ot elle luy appartient en son propre, 
chascun trouveroit que ceste cy n’est pas tant un bon 
mot qu’un bon coup de fouet a la bestise ordinaire 
de son jugement : mais on receoit les advis de la 
verité et ses preceptes comme adressez au peuple, 
non jamais a soy; et au lieu de les coucher sur ses 
moeurs, chascun les couche en sa memoire, tressotte- 
ment et tresinutilement. Revenons 4 l’empire de la 
coustume. 

Les peuples nourris a la liberté, et A se commander 
eulx mesmes, estiment toute aultre forme de police 
monstrueuse et contre nature : ceulx qui sont duicts 
a la monarchie, en font de mesme et, quelque facilité 
que leur preste fortune au changement, lors mesme 
quwils se sont, avecques grandes difficultez, desfaicts 
de l’importunité d’un maistre, ils courent 4 en replanter 
un nouveau avecques pareilles difficultez, pour ne se 
pouvoir resouldre de prendre en haine la maistrise. 
C’est par lentremise de la coustume que chascun est 
content du lieu ot nature l’a planté; et les sauvages 
d’ Escosse n’ont que faire de la Touraine, ny les Scythes, 
de la Thessalie. Darius demandoit 4 quelques Grecs 
pour combien ils vouldroient prendre la coustume des 
Indes, de manger leurs peres trespassez (car c’estoit 
leur forme, estimants ne leur pouvoir donner plus 
favorable sepulture que dans eulx mesmes); ils luy 
respondirent que pour chose du monde ils ne le 
feroient : mais s’estant aussi essayé de persuader aux 
Indiens de laisser leur facon, et prendre celle de Grece, 
qui estoit de brusler les corps de leurs peres, il leur 
feit encores plus d’horreur. Chascun en faict ainsi, 
d’autant que l’usage nous desrobe le vray visage des 
choses. 

Nil adeo magnum, nec tam mirabile quidquam 
Principio, quod non minuant mirarier omnes 
Pauliatim +. 


Autrefois, ayant 4 faire valoir quelqu’une de nos 
observations, et receue avecques resolue auctorité 
bien loing autour de nous: et ne voulant point, comme 
il se faict, l’establir seulement par la force des loix 
et des exemples, mais questant tousjours jusques a 
son origine, j’y trouvay le fondement.si foible, qu’a 
peine que je ne m’en degoustasse, moy qui avois a 
la confirmer en aultruy. C’est cette recepte, par 
laquelle Platon entreprend de chasser les desnaturees 


. 1. Il n’est rien de si grand, rien de si admirable au premier abord, 
que peu a peu l’on ne regarde avec moins d’admiration, Lucr&ce, 
Ii, 1027. 

et preposteres amours de son temps, qu’il estime 
souveraine et principale; Aa scavoir, que l’opinion 
publicque les condemne, que les poétes, que chascun 
en face des mauvais contes; recepte par le moyen de 
laquelle les plus belles filles n’attirent plus l’amour 
des peres, ny les freres, plus excellents en beauté, 
Vamour des sceurs; les fables mesmes de Thyestes, 
d’Oedipus, de Macareus, ayant, avecques le plaisir 
de leur chant, infus cette utile creance en la tendre 
cervelle des enfants. De vray, la pudicité est une 
belle vertu, et de Jaquelle lutilité est assez cogneue; 
mais de la traicter et faire valoir selon nature, il est 
autant malaysé, comme il est aysé de la faire valoir 
selon l’usage, les loix et les preceptes. Les premieres 
et universelles raisons sont de difficile perscrutation, 
et les passent nos maistres en escumant; ou, en ne 
les osant pas seulement taster, se jectent d’abordee 
dans la franchise de la coustume; la ils s’enflent, et 
triumphent 4 bon compte. Ceulx qui ne se veulent 
laisser tirer hors cette originelle source faillent encores 
plus, et s’obligent a des opinions sauvages; tesmoing 
Chrysippus, qui sema, en tant de lieux de ses escripts, 
le peu de compte en quoy il tenoit les conjonctions 
incestueuses, quelles qu’elles feussent. 

Qui vouldra se desfaire de ce violent prejudice de 
la coustume, il trouvera plusieurs choses receues d’une 
resolution indubitable, qui n’ont appuy qu’en la barbe 
chenue et rides de usage quiles accompaigne : mais 
ce masque arraché, rapportant les choses a la vérité 
et a la raison, il sentira son jugement comme tout 
bouleversé, et remis pourtant en bien plus seur estat. 
Pour exemple, je luy demanderay lors, quelle chose 
peult estre plus estrange, que de veoir un peuple obligé 
a suyvre les loix qu’il n’entendit oncques; attaché en 
touts ses affaires domestiques, mariages, donations, 
testaments, ventes et achapts, a des regles qu’il ne 
peult scavoir, n’estants escriptes ny publiees en sa 
langue, et desquelles, par necessité, il luy faille acheter 
Vinterpretation et Vusage : non selon l’ingenieuse 
opinion d’Isocrates, qui conseille 4 son roy de rendre 
les traficques et negociations de ses subjects, libres, 


3 j 
115 LIVRE I, CHAPITRE XXII 


franches et lucratives, et leurs debats et querelles, 
onereuses, chargees de poisants subsides : mais, selon 
une opinion prodigieuse, de mettre en traficque la 
raison mesme, et donner aux loix cours de marchanh- 
dise. Je sgay bon gré a la fortune dequoy, comme 
disent nos historiens, ce feut un gentilhomme gascon, 
et de mon pais, qui le premier s’opposa 4 Charlemaigne 
nous voulant donner des loix latines et imperiales. 

Qu’est il plus farouche que de veoir une nation ot, 
par legitime coustume, la charge de juger se vende, 
et les jugements soyent payez a purs deniers comp- 
tants, et ot legitimement la justice soit refusee a qui 
n’a dequoy la payer; et ayt cette marchandise si grand 
credit, qu’il se face en une police un quatriesme estat 
de gents maniants les procez, pour le joindre aux 
trois anciens, de l’Eglise, de la noblesse, et du peuple; 
lequel estat, ayant la charge des loix et souveraine 
auctorité des biens et des vies, face un corps a part 
de celuy de la noblesse : d’ot il advienne qu’il y ayt 
doubles loix, celles de ’honneur, et celles de la justice, 
en plusieurs choses fort contraires; aussi rigoureuse- 
ment’ condemnent celles 14 un dementi souffert, 
comme celles icy un dementi revenché; par le debvoir 
des armes, celuy 1a soit degradé d’honneur et de 
noblesse, qui soufire une injure, et par le debvoir 
civil, celuy qui s’en venge encoure une peine capitale; 
qui s’adresse aux loix pour avoir raison d’une offense 
faicte A son honneur, il se deshonnore, et qui ne s’y 
adresse, il en est puny et chastié par les loix : et de 
ces deux pieces si diverses, se rapportants toutesfois 
a un seul chef, ceulx 14 ayent la paix, ceulx ci la 
guerre, en charge; ceux 14 ayent le gaing, ceulx cy 
Vhonneur; ceulx 1a le scavoir, ceulx cy la vertu; ceulx 
la la parole, ceulx cy l’action; ceulx 1a la justice, 
ceulx cy la vaillance; ceulx 14 la raison, ceulx cy la 
force; ceulx 14 la robbe longue, ceulx cy la courte, 
en partage? 

Quant aux choses indifferentes, comme vestements ; 
qui les vouldra ramener 4 leur vraye fin, qui est le 
service et commodité du corps, d’ou despend leur 
grace et bienseance originelle : pour les plus fantas- 

tiques 4 mon gré qui se puissent imaginer, je lui 
donray entre aultres nos bonnets quarrez, cette longue 
queue de veloux plissé qui pend aux testes de nos 
femmes, avecques nos attirails bigarrés, et ce vain 
modele et inutile d’un membre que nous ne pouvons 
seulement honnestement nommer, duquel toutesfois 
nous faisons montre et parade en public. Ces consi- 
derations ne destournent pourtant pas un homme 
d’entendement de suyvre le style commun : ains, au 
rebours, il me semble que toutes facons escartees et 
particulieres partent plustost de folie ou d’affectation 
ambitieuse, que de vraye raison; et que le sage doibt 
au dedans retirer son ame de la presse, et la tenir en 
liberté et puissance de juger librement des choses; 
mais, quant au dehors, qu’il doibt suyvre entierement 
les facons et formes receues. La societé publicque n’a 
que faire de nos pensees; mais le demourant, comme 
nos actions, nostre travail, nos fortunes et nostre vie, 
il la fault prester et abandonner 4 son service et aux 
opinions communes : comme ce bon et grand Socrates 
refusa de sauver sa vie, par la desobeissance du 
magistrat, voire d’un magistrat tresinjuste et tres- 
inique; car c’est la regle des regles, et generale loy 
des loix, que chascun observe celle du lieu ot il est : 


Nopots émeobar totory Eyywptors xadov *. | 


En voicy d’une aultre cuvee. Il y a grand doubte s’il 
se peult trouver si evident proufit au changement 
dune loy receue, telle quelle soit, qu’il y a de mal 
a la remuer : d’autant qu’une police, c’est comme un 
bastiment de diverses pieces joinctes ensemble d’une 
telle liaison, qu’il est impossible d’en esbranler une, 
que tout le corps ne s’en sente. Le legislateur des 
Thuriens ordonna que quiconque vouldroit, ou abolir 
une des vieilles loix, ou en establir une nouvelle, se 
presenteroit au peuple la chorde au col; a fin que, 
si la nouvelleté n’estoit approuvee d’un chascun, il 


Le Il est beau d’obéir aux lois de son pays. 
Excerpta ex traged. greecis Hug. Grotio inierpr. ; 1626, in-4, p. 937 

feust incontinent estranglé : et celuy de Lacedemone 
employa sa vie pour tirer de ses citoyens une pro- 
messe asseuree de n’enfreindre aulcune de ses ordon- 
nances. L’ephore qui coupa si rudement les deux 
chordes*que Phrynis avoit adjousté 4 la musique, ne 
s’esmoie pas si elle en vault mieulx, ou si les accords 
en sont mieulx remplis; il luy suffit, pour les con- 
demner, que ce soit une alteration de la vieille facon. 
C’est ce que signifioit cette espee rouillee de la 
justice de Marseille. © 

Je suis desgouté de ia nouvelleté, quelque visage 
qu’elle porte; et ay raison, car j’en ay veu des effects 
tresdommageables : celle qui nous presse depuis tant 
d’ans, elle n’a pas tout exploicté; mais on peult dire, 
avecques apparence, que par accident elle a tout 
produict et engendré, voire et les maulx et ruynes 
qui se font depuis, sans elle et contre elle : c’est a 
elle 4 s’en prendre au nez; 


Heu! patior telis vulnera facta meis’ ! 


Ceulx qui donnent le bransle 4 un Estat sont volon- 
tiers les premiers absorbez en sa ruyne : le fruict du 
trouble ne demeure gueres a4 celuy qui la esmeu; il bat 
et brouille ’'eau pour d’aultres pescheurs. La liaison 
et contexture de cette monarchie et ce grand basti- 
ment ayant esté desmis et dissoult, notamment sur 
ses vieux ans, par elle, donne tant qu’on veult d’ouver- 
ture et d’entree 4 pareilles injures : la majesté royalle 
s’avalle plus difficilement du sommet au milieu, 
qu’elle ne se precipite du milieu 4 fond, Mais si les 
inventeurs sont plus dommageables, les imitateurs 
sont plus vicieux de se jecter en des exemples desquels 
ils ont senty et puny V/horreur et le mal: et s’ilya 
quelque degré d’honneur, mesme au mal 4a faire, 
ceulx cy doibvent aux aultres la gloire de l’invention 
et le courage du premier effort. Toutes sortes de nou- 
velles desbauches puisent heureusement, en cette 


1. Ah! c’est de moi que vient tout le mal que j’endure! 
OviDE, Epist. Phyllidis Demophoonti, v. 48. 

premiere et feconde source, les images et patrons a 
troubler nostre police : on lit en nos loix mesmes, 
faictes pour le remede de ce premier mal, ]’apprentis- 
sage et l’excuse de toutes sortes de mauvaises entre- 
prinses; et nous advient ce que Thucydides dict des 
guerres civiles de son temps, qu’en faveur des vices 
publicques on les baptisoit de mots nouveaux plus 
doulx pour leur excuse, abastardissant et amollissant 
leurs vrays tiltres: c’est pourtant pour reformer nos 
consciences et nos creances! honesta oratio est}. Mais 
le meilleur pretexte de nouvelleté est tresdangereux : 
adeo nihil motum ex antiquo, probabile est?! Si me 
semble il, 4 le dire franchement, qu’il y a grand 
amour de soy et presumption, d’estimer ses opinions 
jusques 1a que, pour les establir, il faille renverser 
une paix publicque, et introduire tant de maulx inevi- 
tables, et une si horrible corruption de mceurs que 
les guerres civiles apportent, et les mutations d’estat 
en chose de tel poids, et les introduire en son pais 
propre. Est ce pas malmesnagé, d’advancer tant de 
vices certains et cogneus, pour combattre des erreurs 
contestees et debattables? est il quelque pire espece 
de vices, que ceulx qui chocquent la propre cons- 
cience et naturelle cognoissance? Le senat osa donner 
en payement cette desfaicte, sur le differend d’entre 
luy et le peuple, pour le ministere de leur religion, 
ad deos id magis, quam ad se, pertinere ; ipsos visuros 
ne sacra sua polluantur*; conformement 4 ce que 
respondit l’oracle 4 ceulx de Delphes, en la guerre 
medoise, craignants l’invasion des Perses : ils deman- 
derent au dieu ce qu’ils avoient a faire des thresors 
sacrez de son temple, ou les cacher, ou les emporter : 
il leur respondit, qu’ils ne bougeassent rien, qu’ils se 
souciassent d’eulx; qu’il estoit suffisant pour prou- 
veoir a ce qui luy estoit propre. 


1. Le prétexte est honnéte. TERENCE, Andr., act. I, sc. 1, v. 114. 

2. Tant il est vrai que nous avons toujours tort de changer les 
institutions de nos péres! TiTE-LivE, XXXIV, 54. 

3. Que cette affaire intéressoit les dieux plus qu’eux-mémes; ces 
dieux, disoient-ils, sauront bien empécher la profanation de leur 
culte. TrTE-LiveE, X, 6. 

La religion chrestienne a toutes les marques d’ex- 
treme justice et utilité, mais nulle plus apparente 
que Vexacte recommandation de Vobeissance du 
magistrat et manutention des polices. Quel merveil- 
leux exemple nous en a laissé la sapience divine, qui, 
pour establir le salut du genre humain, et conduire 
cette sienne glorieuse victoire contre la mort et le 
peché, ne l’a voulu faire qu’a la mercy de nostre 
ordre politique; et a soubmis son progrez, et la con- 
duicte d’un si haut effect et si salutaire, 4 l’aveugle- 
ment et injustice de nos observations et usances, y 
laissant courir le sang innocent de tant d’esleus ses 
favoris, et souffrant- une longue perte d’annees A 
meurir ce fruict inestimable! Il y a grand 4a dire entre 
la cause de celuy qui suyt les formes et les loix de 
son pais, et celuy qui entreprend de les regenter et 
changer : celuy la allegue pour son excuse la simpli- 
cité, P’obeissance et ’exemple; quoy qu’il face, ce ne 
peult estre malice, c’est, pour le plus, malheur : quis 
est enim, quem non moveat clarissimis monumentis tes- 
tata consignataque antiquitas1? oultre ce que dict 
Isocrates, que la defectuosité a plus de part a la 
moderation que n’a |’excez : l’aultre est en bien plus 
rude party; car qui se mesle de choisir et de changer 
usurpe l’auctorité de juger, et se doibt faire fort de 
veoir la faulte de ce qu’il chasse, et le bien de ce qu’il 
introduict. 

Cette si vulgaire consideration m’a fermy en mon 
siege, et tenu ma jeunesse mesme, plus temeraire, en 
bride, de ne charger mes espaules d’un si lourd faix, 
que de me rendre respondant d’une science de telle 
importance, et oser en cette cy ce qu’en sain jugement 
je ne pourrois oser en la plus facile de celles ausquelles 
on m/’avoit instruict, et ausquelles la temerité de 
juger est de nul prejudice; me semblant tresinique 
de vouloir soubmettre les constitutions et observances 
publicques et immobiles a l’instabilité d’une privee 


1. Qui pourroit ne pas respecter une antiquité qui nous a été 
conservée et transmise par les plus éclatants témoignages? CIcERON, 
de Divin., I, 40. 

fantasie (la raison privee n’a qu’une jurisdiction 
privee), et entreprendre sur les loix divines ce que 
nulle police ne supporteroit aux civiles; ausquelles 
encores que humaine raison ayt beaucoup plus de 
commerce, si sont elles souverainement juges de 
leurs juges, et l’extréme suffisance sert a expliquer 
et estendre l’usage qui en est receu, non a le detourner 
et innover. Si quelquesfois la Providence divine a 
passé par dessus les’ regles ausquelles elle nous a 
necessairement astreincts,. ce n’est pas pour nous en 
dispenser ; ce sont coups de sa main divine, qu’il nous 
fault non pas imiter, mais admirer; et exemples 
extraordinaires, marquez d’un exprez et particulier 
adveu, du genre des miracles, qu’elle nous offre pour 
tesmoignage de sa toute puissance, au dessus de nos 
ordres et de nos forces, qu’il est folie et impieté 
d’essayer 4 representer, et que nous ne debvons pas 
suyvre, mais contempler avec estonnement; actes de 
son personnage, non pas du nostre. Cotta proteste 
bien opportuneement : Quum de religione agilur, Tib. 
Coruncanium, P. Scipionem, P. Scxvolam, pontifices 
maximos, non Zenonem, aui Cleanthem, aut Chrysippum 
sequor?. Dieu le scache, en nostre presente querelle, 
ou il y a cent articles a oster et remettre, grands et 
profonds articles, combien ils sont qui se puissent 
vanter d’avoir exactement recogneu les raisons et 
fondements de l'un et'laultre party : c’est un nombre, 
si c’est nombre, qui n’auroit pas grand moyen de 
nous troubler. Mais toute cette aultre presse, ott va 
elle? soubs quelle enseigne se jecte elle A quartier? 
ll advient de la leur comme des aultres medecines 
foibles et mal appliquees : les humeurs qu’elle vouloit 
purger en nous, elle les a eschauffees, exasperees et 
aigries par le conflict; et si, nous est demeuree dans 
le corps : elle n’a sceu nous purger par sa foiblesse, et 
nous a cependant affoiblis; en maniere que nous ne 


1. En matiére de religion, j’écoute Tib, Coruncanius, P. Scipion, 
P. Scévola, souverains pontifes, et non pas Zénon, Cléanthe, ou 
Chrysippe. Cic&ron, de Nat. deor., IIT, 2. 

la pouvons vuider non plus, et ne recevons de son 
operation que des douleurs longues et intestines. 

Si est ce que la fortune, reservant tousjours son 
auctorité au dessus de nos discours, nous presente 
aulcunes fois la necessité si urgente, qu’il est besoing 
que les loix lui facent quelque place : et, quand on 
resiste 4 Vaccroissance d’une innovation qui vient 
par violence a s’introduire, de se tenir en tout et par 
tout en bride et en regie contre ceulx qui ont la clef 
des champs, ausquels tout cela est loisible qui peult 
advancer leur desseing, qui n’ont ni loy ni ordre que 
de suyvre leur advantage, c’est une dangereuse obliga- 
tion et inequalité. 


Aditum nocendi perfido preestat fides’ : 


d’autant que la discipline ordinaire d’un estat qui est 
en sa santé, ne pourveoit pas a ces accidents extraor- 
dinaires; elle presuppose un corps qui se tient en ses 
principaulx membres et offices, et un commun consen- 
tement 4 son observation et obeissance. L’aller legi- 
time est un aller froid, poisant et contrainct, et n’est 
pas pour tenir bon 4 un aller licencieux et effrené. 
On scait qu’il est encores reproché 4 ces deux grands 
personnages, Octavius et Caton, aux guerres civiles, 
Yun de Sylla, l’aultre de Cesar, d’avoir plustost laissé 
encourir toutes extremitez 4 leur patrie, que de la 
secourir aux despens de ses loix, et que de rien remuer : 
car, a la verité, en ces dernieres necessitez ot il n’y 
a plus que tenir, il seroit 4 ’adventure plus sagement 
faict de baisser la teste et prester un peu au coup, 
que, s’aheurtant, oultre la possibilité, a ne rien 
relascher, donner occasion 4 la violence de fouler tout 
aux pieds; et vauldroit mieulx faire vouloir aux loix 
ce qu’elles peuvent, puis qu’elles ne peuvent ce qu’elles 
veulent, Ainsi feit celuy qui ordonna qu’elies dor- 
missent vingt et quatre heures; et celuy qui remua 
pour cette fois un jour du calendrier; et cet aultre qui 


1. Se fier a un perfide, c’est lui donner moyen de nuire. SENEQUE, 
Gadipe, act. III, v. 686. 

du mois de juin feit le second may. Les Lacedemo- 
niens mesmes, tant religieux observateurs des ordon- 
nances de leur pais, estant pressez de leur loy qui 
deffendoit d’eslire par deux fois admiral un mesme 
personnage, et de l’aultre part leurs affaires reque- 
rants de toute necessité que Lysander prinst derechef 
cette charge, ils feirent bien un Aracus admiral, mais 
Lysander surintendant de la marine : et de mesme 
subtilité, un de leurs ambassadeurs, estant envoyé 
vers les Atheniens pour obtenir le changement de 
quelqu’ordonnance, et Pericles luy alleguant qu’il 
estoit deffendu d’oster le tableau ou une loy estoit 
une fois posee, luy conseilla de le tourner seulement, 
d’autant que cela n’estoit pas deffendu. C’est ce 
dequoy Plutarque loue Philopcemen, qu’estant nay 
pour commander, il scavoit non seulement commander 
selon les loix, mais aux loix mesmes, quand la neces- 
sité publicque le requeroit. 


CHAPITRE XXIII 


DIVERS EVENEMENTS DE MESME CONSEIL. 


Jacques Amyot, grand aumosnier de France, me 
recita un jour cette histoire 4 ’honneur d’un prince 
des nostres (et nostre estoit il A tresbonnes enseignes, 
encores que son origine feust estrangiere)1, que 
durant nos premiers troubles, au siege de Rouan, ce 
prince ayant esté adverti, par la royne mere du roy, 
d’une entreprinse qu’on faisoit sur sa vie, et instruict 
particulierement, par ses lettres, de celuy qui la 
debvoit conduire 4 chef, qui estoit un gentilhomme 
angevin, ou manceau, frequentant lors ordinairement 
pour cet effect la maison de ce prince, il ne commu- 
niqua 4a personne cet advertissement : mais se pro- 
menant l’endemain au mont Saincte Catherine, d’ot 
se faisoit nostre batterie 4 Rouan (car c’estoit au 
temps que nous la tenions assiegee), ayant a ses 
costez ledict seigneur grand aumosnier et un aultre 
evesque, il apperceut ce gentilhomme qui luy avoit 
esté remarqué, et le feit appeller. Comme il feut en 
sa presence, il luy dict ainsi, le veoyant desja paslir 
et fremir des alarmes de sa conscience : « Monsieur 
de tel lieu, vous vous doubtez bien de ce que je vous 
veulx, et vostre visage le montre. Vous n’avez rien 
a me cacher; car je suis instruict de vostre affaire si 
avant, que vous ne feriez qu’empirer vostre marché 
d’essayer 4 le couvrir. Vous s¢avez bien telle chose et 
telle (qui estoyent les tenants et aboutissants des 
plus secrettes pieces de cette menee) : ne faillez, sur 
vostre vie, A me confesser la verité de tout ce des- 
seing. » Quand ce pauvre homme se trouva prins et 


i. Le duc de Guise, surnommé le Balafré, de la maison de Lor- 
raine. — Au siége de Rouen, en 1562. 

convaincu (car le tout avoit esté descouvert a4 la 
royne par l’un des complices), il n’eut qu’a joindre 
les mains et requerir la grace et misericorde de ce 
prince, aux pieds duquel il se voulut jecter; mais il 
Ven garda, suyvant ainsi son propos : « Venez ¢a; 
vous ay je aultrefois faict desplaisir? ay je offensé 
quelqu’un des vostres par haine particuliere? ll n’y a 
pas trois semaines que je vous cognoy; quelle raison 
vous a peu mouvoir a entreprendre ma mort? » Le 
gentilhomme respondit 4 cela, d’une voix tremblante, 
que ce n’estoit aulcune occasion particuliere qu’il en 
eust, mais l’interest de la cause generale de son party; 
et qu’aulcuns luy avoient persuadé que ce seroit une 
execution pleine de pieté, d’extirper, en quelque 
maniere que ce feust, un si puissant ennemy de leur 
religion. « Or, suyvit ce prince, je vous veulx montrer 
combien la religion que je tiens est plus doulce que 
celle dequoy vous faictes profession, La vostre vous 
a conseillé de me tuer sans m’ouir, n’ayant receu de 
moy aulcune offense; et la mienne me commande 
que je vous pardonne, tout convaincu que vous estes: 
de m/’avoir voulu tuer sans raison. Allez vous en, 
retirez yous; que je ne vous veoye plus icy : et, si 
vous estes sage, prenez doresnavant en vos entre- 
prinses des conseillers plus gents de bien que ceulx 1a. » 

L’empereur Auguste, estant en la Gaule, receut 
certain advertissement d’une conjuration que luy 
brassoit L. Cinna : il delibera de s’en venger, et manda 
pour cet effect au lendemain le conseil de ses amis. 
Mais la nuict d’entre deux, il la passa avecques grande 
inquietude, considerant qu’il avoit a faire mourir un 
jeune homme de bonne maison et nepveu du grand 
Pompeius, et produisoit en se plaignant plusieurs 
divers discours : « Quoy doncques, disoit il, sera il vray 
que je demeureray en crainte et en alarme, et que je 
lairray mon meurtrier se promener ce pendant a son 
ayse? S’en ira il quitte, ayant assailly ma teste, que 
jay sauvee de tant de guerres civiles, de tant de 
battailles par mer et par terre, et aprez avoir estably 
la paix universelle du monde? sera il absoult, ayant 
deliberé non de me meurtrir seulement, mais de me 

sacrifier? » car la conjuration estoit faicte de le tuer 
comme il feroit quelque sacrifice: Aprez cela, s’estant 
tenu coy quelque espace de temps, il recommenceoit 
d’une voix plus forte, et s’en prenoit A soy mesme : 
« Pourquoy vis tu, s’il importe & tant de gents que tu 
meures? n’y aura il point de fin 4 tes vengeances et 
a tes cruautez? Ta vie vault elle que tant de dommage 
se face pour la conserver? » Livia, sa femme, Je sentant 
en ces angoisses : « Et les conseils des femmes y seront 
ils receus? luy dict elle : fay ce que font les medecins, 
quand les receptes accoustumees ne peuvent servir, 
ils en essayent de contraires. Par severité, tu n’as 
jusques a cette heure rien proufité; Lepidus a suyvi 
Salvidienus; Murena, Lepidus; Caepio, Murena; 
Egnatius, Caepio : commence a experimenter com- 
ment te succederont la doulceur et la clemence. Cinna 
est convaincu; pardonne luy : de te nuire desormais, 
‘il ne pourra, et proufitera a ta gloire. » Auguste feut 
bien ayse d’avoir trouvé un advocat de son humeur; 
et, ayant remercié sa femme, et contremandé ses 
amis qu’il avoit assignez au conseil, commanda qu’on 
feist venir 4 luy Cinna tout seul; et ayant faict sortir 
tout le monde de sa chambre et faict donner un siege 
a Cinna, il luy parila en cette maniére : « En premier 
lieu, je te demande, Cinna, paisible audience; n’in- 
terromps pas mon parler; je te donray temps et 
loisir d’y respondre. Tu s¢ais, Cinna, que t’ayant prins 
au camp de mes ennemis, non seulement t’estant 
faict mon ennemy, mais estant nay tel, je te sattvay, 
je te meis entre mains touts tes biens, et t’ay enfin 
rendu si accommodé et si aysé, que les victorieux 
sont envieux de la condition du vaincu : Voffice du 
sacerdoce que tu me demandas, je te l’octroyay, 
ayant refusé 4 d’aultres, desquels les peres avoyent 
tousjours combattu avecques moy. T’ayant si fort 
obligé, tu as entreprins de me tuer. » A quoy Cinna 
s’estant escrié qu’il estoit bien esloingné d’une si 
meschante pensee : « Tu ne me tiens pas, Cinna, ce que 
tu m’avois promis, suyvit Auguste; tu m’avois asseuré 
que je ne seroy pas interrompu. Ouy, tu as entreprins 
de me tuer en tel lieu, tel jour, en telle compaignie, et 

de telle facon. » Et le veoyant transi de ces nouvelles, 
et en silence, non plus pour tenir le marché de se 
taire, mais de la presse de sa conscience : « Pourquoy, 
adjousta il, le fais tu? Est ce pour estre empereur? 
Vrayement il va bien mal 4 la chose publicque, s’il 
n’y a que moy qui t’empesche d’arriver a l’empire. 
Tu ne peulx pas seulement deffendre ta maison, et 
perdis dernierement un procez par la faveur d’un 
simple libertin?. Quoy! n’as tu moyen ny pouvoir en 
aultre chose qu’a entreprendre Cesar? Je le quitte, 
sil n’y a que moy qui empesche tes esperances. Penses 
tu que Paulus, que Fabius, que les Cosseens et Servi- 
liens te souffrent, et une si grande troupe de nobles, 
non seulement nobles de nom, mais qui, par leur 
vertu, honnorent leur noblesse? » Aprez plusieurs 
aultres propos (car il parla 4 luy plus de deux heures 
entieres) : « Or va, luy dict il, je te donne, Cinna, la 
vie a traistre et 4 parricide, que je te donnay aultre- 
fois 4 ennemy; que l’amitié commence de ce jourd’huy 
entre nous; essayons qui de nous deux de meilleure 
foy, moy, t’aye donné ta vie, ou tu l’ayes receu. » Et 
se despartit d’avecques luy en cette maniere. Quelque 
temps aprez il luy donna le consulat, se plaignant de 
quoy il ne luy avoit osé demander. I] l’eut depuis pour 
fort amy, et feut seul faict par luy heritier de ses 
biens. Or depuis cet accident, qui adveint 4 Auguste 
au quarantiesme an de son aage, il n’y eut jamais de 
conjuration n’y d’entreprinse contre luy, et receut 
une juste recompense de cette sienne clemence. Mais 
il n’en adveint pas de mesme au nostre?; car sa doul- 
ceur ne le sceut garantir qu’il ne cheust depuis aux 
lacs de pareille trahison : tant c’est chose vaine et 
frivole que humaine prudence! et, au travers de 
touts nos projects, de nos conseils et precautions, la 
fortune maintient tousjours la possession des evene- 
ments. 

Nous appellons les medecins heureux, quand ils 


1. Affranchi, du mot latin libertus ou libertinus. 
2. Le méme duc de Guise dont Montaigne a parlé au commence- 
ment du chapitre. 

arrivent a quelque bonne fin : comme s’il n’y avoit 
que leur art qui ne se peust maintenir d’elle mesme, 
et qui eust les fondements trop frailes pour s’appuyer 
de sa propre force, et comme s’il n’y avoit qu’elle qui 
ayt besoing que la fortune preste la main A ses opera- 
tions. Je croy d’elle tout le pis ou le mieulx qu’on 
vouldra : car nous n’avons, Dieu mercy ! nul commerce 
ensemble. Je suis au rebours des aultres : car je la 
meprise bien tousjours : mais quand je suis malade, 
au lieu d’entrer en composition, je commence encores 
a la hair et a la craindre; et responds a ceulx qui me 
pressent de prendre medecine, qu’ils attendent au 
moins que je sois rendu a mes forces et 4 ma santé, 
pour avoir plus de moyen de soustenir l’effort et le 
hazard de leur bruvage. Je laisse faire nature, et 
presuppose qu’elle se soit pourveue de dents et de 
griffes pour se deffendre des assaults qui Juy viennent, 
et pour maintenir cette contexture dequoy elle fuit la 
dissolution. Je crains, au lieu de l’aller secourir; ainsi 
comme elle est aux prinses bien estroictes et bien 
joinctes avecques la maladie, qu’on secoure son 
adversaire au lieu d’elle, et qu’on la recharge de nou- 
veaux affaires. 

Or, je dy que, non en la medecine seulement, mais 
en plusieurs arts plus certaines, la fortune y a bonne 
part : les saillies poetiques qui emportent leur aucteur 
et le ravissent hors de soy, pourquoy ne les attribue- 
rons nous a son bon heur, puis qu’il confesse luy 
mesme qu’elles surpassent sa suffisance et ses forces, 
et les recognoist venir d’ailleurs que de soy, et ne les 
avoir aulcunement en sa puissance; non plus que les 
orateurs ne disent avoir en la leur ces mouvements et 
agitations extraordinaires qui les poulsent au dela 
de leur desseing? I] en est de mesme en la peincture, 
qu’il eschappe par fois des traicts de la main du 
peintre, surpassants sa conception et sa science, qui 
le tirent luy mesme en admiration, et qui l’estonnent. 
Mais la fortune montre bien encores plus evidemment 
la part qu’elle a en touts ces ouvrages, par les graces 
et beautez qui s’y treuvent non seulement sans 
Vintention, mais sans la cognoissance mesme de l’ou- 

vrier : un suffisant lecteur descouvre souvent ez 
esprits d’aultruy des perfections aultres que celles que 
Vaucteur y a mises et apperceues, et y preste des 
sens et des visages plus riches. 

Quant aux entreprinses militaires, chascun veoid 
comment la fortune y a bonne part. En nos conseils 
mesmes et en nos deliberations, il fault certes qu’il y 
ayt du sort et du bon heur meslé parmy; car tout ce 
que nostre sagesse peult, ce n’est pas grand’chose : 
plus elle est aigué et vifve, plus elle tretive en soy de 
foiblesse, et se desfie d’autant plus d’elle mesme. Je 
suis de l’advis de Sylla!; et quand je me prends garde 
de prez aux plus glorieux exploicts de la guerre, je 
veoy, ce me semble, que ceulx qui les conduisent n’y 
employent la deliberation et le conseil que par acquit, 
et que la meilleure part de l’entreprinse, ils laban- 
donnent 4 la fortune; et, sur la fiance qu’ils ont a son 
secours, passent 4 touts les coups au dela des bornes 
de tout discours. Il survient des alaigresses fortuites 
et des fureurs estrangieres parmy leurs deliberations, 
qui les poulsent le plus souvent A prendre le party le 
moins fondé en apparence, et qui grossissent leur 
courage au dessus de la raison. D’ot il est advenu a 
plusieurs grands capitaines anciens, pour donner crédit 
a ces conseils temeraires, d’alleguer a leurs gents 
quwils y estoyent conviez par quelque inspiration, par 
quelque signe et prognostique. 

Voyla pourquoy, en cette incertitude et perplexité 
que nous apporte limpuissance de veoir et choisir ce 
qui est le plus commode, pour les difficultez que les 
divers accidents et circonstances de chaque chose 
tirent, le plus seur, quand aultre consideration ne 
nous y convieroit, est, 4 mon advis, de se rejecter au 
party ot il y a plus d’honnesteté et de justice; et, 
puisqu’on est en doubte du plus court chemin, tenir 
tousjours le droict : comme en ces deux exemples, 
que je viens de proposer, il n’y a point de doubte qu’il 


1. Qui osta l’envie a ses faicts, en louant souvent sa bonne for- 
tune, et finalement en se surnommant Faustus, etc. PLUTARQUE, 
Comment on peut se louer soi-méme, v. 9, trad. d’ Amyot. C. 

ne feust plus beau et plus genereux 4 celuy qui ayoit 
receu loffense, de la pardonner, que s’il eust faict 
aultrement. S’il en est mesadvenu au premier, il ne 
s’en fault pas prendre a ce sien bon desseing; et ne 
-scait on, quand il eust prins le party contraire, s’il 


eust eschappé 4 la fin 4 laquelle son destin l’appelloit; 


et si, eust perdu la gloire d’une telle humanité. 

Il se veoid, dans les histoires, force gents en cette 
crainte; d’ot la pluspart ont suyvi le chemin de 
courir au devant des conjurations qu’on faisoit contre 
eulx, par vengeance et par supplices; mais j’en veoy 
fort peu ausquels ce remede ayt servy; tesmoings 
tant d’empereurs romains. Celuy qui se treuve en ce 
danger, ne doibt pas beaucoup esperer ny de sa force 
ny de sa vigilance : car combien est il mal aysé de se 
garantir d’un ennemy qui est couvert du visage du 
plus officieux amy que nous ayons, et de cognoistre les 
volontez et pensements interieurs de ceulx qui nous 
assistent? Il a beau employer des nations estrangieres 
pour sa garde, et estre tousjours ceinct d’une haye 
d’hommes armez; quiconque aura sa vie a mespris se 
rendra tousjours maistre de celle d’aultruy; et puis, 
ce continuel souspecon qui met le prince en doubte 
de tout le monde, luy doibt servir d’un merveilleux 
torment. Pourtant Dion estant adverty que Callippus 
espioit les moyens de le faire mourir, n’eut jamais le 
coeur d’en informer, disant qu’il aymoit mieulx mourir, 
que vivre en cette misere d’avoir a se garder, non de 
ses ennemis seulement, mais aussi de ses amis : ce 
qu’Alexandre representa bien plus vifvement par 
effect, et plus roidement, quand ayant eu advis, par 
une lettre de Parmenion, que Philippus, son plus cher 
medecin, estoit corrompu par l’argent de Darius pour 
Vempoisonner; en mesme temps qu’il donnoit a lire 
sa lettre 4 Philippus, il avala le bruvage qu’il luy avoit 
presenté. Feut ce pas exprimer cette resolution, que 
si ses amis le vouloient tuer, il consentoit qu’ils le 
peussent faire? Ce prince est le souverain patron des 
actes hazardeux; mais je ne scay s’il y a traict en sa 
vie qui ayt plus de fermeté que cestuy cy, ny une 
beauté illustre par tant de visages. 

Ceulx qui preschent aux princes la desfiance si 
attentifve, soubs couleur de leur prescher leur seureté, 
leur preschent leur ruyne et leur honte : rien de noble 
ne se faict sans hazard. J’en scais un de courage 
tresmartial de sa complexion, et entreprenant, de 
qui touts les jours on corrompt la bonne fortune par 
telles persuasions : « Qu’il se resserre entre les siens; 
qu’il n’entende a aulcune reconciliation de ses anciens 
ennemis; se tienne 4 part, et ne se commette entre 
-mains plus fortes, quelque promesse qu’on luy face, 
quelque utilité qu’il y veoye. » J’en s¢ais un aultre 
qui a inesperement advancé sa fortune pour avoir 
prins conseil tout contraire. 

La hardiesse, dequoy ils cherchent si avidement la 
gloire, se represente, quand il est besoing, aussi magni- 
fiquement en pourpoinct qu’en armes; en un cabinet, 
qu’en un camp; le bras pendant, que le bras levé. 

La prudence si tendre et circonspecte est mortelle 
ennemie des haultes executions. Scipion sceut, pour 
practiquer la volonté de Syphax, quittant son armee, 
et abandonnant I’Espaigne doubteuse encores sous 
sa nouvelle conqueste, passer en Afrique dans deux 
simples vaisseaux pour se commettre, en terre ennemie, 
a la puissance d’un roy barbare, 4 une foy incogneue, 
sans obligation, sans ostage, soubs la seule seureté de 
la grandeur de son propre courage, de son bon heur, 
et de la promesse de ses haultes esperances. Habita 
fides ipsam plerumque fidem obligat1. A une vie ambi- 
tieuse et fameuse, il fault, au rebours?, prester peu 
et porter la bride courte aux souspecons : la crainte et 
la desfiance attirent l’offense, et la convient. Le plus 
desfiant de nos rois® establit ses affaires principale- 
ment pour avoir volontairement abandonné et commis 
sa vie et sa liberté entre les mains de ses ennemis : 


1. La confiance que nous accordons 4 un autre nous gagne sou- 
vent la sienne. T1TE-LivE, XXII, 22. 

2. Au rebours se rapporte a ces mots : La prudence si tendre e} 
circonspecte, etc. Montaigne auroit dd l’effacer, lorsqu’il eut ajouté, 
depuis, l’exemple de Scipion. J. V. L. | 

3. Louis XI. 

montrant avoir entiere fiance d’eulx, a fin qu’ils la 
prinssent de luy. A ses legions mutinees et armees 
contre luy, Cesar opposoit seulement J’auctorité de 
son visage et la fierté de ses paroles; et se fioit tant 
a soy et a sa fortune, qu’il ne craignoit point de 
s’abandonner et commettire 4 une armee seditieuse 
et rebelle : 


Stetit aggere tultus 
Cespitis, intrepidus vultu; meruitque timeri, 
Nil metuens ?. 


Mais il est bien vray que cette forte asseurance ne 
se peult representer bien entiere et naifve, que par. 
ceulx ausquels l’imagination de la mort, et du pis 
qui peult advenir aprez tout, ne donne point d’effroy : 
car de la presenter tremblante encores, doubteuse et 
incertaine, pour le service d’une importante recon- 
ciliation, ce n’est rien faire qui vaille. C’est un excel- 
lent moyen de gaigner le cceur et volonté d’aultruy, de 
s’y aller soubmettre et fier, pourveu que ce soit libre- 
ment et sans contraincte d’aulcune necessité, et que 
ce soit en condition qu’on y porte une fiance pure et 
nette, le front au moins deschargé de tout scrupule. 
Je veis, en enfance, un gentilhomme commandant 4 
une grande ville, empressé a l’esmotion d’un peuple 
furieux : pour esteindre ce commencement de trouble, 
il print party de sortir d’un lieu tresasseuré ow il 
estoit, et: se rendre 4 cette tourbe mutine; d’ot mal 
luy print, et y feut malheureusement tué. Mais il ne 
me semble pas que sa faulte feust tant d’estre sorty, 
ainsi qu’ordinairement on le reproche a sa memoire, 
comme ce feut d’avoir prins une voye de soubmission 
et de mollesse, et d’avoir voulu endormir cette rage 
plustost en suyvant qu’en guidant, et en requerant 
plustost qu’en remontrant; et estime qu’une gracieuse 
severité, avecques un commandement militaire plein 
de securité et de confiance, convenable a son reng et 


1. Il parut sur un tertre de gazon, debout, avec un visage intré- 
pide; il mérita d’étre craint, en ne craignant pas. Lucai, V, 316. 

4 la dignité de sa charge, luy eust mieulx succede, 
au moins avecques plus d’honneur et de bienseance. 
ll n’est rien moins esperable de ce monstre ainsin 
agité, que ’humanité et la doulceur; il recevra bien 
plustost la reverence et la crainte. Je luy reprocherois 
aussi, qu’ayant prins une resolution, plustost brave 
a mon gré que temeraire, de se jecter foible et en 
pourpoinct, emmy cette mer tempestueuse d’hommes 
insensez, il la debvoit avaller toute, et n’abandonner 
ce personnage : au lieu qu’il lui adveint, aprez avoir 
recogneu le danger de prez, de saigner du nez, et 
d’alterer encores depuis cette contenance desmise et 
flatteuse, qu’il avoit entreprinse en une contenance_ 
effroyee : chargeant sa voix et ses yeulx d’estonne- 
ment et de penitence; cherchant 4 conniller et 4 se 
desrober, il les enflamma et appella sur soy. 

On deliberoit de faire une montre generale de 
diverses troupes en armes (c’est le lieu des vengeances 
secrettes; et n’est point ot, en plus grande seureté, 
on les puisse exercer) : il y avoit publicques et notoires 
apparences qu’il n’y faisoit pas fort bon pour aulcuns, 
ausquels touchoit la principale et necessaire charge 
de les recognoistre. Il s’y proposa divers conseils, 
comme en chose difficile, et qui avoit beaucoup de 
poids et de suitte. Le mien feust qu’on evitast sur 
tout de donner aulcun tesmoignage de ce doubte, et 
qu’on s’y trouvast et meslat parmy les files, la teste 
droicte et le visage ouvert; et qu’au lieu d’en retran- 
cher aulcune chose (a quoy les aultres opinions 
visoyent le plus), au contraire, l’on sollicitast les 
capitaines d’advertir les soldats de faire leurs salves 
belles et gaillardes, en Vhonneur des assistants, et 
n’espargner leur pouldre. Cela servit de gratification 
envers ces troupes suspectes, et engendra dez lors en 
avant une mutuelle et utile confiance. 

La voye qu’y teint Julius Cesar, je treuve que c’est 
la plus belle qu’on y puisse prendre. Premierement, 
il essaya par clemence a se faire aymer de ses ennemis 
mesmes, se contentant, aux conjurations qui luy 

,  estoient descouvertes, de declarer simplement qu’il en 
estoit adverty : cela faict, il print une tresnoble reso- 

lution d’attendre sans effroy et sans solicitude ce qui 
luy en pourroit advenir, s’abandonnant et se remet- 
tant a la garde des dieux et de la fortune; car certai- 
nement c’est l’estat ot il estoit, quand il feut tué, 

Un estrangier ayant dict et publié par tout qu’il 
pourroit instruire Dionysius, tyran de Syracuse, d’un 
moyen de sentir et descouvrir en toute certitude les 
parties que ses subjects machineroient contre luy, s’il 
luy vouloit donner une bonne piece d’argent; Dio- 
nysius, en estant adverty, le feit appeler 4 soy, pour 
s’esclaircir d’une art si necessaire 4 sa conservation. 
Cet estrangier luy dict qu’il n’y avoit pas d’aultre art, 
sinon qu’il luy feist delivrer un talent, et se vantast 
d’avoir apprins de luy un singulier secret. Dionysius 
trouva cette invention bonne, et luy feit compter 
six cents escus. I] n’estoit pas vraysemblable qu’il 
eust donné si grande somme 4a un homme incogneu, 
qu’en recompense d’un tresutile apprentissage; et 
servoit cette reputation a tenir ses ennemis en crainte. 
Pourtant les princes sagement publient les advis qu’ils 
recoivent des menees qu’on dresse contre leur vie, 
pour faire croire qu’ils sont bien advertis, et qu’il ne 
se peult rien entreprendre dequoy ils ne sentent le 
vent. Le duc d’Athenes feit plusieurs sottises, en 
Vestablissement de sa fresche tyrannie sur Florence; 
mais cette cy la plus notable, qu’ayant receu le 
premier advis des monopoles! que ce peuple dressoit 
contre luy, par Matteo di Morozo, complice d’icelles, 
il le feit mourir pour supprimer cet advertissement, 
et ne faire sentir qu’aulcun en la ville s’ennuyast de 
sa domination. 

Il me souvient avoir leu aultrefois Vhistoire de 
quelque Romain, personnage de dignité, lequel fuyant 
la tyrannie du triumvirat, avoit eschappé mille fois 
les mains de ceulx qui le poursuivoyent, par la subti- 
lité de ses inventions. I] adveint un jour qu’une troupe 
de gents de cheval, qui avoit charge de le prendre, 
passa tout joignant un hallier ov il s’estoit tapy, et 


1. Monopole, conjuration, conspiration. (Ni1coT.) VA 

faillit le descouvrir; mais luy, sur ce poinct 1a, consi- 
derant la peine et les difficultez ausquelles il avoit 
desja si longtemps duré, pour se sauver des conti- 
nuelles et curieuses recherches qu’on faisoit de luy 
par tout, le peu de plaisir qu’il pouvoit esperer d’une 
telle vie, et combien il luy valoit mieulx passer une 
fois le pas, que demourer tousjours en cette transe, 
luy mesme les r’appella et leur trahit sa cachette, 
s’abandonnant volontairement a leur cruauté, pour 
oster eulx et luy d’une plus longue peine. D’appeller 
les mains ennemies, c’est un conseil un peu gaillard : 
si croy je qu’encores vauldroit il mieulx le prendre 
que de demourer en la fiebvre continuelle d’un acci- 
dent qui n’a point de remede. Mais puis que les pro- 
visions qu’on y peult apporter sont pleines d’inquie- 
tude et d’incertitude, il vault mieulx d’une belle 
asseurance se preparer a tout ce qui en pourra advenir, 
et tirer quelque consolation de ce qu’on n’est pas 
asseuré qu’il advienne. 


CHAPITRE XXIV 


DU PEDANTISME. 


Je me suis souvent despité, en mon enfance, de 
veoir en comedies italiennes tousjours un Pedante 
pour badin, et le surnom de Magister n’avoir gueres 
plus honorable signification parmy nous : car, leur 
estant donné en gouvernement, que pouvois je moins 
faire que d’estre jaloux de leur reputation? Je cher- 
choy bien de les excuser par la disconvenance natu- 
relle qu’il y a entre le vulgaire et les personnes rares 
et excellentes en jugement et en scavoir, d’autant 
qu’ils vont un train entierement contraire les uns des 
aultres; mais en cecy perdois je mon latin, que les 
plus galants hommes c’estoient ceulx qui les avoyent 
le plus 4 mespris, tesmoing nostre bon du Bellay : 


Mais je hay par sur tout un scavoir pedantesque; 


et est cette coustume ancienne; car Plutarque dict 
que Grec et Escholier estoient mots de reproche entre 
les Romains, et de mespris. Depuis, avec l’aage, j’ay 
trouvé qu’on avoit une grandissime raison, et que 
magis magnos clericos non sunt magis magnos sapientes 1. 
Mais d’ot il puisse advenir qu’une ame riche de la 
cognoissance de tant de choses n’en devienne pas 
plus vifve et plus esveillee; et qu’un esprit grossier 
et vulgaire puisse loger en soy, sans s’amender, les 
discours et les jugements des plus excellents esprits 
que Je monde ait porté, j’en suis encores en doubte. 
A recevoir tant de cervelles estrangieres, et si fortes 


1. Regnier (Sat. 3, dernier vers) traduit ainsi ce proverbe singulier, 
que Rabelais (Gargantua, I, 39) met dans la bouche de frére Jean des 


Entommeures : 
Pardieu, les plus grands cleres ne sont pas les plus fins, 

et si grandes, il est necessaire (me disoit une fille, la 
premiere de nos princesses, parlant de quelqu’un) 
que la sienne se foule, se contraigne et rapetisse, pour 
faire place aux aultres : je diroy volontiers que, 
comme les plantes s’estouffent de trop d’humeur, et 
les lampes de trop d’huile; aussi faict l’action de 
l’esprit, par trop d’estude et de matiere : lequel occupé 
et embarrassé d’une grande diversité de choses, perde 
le moyen de se desmesler, et que cette charge le tienne 
courbe et croupy. Mais il en va aultrement; car nostre 
ame s’eslargit d’autant plus qu’elle se remplit : et 
aux exemples des vieux temps, il se veoid, tout au 
rebours, des suffisants hommes aux maniements des 
choses publicques, des grands capitaines et grands 
conseillers aux affaires d’estat, avoir esté ensemble 
tresscavants. 

Et quant aux philosophes, retirez de toute occu- 
pation publicque ils ont esté aussi quelquesfois, a la 
verité, mesprisez par la liberté comique de leur temps; 
leurs opinions et facons les rendants ridicules. Les 
voulez vous faire juges des droicts d’un procez, des 
actions d’un homme? Ils en sont bien prests! ils 
cherchent encores s’il y a vie, s’il y a mouvement, si 
VYhomme est aultre chose qu’un bceuf; que c’est 
qu’agir et souffrir; quelles bestes ce sont que Joix et 
justice. Parlent ils du magistrat, ou parlent ils a luy? 
c’est d’une liberté irreverente et incivile. Oyent ils 
louer leur prince ou un roy? c’est un pastre pour eulx, 
oisif comme un pastre, occupé a pressurer et tondre 
ses bestes, mais bien plus rudement qu’un pastre. 
En estimez vous quelqu’un plus grand, pour pos- 
seder deux mille arpents de terre? eulx s’en moc- 
quent, accoustumez d’embrasser tout le monde comme 
leur possession. Vous vantez vous de vostre noblesse, 
pour compter sept ayeulx riches? ils vous estiment 
de peu, ne concevant l’image universelle de nature et 
combien chascun de nous a eu de predecesscurs, 
riches, pauvres, rois, valets, grecs, barbares; et quand 
vous seriez cinquantiesme descendant de Hercules, 
ils vous trouvent vain de faire valoir ce present de 
la fortune. Ainsi les desdaignoit le vulgaire, comme 

ignorants les premieres choses et communes, et 
comme presumptueux et insolents. 

Mais cette peincture platonique est bien esloingnee 
de celle qu’il fault 4 nos hommes. On envioit ceulx 1a 
comme estants au dessus de la commune faton, 
comme mesprisants les actions publicques, comme 
ayants dressé une vie particuliere et inimitable, reglee 
a certains discours haultains et hors d’usage: ceulx-cy, 
on les desdaigne comme estants au dessoubs de la 
commune facon, comme incapables des charges pu- 
blicques, comme traisnants une vie et des meeurs 
basses et viles aprez le vulgaire : 


Odi homines ignava opera, philosopha sententia *. 


Quant a ces philosophes, dis je, comme ils estoyent 
grands en science, ils estoyent encores plus grand: 
en toute action. Et tout ainsi qu’on dict de ce geome- 
trien de Syracuse, lequel ayant esté destourné de sa 
contemplation, pour en mettre quelque chose en 
practique 4 la deffense de son pais, qu’il meit soub- 
dain en train des engins espouvantables et des effets 
surpassants toute creance humaine; desdaignant 
toutesfois luy mesme toute cette sienne manufacture, 
et pensant en cela avoir corrompu la dignité de son 
art, de laquelle ses ouvrages n’estoient que l’appren- 
tissage et le jouet : aussi eulx, si quelquesfois on les 
a mis 4 la preuve de l’action; on les a veu voler d’une 
aile si haulte, qu’il paroissoit bien leur cceur et leur 
ame s’estre merveilleusement grossie et enrichie par 
Vintelligence des choses. Mais aulcuns veoyants la 
place du gouvernement politique saisie par des hommes 
incapables, s’en sont reculez; et celuy qui demanda 
A Grates jusques A quand il fauldroit philosopher, en 
receut cette response : « Jusques A tant que ce ne 
soient plus des asniers qui conduisent nos armees. » 
Heraclitus resigna la royauté a son frere; et aux 
Ephesiens, qui luy reprochoient 4 quoy il passoit son 


1. Je hais ces hommes incapables d’agir, dont la philosophie est 
toute en paroles. Pacuvius ap. GELLIUM, XIII, 8. 

temps, A jouer avec les enfants devant le temple : 
« Vault il pas mieulx faire cecy, que gouverner les 
affaires en vostre compaignie? » D’aultres ayants leur 
imagination logee au dessus de Ja fortune et du monde, 
trouverent les sieges de la justice et les throsnes 
mesmes des rois, bas et vils; et refusa Empedocles la 
royauté que les Agrigentins luy offrirent. Thales accu- 
sant quelquesfois le soing du mesnage et de s’enrichir, 
on luy reprocha que c’estoit 4 la mode du regnard, 
pour n’y pouvoir advenir : il luy print envie, par 
passetemps, d’en montrer l’experience; et, ayant pour 
ce coup ravalé son scavoir au service du proufit et 
du gaing, dressa une traficque qui dans un an rap- 
porta telles richesses, qu’a peine en toute leur vie les 
plus experimentez de ce mestier la en pouvoyent faire 
de pareilles. Ce qu’Aristote recite d’aulcuns, qui 
appelloyent et celuy la et Anaxagoras, et leurs sem- 
blables, sages et non prudents, pour n’avoir assez de 
soing des choses plus utiles : oultre ce que je ne digere 
pas bien cette difference de mots, cela ne sert point 
d’excuse & mes gents; et A veoir la basse et necessi- 
teuse fortune dequoy ils se payent, nous aurions plus- 
tost occasion de prononcer toutes les deux, qu’ils 
sont et non sages, et non prudents. 

Je quitte cette premiere raison, et croy qu’il vault 
mieulx dire que ce mal vienne de leur mauvaise facon 
de se prendre aux sciences; et qu’a la mode dequoy 
nous sommes instruicts, il n’est pas merveille si ny 
les escholiers, ny les maistres n’en deviennent pas 
plus habiles, quoy qu’ils s’y facent plus doctes. De 
vray, le soing et la despense de nos peres ne vise qu’a 
nous meubler la teste de science : du jugement et 
de la vertu, peu de nouvelles. Criez d’un passant A 
nostre peuple : « O le scavant homme! » et d’un 
aultre : « O le bon homme! » il ne fauldra pas A des- 
tourner les yeulx et son respect vers le premier. Il 
y fauldroit un tiers crieur : « O les lourdes testes! » 
Nous nous enquerrons volontiers : « Seait il du grec 
ou du latin? escrit il en vers ou en prose? » mais s’il 
est devenu meilleur ou plus advisé, c’estoit le prin- 
cipal, et c’est ce qui demeure derriere. UJ falloit s’en- 

querir qui est mieulx scavant, non qui est plus scavant. 

Nous ne travaillons qu’a remplir la memoire, et 
laissons ’entendement et la conscience vuides. Tout 
ainsi que les oyseaux vont quelquesfois 4 la queste 
du grain, et le portent au bec sans le taster, pour en 
faire bechee a leurs petits : ainsi nos pedantes vont 
pillotants la science dans les livres, et ne la logent 
qu’au bout de leurs levres, pour la degorger seulement 
et mettre au vent. C’est merveille combien propre- 
ment la sottise se loge sur mon exemple : est ce pas 
faire de mesme ce que je fois en la plus part de cette 
composition? Je m’en vois escornifflant, par cy par 
la, des livres, les sentences qui me plaisent non pour 
les garder (car je n’ay point de gardoire), mais pour 
les transporter en cettuy cy; oti a vrai dire, elles ne 
sont non plus miennes qu’en leur premiere place : 
nous ne sommes, ce crois je, scavants que de la science 
presente; non de la passee, aussi peu que de la future. 
Mais, qui pis est, leurs escholiers et leurs petits ne 
s’en nourrissent et alimentent non plus; ains elle passe 
de main en main, pour cette seule fin d’en faire 
parade, d’en entretenir aultruy et d’en faire des 
contes, comme une vayne monnoye inutile 4 tout 
aultre usage et emploite qu’a compter et jecter. Apud 
alios loqui didicerunt, non ipsi secum?. Non est loquen- 
dum, sed gubernandum?. Nature, pour montrer quw’il 
n’y a rien de sauvage en ce qu’elle conduict, faict 
naistre souvent, ez nations moins cultivees par art, 
des productions d’esprit qui luictent les plus artistes 
productions. Comme, sur mon propos, le proverbe 
gascon, tiré d’une chaiemie, est il delicat, « Bouha 
prou bouha, mas a remuda lous dits qu’em? Souffler 
prou, souffler; mais 4 remuer les doigts nous en 
sommes 14. » Nous scavons dire : « Cicero dict ainsi; 
Voyla les mceurs de Platon; Ce sont les mots mesmes 
d’Aristote : » mais nous, que disons nous nous mesmes? 


1. Ils ont appris 4 parler aux autres, et non pas 4 eux-mémes. 


CicERON, Tusc. quest., V, 36. 
2. Ilnes’agit pas de parler, mais de conduire le vaisseau. SENEQUE, 


Epist. 108. 

que jugeons nous? que faisons nous? Autant en diroit 
bien un perroquet. 

Cette facon me faict souvenir de ce riche Romain 
qui avoit esté soigneux, a fort grande despense, de 
recouvrer des hommes suffisants en tout genre de 
sciences, qu’il tenoit continuellement autour de luy, 
afin que, quand il escheeoit entre ses amis quelque 
occasion de parler d’une chose ou d’aultre, ils sup- 
pleassent en sa place, et feussent tout prets a luy 
fournir, qui d’un discours, qui d’un vers d’Homere, 
chascun selon son gibbier; et pensoit ce scavoir estre 
sien, parce qu’il estoit en la teste de ses gents; et 
comme font aussi ceulx desquels Ja suffisance loge 
en leurs sumptueuses librairies. J’en cognois 4 qui 
quand je demande ce qu’il scait, il me demande un 
livre pour me le montrer; et n’oseroit me dire qu’il a 
le derriere galeux, s'il ne va sur le champ estudier, 
en son lexicon, que c’est que Galeux, et que c’est que 
Derriere. 

Nous prenons en garde les opinions et le s¢avoir 
d’aultruy, et puis c’est tout : il les fault faire nostres, 
Nous semblons proprement celuy qui, ayant besoing 
de feu, en iroit querir chez son voisin, et y en ayant 
trouvé un beau et grand, s’arresteroit 14 a se chauffer, 
sans plus se souvenir d’en rapporter chez soy. Que 
nous sert il d’avoir la panse pleine de viande, si elle ne 
se digere, si elle ne se transforme en nous, si elle ne 
nous augmente et fortifie? Pensons nous que Lucullus, 
que les lettres rendirent et formerent si grand capi- 
taine sans l’experience, les eust prinses 4 nostre mode? 
Nous nous laissons si fort aller sur les bras d’aultruy, 
que nous aneantissons nos forces. Me veulx je armer 
contre la crainte de Ja mort? c’est aux despens de 
Seneca. Veulx je tirer de la consolation pour moy ou 
pour un aultre? je l’emprunte de Cicero. Je l’eusse 
prinse en moy. mesme, si on m’y eust exercé. Je 
n’ayme point cette suffisance relative et mendiee : 
‘quand bien nous pourrions estre scavants du scavoir 
d’aultruy, au moins sages ne pouvons nous estre que 
de nostre propre sagesse. 


Misé cogtathy 6ottc ox abta sogds. 

« Je hay le sage qui n’est pas sage pour soy mesme. » 
Ex quo Ennius: Nequidquam sapere sapientem, qu 
ipse sibi prodesse non quiret* : 


Si cupidus, si 
Vanus, et Euganea quamtumvis mollior agna ?. 


Nonenim paranda nobis solum, sed fruenda sapientiaest®. 


Dionysius se mocquoit des grammairiens qui ont 
soing de s’enquerir des mavlx d’Ulysses, et ignorent 
les propres; des musiciens qui accordent leurs fleutes, 
et n’accordent pas leurs mceurs; des orateurs qui 
estudient 4 dire justice, non 4 la faire. Si nostre ame 
n’en va un meilleur bransle, si nous n’en avons le 
jugement plus sain, j’aymerois aussi cher que mon 
escholier eust passé le temps a jouer a la paulme : au 
moins le corps en seroit plus alaigre. Voyez le revenir 
de la, aprez quinze ou seize ans employez; il n’est 
rien si mal propre a mettre en besongne : tout ce que 
vous y recognoissez davantage, c’est que son latin 
et son grec l’ont rendu plus sot et plus presumptueux 
qu’il n’estoit party de la maison. Il en debvoit rap- 
porter l’ame pleine, il ne l’en rapporte que bouffie; 
et l’a seulement enflee, au lieu de la grossir. 

Ces maistres icy, comme Platon dict des sophistes 
leurs germains, sont, de touts les hommes, ceulx qui 
promettent d’estre les plus utiles aux hommes; et 
seuls, entre touts les hommes, qui non seulement 
n’amendent point ce qu’on leur commet, comme faict 
un charpentier et un masson, mais l’empirent, et se 
font payer de l’avoir empiré. Si la loy que Protagoras 
proposoit a ses disciples estoit suyvie, « ou qu’ils le 
payassent selon son mot, ou qu’ils jurassent au temple 
combien ils estimoient le proufit qu’ils avoient receu 


1. Aussi Ennius dit-il : « Vaine est la sagesse, si elle n’est pas 
utile au sage. » Apud CicER., de Offic., III, 15. 

2. S’il est avare, s’il est menteur, s’il est efféminé. JUVENAL, 
VIII, 14. 

3. Car il ne suffit pas d’acquerir la sagesse, il faut en user. CickRON, 


de Finibus, IJ, 1. 

de sa discipline, et selon iceluy satisfissent sa peine; » 
mes paidagogues se trouveroient chouez, s’estant 
remis au serment de mon experience. Mon vulgaire 
perigordin appelle fort plaisamment Lettre-ferils, ces 
scavanteaux; comme si vous disiez Letire-ferus, aus- 
quels les lettres ont donné un coup de marteau, 
comme on dict. De vray, le plus souvent ils semblent 
estre ravalez, mesme du sens commun; car le paisan 
et le cordonnier, vous leur veoyez aller simplement et 
naifvement leur train, parlant de ce qu’ils scavent; 
ceulx cy, pour se vouloir eslever et gendarmer de ce 
scavoir, qui nage en la superficie de leur cervelle, vont 
s’embarrassant et empestrant sans cesse. I] leur 
eschappe de belles paroles; mais qu’un aultre les 
accommode : ils cognoissent bien Galien, mais nulle- 
ment le malade : ils vous ont desja rempli la teste de 
loix; et si, n’ont encores conceu le noeud de la cause : 
ils scavent la theorique de toutes choses : cherchez 
qui la mette en practique. 

J’ay veu chez moy un mien amy, par maniere de 
passetemps, ayant affaire 4 un de ceulx cy, contre- 
faire un jargon de galimatias, propos sans suitte, 
tissu de pieces rapportees, sauf qu’il estoit souvent 
entrelardé de mots propres 4 leur dispute, amuser 
ainsi tout un jour ce sot a desbattre, pensant tous- 
jours respondre aux objections qu’on luy faisoit; et 
si, estoit homme de lettres et de reputation, et qui 
avoit une belle robbe. 


Vos, 0 patricius sanguis, quos vivere par est 
- Occipiti czeco, postice occurrite sanne ?. 


Qui regardera de bien prez a ce genre de gents, qui 
s’estend bien loing, il trouvera comme moy que le 
plus souvent ils ne s’entendent ny aultruy, et qu’ils ont 
la souvenance. assez pleine, mais le jugement entiere- 
ment creux; sinon que leur nature d’elle mesme le 


1. Nobles patriciens, qui n’avez pas le don de voir ce qui se passe 
derriére vous, prenez garde que ceux A qui vous tournez le dos ne 
rient a vos dépens. PERSE, I, 61. 

leur ayt aultrement faconné : comme j’ay veu Adria- 
nus Turnebus, qui n’ayant faict aultre profession que 
de lettres, en laquelle c’estoit, 4 mon opinion, le plus 
grand homme qui feust il y a mille ans, n’ayant tou- 
tesfois rien de pedantesque que le port de sa robbe, 
et quelque facon externe qui pouvoit n’estre pas civi- 
lisee A la courtisane, qui sont choses de neant; et 
hay nos gents qui supportent plus malayseement une 
robbe qu’une ame de travers, et regardent a sa reve- 
rence, a son maintien et a ses bottes, quel homme il 
est; car au dedans c’estoit ’ame la plus polie du 
monde : je l’ay souvent a mon escient jecté en propos 
esloingnez de son usage : il y veoyoit si clair, d’une 
apprehension si prompte, d’un jugement si sain, qu’il 
sembloit qu’il n’eust jamais faict aultre mestier que 
la guerre et affaires d’estat. Ce sont natures belles et 
fortes, 
Queis arte benigna 
Et meliore luto finxit precordia Titan +, 


qui se maintiennent au travers d’une mauvaise insti- 
tution. Or, ce n’est pas assez que nostre institution 
ne nous gaste pas; il fault qu’elle nous change en 
mieulx. 

ll y a aulcuns de nos parlements, quand ils ont a 
recevoir des officiers, qui les examinent seulement sur 
la science : les aultres y adjoustent encores lessay du 
sens, en leur presentant le jugement de quelque cause. 
Ceulx cy me semblent avoir un beaucoup meilleur 
style; et encores que ces deux pieces soyent neces- 
saires, et qu’il faille qu’elles s’y treuvent toutes deux, 
si est ce qu’a la verité celle du scavoir est moins pri- 
sable que celle du jugement; cette cy se peult passer 
de l’aultre, et non l’aultre de cette cy. Car, comme 
dict ce vers grec, 


Qs ovdév H wdbnors Hy wy vods mapyj. 


1. Que Prométhée a formées d’un meilleur limon, et douées d’un 
plus heureux génie. JUVEN., XIV, 34. 

« A quoy faire la science, si l’entendement n’y est? » 
Pleust A Dieu que, pour le bien de nostre justice, ces 
compaignies 14 se trouvassent aussi bien fournies 
d’entendement et de conscience, comme elles sont 
encores de science! Non vitg, sed schole discimus}. 
Or, il ne fault pas attacher le scavoir a l’ame, il ly 
fault incorporer; il ne l’en fault pas arrouser, il len 
fault teindre; et, s’il ne la change, et meliore son estat 
imparfaict, certainement il vault beaucoup mieulx le 
laisser 14 : c’est un dangereux glaive, et qui empesche 
et offense son maistre, s’il est en main foible, et qui 
n’en scache l’usage; ut fuerit melius non didicisse*. 

A Vadventure est ce la cause que et nous et la theo- 
logie ne requerons pas beaucoup de science aux 
femmes, et que Francois, duc de Bretaigne, fils de 
Jean V, comme on luy parla de son mariage avec 
Isabeau, fille d’Escosse, et qu’on luy adjousta qu’elle 
avoit esté nourrie simplement et sans aulcune ins- 
truction de lettres, respondit « quwil Ven aymoit 
mieulx, et qu’une femme estoit assez scavante quand 
elle scavoit mettre difference entre la chemise et le 
pourpoinct de son mary. » 

Aussi ce n’est pas si grande merveille, comme on 
crie, que nos ancestres n’ayent pas faict grand estat 
des lettres, et qu’encores aujourd’huy elles ne se 
treuvent que par rencontre aux principaulx conseils 
de nos rois; et si cette fin de s’en enrichir, qui seule 
nous est aujourd’huy proposee, par le moyen de la 
jurisprudence, de la medecine, du pedantisme, et de 
la theologie encores, ne les tenoit en credit, vous les 
verriez sans doubte aussi marmiteuses qu’elles feurent 
oncques. Quel dommage, si elles ne nous apprennent 
ny a bien penser ny a bien faire! Postquam docti pro- 
dierunt, boni desunt*. Toute aultre science est dom- 


1. On ne nous nstruit pas pour le monde, mais pour l’école. 
SENEQUE, Epist. 106. 


2. De sorte qu’il aurait mieux valu n’avoir rien appris. C1cERON, 
Tusc. quest., II, 4. 

3. SENEQUE, Episi. 95, traduit ainsi par RoussEAv, Discours sur 
les Lettres: « Depuis que les savants ont commencé a paroitre 
parmi nous, les gens de bien se sont éclipsés. » J. V. L. 

mageable Aa celuy qui n’a la science de la bonteé. 

Mais la raison que je cherchoy tantost seroit elle 
pas aussi de 1a, que, nostre estude en France n’ayant 
quasi aultre but que le proufit, moins de ceulx! que 
nature a faict naistre a plus genereux offices que 
lucratifs, s’adonnants aux lettres, ou si courtement 
(retirez, avant que d’en avoir prins le goust, 4 une 
profession qui n’a rien de commun avecques les livres), 
il ne reste plus ordinairement, pour s’engager tout a 
faict A VPestude, que les gents de basse fortune qui y 
questent des moyens 4 vivre; et de ces gents 1a les 
ames estants, et par nature, et par institution domes- 
tique et exemple, du plus bas aloy, rapportent faulse- 
ment le fruict de la science : car elle n’est pas pour 
donner jour 4 l’ame qui n’en a point, ny pour faire 
veoir un aveugle; son mestier est, non de lui fournir 
de veue, mais de la luy dresser, de luy regler ses 
allures, pourveu qu’elle ayt de soy les pieds et les 
jambes droictes et capables. C’est une bonne drogue 
que la science; mais nulle drogue n’est assez forte 
pour se préserver sans alteration et corruption, selon 
le vice du vase qui Vestuye. Tel a la veue claire, 
qui ne l’a pas droicte; et par consequent veoid le bien, 
et ne le suyt pas; et veoid la science, et ne s’en sert 
pas. La principale ordonnance de Platon en sa Repu- 
blique, c’est « donner a ses citoyens, selon leur nature, 
leur charge. » Nature peult tout, et faict tout. Les 
boiteux sont mal propres aux exercices du corps; et 
aux exercices de l’esprit, les ames boiteuses : les bas- 
tardes et vulgaires sont indignes de la philosophie. 
Quand nous veoyons un homme mal chaussé, nous 
disons que ce n’est pas merveille, s’il est chaussetier : 
de mesme il semble que l’experience nous offre sou- 
vent un medecin plus mal medeciné, un theologien 
moins reformé, et coustumierement un scavant moins 
suffisant que tout aultre. 

Aristo Chius avoit anciennement raison de dire 
que les philosophes nuisoient aux auditeurs; d’autant 


1. A Vexception de ceux. 

que la pluspart des ames ne se treuvent propres a faire 
leur proufit de telle instruction, qui, si elle ne se met 
A bien, se met A mal : a4ct0v¢; ex Aristippi, acerbos ex 
Zenonis schola exire}. 

En cette belle institution que Xenophon preste 
aux Perses, nous trouvons qu’ils apprenoient la vertu 
a leurs enfants, comme les aultres nations font les 
lettres. Platon dict que le fils aisné, en leur succes- 
sion royale, estoit ainsi nourry : Aprez sa naissance, 
on le donnoit, non a des femmes, mais 4 des eunuches 
de la premiere auctorité autour des rois, a cause de 
leur vertu. Ceulx cy prenoient charge de luy rendre 
le corps beau et sain; et aprez sept.ans le duisoient 
a monter a cheval et aller 4 la chasse. Quand il estoit 
arrivé au quatorziesme, ils le deposoient entre les 
mains de quatre; le plus sage, le plus juste, le plus 
temperant, le plus vaillant de la nation : le premier 
luy apprenoit la religion; le second, a estre tousjours 
veritable; le tiers, 4 se rendre maistre des cupiditez; 
le quart, a ne rien craindre. 

C’est chose digne de tresgrande consideration, que, 
en cette excellente police de Lycurgus, et 4 la verité 
monstrueuse par sa perfection, si soingneuse pourtant 
de la nourriture des enfants comme de sa principale 
charge, et au giste mesme des Muses, il s’y face si peu 
de mention de la doctrine : comme si, cette genereuse 
jeunesse desdaignant tout aultre joug que de la vertu, 
on luy ayt deu fournir, au lieu de nos maistres de 
science, seulement des maistres de vaillance, pru- 
dence et justice : exemple que Platon a suivy en ses 
Loix. La facon de leur discipline, c’estoit leur faire 
des questions sur le jugement des hommes et de leurs 
actions; et, s’ils condemnoient et louoient ou ce per- 
sonnage ou ce faict, il falloit raisonner leur dire; et, 
par ce moyen, ils aiguisoient ensemble leur entende- 
ment, et apprenoient le droict. Astyages, en Xeno- 
phon, demande a Cyrus compte de sa derniere lecon. 
C’est, dict il, qu’en nostre eschole un grand garson, 


1. Il sortoit, disoit-il, des débauchés de I’école d’Aristippe, et de 
celle de Zénon, des sauvages. CicERON, de Nat. deor., III, 31. 

ayant un petit saye, le donna & l'un de ses compai- 
gnons de plus petite taille, et luy osta son saye aui 
estoit plus grand : nostre precepteur m’ayant faict 
juge de ce differend, je jugeay qu’il falloit laisser les 
choses en cet estat, et que l’un et l’aultre sembloit 
estre mieulx accommodé en ce poinct : sur quoy il 
me remontra que j’avois mal faict; car je m’estois 
arresté A considerer la bienseance, et il falloit pre- 
mierement avoir pourveu 4a la justice, qui vouloit que 
nul ne feust forcé en ce qui luy appartenoit; et dict 
qu’il en feut fouetté, tout ainsi que nous sommes en 
nos villages, pour avoir oublié le premier aoriste de 
zumt» 1, Mon regent me feroit une belle harangue 
in genere demonstrativo, avant quwil me persuadast 
que son eschole vault cette la. Ils ont voulu couper 
chemin; et puis qu’il est ainsi que les sciences, lors 
mesme qu’on les prend de droict fil, ne peuvent que 
nous enseigner la prudence, la preud’hommie et la 
resolution, ils ont voulu d’arrivee mettre leurs enfants 
au propre des effects, et les instruire, non par ouir 
dire, mais par l’essay de l’action, en les formant et 
moulant vifvement, non seulement de preceptes et 
paroles, mais principalement d’exemples et d’ceuvres : 
4 fin que ce ne feust pas une science en leur ame, 
mais sa complexion et habitude; que ce ne feust pas 
un acquest, mais une naturelle possession. A ce 
propos, on demandoit a Agesilaus ce qu’il seroit 
d’advis que les enfants apprinssent : « Ce qu’ils doib- 
vent faire estants hommes, » respondit il. Ce n’est 
pas merveille, si une telle institution a produict des 
effects si admirables. 

On alloit, dict on, aux aultres villes de Grece cher- 
cher des rhetoriciens, des peintres et des musiciens; 
mais en Lacedemone, des legislateurs, des magistrats, 
et empereurs d’armee : 4 Athenes, on apprenoit a 
bien dire; et icy 4 bien faire : 14a, 4 se desmesler d’un 
argument sophistique, et 4 rabattre l’imposture des 
mots captieusement entrelacez; icy, 4 se desmesler 


1. Jef rappe. C’est le premier paradigme des conjugaisons grecques, 
&. J. 

des appasts de la volupté, et a rabattre, d’un grand 
courage, les menaces de la fortune et de la mort : 
ceulx 1a s’embesongnoient aprez les paroles; ceulx cy, 
aprez les choses : 1a, c’estoit une continuelle exerci- 
tation de la langue; icy, une continuelle exercitation 
de ame. Parquoy il n’est pas estrange si Antipa- 
‘ter, leur demandant cinquante enfants pour ostages, 
ils respondirent, tout au rebours de ce que nous 
ferions, qu’ils aymoient mieulx donner deux fois 
autant d’hommes faicts : tant ils estimoient la perte 
de education de leur pais! Quand Agesilaus convie 
Xenophon d’envoyer nourrir ses enfants 4 Sparte, ce 
n’est pas pour y apprendre la rhetorique ou dialec- 
tique, mais « pour apprendre (ce dict il) la plus belle 
science qui soit, a scavoir la science d’obeir et de 
commander ». 

tl est tresplaisant de veoir Socrates, A sa mode, se 
mocquant de Hippias, qui lui recite comment il a 
gaigné, specialement en certaines petites villettes de 
Ja Sicile, bonne somme d’argent a regenter; et qu’a 
Sparte, il n’a gaigné pas un sol; que ce sont gents 
idiots, qui ne scavent ny mesurer ny compter, ne 
font estat ny de grammaire ny de rhythme, s’amu- 
sants seulement a scavoir la suitte des roys, esta- 
blissements et decadences des estats, et tels fatras 
de contes; et au bout de cela, Socrates, luy faisant 
advouer par le menu lexcellence de leur forme de 
gouvernement public, Vheur et vertu de leur vie 
privee, luy laisse deviner la conclusion de Vinutilité 
de ses arts. 

Les exemples nous apprennent, et en cette martiale 
police et en toutes ses semblables, que lestude des 
sciences amollit et effemine les courages plus qu’il 
ne les fermit et aguerrit. Le plus fort estat qui paroisse 
pour le present au monde est celuy des Turcs, peuples 
egalement duicts 4 l’estimation des armes et mespris 
des lettres. Je treuve Rome plus vaillante avant 
qu’elle feust scavante. Les plus belliqueuses nations, 
en nos jours, sont les plus grossieres et ignorantes : 
les Scythes, les Parthes, Tamburlan, nous servent a 
cette preuve. Quand les Gots ravagerent la Grece, ce 

qui sauva toutes les librairies d’estre passees au feu, 
ce feut un d’entre eulx qui sema cette opinion, qu’il 
falloit laisser ce meuble entier aux ennemis, propre a 
les destourner de l’exercice militaire, et amuser A des 
occupations sedentaires et oysifves. Quand nostre 
roy Charles huictiesme, quasi sans tirer Vespee du 
fourreau, se veit maistre du royaume de Naples et 
dune bonne partie de la Toscane, les seigneurs de sa 
suitte attribuerent cette inesperee facilité de con- 
queste, a ce que les princes et la noblesse d’ Italie 
s’amusoient plus 4 se rendre ingeniezx et scavants, 
que vigoreux et guerriers. 


CHAPITRE XXV 


DE L’INSTITUTION DES ENFANTS. 


A MADAME DIANE DE FOIX, COMTESSE DE CURZON 


Je ne veis jamais pere, pour bossé ou teigneux que 
feust son fils, qui laissast de l’advouer; non pourtant, 
s’il n’est dui tout enyvré de cette affection, qu’il ne 
s’appercoive de sa defaillance; mais tant y a qu’il est 
sien : aussi moy, je veoy mieulx que tout aultre que 
ce ne sont icy que resveries d’homme qui n’a gousté 
des sciences que la crouste premiere en son enfance, 
et n’en a retenu qu’un general et informe visage; un 
.peu de chasque chose, et rien du tout, a la frangoise. 
Car, en somme, je scay qu’il y a une medecine, une 
jurisprudence, quatre parties en la mathematique, et 
grossierement ce a quoy elles visent; et 4 adventure 
encores scay je la pretention des sciences en general 
au service de nostre vie : mais d’y enfoncer plus 
avant, de m’estre rongé les ongles a l’estude d’Aris- 
tote, monarque de la doctrine moderne, ou opiniastré 
aprez quelque science, je ne l’ay jamais faict; ny n’est 
art de quoy je sceusse peindre seulement les premiers 
lineaments; et n’est enfant des classes moyennes qui 
ne se puisse dire plus scavant que moy, qui n’ay seu- 
lement pas de quoy l’examiner sur sa premiere lecon; 
et, si l’on m’y force, je suis contrainct ‘assez inep- 
tement d’en tirer quelque matiere de propos universel, 
sur quoy j’examine son jugement naturel : lecon qui 
leur est autant incogneue, comme a moy la leur. 

Je n’ay dressé commerce avecques aulcun livre 
solide, sinon Plutarque et Seneque, ou je puyse comme 
les Danaides, remplissant et versant sans cesse. J’en 
attache quelque chose 4 ce papier; 4 moy, si peu que 
rien. L’histoire, c’est mon gibbier en matiere de: livres, 

ou la poésie, que j’ayme d’une particuliere incli- 
nation : car, comme disoit Cleanthes, tout ainsi que 
la voix, contraincte dans l’estroict canal d’une trom- 
pette, sort plus aigre et plus forte; ainsi me semble 
il que la sentence, pressee aux pieds nombreux de la 
poésie, s’eslance bien plus brusquement, et me fiert 
d’une plus vifve secousse. Quant aux facultez natu- 
relles qui sont en moy, dequoy c’est icy l’essay, je 
les sens flechir soubs la charge : mes conceptions et 
mon jugement. ne marche qu’a tastons, chancelant, 
bronchant et chopant; et quand je suis allé le plus 
avant que je puis si ne me suis je aulcunement satis- 
faict; je veois encores du pais au dela, mais d’une 
veue trouble et en nuage, que je ne puis desmesler. 
Et entreprenant de parler indifferemment de tout ce 
qui se presente 4 ma fantasie, et n’y employant que 
mes propres et naturels moyens, s’il m’advient, comme 
il faict souvent, de rencontrer de bonne fortune dans 
les bons aucteurs ces mesmes lieux que j’ay entre- 
prins de traicter, comme je viens de faire chez Plu- 
tarque tout presentement son discours de Ja force de 
limagination, 4 me recognoistre, au prix de ces gents 
1a, si foible et si chestif, si poisant et si endormy, je 
me foys pitié ou desdaing 4 moy mesme : si me gra- 
tifie je de cecy, que mes opinions ont cet honneur de 
rencontrer souvent aux leurs, et que je voys au moins 
de loing aprez, disant que voire; aussi que j’ay cela, 
que chascun n’a pas, de cognoistre l’extreme diffe- 
rence d’entre eulx et moy; et laisse, ce neantmoins, 
courir mes inventions ainsi foibles et basses comme 
je les ay produictes, sans en replastrer et recoudre 
les defaults que cette comparaison m’y a descouverts. 
Il fault avoir les reins bien fermes pour entreprendre 
de marcher front 4 front avecques ces genst 1a. Les 
‘escrivains indiscrets de nostre siecle, qui, parmy leurs 
ouvrages de neant, vont semant des lieux entiers des 
anciens aucteurs pour se faire honneur, font le con- 
traire; car cette infinie dissemblance de lustres rend 
un visage si pasle, si terni et si Jaid 4 ce qui est leur, 
gwils y perdent beaucoup plus qu’ils n’y gaignent. 
C’estoient deux contraires fantasies : le philosophe 

Chrysippus mesloit a ses livres, non les passages 
seulement, mais des ouvrages entiers d’aultres auc- 
teurs, et en un la Medee d’Euripides; et disoit Apol- 
lodorus que, qui en retrancheroit ce qu'il y avoit 
d’estrangier, son papier demeureroit en blanc : Epi- 
curus, au rebours, en trois cents volumes qu’il laissa, 
n’avoit pas mis une seule allegation. 

Il m’adveint, l’aultre jour, de tumber sur un tel 
passage; j’avois traisné languissant aprez des paroles 
francoises si exsangues, si descharnées et si vuides de 
matiere et de sens, que ce n’estoit voirement que 
paroles francoises; au bout d’un long et ennuyeux 
chemin, je veins a rencontrer une piece haulte, riche, 
et eslevee jusques aux nues. Si j’eusse trouvé la pente 
doulce et la montee un peu alongee, cela eust esté 
excusable. c’estoit un precipice si droict et si coupé, 
que, des six premieres paroles, je cogneus que je 
m’envolois en l’aultre monde; de la je descouvris la 
fondriere d’ot je venois, si basse et si profonde, que 
je n’eus oncques puis le cceur de m’y ravaler. Si 
jestoffois l'un de mes discours de ces riches des- 
pouilles, il esclaireroit par trop la bestise des aultres. 
Reprendre en aultruy mes propres faultes, ne me 
semble non plus incompatible que de reprendre, 
comme je foys souvent, celles d’aultruy en moy : il 
les fault accuser par tout, et leur oster tout lieu de 
franchise. Si scay je combien audacieusement j’entre- 
prends moy mesme, a touts coups, de m’egualer A mes 
larrecins, d’aller pair & pair quand et eulx, non sans 
une temeraire esperance que je puisse tromper les 
yeulx des, juges 4 les discerner; mais c’est autant par 
le benefice de mon application, que par le benefice 
de mon invention et de ma force. Et puis, je ne luicte 
point en gros ces vieux champions la, et corps a corps; 
c’est par reprinses, menues et legieres attainctes : je 
ne m’y aheurte pas; je ne foys que les taster; et ne 
voys point tant, comme je marchande d’aller. Si je 
leur pouvois tenir palot1, je serois honneste homme; 


1. C’est-a-dire, si je pouvois aller de pair avec eux. C. 

car je ne les entreprends que par ou ils sont les plus 
roides. De faire ce que j’ay descouvert d’aulcuns, se 
couvrir des armes d’aultruy jusques 4 ne montrer pas 
seulement le bout de ses doigts; conduire son des- 
seing, comme il est aysé aux scavants en une matiere 
commune, soubs les inventions anciennes rappiecees 
par cy par la & ceulx qui les veulent cacher et faire 
propres, c’est premierement injustice et lascheté, que, 
n’ayants rien en leur vaillant par ow se produire, ils 
cherchent a se presenter par une valeur purement 
estrangiere; et puis, grande sottise, se contentants 
par piperie de s’acquerir Vignorante approbation du 
vulgaire, se descrier envers les gents d’entendement, 
qui hochent du nez cette incrustation empruntee; 
desquels seuls la louange a du poids. 

De ma part il n’est rien que je veuille moins faire : 
je ne dis les aultres, sinon pour d’autant plus me 
dire 1. Cecy ne touche pas les centons, qui se publient 
pour centons; et j’en ay veu de tresingenieux en mon 
temps, entre aultres un, sous le nom de Capilupus, 
oultre les anciens : ce sont des esprits qui se font 
veoir, et par ailleurs, et par la, comme Lipsius, en ce 
docte et laborieux tissu de ses Politiques. 

Quoy qu’il en soit, veulx je dire, et quelles que 
soient ces inepties, je n’ay pas deliberé de les cacher; 
non plus qu’un mien pourtraict chauve et grisonnant, 
ou le peintre auroit mis, non un visage parfaict, mais 
le mien. Car aussi ce sont icy mes humeurs et opinions; 
je les donne pour ce qui est en ma creance, non pour 
ce qui est a croire : je ne vise icy qu’A descouvrir 
moy mesme, qui seray par adventure aultre demain, 
si nouvel apprentissage me change. Je n’ay point 
Yauctorité d’estre creu, ny ne Je desire, me sentant 
trop mal instruict pour instruire aultruy. 

Quelqu’un doncques, ayant veu l’article precedent, 
me disoit chez moy, l’aultre jour, que je me debvois 
estre un petit estendu sur Je discours de l’institution 


1. C’est-a-dire, je ne cite les autres que pour mieux exprimer ma 
pensée. 

des enfants. Or, madame, si j’avoy quelque suffisance 
en ce subject, je ne pourroy la mieulx employer que 
d’en faire un present 4 ce petit homme qui vous 
menace de faire tantost une belle sortie de chez vous 
(vous estes trop genereuse pour commencer aultre- 
ment que par un masle); car ayant eu tant de part a 
la conduicte de vostre mariage, j’ay quelque droict 
et interest a la grandeur et prosperité de tout ce qui 
en viendra; oultre ce que l’ancienne possession que 
vous avez sur ma servitude m’oblige assez a desirer 
honneur, bien et advantage a tout ce qui vous touche : 
mais a la verité je n’y entends, sinon cela, que la 
plus grande difficulté et importante de lhumaine 
science semble estre_en cet endroict, ot il se traicte 
de la nourriture et institution des enfants. Tout ainsi 
qu’en l’agriculture, les facons qui vont avant le 
planter sont certaines et aysees, et le planter mesme; 
mais, depuis que ce qui est planté vient 4 prendre vie, 
a Veslever il y a une grande varieté de facons, et 
difficulté : pareillement aux hommes, il y a peu d’in- 
dustrie a les planter; mais depuis qu’ils sont nayz, 
on se charge d’un soing divers, plein d’embesongne- 
ment et de crainte, a les dresser et nourrir. La montre 
de leurs inclinations est si tendre en ce bas aage et 
si obscure, les promesses si incertaines et faulses, qu’il 
est malaysé d’y establir aucun solide jugement. Veoyez 
Cimon, veoyez Themistocles, et mille aultres, combien 
ils se sont disconvenus a eulx mesmes. Les petits des 
ours et des chiens montrent leur inclination naturelle; 
mais les hommes, se jectants incontinent en des accous- 
tumances, en des opinions, en des loix, se changent 
ou se desguisent facilement : si est il difficile de forcer 
les propensions naturelles. D’ot il advient que par 
faulte d’avoir bien choisi leur route, pour neant se 
travaille on souvent, et employe lon beaucoup d’aage, 
a dresser des enfants aux choses ausquelles ils ne peu- 
vent prendre pied. Toutesfois, en cette difficulté, 
mon opinion est de les acheminer tousjours aux meil- 
leures choses et plus proufitables; et qu’on se doibt 
peu appliquer a ces legieres divinations et prognos- 
tiques que nous prenons des mouvements de leur 

enfance : Platon, en sa Republique, me semble leur 
donner trop d’auctorité. 

Madame, c’est un grand ornement que la science, 
et un util de merveilleux service, notamment aux 
personnes eslevees en tel degré de fortune, comme 
vous estes. A la verité, elle n’a point son vray usage 
en mains viles et basses : elle est bien plus fiere de 
prester ses moyens 4 conduire une guerre, a4 com- 
mander un peuple, 4 practiquer |’amitié d’un prince 
ou d’une nation estrangiere, qu’a dresser un argu- 
ment dialectique, ou a plaider un appel, ou ordonner 
une masse de pilules. Ainsi, madame, parce que je 
croy que vous n’oublierez pas cette partie en l’insti- 
tution des vostres, vous qui en avez savouré la doul- 
ceur, et qui estes d’une race lettree (car nous avons 
encores les escripts de ces anciens comtes de Foix, 
d’oul monsieur le comte vostre mary et vous estes 
descendus, et Francois monsieur de Candale, vostre 
oncle, en faict naistre touts les jours d’aultres qui 
estendront la cognoissance de cette qualité de vostre 
famille 4 plusieurs siecles); je vous veulx dire la dessus 
une seule fantasie que j’ay, contraire au commun 
usage : c’est tout ce que je puis conferer a vostre 

service en cela. 

La charge du gouverneur que vous luy donrez, du 
chois duquel despend tout l’effect de son institution, 
elle a plusieurs aultres grandes parties, mais je n’y 
touche point pour n’y scavoir rien apporter qui vaille; 
et de cet article sur lequel je me mesle de luy donner 
advis, il m’en croira autant qu’il y verra d’apparence. 

A un enfant de maison, qui recherche les lettres, 
non pour le gaing (car une fin si abjecte est indigne 
de la grace et faveur des Muses, et puis elle regarde 
et despend d’aultruy), ny tant pour les commoditez 
externes que pour les siennes propres, et pour s’en 
enrichir et parer au dedans, ayant plustost envie 
d’en reussir habile homme qu’homme scavant, je 
vouldrois aussi qu’on feust soingneux de luy choisir 
un conducteur qui eust plustost la teste bien faicte 
que bien pleine; et qu’on y requist touts les deux, 
mais plus les mceurs et l’entendement que la science; 

et qu’il se conduisist en sa charge d’une nouvelle 
maniere. 

On ne cesse de criailler 4 nos aureilles, comme qui 
verseroit dans un entonnoir; et nostre charge, ce n’est 
que redire ce qu’on nous a dict : je vouldrois qu’il 
corrigeast cette partie; et que de belle arrivee, selon 
la portee de l’ame qu’il a en main, il commenceast a 
la mettre sur la montre, luy faisant gouster les choses, 
les choisir, et discerner d’elle mesme; quelquesfois 
luy ouvrant chemin, quelquesfois le luy laissant 
ouvrir. Je ne veulx pas qu’il invente et parle seul; je 
veulx qu’il escoute son disciple parler a son tour. 
Socrates, et depuis Arcesilaus, faisoient premierement 
parler leurs disciples, et puis ils parloient a eulx. Obest 
plerumque tis, qui discere volunt, auctoritas eorum, qui 
docent}. Il est bon qu’il le face trotter devant luy, 
pour juger de son train, et juger jusques a quel poinct 
il se doibt ravaller pour s’accommoder a sa force. A 
faulte de cette proportion, nous gastons tout; et de 
la scavoir choisir et.s’y conduire bien mesureement, 
c’est une des plus ardues besongnes que je scache; et 
est l’effect d’une haulte ame et bien forte, scavoir 
condescendre a ces allures pueriles, et les guider. Je 
marche plus seur et plus ferme 4 mont qu’a val. 

Ceulx qui, comme nostre usage porte, entrepren- 
nent, d’une mesme lecon et pareille mesure de con- 
duicte, regenter plusieurs esprits de si diverses mesures 
et formes; ce n’est pas merveille si en tout un peuple 
d’enfants ils en rencontrent a peine deux ou trois qui 
rapportent quelque juste fruict de leur discipline. 
Qu’il ne luy demande pas seulement compte des 
mots de sa lecon, mais du sens et de la substance; et 
qu’il juge du proufit qu’il aura faict, non par le tes- 
moignage de sa memoire, mais de sa vie. Que ce qu’il 
viendra d’apprendre, il le luy face mettre en cent 
visages, et accommoder a autant de divers subjects, 
pour veoir s’il ’a encores bien prins et bien faict sien : 
prenant l instruction de son progrez, des paidago- 


1. L’autorité de ceux qui enseignent nuit souvent A ceux qui 
veulent apprendre. CicéRon, de Nat. deor., I, 5. 

gismes de Platon?. C’est tesmoignage de crudité et 
indigestion, que de regorger la viande comme on l’a 
avallee : l’estomach n’a pas faict son operation, s’il n’a 
faict changer la facon et la forme 4 ce qu’on luy avoit 
donné a cuire. Nostre ame ne bransle qu’a credit, liee 
et contraincte a l’appetit des fantasies d’aultruy, 
serve et captivee soubs l’auctorité de leur lecon : on 
nous a tant assubjectis aux chordes, que nous n’avons 
plus de franches allures; nostre vigueur et liberté est 
esteincte : numquam tulele sue fiunt?. 

Je veis priveement 4 Pise un honneste homme, 
mais si aristotelicien que le plus general de ses dogmes 
est : « Que la touche et régle de toutes imaginations 
« solides et de toute verité, c’est la conformité A la 
« doctrine d’Aristote; que hors de 1a, ce ne sont que 
« chiméres et inanité; qu’il a tout veu et tout dict. » 

Cette sienne proposition, pour avoir esté un peu 
trop largement et iniquement interpretee, le meit 
aultrefois et teint longtemps en grand accessoire a 
Vinquisition 4 Rome. 

Qu’il luy face tout passer par l’estamine, et ne loge 
rien en sa teste par simple auctorité et 4 credit. Les 
principes d’Aristote ne luy soient principes, non plus 
que ceulx des stoiciens ou epicuriens : qu’on luy pro- 
pose cette diversité de jugements, il choisira, s’il peult; 
sinon, il en demeurera en doubte : 


Che non men che saver, dubbiar m’aggrata® : 


car s’il embrasse les opinions de Xenophon et de Platon 
par son propre discours, ce ne seront plus les leurs, 
ce seront les siennes : qui suyt un aultre, il ne suyt 
rien, il ne treuve rien, voire il ne cherche rien. Non 
sumus sub rege; sibi guisque se vindicet*. Qu’il scache 


1, Jugeant de ses progres d’aprés la méthode pédagogique suivie par 
Socrate, dans les Dialogues de Platon. LEFEVRE. 
2. Ils sont toujours en tutelle. SENEQUE, Epist. 33. 
3. Aussi bien que savoir, douter a son mérite. 
DANTE, Inferno, cant. XI, v. 93. 
4. Nous n’avons pas de roi; que chacun dispose librement de soi- 
méme. SENEQUE, Episi. 33. 

qu’il scait, au moins. Il fault qu’il imboive leurs 
humeurs, non qu’il apprenne leurs preceptes; et qu’il 
oublie hardiement, s’il veult, d’ot il les tient, mais 
qu’il se les scache approprier. La verité et la raison 
sont communes a4 un chascun, et ne sont non plus a 
qui les a dictes premierement, qu’a qui les dict aprez : 
ce n’est non plus selon Platon que selon moy, puis 
que luy et moy lentendons et veoyons de mesme. 
Les abeilles pillotent deca dela les fleurs: mais elles 
en font aprez le miel, qui est tout leur; ce n’est plus 
thym, ny marjolaine : ainsi les pieces empruntees 
d’aultruy, il les transformera et confondra pour en 
faire un ouvrage tout sien, A scavoir son jugement : 
son institution, son travail et estude ne vise qu’a le 
former. Qu’il cele tout ce dequoy il a esté secouru, et 
ne produise que ce qu’il en a faict. Les pilleurs, les 
emprunteurs, mettent en parade leurs bastiments, 
leurs achapts; non pas ce quwiils tirent d’aultruy : 
vous ne veoyez pas les espices d’un homme de parle- 
ment; vous veoyez les alliances qu’il a gaignees, et hon- 
neurs a ses enfants: nul ne met en compte publicque 
sa recepte; chascun y met son acquest. 

Le gaing de nostre estude, c’est en estre devenu 
meilleur et plus sage. C’est, disoit Epicharmus, 1’en- 
tendement qui veoid et qui oyt; c’est ’entendement 
qui approufite tout, qui dispose tout, qui agit, qui 
domine et qui regne; toutes aultres choses sont 
aveugles, sourdes et sans ame. Certes, nous le rendons 
servile et couard, pour ne luy laisser la liberté de rien 
faire de soy. 

Qui demanda jamais a son disciple ce qu’il luy 
semble de la rhetorique et de la grammaire, de telle 
ou telle sentence de Cicero? on nous les placque en la 
memoire toutes empennees, comme des oracles, ot 
les lettres et les syllabes sont de la substance de la 
chose. Scavoir par coeur n’est pas scavoir; c’est tenir 
ce qu’on a donné en garde a sa memoire. Ce qu’on 
scait droictement, on en dispose, sans regarder au 
patron, sans tourner les yeulx vers son livre. Fascheuse 
suffisance, qu’une suffisance pure livresque! Je m/’at- 
tends qu’elle serve d’ornement, non de fondement; 

suyvant l’advis de Platon, qui dict : « La fermeté, 
la foy, la sincerité, estre la vraye philosophie; les 
aultres sciences, et qui visent ailleurs, n’estre que 
fard. » Je vouldrois que le Paluél ou Pompee, ces 
beaux danseurs de mon temps, apprinssent des 
caprioles a les veoir seulement faire, sans nous bouger 
de nos places; comme ceulx cy veulent instruire nostre 
entendement, sans ]’esbranler : ou qu’on nous apprinst 
a manier un cheval, ou une picque, ou un luth, ou la 
voix, sans nous y exercer; comme ceulx cy nous veu- 
lent apprendre a bien juger et a bien parler, sans 
nous exercer a parler ny a juger. Or, a cet appren- 
tissage, tout ce qui se presente a nos yeulx sert de 
livre suffisant : la malice d’un page, la sottise d’un 
valet, un propos de table, ce sont autant de nou- 
velles matieres. 

A cette cause, le commerce des hommes y est mer- 
‘veilleusement propre, et la visite des pais estran- 
giers : non pour en rapporter seulement, 4 la mode 
de nostre noblesse francoise, combien de pas a Santa 
Rotonda, ou la richesse des calessons de la signora Livia, 
ou, comme d’aultres, combien le visage de Neron, 
de quelque vieille ruyne de 1a, est plus long ou plus 
large que celuy de quelque pareille medaille; mais 
pour en rapporter principalement les humeurs de ces 
nations et leurs facons, et pour frotter et limer nostre 
cervelle contre celle d’aultruy. Je vouldrois qu’on 
commenceast 4 le promener dez sa tendre enfance; et 
premierement, pour faire d’une pierre deux coups, 
par les nations voisines ou le langage est plus esloingné 
du nostre, et auquel, si vous ne la formez de bonne 
heure, la langue ne se peult plier. 

Aussi bien est ce une opinion receue d’un chascun, 
que ce n’est pas raison de nourrir un enfant au giron 
de ses parents : cette amour naturelle les attendrit 
trop et relasche, voire les plus sages; ils ne sont 
capables ny de chastier ses faultes, ni de le veoir 
nourry grossierement comme il fault et hazardeuse- 
ment; ils ne le scauroient souffrir revenir suant et 
pouldreux de son exercice, boire chauld, boire froid, 
ny le veoir sur un cheval rebours, ny contre un rude 


* 

tireur le floret au poing, ou la premiere harquebuse. 
Car il n’y a remede : qui en veult faire un homme de 
bien, sans doubte il ne le fault espargner en cette 
jeunesse; et fault souvent chocquer les regles de la 
medecine : 


Vitamque sub dio, et trepidis agat 
In rebus +. 


Ce n’est pas assez de luy roidir lame; il luy fault 
aussi roidir les muscles : elle est trop pressee, si elle 
n’est secondee; et a trop a faire de, seule, fournir A 
deux offices. Je scais combien ahanne la mienne en 
compaignie d’un corps si tendre, si sensible, qui se 
laisse si fort aller sur elle; et apperceois souvent, en 
ma lecon, qu’en leurs escripts mes maistres font valoir, 
pour magnanimité et force de courage, des exemples 
qui tiennent volontiers plus de lespessissure de la 
peau et dureté des os. 

J’ay veu des hommes, des femmes et des enfants 
ainsi nayz, qu’une bastonnade leur est moins qu’a 
moy une chiquenaude; qui ne remuent ny langue ny 
sourcil aux coups qu’on leur donne : quand les athletes 
contrefont les philosophes en patience, c’est plustost 
vigueur de nerfs que de coeur. Or, l’accoustumance 4 
porter le travail est accoustumance a porter la dou- 
leur : labor callum obducit dolori*. Il le fault rompre a 
la peine et aspreté des exercices, pour le dresser A la 
peine et aspreté de la dislocation, de la cholique, du 
cautére, et de la geaule aussi et de la torture; car de 
ces dernieres icy, encores peult il estre en prinse, qui 
regardent les bons, selon le temps, comme les mes- 
chants : nous en sommes a l’espreuve; quiconque 
combat les Joix, menace les plus gents de bien d’es- 
courgees et de la chorde. 

Et puis, ’auctorité du gouverneur, qui doibt estre_ 
souveraine sur luy, s’interrompt et s’empesche par 


1. Qu’il n’ait de toit que le ciel, qu’il vive au milieu des alarmes. 
Horace, Od., III, 2, 5. 

2. Le travail vous endurcit 4 la douleur. Cicéron, Tusc. quest., 
II, 15. 

la presence des parents : joinct que ce respect que la 
famille luy porte, la cognoissance des moyens et 
grandeurs de sa maison, ce ne sont pas, a mon opi- 
nion, legieres incommoditez en cet aage. 

En cette eschole du commerce des hommes, j’ay 
souvent remarqué ce vice, qu’au lieu de prendre 
cognoissance d’aultruy, nous ne travaillons qu’A la 
donner de nous, et sommes plus en peine de debiter 
nostre marchandise, que d’en acquerir de nouvelle : 
le silence et la modestie sont qualitez trescommodes 
a la conversation. On dressera cet enfant a estre espar- 
gnant et mesnagier de sa suffisance, quand il l’aura 
acquise; 4 ne se formalizer point des sottises et fables 
qui se diront en sa presence : car c’est une incivile 
importunité de chocquer tout ce qui n’est pas de 
nostre appetit. Qu’il se contente de se corriger soy 
mesme, et ne semble pas reprocher a aultruy tout ce 
qu'il refuse 4 faire, ny contraster aux mceurs pu- 
blicques : Licet sapere sine pompa, sine invidia}. 
Fuye ces images regenteuses et inciviles, et cette 
puerile ambition de vouloir paroistre plus fin, pour 
estre aultre; et, comme si ce feust marchandise 
malaysee que reprehensions et nouvelletez, vouloir 
tirer de 14 nom de quelque peculiere valeur. Comme 
il n’affiert qu’aux grands poétes d’user des licences de 
V’art, aussi n’est il supportable qu’aux grandes ames 
et illustres de se privilegier au dessus de la coustume. 
Si quid Socrates aut Aristippus contra morem et con- 
suetudinem fecerunt, idem sibi née arbitretur licere: 
magnis enim illi et divinis bonis hanc licentiam asse- 
quebantur*. On luy apprendra de n’entrer en discours 
et contestation, que la ot il verra un champion digne 
de sa luicte; et, 1A mesme, 4 n’employer pas touts les 
tours qui luy peuvent servir, mais ceulx la seulement 
qui luy peuvent le plus servir. Qu’on le rende delicat 


1. On peut étre sage sans éclat, sans orgueil. SENEQUE, Epist. 103. 

2. Si Aristippe ou Socrate n’ont pas toujours respecté les cou- 
tumes et les moeurs de leur pays, ce seroit une erreur de croire que 
vous puissiez les imiter. Leur mérite transcendant et presque divin 
autorisoit cette liberté. CickRoN, de Offic., I, 41. 

au chois et triage de ses raisons, et aymant la perti- 
nence, et par consequent la briefveté. Qu’on lins- 
truise sur tout a se rendre et A quitter les armes 4 la 
verité tout aussitost qu’il l’appercevra, soit qu’elle 
naisse ez mains de son adversaire, soit qu’elle naisse 
en luy mesme par quelque radvisement : car il ne sera 
pas mis en chaise pour dire un roolle prescript; il 
n’est engagé a aulcune cause, que parce qu’il l’ap- 
preuve; ny ne sera du mestier ot se vend a purs 
deniers comptants la liberté de se pouvoir repentir 
et recognoistre : neque, ut omnia, que prescripta 3 
imperata sint, defendat, necessitate ulla cogitur'. 

Si son gouverneur tient de mon humeur, il luy 
formera la volonté 4 estre tresloyal serviteur de son 
prince, et tresaffectionné et trescourageux; mais il luy 
refroidira ’envie de s’y attacher aultrement que par 
un debvoir publicque. Oultre plusieurs aultres incon- 
venients qui blecent nostre liberté par ces obligations 
particulieres, le jugement d’un homme gagé et achepté, 
ou il est moins entier et moins libre, ou il est taché et 
d’imprudence et d’ingratitude. Un pur courtisan ne 
peult avoir ny loy ny volonté de dire et penser que 
favorablement d’un maistre qui, parmi tant de mil- 
liers d’aultres subjects, l’a choisi pour le nourrir et 
eslever de sa main; cette faveur et utilité corrompent, 
non sans quelque raison, sa franchise, et l’esblouissent : 
pourtant veoid on coustumierement le langage de ces 
gents 14 divers 4 tout aultre langage en un estat, et de 
peu de foy en telle matiere. 

Que sa conscience et sa vertu reluisent en son 
parler, et n’ayent que la raison pour conduicte. Qu’on 
luy face entendre que de confesser la faulte qu’il 
descouvrira en son propre discours, encores qu’elle ne 
soit apperceue que par luy, c’est un effect de jugement 
et de sincerité, qui sont les principales parties qu’il 
cherche; que l’opiniastrer et contester sont qualitez 
communes, plus apparentes aux plus basses ames; que 
se r’adviser et se corriger, abandonner un mauvais 


1. Nulle nécessité ne l’oblige de défendre tout ce qu’on voudroit 
impérieusement lui prescrire. Cickron, Acad., II, 3. 

party sur le cours de son ardeur, ce sont qualitez 
rares, fortes et philosophiques. On l’advertira, estant 
en compaignie, d’avoir les yeulx par tout; car je 
treuve que les premiers sieges sont communeement 
saisis par les hommes moins capables, et que les gran- 
deurs de fortune ne se treuvent gueres meslees 4 la 
suffisance : j'ai veu, cependant qu’on s’entretenoit au 
hault bout d’une table de la beauté d’une tapisserie 
ou du goust de ja malvoisie, se perdre beaucoup de 
beaux traicts a l’aultre bout. I] sondera la portée d’un 
chascun : un bouvier, un masson, un passant, il fault 
tout mettre en besongue, et emprunter chascun selon 
sa marchandise, car tout sert en mesnage; la sottise 
mesme et foiblesse d’aultruy luy sera instruction : a 
contrerooller les graces et facons d’un chascun, il 
s’engendrera envie des bonnes, et mespris des mau- 
vaises. 

Qu’on luy mette en fantasie une honneste curiosité 
de s’enquerir de toutes choses : tout ce qu’il y aura 
de singulier autour de luy, il le verra; un bastiment, 
une fontaine, un homme, le lieu d’une battaille 
ancienne, le passage de Cesar ou de Charlemaigne; 


Que tellus sit lenta gelu, que putris ab estu; 
Ventus in Italiam quis bene vela ferat?; 


il: s’enquerra des mceurs, des moyens et des alliancés 
de ce prince, et de celuy 1a : ce sont choses tresplai- 
santes 4 apprendre, et tresutiles a scavoir. 

En cette practique des hommes, j’entends y com- 
prendre, et principalement, ceux qui ne vivent qu’en 
la memoire des livres : il practiquera, par le moyen 
des histoires, ces grandes ames des meilleurs siecles. 
C’est un vain estude, qui veult; mais qui veult aussi, 
c’est un estude de fruict inestimable, et le seul estude, 
comme dict Platon, que les Lacedemoniens eussent 
reservé 4 leur part. Quel proufit ne fera il, en cette 
part la, a la lecture des Vies de nostre Plutarque? 


1. Quelle contrée est engourdie par le froid, ou brilée par le 
soleil; quel yent propiceZpousse les vaisseaux en Italie. PROPERCE, 


IV, 3, 39. 


\ 

Mais que mon guide se souvienne ot vise sa charge; 
et qu’il n’imprime pas tant a son disciple la date de 
la ruyne de Carthage, que les mceurs de Hannibal et 
de Scipion; ny tant ot mourut Marcellus, que pour- 
quoy il feut indigne de son debvoir qu’il mourust 1a. 
Qu’il ne luy apprenne pas tant les histoires qu’a en 
juger. C’est 4 mon gré, entre toutes, la matiere a 
laquelle nos esprits s’appliquent de plus diverse 
mesure : j’ai leu en Tite Live cent choses que tel n’y 
a pas leu; Plutarque y en a leu cent, oultre ce que 
j’y ay sceu lire, et a ’adventure oultre ce que ]’aucteur 
y avoit mis : 4 d’aulcuns, c’est un pur estude gram- 
mairien; 4 d’aultres, ’anatomie de la philosophie, par 
laquelle les plus abstruses parties de nostre nature se 
penetrent. Il y a dans Plutarque beaucoup de dis- 
cours estendus, tresdignes d’estre sceus; car, A mon 
gré, c’est le maistre ouvrier de telle besongne; mais 
il y en a mille qu’il n’a que touchez simplement : il 
guigne seulement du doigt par ow nous irons, s’il 
nous plaist; et se contente quelquefois de ne donner 
qu’une attaincte dans le plus vif d’un propos. II les 
fault arracher de la, et mettre en place marchande : 
comme ce sien mot, « Que les habitants d’Asie ser- 
voient A un seul, pour ne scavoir prononcer une seule 
syllabe, qui est, Non, » donna peult estre la matiere 
et occasion A La Boétie de sa SERVITUDE VOLON- 
TAIRE. Cela mesme de luy veoir trier une legiere 
action, en la vie d’un homme, ou un mot, qui semble 
ne porter pas cela, c’est un discours. C’est dommage 
que les gents d’entendement ayment tant la briefveté : 
sans doubte leur reputation en vault mieulx; mais 
nous en valons moins. Plutarque ayme mieulx que 
nous le vantions de son jugement, que de son scavoir; 
il ayme mieulx nous laisser desir de soy, que satieté : 
il scavoit qu’ez choses bonnes mesme on peult trop 
dire; et que Alexandridas reprocha justement 4 celuy 
qui tenoit aux Ephores des bons propos, mais trop 
longs : « O estrangier, tu dis ce qu’il fault aultrement 
qu’il ne fault. » Ceulx qui ont le corps graile, le gros- 
sissent d’embourrures; ceulx qui ont la matiere exile, 
Venflent de paroles. 

Il se tire une merveilleuse clarté, pour le jugement 
humain, de la frequentation du monde : nous sommes 
touts contraincts et amoncelez en nous, et avons la 
veue raccourcie 4 la longueur de nostre nez. On 
demandoit a Socrates d’ot il estoit : il ne respondit 
pas, d’Athenes; mais, du monde: luy qui avoit l’ima- 
gination plus pleine et plus estendue, embrassoit 
Vunivers comme sa ville, jectoit ses cognoissances, sa 
societé et ses affections 4 tout le genre humain; non 
pas comme nous, qui ne regardons que soubs nous. 
Quand les vignes gelent en mon village, mon presbtre 
en argumente lire de Dieu sur la race humaine, et 
juge que la pepie en tienne desja les Cannibales. 
A veoir nos guerres civiles, qui ne crie que cette 
machine se bouleverse, et que le jour du jugement 
nous prend au collet? sans s’adviser que plusieurs 
pires choses se sont veues, et que les dix mille parts 
du monde ne laissent pas de galler le bon temps ce 
pendant : moy, selon leur licence et impunité, admire 
de les veoir si doulces et molles. A qui il gresle sur la 
teste, tout l’ hemisphere semble estre en tempeste et 
orage; et disoit le Savoiard, que « Si ce sot de roy de 
France eust sceu bien conduire sa fortune, il estoit 
homme pour devenir maistre d’hostel de son duc : » 
son imagination ne concevoit aultre plus eslevee 
grandeur que celle de son maistre. Nous sommes insen- 
siblement touts en cette erreur : erreur de grande 
suitte et prejudice. Mais qui se presente comme dans 
un tableau cette grande image de nostre mere nature 
en son entiere majesté; qui lit en son visage une si 
generale et constante varieté; qui se remarque 1a 
dedans, et non soy, mais tout un royaume, comme un 
traict d’une poincte tresdelicate, celuy 1a seul estime 
les choses selon leur juste grandeur. 

Ce grand monde, que les uns multiplient encores 
comme especes soubs un genre, c’est le mirouer ov 
il nous fault regarder, pour nous cognoistre de bon 
biais. Somme, je veulx que ce soit le livre de mon 
escholier. Tant d’humeurs, de sectes, de jugements, 
d’opinions, de loix et de coustumes, nous apprennent 
4 juger sainement des nostres, et apprennent nostre 

jugement a recognoistre son imperfection et sa natu- 
relle foiblesse; qui n’est pas un legier apprentissage : 
tant de remuements d’estat et changements de fortune 
publicque nous instruisent a ne faire pas grand 
miracle de la nostre : tant de noms, tant de victoires 
et conquestes ensepvelies soubs Voubliance, rendent 
ridicule l’esperance d’eterniser nostre nom par la 
prinse de dix argoulets et d’un pouiller qui n’est 
cogneu que de sa cheute : l’orgueil et la fierté de tant 
de pompes estrangieres, la majesté si enflee de tant 
de courts et de grandeurs, nous fermit et asseure la 
veue a soustenir l’esclat des nostres, sans ciller les 
yeulx : tant de milliasses d’hommes enterrez avant 
nous, nous encouragent a4 ne craindre d’aller trouver 
si bonne compaignie en l’aultre monde : ainsi du reste. 
Nostre vie, disoit Pythagore, retire 4 la grande et 
populeuse assemblée des jeux olympiques : les uns 
s’y exercent le corps, pour en acquerir la gloire des 
jeux; d’aultres y portent des marchandises a vendre, 
pour le gaing : il en est, et qui ne sont pas les pires, 
lesquels n’y cherchent aultre fruict que de regarder 
comment et pourquoy chasque chose se faict, et estre 
spectateurs de la vie des aultres hommes, pour en 
juger, et regler la leur. 

Aux exemples se pourront proprement assortir 
ile les plus proufitables discours de la philosophie, 

a laquelle se doibvent toucher les actions humaines 
comme a leur regle. On luy dira, 


Quid fas optare, quid asper 
Utile nummus habet; patrie carisque propinquis 
Quantum elargiri deceat : quem te Deus esse 
Jussit, et humana qua parte locatus es in re; 
Quid sumus, aut quidnam victuri gignimur... *. 


que c’est que scavoir et ignorer, qui doibt estre le but 
de l’estude; que c’est que vaillance, temperance, et 


1. Ce qu’on peut désirer; 4 quoi doit servir l’argent; ce qu’on 
doit faire pour sa patrie et sa famille; ce que Dieu a voulu que 
V’homme fit sur la terre, et quel rang il lui a assigné dans le monde; 
ce que nous sommes, et dans quel dessein il nous a donné l’étre. 
PeErsE, III, 69. 

justice; ce qu’il y a a dire entre l’ambition et l’avarice, 
la servitude et la subjection, la licence et la liberté; 
a quelles marques on cognoist le vray et solide con- 
tentement; jusques ov il fault craindre la mort, la 
douleur et la honte; 


Et quo quemque modo fugiatque feratque laborem'; 


quels ressorts nous meuvent, et le moyen de tant de 
divers bransles en nous : car il me semble que les pre- 
miers discours dequoy on luy doibt abruver l’enten- 
dement, ce doibvent estre ceulx qui reglent ses mcoeurs 
et son sens; qui luy apprendront a se cognoistre, et a 
scavoir bien mourir et bien vivre. Entre les arts 
liberaux, commenceons par l’art qui nous faict libres : 
elles servent toutes voirement en quelque maniere 4 
Vinstruction de nostre vie et 4 son usage, comme 
toutes aultres choses y servent en quelque maniere 
aussi; mais choisissons celle qui y sert directement et 
professoirement. Si nous scavions restreindre les 
appartenances de nostre vie a leurs justes et naturels 
limites, nous trouverions que la meilleure part des 
sciences qui sont en usage est hors de nostre usage; 
et en celles mesmes qui le sont, qu’il y a des estendues 
et enfonceures tresinutiles que nous ferlons mieulx de 
laisser 14; et, suyvant Vinstitution de Socrates, borner 
le cours de nostre estude en celles ot fault Vutilité : 


Sapere aude, 
Incipe : vivendi recte qui prorogat horam, 
Rusticus expectat dum defluat amnis; at ille 
Labitur, et labetur in omne volubilis evum *; 


C’est une grande simplesse d’apprendre a nos 
enfants, 


Quid moveant Pisces, animosaque signa Leonis, 
Lotus et Hesperia quid Capricornus aqua ®*; 


1. Et comment nous devons éviter ou supporter les peines. Vir 
GILE, Enéide, II, 459. i 
2. Ose étre vertueux; commence : eae’ de ee BA One 
if imi la simplicité du voyageur qui, trouvant un fleuve sur 
ee chenail’ attend, qu’il soit écoulé; le fleuve coule et coulera éter- 


nellement. Horace, Epist., I, 2, 40. be . 
3. Quelle est influence des Poissons, du Lion enflammé, et du 


mt 

la science des astres et le mouvement de la huictiesme 
sphére, avant que les leurs propres : 


Ti TWDneradecor xdpot; 
Ti @dotpacw Bowtew?; 


Anaximenes escrivant 4 Pythagoras : « De quel sens 
puis je m’amuser au secret des estoiles, ayant la mort 
ou la servitude tousjours presente aux yeulx? » car 
lors les rois de Perse preparoient la guerre contre son 
pais. Chascun doibt. dire ainsin : « Estant battu 
d’ambition, d’avarice, de temerité, de superstition, et 
ayant au dedans tels aultres ennemis de la vie, iray 
je songer au bransle du monde? » 

Aprez qu’on luy aura apprins ce qui sert a le faire 
plus sage et meilleur, on l’entretiendra que c’est que 
logique, physique, geometrie, rhetorique; et la science 
qu’il choisira, ayant desja le jugement formé, il en 
viendra bientost 4 bout. Sa lecon se fera tantost par 
devis, tantost par livre : tantost son gouverneur luy 
fournira de l’aucteur mesme propre 4a cette fin de son 
institution; tantost il luy en donnera la moelle et la 
substance toute maschee; et si de soy mesme il n’est 
assez familier des livres pour y trouver tant de beaux 
discours qui y sont, pour l’effect de son desseing, on 
luy pourra joindre quelque homme de lettres qui 4 
chaque besoing fournisse les munitions qu’il faudra, 
pour les distribuer et dispenser A son nourrisson. Et 
que cette lecon ne soit plus aysee et naturelle que 
celle de Gaza?, qui y peult faire doubte? Ce sont 1a 
preceptes espineux et mal plaisants, et des mots vains 
et descharnez, ou il n’y a point de prinse, rien qui 
vous esveille l’esprit : en cette cy l’ame treuve ou 
mordre, et ot se paistre. Ce fruict est plus grand sans 
comparaison, et si sera plustost meury. 


Capricorne qui se plonge dans la mer occidentale? Proprerce, iV, 
TSI. 

1. Que m’importent les Pléiades, ou les étoiles du Bouvier? 
ANACREON, Od. XVII, 10. 

2. Savant du quinziéme siécle, né a Thessalonique, qui passa en 
Italie avec plusieurs autres savants de la Gréce. I] est auteur d’une 
grammaire grecque, un peu obscure pour les commencants. C. 

C’est grand cas que les choses en soyent 1a en nostre 
siecle, que la philosophie soit, jusques aux gens d’en- 
tendement, un nom vain et fantastique, qui se treuve 
de nul usage et de nul prix, par opinion et par effect. 
Je croy que ces ergotismes en sont cause, qui ont 
saisi ses avenues. On a grand tort de la peindre inac- 
cessible aux enfants, et d’un visage renfrongné, sour- 
cilleux et terrible : qui me l’a masquee de ce faulx 
visage, pasle et hideux? Il n’est rien plus gay, plus 
gaillard, plus enjoué, et A peu que je ne die follastre; 
elle ne presche que feste et bon temps : une mine 
triste et transie montre que ce n’est pas 1a son giste. 
Demetrius le grammairien. rencontrant, dans le 
temple de Delphes, une troupe de philosophes assis 
ensemble, il leur dict : « Ou je me trompe, ou, a vous 
veoir la contenance si paisible et si gaye, vous n’estes 
pas en grand discours entre vous : » 4 quoy l’un d’eux, 
Heracleon le megarien, respondit : « C’est a faire a 
ceulx qui cherchent si le futur du verbe Bé\tw! a 
double 4, ou qui cherchent la derivation des compa- 
ratifs yetgov et Béd\twy?, et des superlatifs yelorctov et 
8éhtiotov 8, qu’il fault rider le front s’entretenant de 
leur science : mais quant aux discours de la philo- 
sophie, ils ont accoustumé d’esgayer et resjouir ceulx 
qui les traictent, non les renfrongner et contrister. » 


Deprendas animi tormenta latentis in «gro 
Corpore; deprendas et gaudia : sumit utrumque 
Inde habitum facies ¢. 


1. Badiw, lancer, dont le futur fait gars. E. J. 

2. C’est-a-dire, qui cherchent d’ou dérivent les comparatifs 7¢{go. 
et gfit10v, pejus et melius, comparatifs neutres, un de yéptus, 
mancus, et non pas dé xaxt<, mauvais ; ’autre, vrai positif qui sert 
de comparatif a 4ya0ds. E. J. ; 

3. Xeipiotoy et gértictoy, pessimum et optimum, superlatifs neutres 
dérivés des mémes primitifs. C’est ainsi qu’en latin pejor et pessimus, 
melior et optimus, servent de comparatifs et de superlatifs, les 
deux premiers a malus, les deux autres 4 bonus, et n’en dérivent 
pas. E. J. 

4, Les tourments d’un esprit inquiet percent a l’extérieur aussi 
bien que la joie du visage réfléchit ces diverses affections de l’Ame. 


JUVENAL, IX, 18. 

L’ame qui loge la philosophie doibt, par sa santé, 
rendre sain encores le corps : elle doibt faire luire 
jusques au dehors son repos et son aise; doibt former 
a son moule le port exterieur, et l’armer, par conse- 
quent, d’une gratieuse fierté, d’un maintien actif et 
alaigre, et d’une contenance contente et debonnaire. 
La plus expresse marque de la sagesse, c’est une 
esjouissance constante; son estat est, comme des 
choses au dessus de la lune, tousjours serein : c’est 
Baroco et Baralipton+ qui rendent leurs supposts 
ainsi crottez et enfumez; ce n’est pas elle : ils ne la 
cognoissent que par ouyr dire. Comment? elle faict 
estat de sereiner les tempestes de l’ame, et d’apprendre 
la faim et les fiebvres 4 rire, non par quelques epi- 
cycles imaginaires, mais par raisons naturelles et pal- 
pables : elle a pour son but la vertu, qui n’est pas, 
comme dict leschole, plantee a la teste d’un mont 
coupé, rabotteux et inaccessible : ceulx qui l’ont 
approchee la tiennent, au rebours, logee dans une 
belle plaine fertile et fleurissante, d’ot elle veoid bien 
soubs soy toutes choses; mais si peult on y arriver, 
qui en scait ’addresse, par des routes ombrageuses, 
gazonnees et doux fleurantes, plaisamment, et d’une 
pente facile et polie, comme est celle des voultes 
celestes. Pour n’avoir hanté cette vertu supreme, 
belle, triumphante, amoureuse, delicieuse pareille- 
ment et courageuse, ennemie professe et irreconci- 
liable d’aigreur, de desplaisir, de crainte et de con- 
traincte, ayant pour guide nature, fortune et volupté 
pour compaignes; ils sont allez, selon leur foiblesse, 
feindre cette sotte image, triste, querelleuse, despite, 
menaceuse, mineuse, et la placer sur un rochier a 
Vescart, emmy des ronces; fantosme 4 estonner les 
gents. 

Mon gouverneur, gui cognoist debvoir remplir la 
volonté de son disciple autant ou plus d’affection que 
de reverence envers la vertu, luy scaura dire que les 
poetes suyvent les humeurs communes; et luy faire 
toucher au doigt que les dieux ont mis plustost la 


1. Deux termes de l’ancienne logique scolastique. 

sueur aux advenues des cabinets de Venus, que de 
Pallas. Et, quand il commencera de se sentir, luy 
presentant Bradamante, ou Angelique, pour mais- 
tresse 4 jouyr; et d’une beaulté naifve, active, gene- 
reuse, non hommasse, mais virile, au prix d’une 
beaulté molle, affettee, delicate, artificielle; l’une 
travestie en garson, coiffee d’un morion luisant; 
Vaultre vestue en garse, coiffee d’un attiffet emperlé : 
ik jugera masle son amour mesme, s’il choisit tout 
diversement a cet effeminé pasteur de Phrygie. 

Il luy fera cette nouvelle lecon : Que le prix et 
haulteur de la vraye vertu est en la facilité, utilité et 
plaisir de son exercice si esloingné de difficulté, que 
les enfants y peuvent comme les hommes, les simples 
comme les subtils. Le reglement, c’est son util, non pas 
la force. Socrates, son premier mignon, quitte 4 escient 
sa force, pour glisser en la naifveté et aysance de son 
progrez. C’est la mere nourrice des plaisirs humains : 
en les rendant justes, elle les rend seurs et purs; les 
moderant, elle les tient en haleine et en appetit; 
retranchant ceulx qu’elle refuse, elle nous aiguise 
envers ceulx qu’elle nous laisse; et nous laisse abon- 
damment touts ceulx que veult nature, et jusques a 
la satieté, sinon jusques a la lasseté, maternellement : 
si d’adventure nous ne voulons dire que le regime 
qui arreste le beuveur avant l’yvresse, le mangeur 
avant la crudité, le paillard avant la pelade, soit 
ennemy de nos plaisirs. Si la fortune commune luy 
fault, elle luy eschappe, ou elle s’en passe, et s’en 
- forge une aultre toute sienne, non plus flottante et 
roulante. Elle scait estre riche et puissante, et s¢a- 
vante, et coucher en des matelats musquez; elle ayme 
la vie, elle ayme la beaulté, et la gloire, et la santé : 
mais son office propre et particulier, c’est scavoir user 
de ces biens 14 regleement, et les scavoir perdre cons- 
tamment; office bien plus neble qu’aspre, sans lequel 
tout cours de vie est desnaturé, turbulent et difforme, 
et y peult on justement attacher ces escueils, ces 
halliers, et ces monstres. 

Si ce disciple se rencontre de si diverse condition, 
qu’il ayme mieulx ouyr une fable, que Ja narration 

d’un beau voyage, ou un sage propos, quand il l’en- 
tendra; qui, au son du tabourin qui arme la jeune 
ardeur de ses compaignons, se destourne a un aultre 
qui l’appelle au jeu des batteleurs; qui, par souhait, 
ne treuve plus plaisant et plus doulx revenir poul- 
dreux et victorieux d’un combat, que de la paulme 
ou du bal, avecques le prix de cet exercice : je n’y 
treuve aultre remede, sinon? qu’on le mette pastissier 
dans quelque bonne ville, feust il fils d’un duc; suyvant 
le precepte de Platon, « Qu’il fault colloquer les enfants, 
non selon les facultez de leur pere, mais selon les 
facultez de leur ame. » 

Puisque la philosophie est celle qui nous instruit a 
vivre, et que l’enfance y a sa lecon comme les aultres 
aages, pourquoy ne la luy communique lon? 


Udum et molle lutum est; nunc, nunc properandus, et acri 
Fingendus sine fine rota *. 


On nous apprend a vivre quand la vie est passee. Cent 
escholiers ont prins la verolle, avant que d’estre 
arrivez a leur lecon d’Aristote, De la tempérance. 
Cicero disoit que, quand il vivroit la vie de deux 
hommes, il ne prendroit pas le loisir d’estudier les 
poetes lyriques; et je treuve ces ergotistes plus tris- 
tement encores inutiles. Nostre enfant est bien plus 
pressé : il ne doibt au paidagogisme que les premiers 
quinze ou seize ans de sa vie; le demourant est deu 
a Vaction. Employons un temps si court aux instruc- 
tions necessaires. Ce sont abus : ostez toutes ces 
subtilitez espineuses de la dialectique, dequoy nostre 
vie ne se peult amender; prenez les simples discours 
de la philosophie, scachez les choisir et traicter & 
poinct : ils sont plus aysez a concevoir qu’un conte 
de Boccace; un enfant en est capable au partir de la 
nourrice, beaucoup mieulx que d’apprendre Aa lire ou 


i. L’édition de 1802 porte: Je n’y treuve aultre remede sinon que 
de bonne heure son gouverneur l’estrangle, s’il est sans tesmoings ; ou 
qu’on le mette pastissier dans, etc. 

2. L’argile est encore molle et humide : vite, hAatons-nous, ct, 
sans perdre un instant, fagonnons-la sur la roue. Perse, III, 23. 

escrire. La philosophie a des discours pour la naissance 
des hommes, comme pour la decrepitude. 

Je suis de l’advis de Plutarque, qu’Aristote n’amusa 
pas tant son grand disciple 4 l’artifice de composer 
syllogismes, ou aux principes de geometrie, comme a 
Yinstruire des bons preceptes touchant la vaillance, 
prouesse, la magnanimité et temperance, et |’asseu- 
rance de ne rien craindre; et, avecques cette muni- 
tion, il ’envoya encores enfant subjuguer l’empire du 
monde a tout trente mille hommes de pied, quatre 
mille chevaulx, et quarante-deux mille escus seule- 
ment. Les aultres arts et sciences, dict il, Alexandre 
les honnoroit bien, et louoit leur excellence et gen- 
tillesse; mais, pour plaisir qu’il y prinst, il n’estoit 
pas facile 4 se laisser surprendre a l’affection de les 
youloir exercer. 


Petite hinc, juvenesque senesque, 
Finem animo certum, miserisque viatica canis}. 


C’est ce que dict Epicurus au commencement de sa 
lettre 4 Meniceus : « Ny le plus jeune refuye 4a philo- 
sopher, ny le plus vieil s’y lasse. » Qui faict aultrement, 
il semble dire, ou qu’il n’est pas encores saison d’heu- 
reusement vivre, ou qu’il n’en est plus saison. Pour 
tout cecy, je ne veulx pas qu’on emprisonne ce garson : 
je ne veulx pas qu’on l’abandonne 4a la cholere et 
humeur melancholique d’un furieux maistre d’eschole; 
je ne veulx pas corrompre son esprit a le tenir 4 la 
gehenne et au travail, 4 la mode des aultres, quatorze 
ou quinze heures par jour, comme un portefaix; ny 
ne trouverois bon, quand, par quelque complexion 
solitaire et melancholique, on Je verroit adonné d’une 
application trop indiscrette a l’estude des livres, 
qu’on la luy nourrist : cela les rend ineptes a la con- 
versation civile, et les destourne de meilleures occupa- 
tions. Et combien ay je veu de mon temps d’hommes 
abestis par temeraire avidité de science! Carneades 


1. Jeunes gens, vieillards, ,tirez de la de quoi régler votre con- 
duite; faites-vous des provisions pour le triste hiver de la vie. 
Persk, V, 64. 

s’en trouva si affollé, qu’il n’eut plus le loisir de se 
faire le poil et les ongles. Ny ne veulx gaster ses 
mceurs genereuses par l’incivilité et barbarie d’aultruy. 
La sagesse francoise a esté anciennement en proverbe, 
pour une sagesse qui prenoit de bonne heure, et 
n’avoit gueres de tenue. A la verité, nous veoyons 
encores qu’il n’est rien si gentil que les petits enfants 
en France; mais ordinairement ils trompent l’espe- 
rance qu’on en a conceue; et, hommes faicts, on n’y 
veoid aulcune excellence : j’ay ouy tenir a gents 
d’entendement, que ces colleges ot on les envoye, 
dequoy ils ont foison, les abrutissent ainsin. 

Au nostre, un cabinet, un jardin, la table et le lict, 
la solitude, la compaignie, le matin et le vespre, toutes 
heures luy seront unes, toutes places luy seront estude: 
car la philosophie, qui, comme formatrice des juge- 
ments et des moeurs, sera sa principale lecon, a ce 
privilege de se mesler par tout. Isocrates lorateur 
estant prié en un festin de parler de son art, chascun 
treuve qu’il eut raison de respondre : « Il n’est pas 
maintenant temps de ce que je scay faire; et ce 
dequoy il est maintenant temps, je ne le scay pas 
faire : » car de presenter des harangues ou des disputes 
de rhetorique 4 une compaignie assemblee pour rire 
et faire bonne chere, ce seroit un meslange de trop 
mauvais accord; et autant en pourroit on dire de 
toutes les aultres sciences. Mais, quant a la philosophie, 
en la partie ot elle traicte de homme et de ses debvoirs 
et offices, c’a esté le jugement commun de tous les 
sages, que, pour la doulceur de sa conversation, elle 
ne debvoit estre refusee ny aux festins ni aux jeux; 
et Platon l’ayant invitee 4 son Convive, nous veoyons 
comme elle entretient l’assistance d’une facon molle 
et accommodee au temps et au lieu, quoyque ce soit 
de ses plus haults discours et plus salutaires. 


aque pauperibus prodest, locupletibus eque; 
Et, neglecta, eque pueris senibusque nocebit ?. 


1. Elle est utile aux riches; elle l’est également aux pauvres: 
jeunes gens, vieillards, ne la négligeront pas sans s’en repentir. 
Horace, Epist., I, 1, 2. 


ie ic yl : ig ‘ : 
\ 

Ainsi, sans doubte, il choumera moins que les 
aultres. Mais, comme les pas que nous employons a 
nous promener dans une galerie, quoyqu’il y en ayt 
trois fois autant, ne nous lassent pas comme ceux 
que nous mettons a quelque chemin desseigné : aussi 
nostre lecon, se passant comme par rencontre, sans 
obligation de temps et de lieu, et se meslant A toutes 


nos actions, se coulera sans se faire sentir; les jeux 


‘"mesmes et les exercices seront une bonne partie de 


Yestude; la course, la luicte, la musique, la danse, la 
chasse, le maniement des chevaulx et des armes. Je 


-veulx que la bienseance exterieure, et lentregent, et 


la disposition de ia personne, se fagonne quand et 
quand l’ame. Ce n’est pas une ame, ce n’est pas un 
corps, qu’on dresse; c’est un homme : il n’en fault 
pas faire 4 deux; et comme dict Platon, il ne fault pas 
les dresser un sans lVautre, mais les conduire eguale- 
ment, comme une couple de chevaulx attelez 4 mesme 
timon; et, & Vouyr, semble il pas prester plus de 
temps et plus de solicitude aux exercices du corps, 
et estimer que l’esprit s’en exerce quand et quand, 


et non au contraire? 


Au demourant, cette institution se doibt conduire 
par une severe doulceur, non comme il se faict : au 
lieu de convier les enfants aux lettres, on ne leur 
presente, a la verité, que horreur et cruauté. Ostez moy 
la violence et la force : il n’est rien, 4 mon advis, qui 
abastardisse et estourdisse si fort une nature bien 
nee. Si vous avez envie qu’il craigne la honte et le 
chastiement, ne l’y endurcissez pas; endurcissez le a 
la sueur et au froid, au vent, au soleil, et aux hazards 
qu’il luy fault mespriser; ostez luy toute mollesse et 


-delicatesse au vestir et coucher, au manger et au 


boire; accoustumez le A tout; que ce ne soit pas un 
beau garson et dameret, mais un garson vert et 
vigoreux. Enfant, homme vieil, j’ay tousjours creu 
et jugé de mesme. Mais, entre aultres choses, cette 
police de la pluspart de nos colleges m’a tousjours 
desplu : on eust failiy, 4 adventure, moins domma- 
geablement, s’inclinant vers l’indulgence. C’est une 
vraye geaule de jeunesse captive : on la rend des- 

bauchee, l’en punissant avant qu'elle le soit. Arrivez 
y sur le poinct de leur office; vous n’oyez que cris, 
et d’enfants suppliciez, et de maistres enyvrez en 
leur cholere. Quelle maniere pour esveiller Vappetit 
envers leur lecon, 4 ces tendres ames et craintifves, 
de les y guider d’une trongne effroyable, les mains 
armees de fouets! Inique et pernicieuse forme! joinct, 
ce que Quintilian en a tresbien remarqué, que cette 
imperieuse auctorité tire des suittes perilleuses, et 
nommeement a nostre facon de chastiement. Combien 
leurs classes seroient plus decemment jonchees de 
fleurs et de feuillees, que de troncons d’osier sanglants ! 
J’y ferois pourtraire la Joie, ’ Alaigresse, et Flora, et 
les Graces, comme feit en son eschole le philosophe 
Speusippus. Ot est leur proufit, que la feust aussi leur 
esbat : on doibt ensucrer les viandes salubres a l’enfant, 
et enfieller celles qui luy sont nuisibles. C’est mer- 
veille combien Platon se montre soingneux, en ses 
Loix, de la gayeté et passetemps de la jeunesse de 
sa cité; et combien il s’arreste A leurs courses, jeux, 
chansons, saults et danses, desquelles il dict que l’an- 
tiquité a donné la conduicte et le patronnage aux 
dieux mesmes, Apollon, aux Muses, et Minerve : il 
s’estend a mille preceptes pour ses gymnases; pour 
les sciences lettrees, il s’y amuse fort peu, et semble 
ne recommander particulierement la poésie que pour 
la musique. 

Toute estrangeté et particularité en nos meceurs et 
conditions est evitable, comme ennemie de societé. 
Qui ne s’estonneroit de la complexion de Demophon, 
maistre d’hostel d’Alexandre, qui suoit 4 lumbre, et 
trembloit au soleil? J’en ay veu fuir la senteur des 
pommes plus que les harquebuzades; d’aultres, 
s’effrayer pour une souris; d’aultres rendre la gorge a 
veoir de la cresme; d’aultres A veoir brasser un lict 
de plume; comme Germanicus ne pouvoit souffrir ny 
la veue ny le chant des coqs. U y peult avoir, a l’adven- 
ture, 4 cela quelque proprieté occulte; mais on l’estein- 
droit, A mon advis, qui s’y prendroit de bonne heure. 
L’institution q gaigné cela sur moy (il est vray que ce 
n’a point esté sans quelque soing), que, sauf la biere, 

mon appetit est accommodable indifferemment a 
toutes choses dequoy on se paist. 

Le corps est encores soupple; on le doibt, A cette 
cause, plier a toutes facons et coustumes; et, pourveu 
qu’on puisse tenir l’appetit et la volonté soubs boucle 
qu’on rende hardiement un jeune homme commode a 
toutes nations et compaignies, voire au desreglement 
et aux exceZ, si Desoing est. Son exercitation suive 
Vusage : qu’il puisse faire toutes choses, et n’ayme a 
faire que les bonnes. Les philosophes mesmes ne 
treuvent pas louable en Callisthenes d’avoir perdu la 
bonne grace du grand Alexandre, son maistre, pour 
n’avoir voulu boire d’autant a luy. Il rira, il follastrera, 
il se desbauchera avecques son prince. Je veulx qu’en - 
la desbauche mesme il surpasse en vigueur et en 
fermeté ses compaignons; et qu’il ne laisse 4 faire le 
mal ny 4 faulte de force ny de science, mais a faulte 
de volonté : Multum interest, utrum peccare aliquis 
nolit, an nesciat+. Je pensois faire honneur a un seigneur 
aussi esloingné de ces desbordements qu’il en soit en 
France, de m’enquerir a iui en bonne compaignie, 
combien de fois en sa vie il s’estoit enyvré pour la 
necessité des affaires du roy, en Allemaigne : il le 
print de cette facon; et me respondit que c’estoit 
trois fois, lesquelles il recita. J’en scay qui, a faulte 
de cette faculté, se sont mis en grand’peine, ayants 
a practiquer cette nation. J’ay souvent remarqué 
avecques grande admiration la merveilleuse nature 
d’ Alcibiades, de se transformer si ayseement a des 
facons si diverses, sans interest de sa santé; surpassant 
| tantost la sumptuosité et pompe persienne, tantost 
_ Pausterité et frugalité lacedemonienne; autant reformé 
a Sparte, comme voluptueux en Ionie. 


Omnis Aristippum decuit color, et status, et res *. 


1. Il y a ume grande différence entre ne vouloir pas et ne savoir 
pas faire le mal. SENEQUE, Epist. 90. 

2. Aristippe sut s’accommoder de tout état et de toute fortune 
| Horace, Epist., 1, 17, 23. 

Yel vouldrois je former mon discipie. 


Quem duplici panno patientia velat, 
Mirabor, vit# via si conversa decebit, 
Personamque feret non inconcinnus utramque’. 


Voicy mes lecons : Celui 1A y a mieulx proufité, qui 
les faict, que qui les scait. Si vous le veoyez, vous 
Voyez; si vous l’oyez, vous le veoyez. Ja a Dieu ne 
plaise, dict quelqu’un en Platon, que philosopher ce 
soit apprendre plusieurs choses, et traicter les arts! 
Hance amplissimam omnium artium bene vivendi disci- 
plinam, vita magis, quam litleris, persecuti sunt®! Leon, 
prince des Phliasiens, s’enquerant a Heraclides Pon- 
ticus de quelle science, de quelle art il faisoit pro- 
fession : « Je ne scay, dict il, ny art ni science; mais 
je syis philosophe. » On reprochoit 4 Diogenes com- 
ment, estant ignorant, il se mesloit de la philosophie : 
« Je m’en mesle, dict il, d’autant mieulx 4 propos. » 
Hegesias le prioit de luy lire quelque chose : « Vous 
estes plaisant, luy respondit il : vous choisissez les 
figues vrayes et naturelles, non peinctes; que ne 
choisissez vous aussi les exercitations naturelles, 
vrayes, et non escriptes? » 

Il ne dira pas tant sa lecon, comme il la fera; il la 
repetera en ses actions : on verra s’il y a de la pru- 
dence en ses entreprinses, s’il y a de la bonté, de la 
justice en ses deportements; s’il a du jugement et de 
la grace en son parler, de la vigueur en ses maladies, 
de la modestie en ses jeux, de la temperance en ses 
voluptez, de Vordre en son ceconomie; de l’indiffe- 
rence en son goust, soit chair, poisson, vin ou eau : 
Qui disciplinam suam non ostentalionem scientiz, sed 
legem vitz putet, quique obtemperet ipse sibi, et decretis 


1. J’admirerai celui qui ne rougit pas de ses haillons, qui change 
de fortune sans s’étonner, et qui joue les deux réles avec grace. 
Horace, Epist., I, 17, 25. — Montaigne donne 4 ces vers un sens 
directement opposé 4 celui que leur donne Horace. 

2. C’est par leurs mceurs plut6t que par leurs études qu’ils se 
sont dévoués au plus grand de tous les arts, A celui de bien vivre. 
CrcERON, Tusc. quest., IV, 3. 

pareat*. Le vray mirouer de nos discours est le cours 
de nos vies. Zeuxidamus respondit, 4 un qui luy 
demanda pourquoy les Lacedemoniens ne redigeoient 
par escript les ordonnances de la prouesse, et ne les 
donnoient a lire 4 leurs jeunes gents, « Que c’estoit 
parce qu’ils les vouloyent accoustumer aux faicts, non 
pas aux paroles. » Comparez, au bout de quinze ou 
seize ans, a cettuy cy un de ces latineurs de college, 
qui aura mis autant de temps a n’apprendre simple- 
ment gu’a parler. Le monde n’est que babil; et ne 
veis jamais homme qui ne die plustost plus, que 
moins qu’il ne doibt. Toutesfois la moitié de nostre 
aage s’en va la : on nous tient quatre ou cing ans a 
entendre les mots, et les coudre en clauses ?; encores 
autant A en proportionner un grand corps, estendu 
en quatre ou cing parties; aultres cing, pour le moins, 
a les scavoir briefvement mesler et entrelacer de 
quelque subtile facon : laissons le 4 ceulx qui en font 
profession expresse. 

Allant un jour a Orleans, je trouvay dans cette 
plaine, au deca de Clery, deux regents qui venoyent a 
Bourdeaux, environ a cinquante pas l’un de l’aultre : 
plus loing derriere eux je veoyois une troupe, et un 
maistre en teste, qui estoit feu monsieur le comte de 
la Rochefoucault. Un de mes gents s’enquit au pre- 
mier de ces regents, qui estoit ce gentilhomme qui 
venoit aprez luy; luy, qui n’avoit pas veu ce train 
qui le suyvoit, et qui pensoit qu’on luy parlast de 
son compaignon, respondit plaisamment : « Il n’est 
pas gentilhomme, c’est un grammairien; et je suis 
logicien. » Or, nous qui cherchons icy, au rebours, de 
former, non un grammairien ou logicien, mais un 
gentilhomme, laissons les abuser de leur loisir : nous 
avons afiaire ailleurs. Mais que nostre disciple soit 
bien pourveu de choses, les paroles ne suyvront que 
trop; il les traisnera, si elles ne veulent suy vre. J’en 


f 


1. Sice qu’il sait lui sert, non 4 montrer qu’il sait, mais 4 régler 
- ses meeurs, s’il obéit a lui-méme, et agit conformément a ses prin- 
cipes. CicERON, Tusc. quest., II, 4. 

2. En phrases, en périodes. 


\ 

oy qui s’excusent de ne se pouvoir exprimer, et font 
contenance d’avoir la teste pleine de plusieurs belles 
choses, mais, 4 faulte d’eloquence, ne les pouvoir 
mettre en evidence : c’est une baye. Scavez vous, a 
mon advis, que c’est que cela? ce sont des umbrages 
qui leur viennent de quelques conceptions informes, 
qu’ils ne peuvent desmesler et esclaircir au dedans, 
ny par consequent produire au dehors; ils ne s’en- 
tendent pas encores eulx mesmes, et veoyez les un 
peu begayer sur le poinct de l’enfanter, vous jugez 
que leur travail n’est point a l’accouchement, mais 
a la conception, et qu’ils ne font que leicher cette 
matiére imparfaicte. De ma part, je tiens, et Socrates 
Yordonne, que qui a dans l’esprit une vifve imagination 
et claire, il la produira, soit en bergamasque, soit 
par mines, s’il est muet : 


Verbaque previsam rem non invita sequentur ?. 


Et comme disoit celuy la, aussi poétiquement en sa 
prose, guum res animum occupavere, verba ambiunt?; 
et cet aultre, ips res verba rapiunt®. Il ne scait pas 
ablatif, conjunctif, substantif, ny la grammaire; ne 
faict pas son Jaquay ou une harangiere du Petit Pont; 
et si, vous entretiendront tout votre saoul, si vous 
en avez envie, et se desferreront aussi peu, a l’adven- 
ture, aux regles de leur langage, que le meilleur 
maistre ez arts de France. Il ne scait pas la rhetorique, 
ny, pour avant jeu, capter la benevolence du candide 
lecteur; ny ne luy chault de le scavoir. De vray, 
toute cette belle peincture s’efflace ayseement par le 
lustre d’une verité simple et naifve : ces gentillesses 
ne servent que pour amuser le vulgaire, incapable de 
prendre la viande plus massive et plus ferme; comme 
Afer montre bien clairement chez Tacitus. Les ambas- 


ae Ce que l’on congoit bien s’énonce clairement; 
Et les mots, pour le dire, arrivent aisément. 
Horace, Art. poét., v. 311, imité par Boileau. 
2. Quand les choses ont saisi l’esprit, les mots viennent en foule. 
SENEQUE, Controv., III, prem. 
3. Les choses entrainent les paroles. CicéRon, de Finibus, III, 5. 


; 
| 

sadeurs de Samos estoient venus 4 Cleomenes, roy de 
Sparte, preparez d’une belle et longue oraiscn, pour 
VYesmouvoir 4 la guerre contre le tyran Polycrates; 
aprez qu’il les eut bien laissez dire, il leur respondit : 
« Quant a vostre commencement et exorde, il ne m’en 
souvient plus, ny par consequent du milieu; et quant 
a vostre conclusion, je n’en veulx rien faire. » Voyla 
une belle response, ce me semble, et des harangueurs 
bien camus! Et qucy cet aultre? Les Atheniens 
estoient a choisir de deux architectes 4 conduire une 
grande fabrique : le premier, plus affetté, se presenta 
avecques un beau discours premedité sur le subject de 
cette besongne, et tiroit le jugement du peuple en 
sa faveur; mais l’aultre en trois mots : « Seigneurs 
Atheniens, ce que cetiuy a dict, je le feray. » Au fort 
de lVeloquence -de Cicero, plusieurs en entroient en 
admiration; mais Caton n’en faisant que rire : « Nous 
avons, disoit-il, un plaisant consul. » Aille devant ou 
aprez, une utile sentence, un beau traict est tousjours 
de saison : sil n’est pas bien pour ce qui va devant, 
ny pour ce qui vient aprez, il est bien en soy. Je ne 
suis pas de ceulx qui pensent la bonne rhythme faire 
le bon poéme : laissez luy allonger une courte syllabe, 
sil veult; pour cela, non force : si les inventions y 
rient, si esprit et le jugement y ont bien faict leur 
office, voyla un bon poéte, dirai je, mais un mauvais 
versificateur, 


Emuncte naris, durus componere versus *. 


Qu’on face, dict Horace, perdre 4 son ouvrage toutes 
ses coustures et mesures, 


Tempora certa modosque, et, quod prius ordine verbum est, 
Posterius facias, preponens ultima primis... 
Invenias etiam disjecti membra poetz?: 


1. Ses vers sont négligés; mais il a de la verve. Horace, Sai., I, 
4, 8. 

2. Otez-en le rhythme et!a mesure, changez l’ordre des mots, 
vous retrouverez le poéte dans ses membres disperséy Horace, 
Gat., I, 4, 58. 

il ne se dementira point pour cela; les pieces mesmes 
en seront belles. C’est ce que respondit Menander, 
comme on le tansast, approchant le jour auquel il 
avoit promis une comedie, de quoy il n’y avoit encores 
mis la main : « Elle est composée et preste; il ne reste 
qu’a y adjouster les vers : » ayant les choses et la 
matiere disposee en l’ame, il mettoit en peu de compte 
le demourant. Depuis que Ronsard et du Bellay ont 
donné credit a nostre poésie francoise, je ne veois si 
petit apprenti qui n’enfle des mots, qui ne renge les 
cadences 4 peu prez comme eux : Plus sonat, quam 
valet}. Pour le vulgaire, il ne feut jamais tant de 
poétes; mais, comme il leur a esté bien aysé de repre- 
senter leurs rhythmes, ils demeurent bien aussi court 
a imiter les riches descriptions de l’un, et les delicates 
inventions de l’aultre. 

Voire mais, que fera il? si on le presse de la subti- 
lité sophistique de quelque syllogisme? « Le jambon 
faict boire; le boire desaltere : parquoy le jambon 
desaltere. » Qu’il s’en mocque : il est plus subtil de 
s’en mocquer que d’y respondre. Qu’il emprunte 
d’Aristippus cette plaisante contrefinesse : « Pourquoy 
le deslieray je, puisque tout lié il m’empesche? » 
Quelqu’un proposoit contre Cleanthes des finesses dia- 
lectiques; 4 qui Chrysippus dict, « Joue toi de ces 
battelages avecques les enfants; et ne destourne a 
cela les pensées serieuses d’un homme d’aage. » Si ces 
sottes arguties, contorta el aculeata sophismata®, luy 
doibvent persuader un mensonge, cela est dangereux; 
mais si elles demeurent sans effect, et ne l’esmeuvent 
qu’a rire, je ne veois pas pourquoy il s’en doibve 
donner garde. JJ en est de si sots, qu’ils se destournent 
de leur voye un quart de lieue, pour courir aprez un 
beau mot : aut qui non verba rebus aptani, sed res 
extrinsecus arcessunt, quibus verba conveniant’ : 


1. Dans tout cela, plus de son que de sens. StNEQUE, Epist. 40. 

2. C’est-a-dire, mais que fera notre jeune éléve si on le presse, etc.- 
— Montaigne revient a son principal sujet, qu’il semblait avoir 
entiérement perdu de vue. C. 

3. Ces sophismes entortillés et épineux. Cickron, Acad., II, 24. 

4, Ou qui ne choisissent pas les mots pour les choses, mais qui 

et Paultre, qui, alicujus verbi decore placentis, vocentur 
ad id, quod non proposuerant scribere}. Je tors bien 
plus volontiers une bonne sentence, pour la coudre 
sur moy, que je ne destors mon fil pour l’aller querir. 
Au rebours, c’est aux paroles a servir et a suyvre; et 
que le gascon y arrive, si le francois n’y peult aller. 
Je veulx que les choses surmontent, et qu’elies rem- 
plissent de fagon Vimagination de celuy qui escoute, 
qu’il n’ayt aulcune souvenance des mots. Le parler 
que j’ayme, c’est un parler simple et naif, tel sur le 
papier qu’a la bouche; un parler succulent et nerveux, 
‘court et serré; non tant delicat et peigné, comme 
vehement et brusque : 


Hee demum sapiet dictio, que feriet *; 


plustost difficile qu’ennuyeux; esloingné d’affectation; 
desreglé, descousu et hardy : chasque loppin y face 
son corps; non pedantesque, non fratesque§, non plai- 
deresque, mais plustost soldatesque, comme Suetone 
appelle celuy de Julius Cesar; et si ne sens pas bien 
pourquoy il l’en appelle. 

J’ay volontiers imité cette desbauche qui se veoid 
en nostre jeunesse au port de leurs vestements : un 
manteau en escharpe, Ja cape sur une espaule, un bas 
mal tendu, qui represente une fierté desdaigneuse de 
ces parements estrangiers, et nonchalante de l’art; 
mais je la treuve encores mieulx employee en la forme 
du parler. Toute affectation, nommeement en la 
gayeté et liberté francoise, est mesadvenante au cour- 
tisan; et en une monarchie, tout gentilhomme doibt 
estre dressé au port d’un courtisan : parquoy nous 
faisons bien de gauchir un peu sur le naif et mespri- 


vont chercher, hors du sujet, des choses auxquelles les mots puis 
sent convenir. QUINTILIEN, VIII, 3. 

1. Qui, pour ne pas perdre un mot qui leur plaft, s’engagent dans 
une matiére qu’ils n’avaient pas dessein de traiter. SENEQUE, 
Epist. 59. 

2. Que ’expression frappe, elle plaira. Epitaphe de Lucain, ciiée 
dans la Bibliothéque laline de Fabricius, II, 10. C. 

3. Non monacal. Fralesque, de Vitalien fratesco, adjectif dérivé 


de fratre, moine. C. 

sant. Je n’ayme point de tissure ow les liaisons et 
les coustures paroissent : tout ainsi qu’en un beau 
corps il ne fault pas qu’on y puisse compter les os 
et les veines. Que veritati operam dat oratio, incom- 
posita sit et simplex}. Quis accurate loquitur, nisi qui 
vult putide loqui?? L’eloquence faict injure aux choses, 
qui nous destourne 4 soy. Comme aux accoustrements, 
c’est pusillanimité de se vouloir marquer par quelque 
facon particuliere et inusitee : de mesme au langage, 
la recherche des phrases nouvelles et des mots peu 
cogneus vient d’une ambition scholastique et puerile. 
Peusse je ne me servir que de ceulx qui servent aux 
hales a Paris! Aristophanes le grammairien n’y enten- 
doit rien, de reprendre en Epicurus la simplicité de 
ses mots, et la fin de son art oratoire, qui estoit 
perspicuité de langage seulement. L’imitation du 
parler, par sa facilité, suyt incontinent tout un peuple: 
Vimitation du juger, de linventer, ne va pas si viste. 
La pluspart des lecteurs, pour avoir trouvé une 
pareille robbe, pensent tresfaulsement tenir un pareil 
corps : la force et les nerfs ne s’empruntent point; 
les atours et le manteau s’empruntent. La pluspart 
de ceulx qui me hantent parlent de mesme les Essais; 
mais je ne scay s’ils pensent de mesme. Les Atheniens, 
dict Platon, ont pour leur part le soing de l’abondance 
et elegance du parler; les Lacedemoniens, de la 
briefveté; et ceux de Crete, de la fecondité des con- 
ceptions, plus que du langage : ceulx cy sont les 
meilleurs. Zenon disoit quwil avoit deux sortes de 
disciples : les uns, qu’il nommoit ¢:Acddyous, curieux 
d’apprendre les choses, qui estoient ses mignons; les 
aultres, deyopfoue, qui n’avoyent soing que du langage. 
Ce n’est pas a dire que ce ne soit une belle et bonne 
chose que le bien dire; mais non pas si bonne qu’on 
la faict; et suis despit de quoy nostre vie s’embesongne 
toute a cela. Je vouldrois premierement bien scavoir 


1. La vérité doit parler un langage simple et sans art. SENEQUE, 
Epist. 40. : 

2. Quiconque parle avec affectation est stir de causer du dégott 
et de ’ennui. SENEQUE, Epist. 75. 


N 

ma langue, et celle de mes voisins ot j’ay plus ordi- 
naire commerce. 

C’est un bel et grand adgencement sans doubte 
que le grec et latin, mais on l’achepte trop cher. Je 
diray icy une fagon d’en avoir meilleur marché que 
de coustume, qui a esté essayee en moy mesme : s’en 
servira qui vouldra. Feu mon pere, ayant faict toutes 
les recherches qu’homme peult faire, parmy les gents 
scavants et d’entendement, d’une forme d’institution 
exquise, feut advisé de cet inconvenient qui estoit en 
usage; et luy disoit on que cette longueur que nous 
mettions 4 apprendre les langues qui ne leur coustoient 
rien, est la seule cause pourquoy nous ne pouvons 
arriver 4 la grandeur d’ame et de cognoissance des 
anciens Grecs et Romains. Je ne croy pas que ce en 
soit la seule cause. Tant y a, que expedient que mon 
pere y trouva, ce feut qu’en nourrice, et avant le 
premier desnouement de ma langue, il me donna en 
charge 4 un Allemand, qui depuis est mort fameux 
medecin en France, du tout ignorant de nostre langue, 
et tresbien versé en la latine. Cettuy cy, qu’il avoit 
faict venir exprez, et qui estoit bien cherement gagé, 
m’avoit continuellement entre les bras. Il en eut 
aussi avecques luy deux aultres moindres en scavoir, 
pour me suyvre, et soulager le premier : ceulx cy ne 
m/’entretenoient d’aultre langue que latine. Quant au 
reste de sa maison, c’estoit une regle inviolable que 
ny luy mesme, ny ma mere, ny valet, ny chambriere, 
ne parloient en ma compaignie qu’autant de mots de 
latin que chascun avoit apprins pour jargonner avec 
moy. C’est merveille du fruict que chascun y feit : 
mon pere et ma mere y apprindrent assez de latin 
pour l’entendre, et en acquirent a suffisance pour s’en 
servir a la necessité, comme feirent aussi les aultres 
domestiques qui estoient plus attachez 4 mon service. 
Somme, nous nous latinizasmes tant, qu’il en regorgea 
jusques 4 nos villages tout autour, ot il y a encores, 
et ont prins pied par l’usage, plusieurs appellations 
latines d’artisans et d’utils. Quant 4 moy, j’avoy plus 
de six ans, avant que j’entendisse non plus de fran- 
cois ou de perigordin que d’arabesque; et, sans art, 

sans livre, sans grammaire ou precepte, sans fouet, 
et sans larmes, j’avois apprins du latin tout aussi pur 
que mon maistre d’eschole le scavoit : car je ne le 
‘pouvois avoir meslé ny alteré. Si par essay on me 
vouloit donner un theme, a la mode des colleges; on 
le donne aux aultres en francois, mais 4 moy il me 
le falloit donner en mauvais latin, pour le tourner en 
bon. Et Nicolas Grouchy, qui a escript de comitiis 
Romanorum; Guillaume Guerente, qui a commenté 
Aristote; George Buchanan, ce grand poéte escossois; 
Mare Antoine Muret, que la France et l’Italie reco- 
gnoist pour le meilleur orateur du temps, mes pre- 
cepteurs domestiques, m’ont dict souvent que j’avois 
ce langage en mon enfance si prest et si 4 main, qu’ils 
craignoient Aa m/’accoster. Buchanan, que je veis 
depuis a la suitte de feu monsieur le mareschal de 
Brissac, me dict qu’il estoit aprez a escrire de l’insti- 
tution des enfants, et qu’il prenoit l’exemplaire dela 
mienne; car il avoit lors en charge ce comte de Brissac 
que nous avons veu depuis si valeureux et si brave. 

Quant au grec, duquel je n’ay quasi du tout point 
d’intelligence, mon pere desseigna me le faire apprendre 
par art, mais d’une voye nouvelle, par.forme d’esbat 
et d’exercice : nous pelotions nos declinaisons, a la 
maniere de ceulx qui, par certains jeux de tablier, 
apprennent l’arithmetique et la geometrie. Car entre 
aultres choses, il avoit esté conseillé de me faire 
gouster la science et le debvoir par une volonté non 
forcee, et de mon propre desir; et d’eslever mon ame 
en toute doulceur et liberté, sans rigueur et contraincte: 
je dis jusques a telle superstition, que, par ce qu’aul- 
cuns tiennent que cela trouble la cervelle tendre des 
enfants de les esveiller le matin en sursault, et de les 
arracher du sommeil (auquel ils sont plongez beaucoup 
plus que nous ne sommes) tout a coup et par violence, 
il me faisoit esveiller par le son de quelque instrument; 
et ne feus jamais sans homme qui m’en servist. 

Cet exemple suffira pour en juger le reste, et pour 
recommander aussi et la prudence et J’affection d’un 
si bon pere; auquel il ne se fault prendre, s’il n’a 
recueilly aulcuns fruicts respondants 4 une si exquise 

culture. Deux choses en feurent cause : en premier, 
le champ sterile et incommode; car, quoyque j’eusse 
la santé ferme et entiere, et quand et quand un 
naturel doulx et traictable, j’estoy parmy cela si 
poisant, mol et endormy, qu’on ne me pouvoit arracher 
de l’oysifveté, non pas pour me faire jouer. Ce que 
je veoyois, je le veoyois bien; et, soubs cette com- 
plexion lourde, nourrissois des imaginations hardies 
et des opinions au dessus de mon aage. L’esprit, je 
Yavoy lent, et qui n’alloit qu’autant qu’on le menoit, 
Yapprehension, tardifve; l’invention, lasche; et, aprez 
tout, un incroyable default de memoire. De tout cela, 
il n’est pas merveille s’il ne sceut rien tirer qui vaille. 
Secondement, comme ceulx que presse un furieux 
desir de guarison se laissent aller 4 toute sorte de 
conseils, le bon homme, ayant extreme peur de faillir 
en chose qu’il avoit tant a coeur, se laissa enfin empor- 
ter A ’opinion commune, qui suyt tousjours ceulx qui 
vont devant, comme les grues, et se rengca & la cous- 
tume, n’ayant plus autour de luy ceulx qui luy avoient 
donné ces premieres institutions, qu’il avoit apportees 
d’Italie; et m’envoya environ mes six ans au college 
de Guienne, tresflorissant pour lors, et le meilleur de 
France : et Ja, il n’est: possible de rien adjouster au 
soing qu’il eut, et 4 me choisir des precepteurs de 
chambre suffisants, et A toutes les aultres circons- 
tances de ma nourriture, en laquelle il reserva plu- 
sieurs facons particulieres, contre l’usage des colleges; 
mais tant y a que c’estoit tousjours college. Mon latin 
s’abastardit incontinent, duquel depuis par desaccous- 
tumance j’ay perdu tout usage; et ne me servist cette 
mienne inaccoustumee institution, que de me faire 
enjamber d’arrivee aux premieres classes; car, a 
treize ans que je sortis du college, j’avois achevé mon 
cours (qu’ils appellent), et, a la verité, sans aulcun 
fruict que je peusse 4 present mettre en compte. 
Le premier goust que j’eus aux livres, il me veint 
du plaisir des fables de la Metamorphose d’Ovide : 
car environ l’aage de sept ou huict ans, je me desrobois 
de tout aultre plaisir pour les lire; d’autant que cette 
langue estoit la mienne maternelle, et que c’estoit le 

plus aysé livre que je cogneusse, et le plus accommodé 
A la foiblesse de mon aage, & cause de la matiere : 
car des Lancelots du Lac, des Amadis, des Huons de 

Bordeaux, et tels fatras de livres 4 quoy l’enfance 
s’amuse, je n’en cognoissoys pas seulement le nom 
ny ne foys encores le corps; tant exacte estoit ma 
discipline ! Je m’en rendoys plus nonchalant a l’estude 
de mes aultres lecons prescriptes. La, il me veint 
singulierement Aa propos d’avoir affaire 4 un homme 
d’entendement de precepteur, qui sceut dextrement 
conniver 4 cette mienne desbauche et autres pareilles : 
car par 1a j’enfilay tout d’un train Virgile en |’ Aeneide, 
et puis Terence, et puis Plaute, et des comedies ita- 
liennes, leurré tousjours par la doulceur du subject. 
S’il euSt esté si fol de -‘rompre ce train, j’estime que 
je n’eusse rapporté du college que la haine des livres, 
comme faict quasi toute nostre noblesse. Il s’y gou- 
verna ingenieusement, faisant semblant de n’en veoir 
rien : il aiguisoit ma faim, ne me laissant qu’a la 
desrobee gourmander ces livres, et me tenant doulce- 
ment en office pour les aultres estudes de la regle : 
car les principales parties que mon pere cherchoit a 
ceulx A qui il donnoit charge de moy, c’estoit la 
-debonnaireté et facilité de complexion. Aussi n’avoit 
la mienne aultre vice que langueur et paresse. Le 
danger n’estoit pas que je feisse mal, mais que je ne 
feisse rien : nul ne prognostiquoit que je deusse 
devenir mauvais, mais inutile; on y prevoyoit de la 
faineantise, non pas de la malice. Je sens qu’il en est 
advenu de mesme : les plainctes qui me cornent aux 
aureilles sont telles : Il est oysif, froid aux offices 
d’amitié et de parenté; et, aux offices publicques, trop 
particulier, trop desdaigneux. Les plus injurieux 
mesme ne disent pas : Pourquoy a il prins? pourquoy 
n’a il payé? mais, Pourquoy ne quitte_il? pourquoi 
ne donne il? Je recevrois 4 faveur qu’on ne desirast 
en moy que tels effects de supererogation; mais ils 
sont injustes d’exiger ce que je ne doy pas, plus 
rigoureusement beaucoup qu’ils n’exigent d’eulx ce 
quils doibvent. En m’y condemnant, ils effacent la 
gratification de Vaction, et la gratitude qui m’en 


\ 

seroit deue : la o¥ le bien faire actif debvroit plus 
poiser de ma main, en consideration de ce que je n’en 
ay de passif nul qui soit. Je puis d’autant plus libre- 
ment disposer de ma fortune, qu’elle est plus mienne, 
et de moy, que je suis plus mien. Toutesfois, si j’estoy 
grand enlumineur de mesactions, A l’adventure rem- 
barrerois je bien ces reproches; et 4 quelques uns 
apprendrois qu’ils ne sont pas si offensez que je ne 
face pas assez, que de quoy je puisse faire assez plus 
que je ne foys. 

Mon ame ne laissoit pourtant en mesme temps 
d’avoir, 4 part soy, des remuements fermes, et des 
jugements seurs et ouverts autour des objects qu’elle 
cognoissoit; et les digeroit seule, sans aulcune com- 
munication; et, entre aultres choses, je crois, 4 la 
verité, qu’elle eust esté du tout incapable de se rendre 
a la force et violence. Mettray je en compte cette 
faculté de mon enfance? une asseurance de visage, 
et soupplesse de voix et de geste 4 m’appliquer aux 
roolles que j’entreprenois : car, avant l’aage, 


Alter ab undecimo tum me vix ceperat annus 1, 


jay soustenu les premiers personnages ez tragedies 
latines de Buchanan, de Guerente et de Muret, qui 
se representerent en nostre college de Guienne avecques 
dignité : en cela, Andreas Goveanus, nostre principal, 
comme en toutes aultres parties de sa charge, feut 
sans comparaison le plus grand principal de France; 
et m’en tenoit on maistre ouvrier. C’est un exercice 
que je ne mesloue point aux jeunes enfants de maison; 
et ay veu nos princes s’y addonner depuis en per- 
sonne, a l’exemple d’aulcuns des anciens, honneste- 
ment et louablement : il estoit loisible mesme d’en 
faire mestier aux gents d’honneur, en Grece : Aristoni 
tragico actori rem aperit : huic et genus et fortuna honesta 
erant; nec ars, quia nihil tale apud Grecos pudori est, 


ie, A peine étois-je alors dans ma douziéme année. 
VirRGILE, Eclog. VIII, 39. 

ea deformabat! : car j’ay tousjours accusé d’imperti- 
nence ceulx qui condemnent ces esbattements; et 
dinjustice ceulx qui refusent l’entree de nos bonnes 
villes aux comediens qui le valent, et envient aux 
peuples ces plaisirs publicques. Les bonnes polices 
prennent soing d’assembler les citoyens, et de les 
r’allier, comme aux offices serieux de la devotion, 
aussi aux exercices et jeux; la societé et amitié s’en 
augmente; et puis on ne leur scauroit conceder des 
passetemps plus reglez que ceulx qui se font en pre- 
sence d’un chascun, et 4 la veue mesme du magistrat : 
et trouveroy raisonnable que le prince, 4 ses despens, 
en gratifiast quelquesfois la commune, d’une affection 
et bonté comme paternelle; et qu’aux villes popu- 
leuses i] y eust des lieux destinez et disposez pour ces 
spectacles; quelque divertissement de pires actions 
et occultes. 

Pour revenir 4 mon propos, iln’y a tel que d’alleicher 
Vappetit et affection : aultrement on ne faict que 
des asnes chargez de livres; on leur donne a coups de 
fouet en garde leur pochette pleine de science; laquelle, 
pour bien faire, il ne fault pas seulement loger chez 
soy, il la fault espouser. 


1. Il découvre son projet 4 l’acteur tragique Ariston. C’étoit un 
homme distingué par sa naissance et sa fortune; et son art ne lui 
Stoit point l’estime de ses concitoyens, car il n’a rien de honteux 
chez les Grecs. TITE-LIVE, XXIV, 24. 

C’EST FOLIE DE RAPPORTER LE VRAY ET LE FAULX 
AU JUGEMENT DE NOSTRE SUFFISANCE. 


Ce n’est pas a V’adventure sans raison que nous 
attribuons 4 simplesse et ignorance la facilité de 
croire et de se laisser persuader : car il me semble 
avoir apprins aultrefois que la creance estoit comme 
une impression qui se faisoit en nostre ame; et a 
mesure qu’elle se trouvoit plus molle et de moindre 
resistance, il estoit plus aysé a y empreindre quelque 
chose. Ut necesse est, lancem in libra, ponderibus 
imposilis, deprimi; sic animum perspicuis cedere}. 
D’autant que l’ame est plus vuide et sans contrepoids, 
elle se baisse plus facilement soubs la charge de la 
premiere persuasion : voyla pourquoy les enfants, le 
vulgaire, les femmes et les malades sont plus subjects 
a estre menez par les aureilles. Mais aussi, de l’aultre 
part, c’est une sotte presumption d’aller desdaignant 
et condemnant pour faulx ce qui ne nous semble pas 
vraysemblable : qui est un vice ordinaire de ceulx qui 
pensent avoir quelque suffisance oultre la commune. 
J’en faisois ainsin aultrefois; et si j’oyoy parler ou 
des esprits qui reviennent, ou du prognostique des 
choses futures, des enchantements, des sorcelleries, 
ou faire quelque aultre conte ol je ne peusse pas 


mordre, 


Somnia, terrores magicos, miracula, sagas, 
Nocturnos lemures, portentaque Thessala ', 


1. Comment le poids fait nécessairemient pencher la balance, 
ainsi l’évidence entraine l’esprit. CickRoN, Acad., II, 2, 12. 

2. De songes, de visions magiques, de miracles, de sorciéres, 
d’apparitions nocturnes, et d’autres prodiges de Thessalie. HORACE, 


Epist., I1, 208. 

Il me venoit compassion du pauvre peuple abusé de 
ces folies. Et, 4 present, je treuve que j’estoy pour le 
moins autant A plaindre moy mesme : non que l’expe- 
rience m’ayt depuis rien faict veoir au dessus de mes 
premieres creances, et si n’a pas tenu 4 ma curiosité; 
mais la raison m’a instruict que, de condemner ainsi 
resolument une chose pour faulse et impossible, c’est 
se donner l’advantage d’avoir dans la teste les bornes 
et limites de la volonté de Dieu et de la puissance de 
nostre nature; et qu’il n’y a point de plus notable 
folie au monde, que de les ramener a la mesure de 
nostre capacité et suffisance. Si nous appellons 
monstres, ou miracles, ce ou nostre raison ne peult 
aller, combien s’en presente il continuellement a 
nostre veue? Considerons au travers de quels nuages, 
et comment a tastons, on nous mene a la cognoissance 
de la pluspart des choses qui nous sont entre mains : 
certes, nous trouverons que c’est plustost accoustu- 
mance que science qui nous en oste l’estrangeté : 


Jam nemo, fessus saturusque videndi, 
Suspicere in cceli dignatur lucida templa‘ : 


et que ces choses 1a, si elles nous estoyent presentees 
de nouveau, nous les trouverions autant ou plus 
incroyables qu’aulcunes aultres. 


Si nune primum mortalibus adsint 
Ex improviso, ceu sint objecta repente, 
Nil magis his rebus poterat mirabile dici, 
Aut minus ante quod auderent fore credere gentes *. 


Celuy qui n’avoit jamais veu de riviere, A la premiere 
qu’il rencontra, il pensa que ce feust l’Ocean; et les 
choses qui sont a nostre cognoissance les plus grandes, 


1. Fatigués et rassasiés du spectacle des cieux, nous ne daignons 
plus lever les yeux vers ces palais de lumiére. Lucri&tcE, II, 1037. — 
Montaigne refait le vers de Lucréce, ou l’on trouve fessus satiate 
videndi. 

2. Si, par une apparition soudaine, ces merveilles frappoient 
nos regards pour la premiére fois, que pourrions-nous leur comparer 
dans la nature? Avant de les avoir vues, nous n’aurions pu rien 
imaginer de semblable. Lucréce, II, 1021. 

nous les jugeons estre les extremes que nature face 
en ce genre : 


Scilicet et fluvius qui non est maximus, ei ’st 

Qui non ante aliquem majorem vidit; et ingens 
Arbor, homoque videtur; et omnia de genere omni 
Maxima que vidit quisque, hec ingentia fingit 1. 


Consuetudine oculorum assuescunt animi, neque admi- 
rantur, neque requirunt rationes earum rerum, quas 
semper vident®. La nouvelleté des choses nous incite, 
plus que leur grandeur, a en rechercher les causes. 
Tl fault juger avecques plus de reverence de cette 
infinie puissance de nature, et plus de recognoissance 
de nostre ignorance et foiblesse. Combien y a il de 
choses peu vraysemblables, tesmoignees par gents 
dignes de foy, desquelles, si nous ne pouvons estre 
persuadez, au moins les fault il laisser en suspens! car, 
de les condemner impossibles, c’est se faire fort, par 
une temeraire presumption, de scavoir jusques ot va 
la possibilité. Si l’on entendoit bien la difference qu’il 
y a entre l’impossible et lVinusité, et entre ce qui est 
contre l’ordre du cours de nature et contre la commune 
opinion des hommes, en ne croyant pas temerairement, 
ny aussi ne descroyant pas facilement, on observeroit 
la regle de Rien trop, commandee par Chilon. 

Quand on treuve dans Froissard que le comte de 
Foix sceut, en Bearn, ia desfaicte du roy Jehan de 
Castille 4 Juberoth, le lendemain qu’elle feut advenue, 

et les moyens qu’il en allegue, on s’en peult mocquer: 
et de ce mesme que nos annales disent, que le pape 
Honorius, le propre jour que le roy Philippe Auguste 
mourut a Mante, feit faire ses funerailles publicques, 
et les manda faire par toute I’Italie : car l’auctorité 


1. Un fleuve paroit grand a qui n’en a pas vu de plus grand; il 
en est de méme d’un arbre, d’un homme, et de tout autre objet, 
quand on n’a vu rien de plus grand dans la méme espéce. LucRECE, 

Vi, 674. 
| 2. Notre esprit, familiarisé avec les objets qui frappent tous les 
| jours notre vue, ne les admire point, et ne songe pas a en rechercher 
‘tes causes. CicERON, de Nat. deor., II, 38. 

de ces tesmoings n’a pas a l’adventure assez de reng 
pour nous tenir en bride. Mais quoy! si Plutarque, 
oultre plusieurs exemples qu’il allegue de l’antiquité, 
dict scavoir de certaine science que, du temps de 
Domitian, la nouvelle de la battaille perdue par 
Antonius en Allemaigne, a plusieurs journees de 
la, feut publiee 4 Rome, et semee par tout le monde, 
le mesme jour qu’elle avoit esté perdue; et si Cesar 
tient qu’il est souvent advenu que la renommee a 
devancé l’accident; dirons nous pas que ces simples 
gents la se sont laissez piper aprez le vulgaire, pour 
n’estre pas clairvoyants comme nous? Est il rien 
plus delicat, plus net et plus vif que le jugement de 
Pline, quand il luy plaist de le mettre en jeu? rien 
plus esloingné de vanité? je laisse a part l’excellence 
de son scavoir, duquel je foys moins de compte : en 
quelle partie de ces deux 1a le surpassons nous? 
Toutesfois il n’est si petit escholier qui ne le convainque 
de mensonge, et qui ne luy veuille faire lecon sur le 
progrez des ouvrages de nature. 

Quand nous lisons dans Bouchet les miracles des 
reliques de sainct Hilaire, passe; son credit n’est pas 
assez grand pour nous oster la licence d’y contredire : 
mais de condemner d’un train de pareilles histoires, 
me semble singuliere impudence. Ce grand sainct 
Augustin tesmoigne avoir veu, sur les reliques sainct 
Gervais et Protaise a Milan, un enfant aveugle recou- 
vrer la veue; une femme, a Carthage, estre guarie d’un 
cancer par le signe de la croix qu’une femme nou- 
vellement baptisee luy feit; Hesperius, un sien fami- 
lier, avoir chassé les esprits, qui infestoient sa maison, 
avecques un peu de terre du sepulchre de nostre 
Seigneur; et cette terre depuis transportee a leglise 
un paralytique en avoir esté soubdain guari; une 
femme, en une procession, ayant touché a la chasse 
sainct Estienne, d’un bouquet, et de ce bouquet 
s’estant frotté les yeulx, avoir recouvré la veue pieca 
perdue; et plusieurs aultres miracles, ou il dict luy 
mesme avoir assisté : de quoy accuserons nous et lui 
et deux saincts evesques Aurelius et Maximinus, qu’il 
appelle pour ses recors? sera ce d’ignorance, simplesse, 


1 Ua lt Se al NS Re ee ae ne 
195 LIVRE I, CHAPITRE XXVI 


facilité? ou de malice et imposture? Est il homme en 
nostre siecle si impudent, qui pense leur estre com- 
parable, soit en vertu et pieté, soit en scavoir, juge- 
ment et suffisance? qui ut rationem nullam afferrent, 
ipsa auctoritate me frangerent}. 

C’est une hardiesse dangereuse et de consequence, 
oultre ’absurde temerité qu’elle traisne quand et soy, 
de mespriser ce que nous ne concevons pas : car aprez 
que, selon vostre bel entendement, vous avez estably 
les limites de la verité et de la mensonge, et qu’il se 
treuve que vous avez necessairement 4 croire des 
choses ot il y a encores plus d’estrangeté qu’en ce 
que vous niez, vous vous estes desja obligé de les 
abandonner. Or, ce qui me semble apporter autant 
de desordre en nos consciences, en ces troubles ot 
nous sommes de la religion, c’est cette dispensation 
que les catholiques font de leur creance. Il leur semble 
faire bien les moderez et les entendus, quand ils 
quittent aux adversaires aulcuns articles de ceulx 
qui sont en debat; mais, oultre ce qu’ils ne veoyent 
pas quel advantage c’est a celuy qui vous charge, de 
commencer a luy ceder et vous tirer arriere, et com- 
bien cela anime 4 poursuyvre sa poincte; ces articles 
la, qu’ils choisissent pour les plus legiers, sont aulcu- 
nesfois tresimportants. Ou il faut se soubmettre du 
tout a4 l’auctorité de nostre police ecclesiastique, ou du 
tout s’en dispenser : ce n’est pas a nous 4a establir la 
part que nous luy debvons d’obeissance. Et davantage, 
je le puis dire pour l’avoir essayé, ayant aultrefois usé 
de cette liberté de mon chois et triage particulier, 
mettant 4 nonchaloir certains poincts de l’observance 
de nostre Eglise qui semblent avoir un visage ou plus 
- vain ou plus estrange; venant 4 en communiquer aux 
hommes scavants, j’ay trouvé que ces choses 1a ont 
/ un fondement massif et tressolide, et que ce n’est que 
, bestise et ignorance qui nous faict les recevoir avecques 
moindre reverence que le reste. Que ne nous souvient il 


| 1. Quand méme ils n’apporteroient aucune raison, ils me per- 
| suaderoient par leur seule autorité. CicERon, Tusc. quest., I, 21. 

combien nous sentons de contradiction en nostre 
jugement mesme! combien de choses nous servoient 
hier d’articles de foy, qui nous sont fables aujourd’hui ! 
La gloire et la curiosité sont les fleaux de nostre ame : 
cette cy nous conduict a mettre le nez par tout; 
et celle 1a nous deffend de rien laisser irresolu et 
indecis. 


CHAPITRE XXVII 


DE L’AMITIE. 


Considerant la conduicte de la besongne d’un 
peintre que j’ay, il m’a prins envie de l’ensuyvre. fl 
choisit le plus bel endroict et milieu de chasque paroy 
pour y loger un tableau eslaboré de toute sa suffisance; 
et le vuide tout autour, il le remplit de crotesques, 
qui sont peinctures fantasques, n’ayants grace qu’en 
la varieté et estrangeté. Que sont ce icy aussi, a la 
verité, que crotesques et corps monstrueux, rappiecez 
de divers membres, sans certaine figure, n’ayants 
ordre, suitte, ni proportion que fortuite? 


Desinit in piscem mulier formosa superne?. 


je vay bien jusques 4 ce second poinct avecques mon 
peintre, mais je demeure court en l]’aultre et meilleure 
partie; car ma suffisance ne va pas si avant que d’oser 
entreprendre un tableau riche, poly, et formé selon 
Vart. Je me suis advisé d’en emprunter un d’Estienne 
de La Boétie, qui honnorera tout le reste de cette 
besongne : c’est un discours auquel il donna nom LA 
SERVITUDE VOLONTAIRE; mais ceulx qui l’ont ignoré 
Yont bien proprement depuis rebaptisé, LE CONTRE UN. 
Il Vescrivit par maniere d’essay en sa premiere jeu- 
nesse?, A V’honneur de la liberté contre les tyrans. II 
court pieca ez mains des gents d’entendement, non 
sans bien grande et meritee recommandation; car il 
est gentil et plein ce qu’il est possible. Si y a il bien 


1. La partie supérieure est une belle femme, et le reste un poisson. 


Horace, Art poétique, v. 4. 

2. N’ayant pas atteint le dix huitiesme an de son aage, édit. de 
1538, in-4°. A la fin du chapitre, il dit que La Boetie n’avoit alors 
que seize ans. J. V. L. 

a dire, que ce ne soit le mieulx qu’il peust faire : et 
si en l’aage que je l’ay cogneu plus avancé, il eust 
prins un tel dessein que le mien de mettre par escript 
ses fantasies, nous verrions plusieurs choses rares, et 
qui approcheroient bien prez de l’honneur de Il’anti- 
quité; car notamment en cette partie des dons de 
nature, je n’en cognoy point qui luy soit comparable. 
Mais il n’est demeuré de luy que ce discours, encores 
par rencontre, et croy qu’il ne le veit oncques depuis 
qu'il luy eschappa; et quelques memoires sur cet 
edict de janvier 1, fameux par nos guerres civiles, qui 
trouveront encores ailleurs peut estre leur place. C’est 
tout ce que j’ay peu recouvrer de ses reliques, moy 
qu’il laissa, d’une si amoureuse recommandation, la 
mort entre les dents, par son testament, heritier de sa 
bibliotheque et de ses papiers, oultre le livret de ses 
ceuvres, que j’ay faict mettre en lumiere. Et si suis 
obligé particulierement a cette piece, d’autant qu’elle 
a servy de moyen a nostre premiere accointance; car 
elle me feut montree longue espace avant que je 
Yeusse veu, et me donna la premiere cognoissance de 
son nom, acheminant ainsi cette amitié que nous 
avons nourrie, tant que Dieu a voulu, entre nous, si 
entiere et si parfaicte, que certainement il ne s’en lit 
gueres de pareilles, et entre nos hommes il ne s’en 
veoid aulcune trace en usage. Il fault tant de ren- 
contres 4 la bastir, que c’est beaucoup si la fortune 
y arrive une fois en trois siecles. 

Il nest rien a quoy il semble que nature nous ayt 
plus acheminez qu’a la societé; et dict Aristote, que 
les bons legislateurs ont eu plus de soing de l’amitié 
que de la justice. Or, le dernier poinct de sa perfection 
est cettuy cy : car en general toutes celles que la 
volupté, ou le proufit, le besoing public ou privé, 
forge et nourrit, en sont d’autant moins belles et gene- 
reuses, et d’autant moins amitiez, qu’elles meslent 
aultre cause et but et fruict en l’amitié, qu’elle mesme 
Ny ces quatre especes anciennes, naturelle, sociale, 


1. Donné en 1562, sous le régne de Charles IX, encore mineur. 

hospitaliere, venerienne, particulierement n’y con- 
viennent, ny conjoinctement. 

Des enfants aux peres, c’est plustost respect. 
L’amitié se nourrit de communication, qui ne peult 
se trouver entre enlx pour la trop grande disparité, 
et offenseroit 4 l’adventure les debvoirs de nature : 
car ny toutes les secrettes pensees des peres ne se 
peuvent communiquer aux enfants, pour n’y engen- 
drer une messeante privauté; ny les advertissements 
et corrections, qui est un des premiers offices d’amitié 
ne se pourroient exercer des enfants aux peres. Il 
s’est trouvé des nations ol, par usage, les enfants 
tuoyent leurs peres, et d’aultres ot les peres tuoyent 
leurs enfants, pour eviter ’?empeschement qu’ils se 
peuvent quelquefois entreporter, et naturellement 
Yun despend de la ruine de l’aultre. Il s’est trouvé des 
philosophes desdaignants cette cousture naturelle : 
tesmoings Aristippus, qui, quand on le pressoit de 
Vaffection qu’il debvoit a ses enfants pour estre sortis 
de luy, il se meit a cracher, disant que cela en estoit 
aussi bien sorty; que nous engendrions bien des pouils 
et des vers : et cet aultre que Plutarque vouloit 
induire a s’accorder avecques son frere : « Je n’en 
fais pas, dict il, plus grand estat pour estre sorti de 
mesme trou. » C’est, a la verité, un beau nom et plein 
de dilection, que le nom de frere, et a cette cause en 
feismes nous luy et moy nostre alliance : mais ce 
meslange de biens, ces partages, et que la richesse de 
Yun soit la pauvreté de l’aultre, cela destrempe 
merveilleusement et relasche cette soudure fraternelle; 
Tes freres ayants 4 conduire le progrez de leur advan- 
cement en mesme sentier et mesme train, il est force 
qu’ils se heurtent et chocquent souvent. Davantage, 
la correspondance et relation qui engendre ces vrayes 
et parfaictes amitiez, pourquoy se trouvera elle en 
ceulx cy? Le pere et le fils peuvent estre de complexion 
entierement esloingnee, et les freres aussi : c’est mon 
fils, c’est mon parent; mais c’est un homme farouche, 
un meschant, ou un sot. Et puis, A mesure que ce 
sont amitiez que la loy et Vobligation naturelle nous 
commande, il y a d@autant moins de nostre chois et 

liberté volontaire; et nostre liberté volontaire n’a 
point de production qui soit plus proprement sienne 
que celle de l’affection et amitié. Ce n’est pas que je 
n’aye essayé de ce costé la tout ce qui en peult estre, 
ayant eu le meilleur pere qui feut oncques, et le plus 
indulgent jusques a son extreme vieillesse; et estant 
d’une famille fameuse de pere en fils, et exemplaire 
en cette partie de la concorde fraternelle : 


Et ipse 
Notos ‘in fratres animi paterni?. 


D’y comparer l’affection envers les femmes, quoy- 
qu’elle naisse de nostre chois, on ne peult, ny la loger 
en ce roolle. Son feu, je le confesse, 


Neque enim est dea nescia nostri, 
Que dulcem curis miscet amaritiem °, 


est plus actif, plus cuisant, et plus aspre; mais c’est 
un feu temeraire et volage, ondoyant et divers, feu 
de fiebvre, subject 4 accez et remises, et qui ne nous 
tient qu’A un coing. En l’amitié, c’est une chaleur 
generale et universelle, temperee, au demourant, et 
egale; une chaleur constante et rassise, toute doulceur 
et polissure, qui n’a rien d’aspre et de poignant. Qui 
plus est, en amour, ce n’est qu’un desir forcené aprez 
ce qui nous fuit : 


Come segue la lepre i] cacciatore 

Al freddo, al caldo, alla montagna, al lito; 
Né pit l’estima poi che presa vede; 

E sol dietro a chi fugge affretta il piede® : 


aussitost qu’il entre aux termes de l’amitié, c’est a 
dire en la convenance des volontez, il s’esvanouit et 


1. Connu moi-méme par mon affection paternelle pour mes fréres. 
Horace, Od., II, 2, 6. 

2. Car je ne suis pas inconnu a la déesse qui méle une douce 
amertume aux peines de Vamour, CaTULLE, LXVIII, 17. 

3. Tel, a travers les frimas et les chaleurs, a travers les montagnes 
et les vallées, le chasseur poursuit le liévre; il ne désire l’atteindre 
qu’autant qu’il fuit, et n’en fait plus de cas dés qu’il l’atteint. 
ARIosTO, cant. X, stanz, 7, 


' 

s’alanguit; la jouissance le perd, comme ayant la fin 
corporelle et subjecte a satieté. L’amitié, au rebours, 
est jouie A mesure qu’elle est desiree; ne s’esleve, se 
nourrit, ny ne prend accroissance qu’en la jouissance, 
comme estant spirituelle, et lame s’affinant par 
Yusage. Soubs cette parfaicte amitié, ces affections 
volages ont aultrefois trouvé place chez moy, 4 fin 
que je ne parle de luy, qui n’en confesse que trop 
par ses vers : ainsi ses deux passions sont entrees 
chez moy, en cognoissance lune de |]’aultre, mais en 
comparaison, jamais; la premiere maintenant sa 
route d’un vol haultain et superbe, et regardant 
desdaigneusement cette cy passer ses poinctes bien 
loing au dessoubs delle. 

Quant au mariage, oultre ce que c’est un marché qui 
n’a que l’entree libre, sa duree estant contraincte et 
forcee, dependant d’ailleurs que de nostre vouloir, et 
marché qui ordinairement se faict 4 aultres fins, il y 
survient mille fusees estrangieres 4 desmesler parmy, 
suffisantes A rompre le fil et troubler le cours d’une 
vifve affection : 14 ol, en l’amitié, il n’y a affaire ny 
commerce que d’elle mesme. Joinct qu’a dire vray, 
la suffisance ordinaire des femmes n’est pas pour 
respondre a cette conference et communication, 
nourrice de cette saincte cousture; ny leur ame ne 
semble assez ferme pour soustenir l’estreincte d’un 
noeud si pressé et si durable. Et certes, sans cela, s’il 
se pouvoit dresser une telle accointance libre et volon- 
taire, ou non seulement les ames eussent cette entiere 
jouissance, mais encores ol les corps eussent part a 
l’alliance, ot homme feust engagé tout entier, il est 
certain que l’amitié en seroit plus pleine et plus) 
comble : mais ce sexe, par nul exemple, n’y est encores | 
peu arriver, et par le commun consentement des 
escholes anciennes, en est rejecté. 

Et cette auitre licence grecque est justement 
abhorree par nos meceurs ; laquelle pourtant, pour 
avoir, selon leur usage, une si necessaire disparité 
d’aages et difference d’offices entre les amants, ne 
respondoit non plus assez a la parfaicte union et 
convenance qu’icy nous demandons : Quis est enim iste 

amor amicilie? Cur neque deformem adolescentem 
quisquam amat, neque formosum senem+? Car la peinc- 
ture mesme qu’en faict ’academie ne me desadvouera 
pas, comme je pense, de dire ainsi de sa part : Que 
cette premiere fureur, inspiree par le fils de Venus au 
cceur de l’amant sur l’object de la fleur d’une tendre 
jeunesse, a laquelle ils permettent touts les insolents 
et passionnez efforts que peult produire une ardeur 
immoderee, estoit simplement fondee en une beaulté 
externe, faulse image de la generation corporelle; car 
elle ne se pouvoit fonder en l’esprit, duquel la montre 
estoit encores cachee, qui n’estoit qu’en sa naissance 
et avant l’aage de germer : Que si cette fureur sai- 
sissoit un bas courage, les moyens de sa poursuitte, 
c’estoient richesses, presents, faveur a l’advancement 
des dignitez, et telle aultre basse marchandise qu’ils 
reprouvent; si elle tomboit en un courage plus gene- 
reux, les entremises estoient genereuses de mesme, 
instructions philosophiques, enseignements A reverer 
la religion, obeir aux loix, mourir pour le bien de 
son pais, exemples de vaillance, prudence, justice; 
s’estudiant l’amant de se rendre acceptable par la 
bonne grace et beaulté de son ame, celle de son corps 
estant fanee, et esperant, par cette societé mentale, 
establir un marché plus ferme et durable. Quand cette 
poursuitte arrivoit a leffect en sa saison (car ce 
quwils ne requierent point en l’amant qu’il apportast 
loysir et discretion en son entreprinse, ils le requierent 
exactement en l’aymé, d’autant qu’il luy falloit juger 
dune beaulté interne, de difficile cognoissance et 
abstruse descouverte), lors naissoit en laymé le desir 
d’une conception spirituelle par lentremise d’une 
spirituelle beaulté. Cette cy estoit icy principale; la 
corporelle, accidentale et seconde : tout le rebours 
de Yamant. A cette cause preferent ils l’aymé, et 
verifient que les dieux aussi le preferent; et tansent 
grandement le poéte Aeschylus d’avoir, en l’amour 


1. Qu’est-ce, en effet, que cet amour d’amitié? d’ot vient qu’il 
ne s’attache ni a un jeune homme laid, ni a un beau vieillard? 
CicErnon, Tusc. quest., IV, 34. 

d’Achilles et de Patroclus, donné la part de l’amant 
a Achilles, qui estoit en la premiere et imberbe verdeur 
de son adolescence, et le plus beau des Grecs. Aprez 
cette communauté generale, la maistresse et plus digne 
partie d’icelle exercant ses offices et predominant, ils 
disent qu’il en provenoit des fruicts tresutiles au privé 
et au, public; que c’estoit la force des pais qui en 
recevoient l’usage, et la principale deffense de l’equité 
et de la liberté : tesmoings les salutaires amours de 
Harmodius et d’Aristogiton. Pourtant la nomment ils 
sacree et divine; et n’est, 4 leur compte, que la vio- 
lence des tyrans et lascheté des peuples qui luy soit 
adversaire. Enfin, tout ce qu’on peult donner 4a la 
faveur de l’academie, c’est dire que c’estoit un amour 
se terminant en amitié; chose qui ne se rapporte pas 
mal a la definition stoicque de amour : Amorem 
conatum esse amicitie faciend# ex pulchritudinis 
specie}. 

Je reviens 4 ma description de facon plus equitable 
et plus equable*. Omnino amiciliz, corroboratis jam 
confirmatisque et ingeniis et xtatibus, judicandg sunt*>. 
Au demourant, ce que nous appellons ordinairement \ 
amis et amitiez, ce ne sont qu’accointances et fami- 
liaritez nouees par quelque occasion ou commodité, | 
par le moyen de laquelle nos ames s’entretiennent. / 
En Vamitié de quoy je parle, elles se meslent et con- 
fondent lune en l’aultre d’un meslange si universel, 
qu’elles effacent et ne retrouvent plus la cousture qui 
les a joinctes. Si on me presse de dire pourquoy je 
Vaymoys, je sens que cela ne se peult exprimer qu’en 
respondant, « Parce que c’estoit luy; parce que c’estoit 
moy. » Il n’y a, au dela de tout mon discours et de ce 
‘que j’en puis dire particulierement, je ne scais quelle | \ 
force inexplicable et fatale, mediatrice de cette union. ) 
Nous nous cherchions avant que de nous estre veus, et 


1. L’amour et l’envie d’obtenir l’amitié d’une personne qui nous 
attire par sa beauté. Cickron, Tusc. quest., IV, 34. 

2. C’est-a-dire, d’une espéce d’amitié plus juste et plus égale que 
celle dont il vient de parler. C. 

3. L’amitié ne peut étre solide que dans la maturité de Il’Age et 
de esprit. Cicéron, de Amicit,, ce. 20. 

par des rapports que nous oyions l’un de l’aultre, qui 
faisoient en nostre affection plus d’effort que ne porte 
_la raison des rapports; je croys par quelque ordon- 
' nance du ciel. Nous nous embrassions par nos noms : 
et A nostre premiere rencontre, qui feust par hazard 
en une grande feste et compaignie de ville, nous nous 
| trouvasmes si prins, si cogneus, si obligez entre nous, 
que rien dez lors ne nous feut si proche que lun a 
| Yaultre. Il escrivit une satyre latine excellente, qui 
' est publiee, par laquelle il excuse et explique la pre- 
cipitation de nostre intelligence si promptement par- 
venue a sa perfection. Ayant si peu a durer, et ayant 
si tard commencé (car nous estions touts deux hommes 
faicts, et luy plus de quelque annee), elle n’avoit point 
a perdre temps; et n’avoit a se regler au patron des 
amitiez molles et regulieres, ausquelles il fault tant 
de precautions de longue et prealable conversation. 
Cette cy n’a point d’aultre idee que d’elle mesme, et 
ne se peult rapporter qu’a soy : ce n’est pas une spe- 
ciale consideration, ny deux, ny trois, ny quatre, ny 
mille; c’est je ne scay quelle quintessence de tout ce 
meslange, qui, ayant saisi toute ma volonté, l’amena 
se plonger et se perdre en la mienne, d’une faim, 
d’une concurrence pareille : je dis perdre, a la verité, 
ne nous reservant rien qui nous feust propre, ny qui 
feust ou sien, ou mien. 

Quand Lelius, en presence des consuls romains, 
lesquels, aprez la condemnation de Tiberius Gracchus, 
poursuyvoient touts ceulx qui avoient esté de son 
intelligence, veint a s’enquerir de Caius Blossius (qui 
estoit le principal de ses amis) combien il eust voulu 
faire pour luy, et qu’il eust respondu, « Toutes choses : » 
« Comment toutes choses? suyvit il: et quoy! s’il 
Veust commandé de mettre le feu en nos temples? » 
« Il ne me l’eust jamais commandé, » repliqua Blossius. 
« Mais s’il l’eust faict? » adjousta Lelius. « J’y eusse 
obey, » respondict il. S’il estoit si parfaictement amy 
de Gracchus, comme disent les histoires, il n’avoit 
que faire d’offenser les consuls par cette derniere et 
hardie confession; et ne se debvoit despartir de l’asseu- 
rance qu’il avoit de la volonté de Gracchus. Mais tou- 

tesfois ceulx qui accusent cette response comme sedi- 
tieuse, n’entendent pas bien ce mystere, et ne pre- 
supposent pas, comme il est, qu’il tenoit la volonté 
de Gracchus en sa manche, et par puissance et par 
cognoissance : ils estoient plus amis que citoyens, 
plus amis qu’amis ou qu’ennemis de leur pais, qu’amis 
d’ambition et de trouble; s’estants parfaictement 
commis lun a l’aultre, ils tenoient parfaictement les 
resnes de Vinclination l’un de l’aultre : et faictes 
guider cet harnois par la vertu et conduicte de la 
raison, comme aussi est il du tout impossible de 
Yatteler sans cela, la response de Blossius est telle 
qu’elle debvoit estre. Si leurs actions se desmancherent, 
ils n’estoyent ny amis, selon ma mesure, lun de 
Vaultre, ny amis a eulx mesmes. Au demourant, 
cette response ne sonne non plus que feroit la mienne 
a qui s’enquerroit 4 moy de cette facon : « Si vostre 
volonté vous commandoit de tuer vostre fille, la 
tueriez-vous? » et que je l’accordasse : car cela ne 
porte aulcun tesmoignage de consentement 4a ce faire; 
parce que je ne suis point en doubte de ma volonté, 
et tout aussi peu de celle d’un tel amy. JI] n’est pas 
en la puissance de touts les discours du monde de 
me desloger de la certitude que j’ay des intentions 
et jugements du mien : aulcune de ses actions ne me 
scauroit estre presentee, quelque visage qu’elle eust, 
que je n’en trouvasse incontinent le ressort. Nos ames 
ont charié si uniement ensemble; elles se sont consi- 
derees d’une si ardente affection, et de pareille affection 
descouvertes jusques au fin fond des entrailles Vune 
de l’aultre, que non seulement je cognoissois la sienne 
comme la mienne, mais je me feusse certainement 
plus volontiers fié a luy de moy, qu’a moy. 

Qu’on ne mette pas en ce reng ces aultres amitiez 
communes; j’en ay autant de cognoissance qu’un 
aultre, et des plus parfaictes de leur genre : mais je 
ne conseille pas qu’on confonde leurs regles; on s’y 
tromperoit. Il fault marcher en ces aultres amitiez la 
bride 4 la main, avecques prudence et precaution : la 
liaison n’est pas nouee en maniere qu’on n’ait aulcu- 
nement a s’en desfier. « Aymez le, disoit Chilon, comme 

ayant quelque jour a le hair; haissez le comme ayant 
a Yaymer. » Ce precepte, qui est si abominable en 
cette souveraine et maistresse amitié, il est salubre 
en l’usage des amitiez ordinaires et coustumieres; a 
Vendroict desquelles il fault employer le mot qu’Aris- 
tote avoit tresfamilier, « O mes amys! il n’y a nul 
amy. » En ce noble commerce, les offices et les bien- 
faicts, nourriciers des aultres amitiez, ne meritent pas 
seulement d’estre mis en compte; cette confusion si 
pleine de nos volontez en est cause : car tout ainsi 
que ]’amitié que je me porte ne recoit point augmenta- 
tion pour le secours que je me donne au besoing, 
quoy que dient les stoiciens, et comme je ne me s¢ais 
aulcun gré du service que je me foys, aussi union de_ 
tels amis estant veritablement parfaicte, elle leur faict 
perdre le sentiment de tels debvoirs, et hair et chasser 
d’entre eulx ces mots de division et de difference, bien- 
faict, obligation, recognoissance, priere, remerciement, 
et leurs pareils. Tout estant, par effect, commun entre 
eulx, volontez, pensements, jugements, biens, femmes, 
enfants, honneur et vie, et leur convenance n’estant 
qu’une ame en deux corps, selon la trespropre defini- 
tion d’Aristote, ils ne se peuvent ny prester ny donner 
rien. Voyla pourquoy les faiseurs de loix, pour honnorer 
le mariage de quelque imaginaire ressemblance de 
cette divine liaison, deffendent les donations entre le 
mary et la femme, voulants inferer par la que tout 
doibt estre 4 chascun d’eulx, et quwils n’ont rien a 
diviser et partir ensemble. 

Si, en Pamitié de quoy je parle, Pun pouvoit donner 
a Vaultre, ce seroit celuy qui recevroit le bienfaict qui 
obligeroit son compaignon : car cherchant lun et 


* Yaultre, plus que toute aultre chose, de s’entre-bien- 


faire, celuy qui en preste la matiere et l’occasion est 
celuy la qui faict le liberal, donnant ce contentement 
a son amy d’effectuer en son endroict ce qu’il desire 
le plus. Quand le philosophe Diogenes avoit faulte 
d’argent, il disoit, Qu’il le redemandoit a ses amis, non 
quwil le demandoit. Et pour montrer comment cela 
se practique par effect, j’en reciteray un ancien 
exemple singulier. Eudamidas, corinthien, avoit deux 

amis, Charixenus, sicyonien, et Areteus, corinthien : 
venant a mourir, estant pauvre, et ses deux amis 
riches, il feit ainsi son testament : « Je legue 4 Areteus 
« de nourrir ma mere, et l’entretenir en sa vieillesse : 
« a Charixenus, de marier ma fille, et luy donner le 
« douaire le plus grand qu’il pourra : et au cas que 
« Pun d’eulx vienne a defaillir, je substitue en sa part 
« celuy qui survivra. » Ceulx qui premiers veirent ce 
testament, s’en mocquerent; mais ses heritiers en 
ayants esté advertis, l’accepterent avec un singulier 
contentement : et lun d’eulx, Charixenus, estant 
trespassé cinq jours aprez, la substitution estant 
ouverte en faveur d’Areteus, il nourrit curieusement 
cette mere; et de cinq talents qu’il avoit en ses biens, 
il en donna les deux et demy en mariage a une sienne 
fille unique, et deux et demy pour le mariage de la 
fille d’Eudamidas, desquelles il feit les nopces en 
mesme jour. 

Cet exemple est bien plein, si une condition en estoit 
a dire, qui est la multitude d’amis; car cette parfaicte 
amitié de quoy je parle est indivisible : chascun se 
donne si entier a son amy, qu’il ne lui reste rien a 
despartir ailleurs; au rebours, il est marry qu’il ne 
soit double, triple ou quadruple, et qu'il n’ayt plu- 
sieurs ames et plusieurs volontez, pour les conferer 
toutes a ce subject. Les amitiez communes, on les- 
peult despartir; on peult aymer en cettuy cy la 
beaulté; en cet aultre, la facilité de ses mceurs; en 
l’aultre, la liberalité; en celuy 14, la paternité; en cet 
aultre, !a fraternité; ainsi du reste : mais cette amitié 
qui possede l’ame et la regente en toute souveraineté, 
il est impossible qu’elle soit double. Si deux en mesme 
temps demandoient a estre secourus, auquel courriez 
vous? S’ils requeroient des offices contraires, quel 
ordre y trouveriez-vous? Si l'un commettoit a vostre 
silence chose qui feust utile a Vaultre de scavoir, 
comment vous en desmesleriez vous? L’unique et 
principale amitié descoust toutes aultres obligations : 
le secret que j’ai juré de ne deceler 4 un aultre, je le 
puis sans parjure communiquer a celuy qui n’est pas 
aultre, c’est moy. C’est un assez grand miracle de se 

doubler; et n’en cognoissent pas la haulteur ceux qui 
parlent de se tripler. Rien n’est extreme, qui a son 
pareil : et qui presupposera que de deux j’en ayme 
autant lun que laultre, et qu’ils s’entr’ayment et 
m’ayment autant que je les ayme, il multiplie en 
confrairie la chose la plus une et unie, et de quoy 
une seule est encores la plus rare a trouver au monde. 
Le demourant de cette histoire convient tres bien a 
ce que je disois : car Eudamidas donne pour grace 
et pour faveur a ses amis de les employer a son besoing; 
il les laisse heritiers de cette sienne liberalité, qui 
consiste a leur mettre en main les moyens de luy 
bienfaire : et sans doubte la force de l’amitié se montre 
bien plus richement en son faict qu’en celuy d’Areteus. 
Somme, ce sont effects inimaginables 4 qui n’en a 
gousté, et qui me font honnorer a merveille la res- 
ponse de ce jeune soldat a Cyrus, s’enquerant a luy 
pour combien il vouldroit donner un cheval par le 
moyen duquel il venoit de gaigner le prix de la course, 
et sil le vouldroit eschanger 4 un royaume : « Non 
« certes, sire; mais bien le lairrois je volontiers pour 
« en acquerir un amy, si je trouvois homme digne 
« de telle alliance. » Il ne disoit pas mal, « si je trou- 
vois; » car on treuve facilement des hommes propres 
a une superficielle accointance : mais en cette cy, en 
laquelle on negocie du fin fond de son courage, 
qui ne faict rien de reste, certes il est besoing 
que tous les ressorts soyent nets et seurs parfaic- 
tement. 

Aux confederations qui ne tiennent que par un 
bout, on n’a a pourveoir qu’aux imperfections qui 
particulierement interessent ce bout la. Il n’importe 
de quelle religion soit mon medecin, et mon advocat; 
cette consideration n’a rien de commun avecques les 
offices de l’amitié qu’ils me doibvent : et en J’accoin- 
tance domestique que dressent avecques moy ceulx 
qui me servent, j’en foys de mesme, et m’enquiers 
peu d’un laquay s’il est chaste, je cherche s’il est 
diligent; et ne crains pas tant un muletier joueur 
que imbecille, ny un cuisinier jureur qu’ignorant. Je 
ne me mesle pas de dire ce qu’il fault faire au 

monde, d’aultres assez s’en meslent, mais ce que 
jy fois. 


Mihi sic usus est : tibi, ut opus est facto, face 1. 


A la familiarité de la table j’associe le plaisant, non le 
prudent; au lict, la beaulté avant la bonté; en la 
_societé du discours, la suffisance, veoire sans la 
preud’hommie : pareillement ailleurs. Tout ainsi que 
cil qui feut rencontré 4 chevauchons sur un baston, 
se jouant avecques ses enfants, pria Vhomme qui l’y 
surprint de n’en rien dire jusques 4 ce qu’il feust pere 
luy mesme, estimant que la passion qui luy naistroit 
lors en ame le rendroit juge equitable d’une telle 
action : je souhaiterois aussi parler 4 des gents qui 
eussent essayé ce que je dis; mais scachant combien 
c’est chose esloingnee du commun usage qu’une telle 
amitié, et combien elle est rare, je ne m’attends pas 
d’en trouver aulcun bon juge; car les discours mesmes 
que lantiquité nous a laissez sur ce subject, me 
semblent lasches au prix du sentiment que j’en ay; et, 
en ce poinct, les effects surpassent les preceptes mesmes 
de la philosophie. 


Nil ego contulerim jucundo sanus amico *. 


L’ancien Menander disoit celuy 14 heureux, qui 
avoit peu rencontrer seulement Vombre d’un amy : 
il avoit certes raison de le dire, mesme s’il en avoit 
tasté. Car, a la verité, si je compare tout le reste de 
ma vie, quoyqu’avecques la grace de Dieu je l’aye 
passée doulce, aysée, et, sauf la perte d’un tel amy, 
exempte d’affliction poisante, pleine de tranquillité 
d’esprit, ayant prins en payement mes commoditez 
naturelles et originelles, sans en rechercher d’aultres; 
si je la compare, dis je, toute, aux quatre annees qu’il 
m’a esté donné de jouyr de la doulce compaignie et 


1. C’est ainsi que j’en use; vous, faites comme vous I’entendrez 
TERENCE, Heautont,, act. I, se. 1, v. 28. 

2. Tant que j’aurai ma raison, je ne trouverai rien de comparable 
a un tendre ami. Horace, Sat., I, 5, 44. 


ESSAIS DE MONTAIGNE, T. I. 14 


ESSAIS DE MONTAIGNE 210 


i 
societé de ce personnage, ce n’est que fumee, ce n’est 
_qu’une nuict obscure et ennuyeuse. Depuis le jour 
que je le perdis, 


Quem semper acerbum, 
Semper honoratum (sic, Di, voluistis !) habebo’, 


je ne foys que traisner languissant; et les plaisirs 
mesmes qui s’offrent 4 moy, au lieu de me consoler, 
me redoublent le regret de sa perte : nous estions a 
moitié de tout; il me semble que je luy desrobe sa 
part. 


Nec fas esse ulla me voluptate hic frui 
Decrevi, tantisper dum ille abest meus particeps *. 


J’estois desja si faict et accoustumé a estre deuxiesme 
partout, qu’il me semble n’estre plus qu’a demy. 


Iam mez si partem anime tulit 
Maturior vis, quid moror altera? 
Nec carus eque, nec superstes 
Integer. Ille dies utramque 
Duxit ruinam®*......... 


Il n’est action ou imagination ot je ne le treuve a 
dire, comme si eust il bien faict A moy : car de mesme 
qu’il me surpassoit d’une distance infinie en toute 
aultre suffisance de vertu, aussi faisoit il au debvoir 
de l’amitié. 


Quis desiderio sit pudor, aut modus 
Tam cari capitis *? 


1. Jour fatal que je dois pleurer, que je dois honorer A jamais, 
puisque telle a été, grands dieux, votre volonté supréme! VirGILE, 
Enéide, V, 49. 

2. Et je ne pense pas qu’aucun plaisir me soit permis, mainte- 
nant que je n’ai plus celui avec qui je devois tout partager. TERENCE, 
Heautont., act. I, sc. 1, v. 97. 

3. Puisqu’un sort cruel m’a ravi trop tét cette douce moitié de 
mon Ame, qu’ai-je affaire de l’autre moitié, séparée de celle qui 
m’étoit bien plus chére? Le méme jour nous a perdus tous deux. 
Horace, Od., II, 17, 1. 

; 4. Puis-je rougir ou cesser de pleurer une téte si chére? HORACE, 
5 24,4 

O misero frater adempte mihi! 
Omnia tecum una perierunt gaudia nostra, 
Que tuus in vita dulcis alebat amor. 
Tu mea, tu moriens fregisti commoda, frater; 
Tecum una tota est nostra sepulta anima; 
Cujus ego interitu tota de mente fugavi 
Hec studia, atque omnes delicias animi. 


Alloquar? audiero nunquam tua verba loquentem? 
Nunquam ego te, vita frater amabilior, 
Adspiciam posthac? At certe semper amabo?. 


Mais oyons un peu parler ce garson de seize ans. 


Parce que j’ay trouvé que cet ouvrage? a esté 
depuis mis en lumiere, et 4 mauvaise fin, par ceulx 
qui cherchent a troubler et changer l’estat de nostre 
police, sans se soucier s’ils l’amenderont, qu’ils ont 
meslé A d’aultres escripts de leur farine, je me suis 
dedict de le loger icy. Et a fin que !a memoire de 
VYaucteur n’en soit interessee en l’endroict de ceulx 
qui n’ont peu cognoistre de prez ses opinions et ses 
actions, je les advise que ce subject feut traicté par 
luy en son enfance par maniere d’exercitation seule- 
ment, comme subject vulgaire, et tracassé en mille 
endroicts des livres. Je ne foys nul doubte qu’il ne 
creust ce qu’il escrivoit; car il estoit assez conscien- 
cieux pour ne mentir pas mesme en se jouant : et 
scay davantage que s’il eust eu a choisir, il eust mieulx 
aymé estre nay a Venise qu’a Sarlac; et avecques 


1. O mon frére! que je suis malheureux de t’avoir perdu! Ta 
mort a détruit tous nos plaisirs. Avec toi s’est évanoui tout le 
bonheur que me donnoit ta douce amitié! avec toi mon Ame est 
tout entiére ensevelie! Depuis que tu n’es plus, j’ai dit adieu aux 
Muses, 2 tout ce qui faisoit le charme de ma vie!... Ne pourrai-je 
donc plus te parler ni t’entendre? O toi qui m’étois plus cher que 
la vie, 6 mon frére! ne pourrai-je plus te voir? Ah! du moins, je 
t’aimerai toujours! CATULLE, LXVIII, 20, LXV, 9. 

2. Le traité de la Servitude votontaire, imprimé pour la premiére 
fois en 1578, dans le troisiéme tome des Mémoires de l’état de la 
France sous Charles 1X. 

raison. Mais il avoit une aultre maxime souveraine- 
ment empreinte en son ame, d’obeyr et de se soub- 
mettre tresreligieusement aux lois sous lesquelles il 
estoit nay. Il ne feut jamais un meilleur citoyen, ny 
plus affectionné au repos de son pais, ny plus ennemy 
des remuements et nouvelletez de son temps; il eust 
bien plustost employé sa suffisance a les esteindre, 
qu’a leur fournir de quoy les esmouvoir davantage : 
il avoit son esprit moulé au patron d’aultres siecles 
que ceulx cy. Or, en eschange de cet ouvrage serieux, 
j’en substitueray un aultre+, produict en cette mesme 
saison de son aage, plus gaillard et plus enjoué. 


1. Les vingt-neuf sonnets de La Boetie qui se trouvent dans le 
chapitre suivant. 


a 


CHAPITRE XXVIII 


VINGT ET NEUF SONNETS D’ ESTIENNE DE LA BOETIE. 


A MADAME DE GRAMMONT, COMTESSE DE GUISSEN + 


Madame, je ne vous offre rien du mien, ou parce 
qu’il est desja vostre, ou pour ce que je n’y treuve 
rien digne de vous; mais j’ay voulu que ces vers, en 
quelque lieu qu’ils se veissent, portassent vostre nom 
en teste, pour ’honneur que ce leur sera d’avoir pour 
guide cette grande Corisande d’Andoins. Ce present 
m’a semblé vous estre propre, d’autant qu’il est peu 
de dames en France qui jugent mieulx, et se servent 
plus a propos que vous, de la poésie, et puis, qu’il 
n’en est point qui la puissent rendre vifve et animee 
comme vous faictes par ces beaux et riches accords 
de quoy, parmy un million d’aultres beaultez, nature 
vous a estrenee. Madame, ces vers meritent que vous 
les cherissiez; car vous serez de mon advis, qu’il n’en 
est point sorti de Gascoigne qui eussent plus d’inven- 
tion et de gentillesse, et qui tesmoignent estre sortis 
d’une plus riche main. Et n’entrez pas en jalousie de 
quoy vous n’avez que le reste de ce que pieca j’en 
ay faict imprimer sous le nom de monsieur de Foix, 
vostre bon parent : car, certes, ceulx cy ont je ne 
scay quoy de plus vif et de plus bouillant; comme il 
les feit en sa plus verte jeunesse, et eschauffé d’une 
belle et noble ardeur que je vous diray, madame, un 
jour A l’aureille. Les aultres furent faicts depuis, 
comme il estoit 4 la poursuitte de son mariage, en 
faveur de sa femme, et sentant desja je ne scay quelle 


1. Diane, vicomtesse de Louvigni, dite la beile Corisande d’An- 
douine, mariée en 1567 A Philibert, comte de Grammont et de 
Guiche, qui mourut au siége de La Fére en 1590. 

froideur maritale. Et moy je suis de ceulx qui tiennent 
que la poésie ne rid point ailleurs, comme elle faict 
en un subject folastre et desreglé. 


SONNETS 
I 


Pardon, Amour, pardon; 6 seigneur! je te voué 

Le reste de mes ans, ma voix et mes escripts, 

Mes sanglots, mes souspirs, mes larmes et mes cris; 
Rien, rien tenir d’aulcun, que de toy, je n’advoueé. 

Hélas ! comment de moy ma fortune se joué! 

De toy n’a pas long-temps, Amour, je me suis ris. 

J’ai failly, je le veoi, je me rends, je suis pris. 

J’ai trop gardé mon cceur, or je le desabvoué. 


Si jay pour le garder retardé ta victoire, 
Ne len traite plus mal; plus grande en est ta gloire, 
Et si du premier coup tu ne m’as abbattu, 


Pense qu’un bon vainqueur, et nay pour estre grand, 
Son nouveau prisonnier, quand un coup il se rend, 
Il prise et Vayme mieulx, s’il a bien combattu. 


II 


C’est Amour, c’est Amour, c’est luy seul, je le sens : 
Mais le plus vif Amour, la poison la plus forte, 

A qui oncq pauvre cceur ayt ouverte la porte. 

Ce cruel n’a pas mis un de ses traicts per¢ants, 

Mais arc, traicts et carquois, et luy tout dans mes sens. 
Encor un mois n’a pas, que ma franchise est morte, 
Que ce venin mortel dans mes veines je porte, 

Et desja j’ay perdu et le cceur et le sens 

Et quoy! si cet amour 4 mesure croissoit, 

Qui en si grand torment dedans moy se congoit? 

O croistz, si tu peulx croistre, et amende en croissant 
Tu te nourris de pleurs, des pleurs je te promets, 

Et pour te refreschir, des souspirs pour jamais : 

Mais que le plus grand mal soit au moings en naissant. 


lll 


C’est faict, mon cceur, quittons la liberté. 
Dequoy meshuy serviroit la deffence, 
Que d’agrandir et la peine et l’offence 
Plus ne suis fort, ainsi que j’ay esté. 

La raison feust un temps de mon costé : 
Or, revoltee, elle veut que je pense 

Qu’il fault servir, et prendre en recompence 
Qu’oncg d’un tel nceud nul ne feust arresté. 


S’il se fault rendre, alors il est saison, 
Quand on n’a plus devers soy la raison. 
Je veoy qu’Amour, sans que je le deserve, 


Sans aulcun droict, se vient saisir de moy; 
Et veoy qu’encor il fault a ce grand roy, 
Quand il a tort, que la raison le serve. 


IV 


C’estoit alors, quand, les chaleurs passees, 
Le sale Automne aux cuves va foulant 
Le raisin gras dessoubs le pied coulant, 
Que mes douleurs furent encommencees. 


Le paisan bat ses gerbes amassees, 

Et aux caveaux ses bouillants muis roulant, 
Et des fruictiers son automne croulant, 

Se venge lors des peines advancees. 


Seroit ce point un presage donné 
Que mon espoir est desja moissonné? 
Non, certes, non. Mais pour certain je pense. 


J’auray, si bien a deviner j’entends, 
Si lon peult rien prognostiquer du temps, 
Quelque grand fruict de ma longue esperance. 


WY 


J’ai veu ses yeulx per¢ants, j’ai veu sa face claire; 

Nul jamais, sans son dam, ne regarde les dieux : 

Froid, sans cceur me laissa son ceil victorieux, 

Tout estourdy du coup de sa forte lumiere. 

Comme un surpris de nuict aux champs, quand il esclaire, 
Estonné, se pallist, si la fleche des cieulx 

Sifflant luy passe contre, et luy serre les yeulx; 

Il tremble, et veoit, transi, Jupiter en cholere. 

Dy moy, madame, au vray, dy moy, si tes yeulx verts 
Ne sont pas ceulx qu’on dict que l’Amour tient couverts? 
Tu les avois, je croy, la fois que je t’ay veue; 

Au moins il me souvient qu’il me feust lors advis 
Qu’Amour, tout 4 un coup, quand premier je te vis, 
Desbanda dessus moy et son arc et sa veue. 


| 
ESSAIS DE MONTAIGNE 216 


VI 


Ce dict maint un de moy : Dequoy se plainct il tant, 
Perdant ses ans meilleurs en chose si legiere? 

Qu’a il tant a crier, si encore il espere? 

Et s’il n’espere rien, pourquoy n’est il content? 


Quand j’estois libre et sain, j’en disois bien autant. 
Mais, certes, celuy 1a n’a la raison entiere, 

Ains a le cceur gasté de quelque rigueur fiere, 

S’il se plainct de ma plaincte, et mon mal il n’entend 


Amour tout 4 un coup de cent donleurs me point, 
Et puis lon m’advertit que je ne crie point. 
Si vain je ne suis pas que mon mal j’agrandisse 


A force de parler : s’on m’en peult exempter 
Je quitte les sonnets, je quitte le chanter; 
Qui me deffend le deuil, celuy la me guerisse. 


VII 


Quant a chanter ton los parfois je m’adventure, 
Sans oser ton grand nom dans mes vers exprimer, 
Sondant le moins profond de cette large mer, 

Je tremble de m’y perdre, et aux rives m’asseure. 


Je crains, en louant mal, que je te face injure. 
Mais le peuple, estonné d’ouir tant t’estimer, 
Ardant de te cognoistre, essaye 4 te nommer, 

Et cherchant ton sainct nom ainsi a l’adventure, 


Esbloui n’attaint pas a veoir chose si claire; 
Et ne te trouve point ce grossier populaire, 
Qui, n’ayant qu’un moyen, ne veoit pas celuy la: 


C’est que, s’il peult trier, la comparaison faicte 
Des parfaictes du monde, une la plus parfaicte, 
Lors, s’il a voix, qu’il crie hardiment : La voyla. 


Vill 


Quand viendra ce jour Ja, que ton nom au vray passe 
Par France, dans mes vers? combien et quantesfois 
S’en empresse mon coeur, s’en demangent mes doigts? 
Souvent dans mes escripts de soy mesme il prend place 


Maugré moy je t’escris, maugré moy je t’efface. 
Quand Astree viendroit, et la foy, et le droict, 
Alors joyeux, ton nom au monde se rendroit. 
Ores, c’est a ce temps, que cacher il tc faee, 

C’est a ce temps maling une grande vergoigne. 
Donc, madame, tandis tu seras ma Dourdouigne. 
Toutesfois laisse moy, laisse moy ton nom mettre; 


Aye pitié du temps : si au jour je te mets, 
Si le temps ce cognoist, lors je te le promets 
Lors il sera doré, s’il le doit jamais estre. 


IX 


O, entre tes beaultez, que ta constance est belle! 
C’est ce coeur asseuré, ce courage constant, 
C’est, parmy tes vertus, ce que l’on prise tant : 
Aussi qu’est il plus beau qu’une amitié fidelle? 


Or, ne charge donc rien de ta sceur infidelle, 

De Vesere' ta sceur : elle va s’escartant 

Tousjours flotant mal seure en son cours inconstant. 
Veoy tu comme a leur.gré les vents se jouént d’elle? 


Et ne te repens point, pour droict de ton aisnage, 
D’avoir desja choisy la constance en partage. 
Mesme race porta l’amitié souveraine 


Des bons jumeaux, desquels l’un a l’aultre despart 
Du ciel et de l’enfer la moitié de sa part; 
Et amour diffamé de la trop beile Heleine. 


x 


Je veois bien, ma Dourdouigne, encor humble tu vas $ 
De te montrer Gasconne en France, tu as honte. 

Si du ruisseau de Sorgue on fait ores grand conte, 

Si a il bien esté quelquesfois aussi bas. 


Veoys tu le petit Loir, comme il haste le pas? | 
Comme desja parmy les plus grands il se conte? 
Comme il marche haultain d’une course plus prompte 
Tout a costé du Mince, et il ne s’en plainct pas? 


Un seul olivier d’Arne, enté au bord de Loire, 
Le faict courir plus brave, et lui donne sa gloire *. 
Laisse, laisse moy faire, et un jour, ma Dourdouigne, 


1. La Vézére est une riviére qui se jette dans la Dordogne, a 
Limeuil, a trois lieues de Belvez, en Périgord. On a vu, dans le 
sonnet précédent, que La Boétie adoptoit le nom de Dordogne 
pour désigner celle qu’il aimoit. J. V. L. 

2. C’est, je crois, une allusion aux Amours de Ronsard, J. V. L. 

Si je devine bien, on te cognoistra mieulx; 
Et Garonne, et le Rhone, et ces aultres grands dieux, 
En auront quelque envie, et possible vergoigne. 


XI 
Toy qui oys mes souspirs, ne me sois rigoureux 
Si mes larmes 4 part toutes miennes je verse, 


Si mon amour ne suit en sa douleur diverse 
Du Florentin transi les regrets languoreux, 


Ny de Catulle aussi, le folastre amoureux, 

Qui le cceur de sa dame en chatouillant luy perce, 
Ny le scavant amour du migregeois Properce '; 

Ils n’ayment pas pour moy, je n’ayme pas pour eulx. 
Qui pourra sur aultruy ses douleurs limiter, 

Celuy pourra d’aultruy les plainctes imiter : 

Chascun sent son torment, et scait ce qu’il endure; 
Chascun parla d’amour ainsi qu’il l’entendit. 

Je dis ce que mon cceur, ce que mon mal me dict. 
Que celuy ayme peu, qui ayme a la mesure 


XIl 


Quoy! qu’est ce? 6 vents! 6 nués! 6 J’orage! 
A poinct nommé, quand d’elle m’approchant, 
Les bois, les monts, les baisses vois tranchant, 
Sur moy d’aguest vous poussez vostre rage. 


Ores mon cceur s’embrase davantage. 

Allez, allez faire peur au marchand, 

Qui dans la mer les thresors va cherchant3 

Ce n’est ainsi qu’on m’abbat le courage. 

Quand j’oy les vents, leur tempeste, et leurs cris, 
De leur malice en mon cceur je me ris. 

Me pensent ils pour cela faire rendre? 

Face le ciel du pire, et l’air aussi : 

Je veulx, je veulx, et le declaire ainsi, 

S’il faut mourir, mourir comme Leandre. 


XIII 


Vous qui aymer encore ne scavez, 
Ores m’oyant parler de mon Leandre, 


1. Properce, imitateur des poétes grecs, et surtout de Callimaque 
et de Philétas. J. V. L. 

Ou jamais non, vous y debvez apprendre, 
Si rien de bon dans le cceur vous avez. 


Tl oza bien, branlant ses bras lavez, 
Armé d’amour, contre l’eau se deffendre, 
Qui pour tribut la fille voulut prendre, 
Ayant Je frere et le mouton sauvez?. 


Un soir, vaincu par les flots rigoureux, 
Veoyant desja, ce vaillant amoureux, 
Que l’eau maistresse 4 son plaisir le tourne. 


Parlant aux flots, leur jecta cette voix : 
Pardonnez moy maintenant que j’y veoys, 
Et gardez moy la mort, quand je retourne. 


XIV 


O cceeur leger! 6 courage mal seur! 
Penses tu plus que souffrir je te puisse? 
O bonté creuze! 6 couverte malice, 
Traistre beaulté, venimeuse doulceur ! 


Tu estois donc tousjours sceur de ta sceur? 
Et moy, trop simple, il falloit que j’en fisse 
L’essay sur moy, et que tard j’entendisse 
Ton parler double et tes chants de chasseur? 


Depuis le jour que j’ay prins a t’aymer, 
J’eusse vaincu les vagues de la mer. 
Qu’est ce meshuy que je pourrois attendre? 


Comment de toy pourrois je estre content? 
Qui apprendra ton cceur d’estre constant, 
Puis que le mien ne le luy peult apprendre? 


XV 


Ce n’est pas moy que l’on abuse ainsi : 

Qu’a quelque enfant ces ruses on employe, 
Qui n’a nul goust, qui n’entend rien qu’il oye. 
Je scay aymer, je scay hair aussi. 


Contente toy de m’avoir jusqu’icy 

Fermé les yeulx, il est temps que j’y voye; 
Et que, meshuy, las et honteux je soye 
D’avoir mal mis mon temps et mon soucy. 


1. Pour entendre ces deux vers, il faut se rappeler que Hellé 
tomba dans les flots, et y périt, en passant la mer sur le dos du 
bélier a la toison d’or, avec son frére Phryxus. E. J. 

Oserois tu, m’ayant ainsi traicté, 
Parler 4 moy jamais de fermeté? 
Tu prends plaisir a ma douleur extreme; 


Tu me deffends de sentir mon torment; 
Et si veulx bien que je meure en t’aymant. 
Si je ne sens, comment veulx tu que j’ayme? 


XVI 


O Vay je dict? Hélas! l’ay je songé? 

Ou si pour vray j’ay dict blaspheme telle? 
S’a fauce langue, il fault que ’honneur d’elle, 
‘De moy, par moy, dessus moy, soit vengé. 


Mon cceur chez toy, 6 ma dame, est logé : 
La, donne luy quelque geene nouvelle; 
Fais luy souffrir quelque peine cruelle; 
Fais, fais luy tout, fors luy donner congé. 


Or seras tu (je le scay) trop humaine, 
Et ne pourras longuement veoir ma peine 
Mais un tel faict, fault il qu’il se pardonne? 


A tout le moins hault je me desdiray 
De mes sonnets, et me desmentiray : 


Pour ces deux faulx, cing cents vrays je t’en donne. 


XVII 


Si ma raison en moy s’est peu remettre, 
Si recouvrer astheure je me puis, 

Si j’ay du sens, si plus homme je suis, 
Je t’en mercie, 6 bien-heureuse lettre! 


Qui m’eust (hélas !) qui m’eust sceu recognoistre, 


Lors qu’enragé, vaincu de mes ennuys, 
En blasphemant ma dame je poursuis? 
De loing, honteux, je te vis lors paroistre, 


O sainct papier! alors je me revins, 
Et devers toy devotement je vins. 
Je te donrois un autel pour ce faict, 


Qu’on vist les traicts de cette main divine. 
Mais de les veoir aulcun homme n’est digne; 
Ny moy aussi, s’elle ne m’en eust faict. 

XVIII 


J’estois prest d’encourir pour jamais quelque blasme; 
De cholere eschauffé mon courage brusloit, 

Ma fole voix au gré de ma fureur bransloit, 

Je despitois les dieux, et encores ma dame : 


Lors qu’elle de loing jette un brevet? dans ma flamme, 
Je le sentis soubdain comme il me rabilloit, 

Qu’aussi tost devant luy ma fureur s’en alloit, 

Qw’il me rendoit, vainqueur, en sa place mon ame. 


Entre vous, qui de moy ces merveilles oyez, 
Que me dictes vous d’elle? et, je vous pri’, veoyez. 
S’ainsi comme je fais, adorer je la dois? 


Quels miracles en moy pensez vous qu’elle face 
De son cil tout puissant, ou d’un ray de sa face, 
Puis qu’en moy firent tant les traces de ses doigts? 


XIX 


Je tremblois devant eile, et attendois, transy, 
Pour venger mon forfaict, quelque juste sentence, 
A moy mesme consent du poids de mon offence, 
Lors qu’elle me dict : Va, je te prends a mercy. 


Que mon loz desormais par tout soit esclaircy : 
Employe 1a tes ans : et sans plus, meshuy pense 
D’enrichir de mon nom par tes vers nostre France; 
Couvre de vers ta faulte, et paye moy ainsi. 


Sus donc, ma plume, il fault, pour jouyr de ma peine, 
Courir par sa grandeur d’une plus large veine. 
Mais regarde a son cil, qu’il ne nous abandonne. 


Sans ses yeulx, nos. esprits se mourroient languissants 
Tis nous donnent le cceur, ils nous donnent le sens. 
Pour se payer de moy, il faut qu’elle me donne. 


XX 


O vous, maudits sonnets, vous qui printes l’audac 
De toucher A ma dame! 6 malings et pervers, 
Des Muses le reproche, et honte de mes vers! 
Si je vous feis jamais, s’il fault que je me face 


1. Un billet, qui a la vertu d’un talisman. E. J. 

Ce tort de confesser vous tenir de ma race 

Lors pour vous les ruisseaux ne furent pas ouverts 
D’Apollon le doré, des Muses aux yeulx verts; 

Mais vous receut naissants Tisiphone en leur place. 
Si j’ay oncq quelque part a la posterité, 

Je veulx gue l’un et l’aultre en soit desherité. 

Et si au feu vengeur dez or je ne vous donne, 

C’est pour vous diffamer : vivez, chetifs, vivez; 
Vivez aux yeulx de tous, de tout honneur privez; 
Car c’est pour vous punir, qu’ores je vous pardonne. 


XXI 


N’ayez plus. mes amis, n’ayez plus cette envie 
Que je cesse d’aymer; laissez moy, obstiné, 

Vivre et mourir ainsi, puis qu’il est ordonné : 
Mon amour, c’est le fil auquel se tient ma vie. 


Ainsi me dict la Fee; ainsi en C2agrie 

Elle feit Meleagre 4 amour destiné, 

Et alluma sa souche a l’heure qu’il feust né, 

Et dict : Toy, et ce feu. tenez vous compaignie. 


Elle le dict ainsi, et la fin ordonnee 
Suyvit aprez le fil de cette destinee. 
La souche (ce dict lon) au feu feut consommee; 


' Et dez lors (grand miracle !),en un mesme moment, 
On veid, tout 4 un coup. du miserable amant 
La vie et le tison s’en aller en fumée. 


XXII 


Quand tes yeulx conquerants estonné je regarde, 
J’y veoy dedans a clair tout mon espoir escript, 
J’y veoy dedans Amour luy mesme qui me rit, 

Et m’y montre mignard le bon heur qu’il me garde. 


Mais quand de te parler par fois je me hazarde, 
C’est lorsque mon espoir desseiché se tarit; 

Et d’advouer jamais ton cil, qui me nourrit, 
D’un seul mot de faveur, cruelle, tu n’as garde. 


Si tes yeulx sont pour moi, or veoy ce que je dis: 
Ce sont ceux 1a, sans plus, A qui je me rendis. 
Mon Dieu! quelle querelle en toy mesme se dresse, 
Si ta bouche et tes yeulx se veulent desmentir! 


Mieulx vault, mon doux torment, mieulx vault les despartir, 
Et que je prenne au mot de tes yeulx la promesse. 

XXIII 


Ce sont tes yeulx tranchants qui me font le courage. 
Je veoy saulter dedans la gaye liberté, 

Et mon petit archer, qui mene a son costé 

La belle Gaillardise et le Plaisir volage. 


Mais aprez, la rigueur de ton triste langage 
Me montre dans ton cceur la fiere Honnesteté 
Et condemné, je veoy la dure Chasteté 

La gravement assise, et la Vertu sauvage. 


Ainsi mon temps divers par ces vagues se passe; 
Ores son ceil m’appelle, or sa bouche me chasse. 
Hélas ! en cet estrif, combien ay je enduré! 


Et puis, qu’on pense avoir d’amour quelque asseurance, 
Sans cesse nuict et jour 4a la servir je pense. 
Ny encor de mon mal ne puis estre asseuré. 


XXIV 


Or, dis je bien, mon esperance est morte 

Or est ce faict de mon ayse et mon bien. 
Mon mal est clair : maintenant je veoy bien, 
J’ay espousé la douleur que je porte. 


Tout me court sus, rien ne me reconforte, 
Tout m’abandonne, et d’elle je n’ay rien, 
Sinon tousjours quelque nouveau soustien, 
Qui rend ma peine et ma douleur plus forte. 


Ce que j’attends, c’est un jour d’obtenir 
Quelques souspirs des gents de l’advenir : 
Quelqu’un dira dessus moy par pitié : 

Sa dame et luy nasquirent destinez, 
Egalement de mourir obstinez, 

L’un en rigueur, et l’aultre en amitié. 


XXV 


J’ai tant vescu chetif, en ma langueur, 
Qu’or j’ay veu rompre, et suis encor en vie. 
Mon esperance avant mes yeulx ravie, 
Contre l’escueil de sa fiere rigueur, 


Que m/’a servy de tant d’ans la longueur! 
Elle n’est pas de ma peine assouvie : 

Elle s’en rit, et n’a point d’aultre envie 
Que de tenir mon mal en sa vigueur. 


Be ER ee ee eT) ee a a 

Doncques j’auray, mal’heureux en aymant. 
Tousjours un coeur, tousjours nouveau torment. 
Je me sens bien que j’en suis hors d’haleine, 


Prest 4 laisser la vie soubs le faix : 
Qu’y feroit on, sinon ce que je fais? 
Piqué du mal, je m’obstine en ma peine. 


XXVI 


Puis qu’ainsi sont mes dures destinees, 
J’en saouleray, si je puis, mon soucy. 
Si j’ay du mal, elle le veut aussi : 
J’accompliray mes peines ordonnees. 


Nymphes des bois, qui avez, estonnees, 
De mes douleurs, je croy, quelque mercy, 
Qu’en pensez vous? puis je durer ainsi, 
Si 4 mes maux trefves ne sont donnees? 


Or, si quelqu’une A m’escouter s’encline, 
Oyez, pour Dieu, ce qu’ores je devine : 
Le jour est prez que mes forces ja vaines 


Ne pourront plus fournir 4 mon torment. 
C’est mon espoir : si je meurs en aymant, 
A done, je croy, failliray je A mes peines. 


XXVIII 


Lors que lasse est de me lasser ma peine, 
Amour, d’un bien mon mal refreschissant, 
Flate au cceur mort ma playe languissant, 
Nourrit mon mal, et luy faict prendre haleine. 


Lors je conceoy quelque esperance vaine : 
Mais aussi tost ce dur tyran, s’il sent 

Que mon espoir se renforce en croissant, 
Pour Vestouffer, cent torments il m’ameine, 


Encor tout frez : lors je me veois blasmant 
D’avoir esté rebelle A mon torment. 
Vive le mal, 6 dieux, qui me dévore ! 


Vive a son gré mon torment rigoureux ! 
O bien-heureux, et bien-heureux encore, 
Qui sans relasche est tousjours mal’heureux ! 

XXVIII 


Si contre amour je n’ay aultre deffence, 

Je m’en plaindray, mes vers le mauldiront, 
Et aprez moy les roches rediront 

Le tort qu’il faict A ma dure constance. 


Puis que de luy j’endure cette offence, 

Au moings tout hault mes rhythmes le diront 
Et nos nepveux, alors qu’ils me liront, 

En Voultrageant, m’en feront la vengeance. 


Ayant perdu tout layse que j’avois, 
Ce sera peu que de perdre ma voix. 
S’on s¢ait l’aigreur de mon triste soucy, 


Et feust celuy qui m’a faict cette playe, 
fl en aura, pour si dur cceur qu’il aye, 
Quelque pitié, mais non pas de mercy. 


XXIX 


Ja reluisoit la benoiste journee 

Que la nature au monde te debvoit, 
Quand des thresors qu’elle te reservoit 
Sa grande clef te feust abandonnee. 


Tu prins la grace a toy seule ordonnee; 
Tu pillas tant de beaultez qu’elle avoit ; 
Tant, qu’elle, fiére, alors qu’elle te veoit, 
En est par fois elle mesme estonnee. 


Ta main de prendre enfin se contenta : 
Mais la nature encor te presenta, 
Pour t’enrichir, cette terre ot nous sommes, 


Tu n’en prins rien; mais en toy tu t’en ris, 
Te sentant bien en avoir assez pris 
Pour estre icy royne du coeur des hommes. 

CHAPITRE XXIX 


DE LA MODERATION 


Comme si nous avions l’attouchement infect, nous 
corrompons par nostre maniement les choses qui 
d’elles mesmes sont belles et bonnes. Nous pouvons 
saisir la vertu de facon qu’elle en deviendra vicieuse, 
si nous ’embrassons d’un desir trop aspre et violent. 
Ceulx qui disent qu’il n’y a jamais d’excez en la 
vertu, d’autant que ce n’est plus vertu si l’excez y est, 
se jouent des paroles : 


Insani sapiens nomen ferat, sequus iniqui, 
Ultra quam satis est, virtutem si petat ipsam ™. 


C’est une subtile consideration de la philosophie. On 
peult et trop aymer la vertu, et se porter excessive- 
ment en une action juste. A ce biais s’accommode la 
voix divine, « Ne soyez pas plus sages qu’il ne fault, 
mais soyez sobrement sages. » J’ay veu tel grand 
blecer la reputation de sa religion, pour se montrer 
religieux oultre tout exemple des hommes de sa 
sorte. J’ayme des natures temperees et moyennes : 
Vimmoderation vers le bien mesme, si elle ne m’offense, 
elle m’estonne, et me met en peine de la baptizer. 
Ny la mere de Pausanias, qui donna la premiere 
instruction, et porta la premiere pierre, 4 la mort de 
son fils; ny le dictateur Posthumius, qui feit mourir 
le sien, que lardeur de jeunesse avoit heureusement 
poulsé sur les ennemis un peu avant son reng, ne me 
semble si juste, comme estrange; et n’ayme ny a 
conseiller ny a suyvre une vertu si sauvage et si chere. 


1. Le sage n’est plus sage, le juste n’est plus juste, si son amour 
pour la vertu va trop loin. HoRAcE, Epist., I, 6, 15. 

L’archer qui oultrepasse le blanc fault, comme celuy 
qui n’y arrive pas; et les yeulx me troublent A monter 
a coup vers une grande lumiere, esgalement comme a 
devaler 4 Yombre. Callicles, en Platon, dict l’extre- 
mité de la philosophie estre dommageable, et con- 
seille de ne s’y enfoncer oultre les bornes du proufit; 
que, prinse avec moderation, elle est plaisante et 
commode; mais qu’en fin elle rend un homme sau- 
vage et vicieux, desdaigneux des religions et loix 
communes, ennemy de la conversation civile, ennemy 
des voluptez humaines, incapable de toute adminis- 
tration politique, et de secourir aultruy et de se 
secourir soy mesme, propre a estre impuneement 
souffletté. Il dict vray : car en son excez, elle esclave 
nostre naturelle franchise, et nous desvoye, par une 
importune subtilité, du beau et plain chemin que 
nature nous trace. ! 

L’amitié que nous portons a nos femmes, elle est 
treslegitime : la theologie ne laisse pas de la brider 
pourtant et de la restreindre. I] me semble avoir leu 
aultrefois chez sainct Thomas, en un endroict ot il 
condemne les mariages des parents ez degrez deffendus, 
cette raison parmy les aultres,-qu’il y a dangier que 
Yamitié qu’on porte 4 une telle femme soit immo- 
deree; car si l’affection maritale s’y treuve entiere et 
parfaicte comme elle doibt, et qu’on la surcharge — 
encores de celle qu’on doibt a la parentelle, il n’y a 
point de doubte que ce surcroist n’emporte un tel 
mary hors les barrieres de la raison. 

Les sciences qui reglent les moeurs des hommes, 
comme Ja theologie et la philosophie, elles se meslent 
de tout : il n’est action si privee et secrette qui se 
desrobe de leur cognoissance et jurisdiction. Bien 
apprentis sont ceulx qui syndicquent leur liberté : 
ce sont les femmes qui communiquent tant qu’on 
veult leurs pieces & garsonner; a medeciner, la honte 
Je deffend. Je veulx donc, de leur part, apprendre 
cecy aux maris, s’il s’en treuve encores yu1 y soient 
trop acharnez : c’est que les plaisirs mesmes qu’ils 
ont A Vaccointance de leurs femmes sont reprouvez, 
si la moderation n’y est observee; et qu’il y a de quoy 

faillir en licence et desbordement en ce subject 1a, 
comme en un subject illegitime. Ces encheriments 
deshontez, que la chaleur premiere nous suggere en 
ce jeu, sont non indecemment seulement, mais dom- 
mageablement employez envers nos femmes. Quelles 
apprennent l’impudence au moins d’une aultre main : 
elles sont tousjours assez esveillees pour nostre besoing. 
Je ne m’y suis servy que de linstruction naturelle 
et simple. 

C’est une religieuse liaison et devote que le mariage : 
voyla pourquoy le plaisir qu’on en tire, ce doibt estre 
un plaisir retenu, serieux, et meslé 4 quelque seve- 
rité; ce doibt estre une volupté aulcunement pru- 
dente et consciencieuse. Et parceque sa principale 
fin c’est la generation, il y en a qui mettent en doubte 
si, lors que nous sommes sans l’esperance de ce fruict, 
comme quand elles sont hors d’aage ou enceintes, il 
est permis d’en rechercher l’embrassement : c’est un 
homicide, 4 la mode de Platon. Certaines nations, 
et entre aultres la mahumetane, abominent la con- 
jonction avecques les femmes enceintes : plusieurs 
aussi avecques celles qui ont leurs flueurs. Zenobia 
ne recevoit son mary que pour une charge; et cela 
faict, elle le laissoit courir tout le temps de sa con- 
ception, luy donnant lors seulement loy de recom- 
mencer : brave et genereux exemple de mariage. 
C’est de quelque poéte disetteux et affamé de ce 
deduit, que Platon emprunta cette narration : Que 
Jupiter feit 4 sa femme une si chaleureuse charge un 
jour, que, ne pouvant avoir patience qu’elle eust 
gaigné son lict, il la versa sur le plancher; et par la 
vehemence du plaisir, oublia les resolutions grandes 
et importantes qu’il venoit de prendre avec les aultres 
dieux en sa court celeste, se vantant qu’il l’avoit 
trouvé aussi bon ce coup 1a, que lors que premiere 
ment il la depucella a cachettes de leurs parents. 

Les rois de Perse appelloient leurs femmes A la 
compaignie de leurs festins; mais quand le vin venoit 
a les eschauffer en bon escient, et qu’il falloit tout a 
faict lascher la bride a4 la volupté, ils les renvoyoient 
en leur privé, pour ne les faire participantes de leurs 

appetits immoderez; et faisoient venir en leur lieu 
des femmes ausquelles ils n’eussent point cette obli- 
gation de respect. Touts plaisirs et toutes gratifica- 
tions ne sont pas bien logees en toutes sortes de gents. 
Epaminondas avoit faict emprisonner un garson 
desbauché; Pelopidas le pria de le mettre en liberté 
en sa faveur : il l’en refusa, et l’accorda 4 une sienne 
garse qui aussi l’en pria; disant, « que c’estoit une 
gratification deue a une amie, non 4 un capitaine. » 
Sophocles, estant compaignon en la preture avecques 
Pericles, veoyant de cas de fortune passer un beau 
garson : « O le beau garson que voyla! » dict il a 
Pericles. « Cela seroit bon 4 un aultre qu’a un preteur, 
luy dict Pericles, qui doibt avoir non les mains seule- 
ment, mais aussi les yeulx chastes. » Aelius Verus 
Yempereur respondit 4 sa femme, comme elle se plai- 
gnoit de quoy il se laissoit aller 4 l'amour d’aultres 
femmes, « quwil le faisoit par occasion consciencieuse, 
d’autant que ie mariage estoit un nom d’honneur et 
dignité, non de folastre et lascive concupiscence. » 
Et nostre histoire ecclesiastique a conservé avecques 
honneur la memoire de cette femme qui repudia son 
mary, pour ne vouloir seconder et soutenir ses attou- 
chements trop insolents et desbordez. [1 n’est, en 
somme, aulcune si juste volupté en laquelle l’excez 
et l’intemperance ne nous soit reprochable. 

Mais, a parler en bon escient, est ce pas un mise- 
rable animal que l’homme? A peine est il en son 
pouvoir, par sa conduite naturelle, de gouster un seul 
plaisir entier et pur; encore se met il en peine de le 
retrencher par discours : il n’est pas trés chestif, si 
par art et par estude il n’augmente sa misere. 


Fortune miseras auximus arte vias’. 


La sagesse humaine faict bien sottement l’inge- 
nieuse, de s’exercer 4 rabattre le nombre et la doulceur 
des voluptez qui nous appartiennent; comme elle 


1. Nous avons travaillé nous-mémes a augmenter la misére de 


- notre confrére. PROPERCE, III, 7, 44. 

faict favorablement et industrieusement d’employer 
ses artifices 4 nous peigner et farder les maulx, et en 
alleger le sentiment. Si j’eusse esté chef de part, 
j’eusse prins aultre voye plus naturelle, qui est a dire, 
vraye, commode et saincte; et me feusse peut estre 
rendu assez fort pour la borner : quoyque nos mede- 
cins spirituels et corporels, comme par complot faict 
entre eulx, ne treuvent aulcune voye a la guarison, 
ny remede aux maladies du corps et de l’ame, que 
par le torment, la douleur, et la peine. Les veilles, les 
jeusnes, les haires, les exils loingtains et solitaires, les 
prisons perpetuelles, les verges, et autres afflictions, 
ont esté introduictes pour cela : mais en telle condi- 
tion, que ce soyent veritablement afflictions, et qu’il 
y ayt de l’aigreur poignante; et qu’il n’en advienne 
point comme a un Gallio', lequel ayant esté envoyé 
en exil en Visle de Lesbos, on feut adverty 4 Rome 
qu’il s’y donnoit du bon temps, et que ce qu’on luy 
avoit enjoinct pour peine luy tournoit 4 commodité; 
parquoy ils se radviserent de le rappeller prez de sa 
femme et en sa maison, et luy ordonnerent de s’y 
tenir, pour accommoder leur punition 4 son ressen- 
timent. Car, a qui le jeusne aiguiseroit la santé et 
Valaigresse, a qui le poisson seroit plus appetissant 
que la chair, ce ne seroit plus recepte salutaire : non 
plus qu’en laultre medecine, les drogues n’ont point 
d’effect A lendroict de celuy qui les prend avecques 
appetit et plaisir; ’amertume et la difficulté sont 
circonstances servants a leur operation. Le naturel qui 
accepteroit la rubarbe comme familiere, en corrom- 
proit l’usage; il fault que ce soit chose qui blece nostre 
estomach, pour le guarir : et icy fault la regle com- 
mune, que les choses se guarissent par leurs con- 
traires; car le mal y guarit le mal. 

Cette impression se rapporte aulcunement 4 cette 
aultre si ancienne, de penser gratifier au ciel et a la 
nature par nostre massacre et homicide, qui feut 
universellement embrassee en toutes religions. En- 


1. Sénateur romain exilé pour avoir déplu a Tibére. TacitE, 
Annales, VI, 1. C. 

cores du temps de nos peres, Amurat, en la prinse de 
VYIsthme, immola six cents jeunes hommes grecs a 
VYame de son pere, a fin que ce sang servist de pro- 
pitiation 4 Vexpiation des pechez du trespassé. Et 
en ces nouvelles terres descouvertes en nostre aage, 
pures encores et vierges au prix des nostres, l’usage 
en est aulcunement receu par tout; toutes leurs idoles 
s’abruvent de sang humain, non sans divers exemples 
@horrible cruauté : on les brusle vifs, et demy rostis 
on les retire du brasier, pour leur arracher le cceur et 
les entrailles; a d’autres, voire aux femmes, on les 
-escorche vifves, et de leur peau ainsi sanglante en 
revest on et masque d’aultres. Et non moins d’exemples 
de constance et resolution; car ces pauvres gents sacri- 
fiables, vieillards, femmes, enfants, vont, quelques 
jours avant, questants eulx mesmes les aumosnes pour 
Yofirande de leur sacrifice, et se presentent a la bou- 
cherie, chantants et dansants avecques les assistants. 
Les ambassadeurs du roy de Mexico, faisants 
entendre 4 Fernand Cortez la grandeur de leur maistre, 
aprez luy avoir dict qu’il avoit trente vassaux, des- 
quels chascun pouvoit assembler cent mille combat- 
_ tants, et qu’il se tenoit en la plus belle et forte ville 
qui feust soubs le ciel, luy adjousterent qu’il avoit 
a sacrifier aux dieux cinquante mille hommes par an. 
De vray, ils disent qu’il nourrissoit la guerre avecques 
certains grands peuples voisins, non seulement pour 
lVexercice de la jeunesse du pais, mais principalement 
pour avoir de quoy fournir 4 ses sacrifices par des 
prisonniers de guerre. Ailleurs, en certain bourg, 
pour la bienvenue dudit Cortez, ils sacrifierent cin- 
quante hommes tout a la fois. Je diray encores ce 
conte : aulcuns de ces peuples, ayants esté battus 
par luy, envoyerent le recognoistre, et rechercher 
d’amitié; les messagers luy presenterent trois sortes 
de presents, en cette maniere : « Seigneur, voyla cing 
esclaves; si tu es un dieu fier qui te paisses de chair 
et de sang, mange les, et nous t’en amerrons davan- 
tage; si tu es un dieu debonnaire, voyla de l’encens 
et des plumes; si tu es homme, prends les oyseaux et 


les fruicts que voycy. » 


CHAPITRE XXX 


DES CANNIBALES 


Quand le roy Pyrrhus passa en Italie, aprez qu’il 
eut recogneu l’ordonnance de l’armee que les Romains 
luy envoyoient au devant : « Je ne scay, dict il, quels 
barbares sont ceulx cy (car les Grecs appelloient ainsi® 
toutes les nations estrangeres), mais la disposition 
de cette armee que je veois n’est aulcunement bar- 
bare. » Autant en dirent les Grecs de celle que Fla- 
minius feit passer en leur pais, et Philippus, veoyant 
d’un tertre ordre et distribution du camp romain, 
en son royaume, soubs Publius Sulpicius Galba : 
Voyla comment il se fault garder de s’attacher aux 
opinions vulgaires, et les fault juger par la voye de 
la raison, non par la voix commune. 

J’ay eu long-temps avecques moy un homme qui 
avoit demeuré dix ou douze ans en cet aultre monde 
qui a esté descouvert en nostre siecle, en l’endroict 
ou Villegaignon print terre +, qu’il surnomma la France 
antartique. Cette descouverte d’un pais infiny semble 
estre de consideration. Je ne scay si je me puis res- 
pondre que il ne s’en face a l’advenir quelque aultre, 
tant de personnages plus grands que nous ayant esté 
trompez en cette cy. J’ai peur que nous ayons les 
yeulx plus grands que le ventre, et plus de curiosité 
que nous n’avons de capacité : nous embrassons tout, 
mais nous n’estreignons que du vent. 

Platon introduict Solon racontant avoir apprins 
des presbtres de la ville de Sais en Aegypte, que, jadis 
et avant le deluge, il y avoit une grande isle nommée 
Atlantide, droict 4 la bouche du destroict de Gibaltar 2, 


1. Au Brésil, ot il arriva en 1557. 


2. Ou Gibraltar, comme nous disons aujourd’hui. Nicot met l’un 
et l’autre. C. 

qui tenoit plus de pais que l'Afrique et l’Asie toutes 
deux ensemble; et que les rois de cette contree la, 
qui ne possedoient pas seulement cette isle, mais 
s’estoyent estendus dans la terre ferme si avant, 
qu’ils tenoient de la largeur d’Afrique jusques en 
Aegypte, et de la longueur de l’Europe jusques en la 
Toscane, entreprinrent d’enjamber jusques sur |’ Asie, 
et subjuguer toutes les nations qui bordent la mer 
Mediterranee jusques au golfe de la mer Majour?; 
et pour cet effect, traverserent les Espaignes, la Gaule, 
Italie, jusques en la Grece, ot: les Atheniens les 
sousteinrent : mais que quelque temps aprez, et les 
Atheniens, et eulx, et leur isle, feurent engloutis par 
le deluge. Il est bien vraysemblable que cet extreme 
ravage d’eau ayt faict des changements estranges 
aux habitations de la terre, comme on tient que la 
mer a retrenché la Sicile d’avecques I’ Italie; 


Hec loca, vi quondam et vasta convulsa ruina, 


Dissiluisse ferunt, qaum protenus utraque tellus 
Wnavtoret 3. 6.) 0-8. 


Chypre, d’avecques la Surie; isle de Negrepont, de 
la terre ferme de la Beeoce; et joinct ailleurs les terres 
qui estoyent divisees, comblant de limon et de sable 
les fosses d’entre deux : 


Sterilisque diu palus, aptaque remis, 
Vicinas urbes alit, et grave sentit aratrum ? 


Mais il n’y a pas grande apparence que cette isle soit 
ce monde nouveau que nous venons de descouvrir, 
car elle touchoit quasi l’Espaigne, et ce seroit un 


1. Qu’on nomme a présent ja mer Noire. C. 

2. Autrefois, ces terres n’étoient, dit-on, qu’un méme continent; 
par un violent effort l’onde en fureur les sépara. VIRGILE, 
Enéide, Ill, 414 sq. 

3. Un marais longtemps stérile, et traversé par les rames, connoit 
maintenant la charrue, et nourrit les villes voisines. HoRACE, Art 
poétique, v. 65. 

effect incroyable d’inondation de l’en avoir reculee, 
comme elle est, de plus de douze cents lieues; oultre 
ce que les navigations des modernes ont desja presque 
descouvert que ce n’est point une isle, ains terre 
ferme et continente avecques l’Inde orientale d’un 
costé, et avecques les terres qui sont soubs les deux 
poles d’aultre part; ou si elle en est separee, que c’est 
d’un si petit destroict et intervalle, qu’elle ne merite 
pas d’estre nommee isle pour cela. 

Il semble qu’il y ayt des mouvements, naturels les 
uns, les aultres fiebvreux, en ces grands corps comme 
aux nostres. Quand je considere l’impression que ma 
riviere de Dordoigne faict, de mon temps, vers la rive 
droicte de sa descente, et qu’en vingt ans elle a tant 
gaigné, et desrobé le fondement a plusieurs bastiments, 
je veois bien que c’est une agitation extraordinaire; 
car si elle feust tousjours allee ce train, ou deut aller 
a Vadvenir, la figure du monde seroit renversee : mais 
il leur prend des changements; tantost elles s’espan- 
dent d’un costé, tantost d’un aultre, tantost elles se 
contiennent. Je ne parle pas des soubdaines inonda- 
tions de quoy nous manions les causes. En Medoc, 
le long de la mer, mon frere, sieur d’Arsac, veoid une 
sienne terre ensepvelie soubs les sables que la mer 
vomit devant elle; le faiste d’aulcuns bastiments 
paroist encores : ses rentes et domaines se sont 
eschangez en pasquages bien maigres. Les habitants 
disent que, depuis quelque temps, la mer se poulse 
si fort vers eulx, quwils ont perdu quatre lieues de 
terre. Ces sables sont ses fourriers; et wveoyons 
de grandes montjoies d’arene mouvante, qui mar- 
chent dune demie lieue devant elle, et gaignent 
pais. 

L’aultre tesmoignage de l’antiquité auquel on veult 
rapporter cette descouverte est dans Aristote, au 
moins si ce petit livret des Merveilles inouyes est a 
luy. Il raconte 14 que certains Carthaginois s’estants 
jectez au travers de la mer Atlantique, hors le des- 
troict de Gibaltar, et navigé long-temps, avoient 
descouvert enfin une grande isle fertile, toute revestue 
de bois, et arrousee de grandes et profondes rivieres, 

fort esloingnee de toutes terres fermes; et qu’eulx, 
et aultres depuis, attirez par la bonté et fertilité du 
terroir, s’y en allerent avecques leurs femmes et leurs 
enfants, et commencerent a s’y habituer. Les sei- 
gneurs de Carthage, veoyants que leur pais se depeu- 
ploit peu a peu, feirent deffense expresse, sur peine 
de mort, que nul n’eust plus a aller 1a, et en chasserent 
ces nouveaux habitants, craignants, 4 ce qu’on 
dict, que par succession de temps ils ne veinssent 
a multiplier tellement, qu’ils les supplantassent eulx 
mesmes et ruinassent leur estat. Cette narration 
d’Aristote n’a non plus d’accord avecques nos terres 
neufves. 

Cet homme que j’avois, estoit homme simple et 
grossier; qui est une condition propre a rendre veri- 
table tesmoignage; car les fines gens regardent.bien 
plus curieusement et plus de choses, mais ils les glo- 
sent; et, pour faire valoir leur interpretation, et la 
persuader, ils ne se peuvent garder d’alterer un peu 
Vhistoire; ils ne vous representent jamais les choses 
pures, ils les inclinent et masquent selon le visage 
quits leur ont veu; et, pour donner credit a leur juge- 
ment et vous y attirer, prestent volontiers de ce costé 
la a la matiere, Vallongent et V’amplifient. Ou il fault 
un homme tresfidelle, ou si simple, qu’il n’ayt pas de 
quoy bastir et donner de la vraysemblance a des 
inventions faulses, et qui n’ayt rien espousé. Le mien 
estoit tel, et oultre cela, il m’a faict veoir 4 diverses 
fois plusieurs matelots et marchands qu’il avoit 
cogneus en ce voyage : ainsi, je me contente de cette 
information, sans m/’enquerir de ce que les cosmo- 
graphes en disent. Il nous fauldroit des topographes 
qui nous feissent narration particuliere des endroicts 
ou ils ont esté : mais pour avoir cet advantage sur 
nous, d’avoir veu la Palestine, ils veulent jouir du 
privilege de nous conter des nouvelles de tout le 
demourant du monde. Je vouldrois que chascun 
escrivist ce qu’il scait, et autant qu’il en scait, non 
en cela seulement, mais en touts aultres subjects : 
car tel peult avoir quelque particuliere science ou 
experience de la nature d’une riviere ou d’une fon- 

taine, qui ne scait au reste que ce que chascun scait; 
il entreprendra toutesfois, pour faire courir ce petit 
loppin, d’escrire toute la physique. De ce vice sourdent 
plusieurs grandes incommoditez. 

Or, je treuve, pour revenir 4 mon propos, qu’il n’y 
a rien de barbare et de sauvage en cette nation, a ce 
qu’on m’en a rapporté, sinon que chascun appelle 
barbarie ce qui n’est pas de son usage. Comme de vray 
nous n’avons aultre mire de la verité et de la raison, 
que exemple et idee des opinions et usances du pais 
ou nous sommes; la est tousjours la parfaicte religion, 
la parfaite police, parfaict et accomply usage de 
toutes choses. Ils sont sauvages, de mesme que nous 
appellons sauvages les fruicts que nature de soy et 
de son progrez ordinaire a produicts; tandis qu’a la 
verité ce sont ceulx que nous avons alterez par nostre 
artifice, et destournez de l’ordre commun, que nous 
devrions appeller plustost sauvages : en ceulx la sont 
vifves et vigoreuses les vrayes et plus utiles et natu- 
relles vertus et proprietez; lesquelles nous avons abbas- 
tardies en ceulx cy, les accommodants au plaisir de 
nostre goust corrompu; et si pourtant, la saveur 
mesme et delicatesse se treuve, a nostre goust mesme, 
excellente, 4 l’envi des nostres, en divers fruicts de 
ces contrees la, sans culture. Ce n’est pas raison que 
Vart gaigne le poinct d’honneur sur nostre grande et 
puissante mere nature. Nous avons tant rechargé la 
beaulté et la richesse de ses Ouvrages par nos inven- 
tions, que nous l’avons du tout estouffee : si est ce 
que partout ot sa pureté reluict, elle faict une mer- 
veilleuse honte a nos vaines et frivoles entreprinses. 


Et veniunt hederz sponte sua melius; 
Surgit et in solis formosior arbutus antris; 


Et volucres nulla dulcius arte canunt?. 


1. Le lierre aime a croitre sans culture; l’arbousier n’est jamais 
plus beau que dans les antres solitaires;... le chant des oiseaux est 
plus doux sans le secours de l’art. PROPERCE, 1, 2, 10 sq. 

Touts nos efforts ne peuvent seulement arriver A 
representer le nid du moindre oyselet, sa contexture, 
sa beaulté, et lutilité de son usage; non pas la tissure 
de la chestive araignee. 

Toutes choses, dict Platon, sont produictes ou par 
la nature, ou par la fortune, ou par l’art : les plus 
grandes et plus belles, par ’une ou l’aultre des deux 
premieres; les moindres et imparfaictes, par la der- 
niere. 

Ces nations me semblent doncques ainsi barbares 
pour avoir receu fort peu de facon de l’esprit humain, 
et estre encores fort voisines de leur naifveté origi- 
nelle. Les loix naturelles leur commandent encores, 
fort peu abbastardies par les nostres; mais c’est en 
telle pureté, qu’il me prend quelquesfois desplaisir de 
quoy la cognoissance n’en soit venue plus tost, du 
temps qu’il y avoit des hommes qui en eussent sceu 
mieulx juger que nous: il me desplaist que Lycurgus 
et Platon ne l’ayent eue; car il me semble que ce que 
nous veoyons par experience en ces nations 14 sur- 
passe non seulement toutes les peinctures de quoy 
la poesie a embelly l’aage doré, et toutes ses inven- 
tions a feindre une heureuse condition d’hommes, 
mais encores la conception et le desir mesme de la 
philosophie : ils n’ont peu imaginer une naifveté si 
pure et simple, comme nous le veoyons par expe- 
rience; ny n’ont peu croire que nostre societé se peust 
maintenir avecques si peu d’artifice et de soudeure 
humaine. C’est une nation, diroy je 4 Platon, en 
laquelle il n’y a aulcune espece de traficque, nulle 
cognoissance de lettres, nulle science de nombres, 
nul nom de magistrat ny de superiorité politique, 
nul usage de service, de richesse ou de pau- 
vreté, nuls contracts, nulles successions, nuls par- 
tages, nulles occupations qu’oysifves, nul respect 
de parenté que commun, nuls vestements, nulle 
agriculture, nul metal, nul usage de vin ou de 
bled; les paroles mesmes qui signifient le men- 
songe, la trahison, la dissimulation, l’avarice, l’en- 
vie, la detraction, le pardon, inouyes. Combien 
trouveroit il la republique qu’il a imaginee, esloin- 

gnee de cette perfection! (Viri a diis recentes1.) 
Hos natura modos primum dedit?. 


Au demourant, ils vivent en une contree de pais tres- 
plaisante et bien temperee : de facon qu’a ce que 
m’ont dict mes tesmoings, il est rare d’y veoir un 
homme malade; et m’ont asseuré n’en y avoir veu 
aulcun tremblant, chassieux, esdenté, ou courbé de 
vieillesse. Ils sont assis le long de la mer, et fermez 
du costé de la terre de grandes et haultes montaignes, 
ayants, entre deux, cent lieues ou environ d’estendue 
en large. Ils ont grande abondance de poisson et de 
chairs qui n’ont aulcune ressemblance aux nostres; 
et les mangent sans aultre artifice que de les cuire. 
Le premier qui y mena un cheval, quoy qu’il les eust 
practiquez a plusieurs aultres voyages, leur feit tant 
d’horreur en cette assiette, qu’ils le tuerent a coups 
de traicts avant que le pouvoir recognoistre. Leurs 
bastiments sont fort longs, et capables de deux ou 
trois cents ames, estoffez d’escorce de grands arbres, 
tenants a terre par un bout, et se soustenants et 
appuyants l’un contre l’aultre par le faiste, 4 la mode 
d’aulcunes de nos granges, desquels la couverture 
pend jusques a terre et sert de flancq. Us ont du bois 
si dur, qu’ils en coupent, et en font leurs espees et des 
grils 4 cuire leur viande. Leurs licts sont d’un tissu 
de cotton, suspendus contre le toict comme ceulx de 
nos navires, A chacun le sien; car les femmes cou- 
chent a part des maris. Ils se levent avecques le soleil, 
et mangent soubdain aprez s’estre levez, pour toute 
la journee : car ils ne font aultre repas que celuy la. 
Ils ne boivent pas lors, comme Suidas dict de quelques 
aultres peuples d’Orient, qui beuvoient hors . du 
manger : ils boivent a plusieurs fois sur jour, et d’au- 


1. Voila des hommes qui sortent de la main des dieux. SENEQUE, 
Epist., 90. Cette citation ne se trouve que dans l’exemplaire dont 


s’est servi Naigeon. Montaigne la supprima peut-étre a cause de la 
suivante. J. V. L. 


2. Telles furent les premiéres lois de la nature, VIRGILE, Géorg. . 


If, 30, 

tant. Leur bruvage est faict de quelque racine, et est 
de la couleur de nos vins clairets, ils ne le boivent que 
tiede. Ce bruvage ne se conserve que deux ou trois 
jours; il a le goust un peu picquant, nullement fumeux; 
salutaire a l’estomach, et laxatif a ceulx qui ne Vont 
accoustumé : c’est une boisson tresagreable A qui 
y est duyct. Au lieu de pain, ils usent d’une certaine 
matiere blanche comme du coriandre confict : j’en ai 
tasté; le goust en est doulx et un peu fade. Toute la 
journée se passe a danser. Les plus jeunes vont 4 la 
chasse des bestes, A tout des arcs. Une partie des 
femmes s’amusent ce pendant a chauffer leur bru- 
vage, qui est leur principal office. Il y a quelqu’un des 
vieillards qui, le matin, avant qu’ils se mettent a 
manger, presche en commun toute la grangee, en se 
promenant d’un bout 4 aultre, et redisant une mesme 
clause 4 plusieurs fois, jusques a ce qu’il ayt achevé 
le tour; car ce sont bastiments qui ont bien cent pas 
de longueur. Il ne leur recommande que deux choses, 
ja vaillance contre les ennemis, et l’amitié Aa leurs 
femmes : et ne failient jamais de remarquer cette 
obligation pour leur refrain, « que ce sont elles qui 
leur maintiennent leur boisson tiede et assaisonnee. » 
fl se veoid en plusieurs lieux, et entre aultres chez 
moy, la forme de leurs licts, de leurs cordons, de leurs 
espees, et brasselets de bois, de quoy ils couvrent 
leurs poignets aux combats, et des grandes cannes 
~ ouvertes par un bout, par le son desquelles ils sous- 
- tiennent la cadence en leur danse. Ils sont raz par- 
tout, et se font le poil beaucoup plus nettement que 
| nous, sans aultre rasoir que de bois ou de pierre. Ils 
croyent les ames eternelles; et celles qui ont bien 
-_merité des dieux, estre logees a lVendroict du ciel ot 
le soleil se leve; les mauldites, du costé de l’occident. 
Ts ont je ne scay quels presbtres et prophetes, qui 
se presentent bien rarement au peuple, ayants leur 
demeure aux montaignes. A leur arrivée, il se faict 
}une grande feste et assemblee solennelle de plusieurs 
| villages : chasque grange, comme je lay descripte, 
\faict un village, et sont environ 4 une lieue francoise 
‘Pune de l’aultre. Ce prophete parle 4 eulx'en public, 

les exhortant A la vertu et a leur debvoir : mais toute 
leur science ethique ne contient que ces deux articles : 
de la resolution a la guerre, et affection a leurs femmes. 
Cettuy cy leur prognostique les choses a venir, et les 
evenements qu’ils doibvent esperer de leurs entre- 
prinses; les achemine ou destourne de la guerre : 
mais c’est par tel si, que ow il fault 4 bien deviner, 
et s’il leur advient aultrement qu’il ne leur a predict, 
i] est hasché en mille pieces s’ils l’attrapent, et con- 
demné pour faulx prophete. A cette cause, celuy qui 
s’est une fois mesconté, on ne le veoid plus. 

C’est don de Dieu que la divination : voyla pour- 
quoy ce debvroit estre une imposture punissable d’en 
abuser. Entre les Scythes, quand les devins avoient 
failly de rencontre, on les couchoit, enforgez de pieds 
et de mains, sur des charriotes pleines de bruyere, 
tirees par des boeufs, en quoy on les faisoit brusler. 
Ceulx qui manient les choses subjectes 4 la conduicte 
de ’humaine suffisance sont excusables d’y faire ce 
qu’ils peuvent : mais ces aultres, qui nous viennent 
pipant des asseurances d’une faculté extraordinaire 
qui est hors de nostre cognoissance, fault il pas les 
punir de ce qu’ils ne maintiennent leffect de leur 
promesse, et de la temerité de leur imposture? 

Ils ont leurs guerres contre les nations qui sont au 
dela de leurs montaignes, plus avant en la terre ferme, 
ausquelles ils vont touts nuds, n’ayants aultres armes 
que des arcs ou des espees de bois appointees par un 
bout, A la mode des langues de nos espieux. C’est 
chose esmerveillable que de la fermeté de leurs com- 
bats, qui ne finissent jamais que par meurtre et effu- 
sion de sang : car de routes et d’effroy, ils ne scavent 
que c’est. Chascun rapporte pour son trophee la teste 
de ’ennemy qu’il a tué, et l’attache 4 l’entree de son 
logis. Aprez avoir long temps bien traicté leurs pri- 
sonniers, et de toutes les commoditez dont ils se 
peuvent adviser, celuy qui en est le maistre faict une 
grande assemblee de ses cognoissants. I] attache une 
chorde a l’un des bras du prisonnier, par le bout de 
laquelle il le tient esloingné de quelques pas, de peur 
d’en estre offensé, et donne au plus cher de ses amis 

Vaultre bras 4 tenir de mesme; et eulx deux, en pre- 
sence de toute l’assemblee, l’assomment A coups 
d’espee. Cela faict, ils le rostissent, et en mangent en 
commun, et en envoyent des loppins a ceulx de leurs 
amis qui sont absents. Ce n’est pas, comme on pense, 
pour s’en nourrir, ainsi que faisoient anciennement 
les Scythes; c’est pour representer une extreme ven- 
geance : et qu’il soit ainsin, ayant apperceu que les 
Portugais, qui s’estoient r’alliez 4 leurs adversaires, 
usoient d’une aultre sorte de mort contre eulx, quand 
ils les prenoient, qui estoit de les enterrer jusques a 
la ceincture, et tirer au demourant du corps force 
coups de traicts, et les pendre aprez; ils penserent 
que ces gents icy de l’aultre monde (comme ceulx qui 
avoient semé la cognoissance de beaucoup de vices 
parmy leur voisinage, et qui estoient beaucoup plus 
grands maistres qu’eulx en toute sorte de malice) 
ne prenoient pas sans occasion cette sorte de ven- 
geance, et qu’elle debvoit estre plus aigre que la 
leur; dont ils commencerent de quitter leur facon 
ancienne pour suyvre cette cy. Je ne suis pas marry 
que nous remarqueons Vhorreur barbaresque qu’il y 
a en une telle action; mais oul bien de quoy, jugeants 
a poinct de leurs faultes, nous soyons si aveuglez aux 
nostres. Je pense qu’il y a plus de barbarie 4 manger 
un homme vivant, qu’a le manger mort; 4 deschirer 
par torments et par gehennes un corps encores plein 
de sentiment, le faire rostir par le menu, le faire 
mordre et meurtrir aux chiens et aux pourceaux 
(comme nous l’avons non seulement leu, mais veu de 
fresche memoire, non entre des ennemis anciens, mais 
entre des voisins et concitoyens, et qui pis est, soubs 
pretexte de pieté et de religion), que de le rostir et 
manger aprez qu’il est trespassé. 

Chrysippus et Zenon, chefs de la secte stoicque, 
ont bien pensé qu’il n’y avoit aulcun mal de se 
servir de nostre charongne 4 quoy que ce feust 
pour nostre besoing, et d’en tirer de la nourriture; 
comme nos ancestres, estants assiegez par Cesar 
en la ville d’Alexia, se resolurent de soustenir la 
faim de ce siege par Jes corps des vieillards, des 

femmes et aultres personnes inutiles au combat. 


Vascones, ut fama est, alimentis talibus usi 
Produxere animas '. 


Et les medecins ne craignent pas de s’en servir a 
toute sorte d’usage pour nostre santé, soit pour 
Vappliquer au dedans ou au dehors. Mais il ne se 
trouva jamais aulcune opinion si desreglee qui excu- 
sast la trahison, la desloyauté, la tyrannie, la cruauté, 
qui sont nos faultes. ordinaires. Nous les pouvons 
donc bien appeller barbares, eu esgard aux regles de 
la raison; mais non pas eu esgard a fous, qui les 
surpassons en toute sorte de barbarie. Leur guerre 
est toute noble et genereuse, et a autant d’excuse et 
de beaulté que cette maladie humaine en peult rece- 
voir : elle n’a aultre fondement parmy eulx, que la 
seule jalousie de la vertu. Ils ne sont pas en debat de 
la conqueste de nouvelles terres; car ils jouyssent 
encores de cette uberté naturelle qui Jes fournit, sans 
travail et sans peine, de toutes choses necessaires, en 
telle abondance, qu’ils n’ont que faire d’agrandir leurs 
limites. Ils sont encores en cet heureux poinct de ne 
desirer qu’autant que leurs necessitez naturelles leur 
ordonnent : tout ce qui est au dela est superflu pour 
eulx. Ils s’entr’appellent generalement, ceulx de 
mesme aage, freres; enfants, ceulx qui sont au dessoubs; 
et les vieillards sont peres a touts les aultres. Ceulx 
cy laissent a leurs heritiers en commun cette pleine 
possession de bien par indivis, sans aultre tiltre que 
celuy tout pur que nature donne a ses creatures, les 
produisant au monde. Si leurs voisins passent les 
montaignes pour les venir assaillir, et qu’ils emportent 
la victoire sur eulx, Pacquest du victorieux, c’est la 
gloire et Vadvantage d’estre demouré maistre en 
valeur et en vertu, car aultrement ils n’ont que faire 
des biens des vaincus; et s’en retournent a leurs pais, 
ou. ils n’ont faulte d’aulcune chose necessaire, ny 


1. On dit que les Gascons prolongérent leur vie en se nourrissant 
de chair humaine. JUVENAL, Sail., XV, 93. 

faulte encores de cette grande partie, de scavoir heu- 
reusement jouyr de leur condition et s’en contenter. 
Autant en font ceulx cy 4 leur tour; ils ne demandent 
a leurs prisonniers aultre rancon que la confession et 
la recognoissance d’estre vaincus; mais il ne §’en 
treuve pas un en tout un siecle qui n’ayme mieulx la 
mort, que de relascher, ny par contenance ny de parole, 
un seul poinct d’une grandeur de courage invincible; 
il ne s’en veoid aulcun qui n’ayme mieulx estre tué 
elt mangé, que de requerir seulement de ne l’estre pas. 
Ils les traictent en toute liberté, 4 fin que la vie leur 
soit d’autant plus chere; et les entretiennent com- 
muneement des menaces de leur mort future, des 
torments qu’ils y auront a souftfrir, des apprests qu’on 
dresse pour cet effect, du destrenchement de leurs 
membres, et du festin qui se fera a leurs despens. Tout 
cela se faict pour cette seule fin, d’arracher de leur 
bouche quelque parole molle ou rabaissee, ou de leur 
donner envie de s’enfuyr, pour gaigner cet advantage 
de les avoir espouvantez, et d’avoir faict force a leur 
constance. Car aussi, a le bien prendre, c’est en ce 
seul poinct que consiste la vraye victoire : 


Victoria nulla est, 
Quam que confessos animo quoque subjugat hostes '. 


Les Hongres, tresbelliqueux combattants, ne pour- 
suyvoient jadis leur poincte oultre ces termes, d’avoir 
rendu V’ennemy a leur mercy; car, en ayant arraché 
cette confession, ils le laissoient aller sans offense, 
sans rancon : sauf, pour le plus, d’en tirer parole de 
ne s’armer dez lors en avant contre eulx. Assez d’ad- 
vantages gaignons nous sur nos ennemis, qui sont 
advantages empruntez, non pas nostres : c’est la 
qualité d’un portefaix, non de la vertu, d’avoir les 
bras et les jambes plus roides : c’est une qualité 
morte et corporelle, que la disposition; c’est un coup 
‘de la fortune, de faire bruncher nostre ennemy, et de 


1. Il n’y a de véritable victoire que celle qui force l’ennemi a 
.avouer vaincu. CLAUDIEN, de sexto Consulatu Honorii, v. 248. 

luy esblouyr les yeulx par la lumiere du soleil; c’est 
un tour d’art et de science, et qui peult tumber en 
une personne lasche et de neant, d’estre suffisant a 
Vescrime. L’estimation et le prix d’un homme consiste 
au coeur et en la volonté : c’est la ot gist son vray 
honneur. La vaillance, c’est la fermeté, non pas des 
jambes et des bras, mais du courage et de l’ame; elle 
ne consiste pas en la valeur de nostre cheval, ny de 
nos armes, mais en la nostre. Celuy qui tumbe obstiné 
en son courage, si succiderit, de genu pugnat'; qui, 
pour quelque danger de la mort voisine, ne relasche 
aulcun poinct de son asseurance; qui regarde encores, 
en rendant l’ame, son ennemy d’une veue ferme et 
desdaigneuse, il est battu, non pas de nous, mais de 
la fortune; il est tué, non pas vaincu : les plus vaillants 
sont par fois les plus infortumez. Aussi y a il des 
pertes triumphantes 4 l’envi des victoires. Ny ces 
quatre victoires sceurs, les plus belles que le soleil ayt 
oneques veu de ses yeulx, de Salamine, de Platee, de 
Mycale, de Sicile, n’oserent oncques opposer toute 
leur gloire ensemble a la gloire de la desconfiture du 
roy Leonidas et des siens au pas des Thermopyles. 
Qui courut jamais d’une plus glorieuse envie et plus 
ambitieuse au gaing du combat, que le capitaine 
Ischolas A la perte? qui plus ingenieusement et curieu- 
sement s’est asseuré de son salut, que luy de sa ruyne? 
Il estoit commis 4 deffendre certain passage du Pelo- 
ponnese contre les Arcadiens : pour quoy faire, se 
trouvant du tout incapable, veu la nature du lieu et 
inegalité des forces, et se resolvant que tout ce qui se 
presenteroit aux ennemis auroit de necessité a y 
demourer; d’aultre part, estimant indigne et de sa 
propre vertu et magnanimité, et du nom lacedemo- 
nien, de faillir a sa charge, il print entre ces deux 
extremitez un moyen party, de telle sorte : les plus 
jeunes et dispos de sa troupe, il les conserva Aa la 
tuition et service de leur pais, et les y renvoya; et 
avecques ceulx desquels le default estoit moins impor- 


1. S’il tombe, il combat a genoux. SENEQuE, de Providentia, c. 2. 
Le texte porte ; eliam si ceciderit, J. V. L, 

tant, i] delibera de soustenir ce pas, et par leur mort 
en faire acheter aux ennemis Ventree la plus chere 
qu’il luy seroit possible, comme il adveint; car estant 
tantost environné de toutes parts par les Arcadiens, 
aprez en avoir faict une grande boucherie, luy et les 
siens feurent touts mis au fil de l’espee. Est il quelque 
trophee assigné pour les vainqueurs, qui ne soit 
_ mieulx deu a ces vaincus? Le vray vaincre a pour son 
roolle l’estour +, non pas le salut; et consiste ’honneur 
de la vertu a combattre, non a battre. 

Pour revenir a4 nostre histoire, i} s’en fault tant que 
ces prisonniers se rendent pour tout ce qu’on leur 
faict, qu’au rebours, pendant ces deux ou trois mois 
qu’on les garde, ils portent une contenance gaye, ils 
pressent leurs maistres de se haster de les mettre en 
cette espreuve, ils les desfient, les injurient, leur 
reprochent leur lascheté, et le nombre des battailles 
perdues contre les leurs. J’ay une chanson faicte par 
un prisonnier, ott il y a ce traict : « Qu’ils viennent 
hardiment trestouts, et s’assemblent pour disner de 
luy; car ils mangeront quant et quant leurs peres et 
leurs ayeulx qui ont servy d’aliment et de nourriture 
a son corps : ces muscles, dict il, cette chair et ces 
veines, ce sont les vostres, pauvres fols que vous estes; 
vous ne recognoissez pas que la substance des membres 
de vos ancestres s’y tient encores; savourez les bien, 
vous y trouverez le goust de vostre propre chair. » 
Invention qui ne sent aulcunement la barbarie. Ceulx 
qui les peignent mourants, et qui representent cette 
action quand on les assomme, ils peignent le prisonnier 
crachant au visage de ceulx qui Je tuent, et leur faisant 
la moue. De vray, ils ne cessent jusques au dernier 
souspir de les braver et desfier de parole et de conte- 
nance. Sans mentir, au prix de nous, voyla des hommes 
bien sauvages; car ou il faut qu’ils le soyent bien a 
bon escient, ou que nous le soyons; il y a une merveil- 
leuse distance entre leur forme et la nostre. 

Les hommes y ont plusieurs femmes, et en ont 
d’autant plus grand nombre qu’ils sont en meilleure 


1p Estour ou estor, vieux mot qui signifie choc, mélée, combat. C 


ESSAIS DE MONTAIGNE 246 


reputation de vaillance. C’est une beaulté remar- 
quable en leurs mariages, que la mesme jalousie que 
- nos femmes ont pour nous empescher de l’amitié et 
bienveillance d’aultres femmes, les leurs lont toute 
pareille pour la leur acquerir : estants plus soingneuses 
de ’honneur de leurs maris que de toute aultre chose, 
elles cherchent et mettent leur solicitude 4 avoir le 
plus de compaignes qu’elles peuvent, d’autant que 
c’est un tesmoignage de la vertu du mary. Les nostres 
crieront au miracle :.ce ne l’est pas; c’est une vertu 
proprement matrimoniale, mais du plus hault estage. 
Et en Ja Bible, Lia, Rachel, Sara, et les femmes de 
Jacob, fournirent leurs belles servantes a leurs maris : 
et Livia seconda les appetits d’ Auguste, a son interest : 
et la femme du roy Dejotarus, Stratonique, presta 
non seulement 4 usage de son mary une fort belle 
jeune fille de chambre qui la servoit, mais en nourrit 
soingneusement les enfants, et leur feit espaule a 
succeder aux estats de leur pere. Et a fin qu’on ne 
pense point que tout cecy se face par une simple et 
servile obligation 4 leur usance, et par limpression 
de l’auctorité de leur ancienne coustume, sans discours 
et sans jugement, et pour avoir l’ame si stupide que 
de ne pouvoir prendre aultre party, il fault alleguer 
quelques traicts de leur suffisance. Oultre celuy que 
je viens de reciter de l’une de leurs chansons guer- 
rieres, j’en ay une aultre amoureuse, qui commence 
en ce sens : « Couleuvre, arreste toy; arreste toy, 
couleuvre, a fin que ma sceur tire sur le patron de ta 
peincture la facon et l’ouvrage d’un riche cordon que 
je puisse donner 4 ma mie: ainsi soit en tout temps 
ta beaulté et ta disposition preferee 4 touts les aultres 
serpents. » Ce premier couplet, c’est le refrain de la 
chanson. Or, j’ay assez de commerce avec la poésie 
pour juger cecy, que non seulement il n’y a rien de 
barbarie en cette imagination, mais qu’elle est tout a 
faict anacreontique. Leur langage, au demourant, 
c’est un langage doulx, et qui a le son agreable, reti- 
rant aux terminaisons grecques. 

Trois d’entre eulx, ignorants combien coustera un 
jour a leur repos et a leur bonheur la cognoissance 

des corruptions de deca, et que de ce commerce naistra 
leur ruyne, comme je presuppose qu’elle soit desja 
avancee (bien miserables de s’estre laissez piper au 
desir de la nouvelleté, et avoir quitté la doulceur de 
leur ciel pour venir veoir le nostre!), feurent 4 Rouan 
du temps que le feu roy Charles neufviesme y estoit. 
Le roy parla 4 eulx long-temps. On leur feit veoir 
nostre facon, nostre pompe, la forme d’une belle ville. 
Aprez cela, quelqu’un en demanda leur advis, et 
voulut scavoir d’eulx ce qu’ils y avoient trouvé de 
plus admirable : ils respondirent trois choses, dont 
jai perdu la troisiesme, et en suis bien marry; mais 
jen ay encores deux en memoire. Ils dirent qu’ils 
trouvoient en premier lieu fort estrange que tant de 
grands hommes portants barbe, forts et armez, qui 
estoient autour du roy (il est vraysemblable qu’ils 
parloient des Souisses de sa garde), se soubmissent 4 
obeir 4 un enfant, et qu’on ne choisissoit plustost 
quelqu’un d’entre eulx pour commander. Secondement 
(ils ont une facon de langage telle, qu’ils nomment 
les hommes moitié les uns des aultres), qu’ils avoient 
apperceu qu’il y avoit parmy nous des hommes pleins 
et gorgez de toutes sortes de commoditez, et que 
leurs moitiez estoient mendiants a leurs portes, des- 
charnez de faim et de pauvreté; et trouvoient estrange 
comme ces moitiez icy necessiteuses pouvoient souf- 
frir une telle injustice, qu’ils ne prinssent les aultres 
ala gorge, ou meissent le feu 4 leurs maisons. 

Je parlay a lun d’eulx fort long-temps; mais 
j’avois un truchement qui me suyvoit si mal, et qui 
estoit si empesché 4 recevoir mes imaginations, par sa 
bestise, que je n’en peus tirer rien qui vaille. Sur ce 
que je luy demanday quel fruict il recevoit de la 
superiorité qu’il avoit parmy les siens (car c’estoit un 
capitaine, et nos matelots le nommoient roy), il me 
dict que c’estoit « Marcher le premier 4 la guerre : » 
De combien d’hommes il estoit suyvi? il me montra 
une espece de lieu, pour signifier que c’estoit autant 
qu’il en pourroit en une telle espace; ce pouvoit estre 
- quatre ou cing mille hommes : Si hors la guerre toute 
son auctorité estoit expiree? il dict « Quwil luy en 

restoit cela, que, quand il visitoit les villages qui 
despendoient de luy, on luy dressoit des sentiers au 
travers des hayes de leurs bois, par ou il peust passer 
bien A Vayse. » Tout cela ne va pas trop mal : mais 
quoy ! ils ne portent point de hault de chausses. 


> 

QU’IL FAULT SOBREMENT SE MESLER DE JUGER 
DES ORDONNANCES DIVINES 


Le vray champ et subject de l’imposture sont les 
choses incognues : d’autant que, en premier lieu, I’es- 
trangeté mesme donne credit; et puis, n’estants point 
subjectes 4 nos discours ordinaires, elles nous ostent 
le moyen de les combattre. A cette cause, dict Platon, 
ést il bien plus aysé de satisfaire, parlant de la nature 
des dieux, que de la nature des hommes, parce que 
VYignorance des auditeurs preste une belle et large 
earriere, et toute liberté au maniemient d’une matiere 
eachee. Il advient de 14 qu’i! n’est rien creu si ferme- 
ment que ce qu’on séait l¢ moins; ny gents si asseurez 
que ceulx qui nous content des fables, comme alchy- 
mistes, prognosticqueurs, judiciaires, chiromantiens, 
medecins, id genus omne1; ausquels je joindrois 
volontiers, si j’osois, un tas de gents, interpretes et 
contreroolleurs ordinaires des desseings de Dieu, fai- 
sants estat de trouver les causes de chasque accident, 
et de veoir dans les secrets de la volonté divine les 


' motifs incomprehensibles de ses ceuvres; et, quoyque 


la varieté et discordance continuelle des evenements 
les rejecte de coing en coing, et d’orient en occident, 
ils ne laissent de suyvre pourtant leur esteuf?, et de 
mesme creon peindre le blanc et le noir. 

En une nation indienne, il y a cette louable obser- 
vance : quand il leur mesadvient en quelque ren- 
contre ou battaille, ils en demandent publicquement 
pardon au soleil, qui est leur dieu, comme d’une action 
injusté; rapportants leur heur ou malheur 4 la raison 


1. Et tous les gens de cette espéce. Horace, Sat., I, 2, 2. 
2. Au propre, leur balle; au figuré, leur jeu. E. J. 

divine, et luy soubmettants leur jugement et discours. 
Suffit A un chrestien croire toutes choses venir de 
Dieu, les recevoir avecques recognoissance de sa divine 
et inscrustable sapience; pourtant les prendre en 
bonne part, en quelque visage qu’elles luy soient 
envoyees. Mais je treuve mauvais, ce que je veois en 
usage, de chercher A fermir et appuyer nostre religion 
par la prosperité de nos entreprinses. Nostre creance 
a assez d’aultres fondements, sans l’auctoriser par les 
evenements; car le peuple accoustumé a ces arguments 
plausibles et proprement de son goust, il est dangier, 
quand Jes evenements viennent a leur tour contraires 
et desadvantageux, qu’il en esbranle sa foy : comme 
aux guerres ol! nous sommes pour la religion, ceulx 
qui eurent l’advantage a4 la rencontre de la Rochela- 
beille1, faisants grand’feste de cet accident, et se 
servants de cette fortune pour certaine approbation de 
leur party; quand ils viennent aprez A excuser leurs 
desfortunes de Montcontour et de Jarnac, sur ce que 
ce sont verges et chastiments paternels, s’ils n’ont 
un peuple du tout a leur mercy, ils luy font assez 
ayseement sentir que c’est prendre d’un sac deux 
moultures, et de mesme bouche souffler le chauld et 
le froid. Il vauldroit mieux l’entretenir des vrays 
fondements de la verité. C’est une belle battaille 
navale qui s’est gaignee ces mois passez contre les 
Turcs, soubs la conduicte de dom Joan d’Austria : 
mais il a bien pleu A Dieu en faire aultresfois veoir 
d’aultres telles, 4 nos despens. Somme, il est malaysé 
de ramener les choses divines 4 nostre balance, 
qu’elles n’y souffrent du deschet. Et qui vouldroit 
rendre raison de ce que Arius, et Leon son pape, 
chefs principaulx de cette heresie, moururent en 
divers temps de morts si pareilles et si estranges (car 
retirez de la dispute, par douleur de ventre, a la garde- 
robe, touts deux y rendirent subitement l’ame), et 
exaggerer cette vengeance divine par la circonstance 
du lieu, y pourroit bien encores adjouster la mort de 


1. Grande escarmouche entre les troupes de l’amiral de Coligny 
et celles du duc d’Anjou, au mois de mai 1569. C. 

Heliogabalus, qui feust aussi tué en un retraict : mais 
quoy! Irenee se treuve engagé en mesme fortune. 
Dieu nous voulant apprendre que les bons ont aultre 
chose a esperer, et les mauvais aultre chose a craindre, 
que les fortunes ou infortunes de ce monde, il Jes 
manie et applique selon sa disposition occulte, et 
nous oste le moyen d’en faire sottement nostre proufit. 
Et se mocquent ceulx qui s’en veulent prevaloir selon 
Vhumaine raison : ils n’en donnent jamais une touche 
qu’ils n’en recoivent deux. Sainct Augustin en faict 
une belle preuve sur ses adversaires. C’est un conflict 
qui se decide par les armes de la memoire, plus que 
par celles de la raison. Ii se fault contenter de la 
lumiere qu’il plaist au soleil nous communiquer par 
ses rayons; et qui eslevera ses yeulx pour en prendre 
une plus grande dans son corps mesme, qu’il ne treuve 
pas estrange si, pour ia peine de son oultrecuidance, 
il y perd la vue. Quis hominum potest scire consilium 
Dei? aut quis poterit cogitare quid velit Dominus? 


1. Quel homme peut connaitre les desseins de Dieu, ou imaginer 
ce que veut le Seigneur? Sapient., IX, 13. 

DE FUIR LES VOLUPTEZ, AU PRIX DE LA VIE 


J’avois bien veu convenir en cecy la pluspart des 
anciennes opinions : Qu’il est heure de mourir lors 
qu’il y a plus de mal que de bien a vivre; et que de 
conserver nostre vie A nostre torment et incommodité, 
c’est chocquer les regles mesmes de nature, comme 
disent ces vieux enseignements : 

"H Cy chimes, % bavety sbdaupovwc. 

Karéy 16 Oyjoxew ots D6ory tO Siiv géper. 

Kpeiocoy t6 un Civ gotty, 7 Sry abdtws*. 
Mais de poulser le mespris de la mort jusques 4 tel 
degré, que de |’employer pour se distraire des honneurs, 
richesses, grandeurs, et aultres faveurs et biens que 
nous appellons de la fortune, comme si la raison 
n’avoit pas assez a faire 4 nous persuader de les aban- 
donner, sans y adjouster cette nouvelle recharge, je 
ne avois vu ny commander ny practiquer, jusques lors 
que ce passage de Seneca me tumba entre mains, 
auquel conseillant 4 Lucilius, personnage puissant et 
de grande auetorité autour de l’empereur, de changer 
cette vie voluptueuse et pompeuse, et de se retirer de 
cette ambition du monde 4 quelque vie solitaire, tran- 
quille et philosophique; sur quoy Lucilius alleguoit 
quelques difficultez : « Je suis d’advis, dict il, que tu 
quittes cette vie lA, ou la vie tout 4 faict : bien te 
conseille je de suyvre la plus doulce voye, et de des- 
tacher plutost que de rompre ce que tu as mal noué; 
pourveu que, s’il ne se peult aultrement destacher, 
tu le rompes : il n’y a homme si couard qui n’ayme 
mieulx tumber une fois, que de demourer tousjours 


1. Ou une vie tranquille, ou une mort heureuse. 
Il est beau de mourir, lorsque la vie est un opprobre. 
Il vaut mieux cesser de vivre que de vivre dans le malheur. 

en bransle. » J’eusse trouvé ce conseil sortable a la 
rudesse stoicque; mais il est plus estrange qu’il soit 
emprunté d’Epicurus, qui escript A ce propos choses 
toutes pareilles 4 Idomeneus. Si est ce que je pense 
avoir remarqué quelque traict semblable parmy nos 
gents, mais avecques la moderation chrestienne. 
Sainct Hilaire, evesque de Poitiers, ce fameux 
ennemy de Vheresie arienne, estant en Syrie, feut 
adverty qu’Abra, sa fille unique, qu’il avait par deca 
avecques sa mere, estoit poursuyvie en mariage par 
les plus apparents seigneurs du pais, comme ‘fille 
tresbien nourrie, belle, riche, et en la fleur de son 
aage : il luy escrivit (comme nous veoyons) qu’elle 
ostast son affection de touts ces plaisirs et advantages 
qu’on luy presentoit; qu’il luy avoit trouvé en son 
voyage un party bien plus grand et plus digne, d’un 
mary de bien aultre pouvoir et magnificence, qui luy 
feroit present de robbes, et de joyaux de prix ines- 
timable. Son desseing estoit de luy faire perdre 
Vappetit et VPusage des plaisirs mondains, pour la 
joindre toute & Dieu; mais 4 cela le plus court et le 
plus certain moyen luy semblant estre la mort de sa 
fille, i] ne cessa par voeux, prieres et oraisons, de 
faire requeste 4 Dieu de l’oster de ce monde, et de 
VYappeler 4 soy, comme il advient; car bientost aprez 
son retour elle Juy mourut, de quoy il montra une 
singuliere joye. Cettuy cy semble rencherir sur les 
aultres, de ce qu’il s’adresse 4 ce moyen de prime 
face, lequel ils ne prennent que subsidiairement; et 
puis, que c’est 4 l’endroict de sa fille unique. Mais je 
ne veulx obmettre le bout de cette histoire, encores 
qu’il ne soit pas de mon propos. La femme de sainct 
Hilaire, ayant entendu par luy comme la mort de 
leur fille s’estoit conduicte par son desseing et volonté, 
et combien elle avoit plus d’heur d’estre deslogee de 
ce monde que d’y estre, print une si vifve apprehen- 
sion de la beatitude eternelle et celeste, qu’elle solli- 
cita son mary avecques extreme instance d’en faire 
autant pour elle. Et Dieu, a leurs prieres communes, 
Vayant retiree 4 soy bientost aprez, ce feut une mort 
embrassee avecques singulier contentement commun. 

LA FORTUNE SE RENCONTRE SOUVENT 
AU TRAIN DE LA RAISON 


L’inconstance du bransle divers de la fortune faict 
qu’elle nous doibve presenter toute espece de visages. 
Y a il action de justice plus expresse que celle cy? le 
duc de Valentinois ayant resolu d’empoisonner Adrian, 
cardinal de Cornete, chez qui le pape Alexandre 
sixiesme, son pere et luy, alloyent souper au Vatican, 
envoya devant quelque bouteille de vin empoisonné, 
et commanda au sommelier qu’il la gardast bien soin- 
gneusement : le pape y estant arrivé avant le fils, et 
ayant demandé a boire, ce sommelier, qui pensoit ce 
vin ne luy avoir esté recommandé que pour sa bonté, 
en servit au pape; et le duc mesme y arrivant sur le 
poinct de la collation, et se fiant qu’on n’auroit pas 
touché a sa bouteille, en print 4 son tour : en maniere 
que le pere en mourut soubdain; et le fils, aprez avoir 
esté longuement tormenté de maladie, feut reservé 
a un’aultre pire fortune. 

Quelquesfois il semble a poinct nommeé qu’elle se 
joue a nous : le seigneur d’Estree, lors guidon de mon- 
sieur de Vandosme, et le seigneur de Licques, lieu~ 
tenant de la compaignie du duc d’Ascot, estants touts 
deux serviteurs de la sceur du sieur de Foungueselles, 
quoyque de divers partis (comme il advient aux voi- 
sins de la frontiere), le sieur de Licques l’)emporta; 
mais le mesme jour des nopces, et qui pis est, avant 
le coucher, le marié, ayant envie de rompre un bois 
en faveur de sa nouvelle espouse, sortit Aa lescar- 
mouche prez de S. Omer, ow le sieur d’Estree se trou- 
vant le plus fort le feit son prisonnier : et pour faire 

valoir son advantage, encores fallust il que la demoi- 
selle, 


Conjugis ante coacta novi dimittere collum, 
Quam veniens una atque altera rursus hyems 
Noctibus in longis avidum saturasset amorem }, 


luy feist elle mesme requeste par courtoisie de luy 
rendre son prisonnier, comme il feit, la noblesse fran- 
coise ne refusant jamais rien aux dames. 

Semble il pas que ce soit un sort artiste? Constantin, 
fils de Helene, fonda l’empire de Constantinople; et 
tant de siecles aprez, Constantin, fils de Helene, le 
finit. Quelquesfois, il luy plaist envier sur nos miracles: 
nous tenons que le roy Clovis assiegeant Angoulesme, 
les murailles cheurent d’elles mesmes par faveur 
divine : et Bouchet emprunte de quelqu’aucteur que 
le roy Robert assiegeant une ville, et s’estant desrobé 
du siege pour aller a Orleans solenniser la feste sainct 
Aignan, comme il estoit en devotion sur certain poinct 
de la messe, les murailles de la ville assiegee s’en 
allerent sans aulcun effort en ruyne. Elle feit tout a 
contrepoil en nos guerres de Milan : car le capitaine 
Rense assiegeant pour nous la ville d’Eronne, et 
ayant faict mettre la mine soubs un grand pan de 
mur, et le mur en estant brusquement enlevé hors de 
terre, recheut toutesfois tout empenné? si droict dans 
son fondement, que les assiegez n’en vaulsirent pas 
moins. 

Quelquesfois elle faict la medecine : Jason Phereus, 
estant abandonné des medecins pour une aposteme 
qu’il avoit dans la poictrine, ayant envie de s’en 
desfaire, au moins par la mort, se jecta dans une 
battaille 4 corps perdu dans la presse des ennemis, ot 


x 


il feust blessé a travers le corps si a poinct que son 


1. Contrainte de renoncer aux embrassements de son nouvel 
époux avant que les longues nuits d’un ou de deux hivers eussent 
rassasié l’avidité de leur amour. CaTuLLE, LXVIII, 81. 

2. Tout d’une piéce, comme une fléche empennée qui tomberoit 
perpendiculairement dans |’endroit d’ou elle auroit été lancée vers 


le ciel. C. 


_ 

aposteme en creva, et guarit. Surpassa elle pas le 
peintre Protogenes en la science de son art? cettuy 
cy ayant parfaict image d’un chien las et recreu, a 
son contentement en toutes les aultres parties, mais 
ne pouvant representer 4 son gré l’escume et la bave, 
despité contre sa besongne, print son esponge, et, 
comme elle estoit abreuvee de diverses peinctures, la 
jecta contre, pour tout effacer : la fortune porta tout 
a propos le coup a l’endroict de la bouche du chien, et 
y parfournit ce a quoy Vart n’avoit pu atteindre. 
N’adresse elle pas quelquesfois nos conseils et les 
corrige? Isabelle, royne d’ Angleterre, ayant 4 repasser 
de Zelande en son royaume, avecques une armee, en 
faveur de son fils, contre son mary, estoit perdue, si 
elle feust arrivee au port qu’elle avoit projeté, y 
estant attendue par ses ennemis : mais la fortune la 
jecta contre son vouloir ailleurs, ot elle print terre en 
toute seureté. Et cet ancien qui, ruant la pierre 4 un 
chien, en assena et tua sa marastre, eust il pas raison 
de prononcer ce vers, 


Tavtowatoy qumy xardtw Bovudevetac. 
La fortune a meilleur advis que nous? 


Icetes1 avoit practiqué deux soldats pour tuer 
Timoleon, sejournant 4 Adrane en la Sicile. [ls prinrent 
heure sur le poinct qu’il feroit quelque sacrifice; et se 
meslants parmy la multitude, comme ils se guignoyent 
Yun l’aultre que l’ occasion estoit propre a leur besongne, 
voicy un tiers qui d’un grand coup d’espee en assene 
lun par la teste, et le rue mort par terre, et s’enfuit. 
He compaignon se tenant pour descouvert et perdu, 
recourut a l’autel, requerant franchise, avecques pro- 
messe de dire toute la verité. Ainsi qu’il faisoit le 
conte de la conjuration, voicy le tiers qui avoit esté 
attrapé, lequel, comme meurtrier, le peuple poulse et 
saboule au travers la presse, vers Timoleon et les 
plus apparents de Vassemblee. La il crie mercy, .et 


1. Sicilien, né A Syracuse, qui vouloit opprimer la liberté de sa 
patrie, dont Timoléon étoit le défenseur. PLUTARQUE, Vie de Timo- 
léon, c. 7. C. 

dict avoir justement tué lV’assassin de son pere; veri- 
fiant sur le champ, par des tesmoings que son bon 
sort luy fournit tout A propos, qu’en la ville des 
Leontins son pere, de vray, avoit esté tué par celuy 
sur lequel il s’estoit vengé. On luy ordonna dix mines 
attiques pour avoir eu cet heur, prenant raison de la 
mort de son pere, d’avoir retiré de mort le pere com- 
mun des Siciliens. Cette fortune surpasse en regle- 
ment les regles de Phumaine prudence. 

Pour la fin, en ce faict icy se descouvre il pas une 
bien expresse application de sa faveur, de bonté et 
pieté singuliere? Ignatius pere et fils, proscripts par 
les triumvirs 4 Rome, se resolurent aA ce genereux 
office de rendre leurs vies entre les mains lun de 
Vaultre, et en frustrer la cruauté des tyrans; ils se 
coururent sus l’espee au poing : elle en dressa les 
poinctes, et en feict deux coups egualement mortels; 
et donna a Vhonneur d’une si belle amitié, qu’ils 
eussent justement la force de retirer encores des 
playes leurs bras sanglants et armez, pour s’entr’em- 
brasser en cet estat d’une si forte estreincte, que les 
bourreaux couperent ensemble leurs deux testes, lais- 
sants les corps tousjours prins en ce noble nceud, et 
les playes joinctes, humants amoureusement le sang 
et les restes de la vie lune de ]’aultre. 

CHAPITRE XXXIV 


D’UN DEFAULT DE NOS POLICES 


Feu mon pere, homme, pour n’estre aydé que de 
Vexperience et du naturel, d’un jugement bien net, 
m’a dict aultrefois qu’il avoit desiré mettre en train 
qu’il y eust ez villes certain lieu designé, auquel ceulx 
qui auroient besoing de quelque chose se peussent 
rendre, et faire enregistrer leur affaire a un officier 
estably pour cet effect : comme, « Je cherche a vendre 
des perles; Je cherche des perles a vendre; Tel veult 
compaignie pour aller a Paris; Tel s’enquiert d’un 
serviteur de telle qualité : Tel d’un maistre; Tel | 
demande un ouvrier; qui cecy, qui cela, chascun selon 
son besoing. » Et semble que ce moyen de nous entr’ad- 
vertir apporteroit non legiere commodité au com- 
merce public; car a touts coups il y a des conditions 
qui s’entrecherchent, et, pour ne s’entr’entendre, lais- 
sent les hommes en extreme necessité. 

Jentends, avecques une grande honte de nostre 
siecle, qu’a nostre veue deux tresexcellents personnages 
en scavoir sont morts en estat de .n’avoir pas leur 
saoul a manger, Lilius Gregorius Giraldus en Italie, 
et Sebastianus Castalio en Allemaigne; et crois qu’il 
y a mille hommes qui les eussent appelez avecques 
tresadvantageuses conditions, ou secourus ow ils 
estoient, s’ils l’eussent sceu. Le monde n’est pas si 
generalement corrompu, que je ne sache tel homme 
qui souhaiteroit, de bien grande affection, que les 
moyens que les siens luy ont mis en main se peussent 
employer, tant qu’il plaira a la fortune qu’il en jouysse, 
a mettre 4 labri de la necessité les personnages rares 
et remarquables en quelque espece de valeur, que le 
malheur combat quelquesfois jusques 4 l’extremité; 
et qui les mettroit pour le moins en tel estat, qu’il 

ne tiendroit qu’a faulte de bon discours, s’ils n’estoient 
contents. 

En la police ceconomique, mon pere avoit cet ordre, 
que je scais louer, mais nullement ensuyvre : c’est 
qu’oultre le registre des negoces du mesnage ot se 
logent les menus comptes, payements, marchés qui 
ne requierent la main du notaire, lequel registre un 
receveur a en charge, il ordonnoit a celuy de ses gents 
qui luy servoit 4 escrire, un papier journal 4 inserer 
toutes les survenances de quelque remarque, et jour 
par jour, les memoires de Vhistoire de sa maison; 
tresplaisante 4 veoir quand le temps commence 4 en 
effacer la souvenance, et trez 4 propos pour nous 
oster souvent de peine : « Quand feut entamee telle 
besongne, quand achevee; Quels trains y ont passé, 
combien arresté; Nos voyages, nos absences, mariages, 
morts; La reception des heureuses ou malencontreuses 
nouvelles; Changement des serviteurs principaulx; 
telles matieres. » Usage ancien, que je treuve bon a 
refreschir, chascun en sa chascuniere : et me treuve 


un sot d’y avoir failly. 


f 


CHAPITRN XXXV 


DE L’USAGE DE SE VESTIR 


Ou que je veuille donner, il me fault forcer quelque 
barriere de la coustume : tant elle a soingneusement 
bridé toutes nos advenues ! Je devisois, en cette saison 
frilleuse, si la°facon d’aller tout nud, de ces nations 
dernierement trouvees, est une facon forcee par la 
chaulde temperature de lair, comme nous disons des 
Indiens et des Mores, ou si c’est l’originelle des hommes. 
Les gents d’entendement, d’autant que tout ce qui 
est soubs le ciel, comme dict la saincte parole, est 
subjecte 4 mesmes oix, ont accoustumé en pareilles 
considerations 4 celles icy, ot il fault distinguer les 
loix naturelles, des controuvees, de recourir a la gene- 
rale police du monde, ot il n’y peult avoir rien de 
contrefaict. Or, tout estant exactement fourny ailleurs 
de filet et d’aiguille, pour maintenir son estre, il est 
mescreable que nous soyons seuls produicts en estat 
defectueux et indigent, et en estat qui ne se puisse 
maintenir sans secours estrangier. Ainsi je tiens que, 
comme les plantes, arbres, animaulx, et tout ce qui 
vit, se treuve naturellement equippé de suffisante 
couverture pour se deffendre de l’injure du temps, 


Proptereaque fere res omnes aut corio sunt, 
Aut seta, aut conchis, aut callo, aut cortice, tect‘, 


aussi estions nous : mais, comme ceulx qui esteignent 
par artificielle lumiere celle du jour, nous avons 
esteinct nos propres moyens par les moyens empruntez. 
Et est aysé a veoir que c’est la coustume qui nous 


1. Et que, pour cette raison, presque tous les étres sont couverts 
ou de cuir, ou de poil, ou de coquilles ou d’écorce, ou de callo- 
sités. LucrREcE, IV, 936. 

faict impossible ce qui ne lest pas : car de ces nations 
qui n’ont aulcune cognoissance de vestements, il s’en 
treuve d’assises environ soubs mesme ciel que le 
nostre, et soubs bien plus rude ciel que le nostre; et 
puis, la plus delicate partie de nous est celle qui se 
tient tousjours descouverte, les yeulx, la bouche, le 
nez, les aureilles; 4 nos contadins!, comme 4A nos 
ayeulx, la partie pectorale et le ventre. Si nous feus- 
sions nayzZ avecques condition de cotillons et de gre- 
guesques, il ne fault faire doubte que nature n’eust 
armé d’une peau plus espesse ce qu’elle eust abandonné 
a la batterie des saisons, comme elle a faict le bout 
des doigts et plante des pieds. Pourquoy semble il 
difficile 4 croire? en ma facon d’estre vestu, et celle 
d’un paisan de mon pais, je treuve bien plus de dis- 
tance, qu’il n’y a de sa facon 4 celle d’un homme qui 
n’est vestu que de sa peau. Combien d’hommes, et 
en Turquie surtout, vont nuds par devotion! Je ne 
scais qui demandoit 4 un de nos gueux, qu’il veoyoit 
en chemise en plein hyver, aussi scarbillat?, que tel 
qui se tient emmitonné dans les martes jusques aux 
aureilles, comme il pouvoit avoir patience. « Et vous, 
monsieur, respondict il, vous avez bien la face des- 
couverte : or moy, je suis tout face. » Les Italiens 
content du fol du duc de Florence, ce me semble, 
que son maistre s’enquerant comment ainsi mal vestu 
il pouvoit porter le froid, 4 quoy il estoit bien empesché 
luy mesme : « Suyvez, dict il, ma recepte de charger 
sur vous touts vos accoustrements, comme je foys les 
miens, vous n’en souffrirez non plus que moy. » Le 
roy Massinissa, jusques a l’extreme vieillesse, ne peut 
estre induict a aller la teste couverte, par froid, orage 
et pluye qu’il faist; ce qu’on dict aussi de l’empereur 
Severus. Aux battailles donnees entre les Aegyptiens 
et les Perses, Herodote dict avoir esté remarqué, et 
par d’aultres et par luy, que de ceulx qui y demeu- 
roient morts, le test estoit sans comparaison plus dur 
aux Aegyptiens qu’aux Persiens; a raison que ceulx 


1. Paysans, de italien contadino, qui a la méme signification. C. 
2. Ou escarbillat, c’est-A-dire, éveillé, gai, de bonne humeur. C. 

icy portent leurs testes tousjours couvertes de beguins 
et puis de turbans; ceulx 1a, razes dez l’enfance et 
descouvertes. Et le roy Agesilaus observa jusques a 
la decrepitude de porter pareille vesture en hyver 
qu’en esté. Cesar, dict Suetone, marchoit tousjours 
devant sa troupe, et le plus souvent a pied, la teste 
descouverte, soit qu’i! feist soleil ou qu’il pleust; et 
autant en dict on de Hannibal, 


Tum vertice nudo 
Excipere.insanos imbres, ccelique ruinam *. 


Un Venitien, qui s’y est tenu long-temps, et qui ne 
faict que d’en venir, escrit qu’au royaume du Pegu, 
Ies aultres parties du corps vestues, les hommes et les 
femmes vont tousjours les pieds nuds, mesme a cheval. 
Et Platon conseille merveilleusement, pour la santé 
de tout le corps, de ne donner aux pieds et 4a la teste 
aultre couverture que celle que la nature y a mise. 
Celuy que les Polonnois ont choisi pour leur roy * aprez 
le nostre, qui est a la verité Yun des plus grands 
princes de nostre siecle, ne porte jamais gants, ny ne 
change, pour hyver et temps qu’il fasse, le mesme 
bonnet qu’il porte au couvert. Comme je ne puis souf- 
frir d’aller desboutonné et destaché, les laboureurs de 
mon voisinage se sentiroient entravez de l’estre. Varro 
tient que quand on ordonna que nous teinssions la 
teste descouverte en presence des dieux ou du magis- 
trat, on le feit plus pour nostre santé et nous fermir 
contre les injures du temps, que pour compte de la 
reverence. Et puisque nous sommes sur le froid, et 
Francois accoutumez 4 nous bigarrer (non pas moy, 
car je ne m’habille gueres que de noir ou de blanc, a 
Yimitation de mon pere), adjoustons d’une aultre 
piece, que le capitaine Martin du Bellay recite, au 
voyage de Luxembourg, avoir vu les gelees si aspres, 


1. Qui, téte nue, bravoit les torrents du ciel. Srtrus ITaticus, I, 
250. 

2. Etienne Bathory. Et c’est A lui, et non pas 4 Henri III, qu’il 
faut rapporter ces paroles, qui est a la vérifé Vv'un des plus grands 
princes de nostre siecle. C. 


ee 

que le vin de la munition se coupoit 4 coups de hache 
et de congnee, se debitoit aux soldats par poids, et 
quwils Pemportoient dans des panniers; et Ovide, 


Nudaque consistunt, formam servantia teste, 
Vina; nec hausta meri, sed data frusta, bibunt?. 


Les gelees sont si aspres en ’emboucheure des Palus 
Maeotides, qu’en la mesme place ow le lieutenant de 
Mithridates avoit livré battaille aux ennemis a pied 
sec et les y avoit desfaicts, ’esté venu il y gaigna 
contre eulx encores une battaille navale. Les Romains 
souffrirent grand desadvantage, au combat au’ils 
eurent contre les Carthaginois prez de Plaisance, de 
ce qu’ils allerent a la charge, le sang figé et les membres 
contraincts de froid : la ot Hannibal avoit faict 
espandre du feu par tout son ost pour eschauffer ses 
soldats, et distribuer de V’huyle par les bandes, A fin 
que s’oignants ils rendissent leurs nerfs plus souples 
et desgourdis, et encroustassent les pores contre les 
coups de l’air et du vent gelé qui tiroit lors. 

La retraicte des Grecs, de Babylone en leurs pais, 
est fameuse des difficultez et mesayses qu’ils eurent 
a surmonter : cette cy en feut, qu’accueillis aux 


montaignes d’Armenie d’un horrible ravage de neiges, 


ils en perdirent la cognoissance du pais et des chemins; 
et, en estants assiegez tout court, feurent un jour et 
une nuict sans boire et sans manger, la pluspart de 
leurs bestes mortes, d’entre eulx plusieurs morts, 
plusieurs aveugles du coup du gresil et lueur de la 
neige, plusieurs estropiez par les extremitez, plusieurs 
roides, transis et immobiles de froid, ayants encores 
le sens entier. 

Alexandre veid une nation en laquelle on enterre 
les arbres fruictiers en hyver, pour les deffendre de la 
gelee; et nous en pouvons aussi veoir. 

Sur le subject de vestir, le roy de la Mexique chan- 


1. Le vin glacé retient ia forme du vase qui le renfermoit; on ne 
boit pas le vin liquide, mais on le partage en morceaux. OvIDE, 
Trist., III, 10, 23. 

geoit quatre fois par jour d’accoustrements, jamais 
ne les reiteroit, employant sa desferre a ses continuelles 
liberalitez et recompenses; comme aussi ny pot, ny 
plat, ny ustensile de sa cuisine et de sa table ne luy 
estoient servis 4 deux fois. 


CHAPITRE XXXVI 


DU JEUNE CATON 


Je n’ay point cette erreur commune de juger d’un 
aultre selon que je suis : j’en crois ayseement des 
choses diverses 4 moy. Pour me sentir engagé 4 une 
forme, je n’y oblige pas le monde, comme chascun 
faict; et crois et concois mille contraires facons de 
vie; et, au rebours du commun, recois plus facilement 
la difference que la ressemblance en nous. Je descharge, 
tant qu’on veult, un aultre estre de mes conditions et 
principes, et le considere simplement en luy mesme, 
sans relation, l’estoffant sur son propre modele. Pour 
n’estre continent, je ne laisse d’avouer sincerement 
la continence des Feuillants et des Capuchins, et de 
bien trouver l’air de leur train : je m/’insinue par 
imagination fort bien en leur place; et les ayme et les 
honnore d’autant plus qu’ils sont aultres que moy. 
Je desire singulierement qu’on nous juge chascun a 
part soy, et qu’on ne me tire en consequence des 
communs exemples. Ma foiblesse n’altere aulcunement 
les opinions que je dois avoir de la force et vigueur de 
ceulx gui le meritent. Sunt qui nihil suadent, quam 
quod se imitari posse confidunt1. Rampant au limon 
de la terre, je ne laisse pas de remarquer jusques dans 
les nues la haulteur inimitable d’aulcunes ames 
heroiques. C’est beaucoup pour moy d’avoir le juge- 
ment reglé, si les effects ne le peuvent estre, et main- 
tenir au moins cette maistresse partie exempte de 
corruption : c’est quelque chose d’avoir la volonté 
bonne, quand les jambes me faillent. Ce siecle auquel 
nous vivons, au moins pour nostre climat, est si 


1. Il y a des gens qui ne conseillent que ce qu’ils croient pouvoir 
imiter. 

plombé, que, je ne dis pas l’execution, mais l’imagi- 
nation mesme, de Ja vertu en est 4 dire : et semble que 
ce ne soit aultre chose qu’un jargon de college; 


Virtutem verba putant, ut 
Lucum ligna’; 


quam vereri deberent, etiam si percipere non possent?; 
c’est un affiquet A pendre en un cabinet, ou au bout 
de la langue, comme au bout de l’aureille, pour pare- 
ment. I) ne se recognoist plus d’action vertueuse : 
celles qui en portent le visage, elles n’en ont pas pour- 
tant Vessence; car le proufit, la gloire, la crainte, 
Yaccoustumance, et aultres telles causes estrangieres, 
nous acheminent a4 les produire. La justice, Ja vail- 
lance, la debonnaireté que nous exercons lors, elles 
peuvent estre ainsi nommees pour la consideration 
d’aultruy et du visage qu’elles portent en public; 
mais chez louvrier ce n’est aulcunement vertu, il-y 
a une aultre fin proposee, aultre cause mouvante. Or, 
la vertu n’advoue rien que ce qui se faict par elle et 
pour elle seule. 

En cette grande battaille de Potidee® que les Grecs 
soubs Pausanias gaignerent contre Mardonius et les 
Perses, les victorieux, suyvant leur coustume, venants 
a partir entre eulx la gloire de l’exploict, attribuerent 
a la nation spartiate la precellence de valeur en ce 
combat. Les Spartiates, excellents juges de la vertu, 
quand ils vindrent a decider 4 quel particulier de Jeur 
nation debvoit demourer V’honneur d’avoir le mieulx 
faict en cette journee, trouverent qu’Aristodeme 
s’estoit le plus courageusement hazardé; mais pour- 
tant ils ne luy en donnerent point de prix, parce que 
sa vertu avoit esté incitee du desir de se purger du 
reproche qu’il avoit encouru au faict des Thermopyles, 
et d’un appetit de mourir courageusement pour 
garantir sa honte passee. 


1. Ils croient que la vertu n’est qu’un mot, comme ils ne voient 
que du bois 4 briler dans un bois sacré. Horace, Epist., I, 6, 31. 

2. La vertu, qu’ils devroient respecter, quand méme ils ne pour- 
roient la comprendre. CicERoN, Tusc. quest., V, 2. 

3. L’auteur a mis par méprise Potidée, au lieu de Platée, 

Nos jugements sont encores malades, et suyvent la 
depravation de nos meceurs, Je veois la pluspart des 
esprits de mon temps faire les ingenieux A obscurcir 
la gloire des belles et genereuses actions anciennes, 
leur donnant quelque interpretation vile, et leur 
controuvant des occasions et des causes vaines 
grande subtilité! Qu’on me donne IJ’action la plus 
excellente et pure, je m’en voys y fournir vraysem- 
blablement cinquante vicieuses intentions. Dieu 
scait, 4 qui les veut estendre, quelle diversité d’images 
ne souffre nostre interne volonté! Ils ne font pas tant 
malicieusement, que lourdement et grossierement, les 
ingenieux a tout leur mesdisance. 

La mesme peine qu’on prend a detracter de ces 
grands noms, et la mesme licence, je la prendrois 
volontiers a leur prester quelque tour d’espaule pour 
les haulser. Ces rares figures, et triees pour l’exemple 
du monde par le consentement des sages, je ne me 
feindrois pas de les recharger d’honneur, autant que 
mon invention pourroit, en interpretation et favo- 
rable circonstance ;: et il fault croire que les efforts 
de nostre invention sont loing au dessoubs de leur 
merite. C’est loffice des gents de bien de peindre la 
vertu la plus belle qui se puisse; et ne nous messieroit 
pas, quand !a passion nous transporteroit a la faveur 
de si sainctes formes. Ce que ceulx cy font au con- 
traire, ils le font ou par malice, ou par ce vice de 
ramener leur creance 4 leur portee, de quoy je viens 
de parler; ou, comme je pense plutost, pour n’avoir 
pas la veue assez forte et assez nette, ny dressee a 
concevoir la splendeur de la vertu en sa pureté naifve : 
comme Plutarque dict que de son temps aulcuns 
attribuoient la cause de la mort du jeune Caton a la 
crainte qu’il avoit eue de Cesar; de quoy il se picque 
avecques raison : et peult on juger par la combien il 
se feust encores plus offensé de ceulx qui l’ont attribuee 
4 ambition. Sottes gents! [I] eust bien faict une belle 
action, genereuse et juste, plutost avecques ignominie 
que pour la gloire. Ce personnage 1a feust veritablement 
un patron, que nature choisit pour montrer jusques 
ov Vhumaine vertu et fermeté pouvoit atteindre, 

Mais je ne suis pas icy 4 mesme pour traicter ce 
riche argument : je veulx seulement faire luicter 
ensemble les traits de cing poétes latins sur la louange 
de Caton, et pour l’interest de Caton, et, par incident, 
pour le leur aussi. Or, debvra Venfant bien nourry 
trouver, au prix des aultres, les deux premiers trais- 
nants; le troisiesme plus verd, mais qui s’est abbattu 
par l’extravagance de sa force : il estimera que 1a il y 
auroit place 4 un ou deux degrez d’invention encores 
pour arriver au quatriesme, sur le poinct duquel il 
joindra ses mains: par admiration : au dernier, pre- 
mier de quelque espace, mais laquelle espace il jurera 
ne pouvoir estre remplie par nul esprit humain, il 
s’estonnera, il se transira. 

Voicy merveille : nous avons bien plus de poétes 
que de juges et interpretes de poésie; il est plus aysé 
de la faire que de la cognoistre. A certaine mesure 
basse, on la peult juger par les preceptes et par art: 
mais la bonne, la supreme, la divine, est au dessus 
des regles et de la raison. Quiconque en discerne la 
beaulté d’une veue ferme et rassise, il ne la veoid 
pas, non plus que la splendeur d’un esclair : elle ne 
practicque point nostre jugement; elle le ravit et 
ravage. La fureur qui espoinconne celuy qui la scait 
penetrer, fiert encores un tiers a la luy ouyr traicter 
et reciter; comme l’aimant non seulement attire une 
aiguille, mais infond encores en icelle sa faculté d’en 
attirer d’aultres : et il se veoid plus clairement aux 
theatres, que l’inspiration sacree des Muses, ayant 
premierement agité le poéte 4 la cholere, au dueil, a 
la hayne, et hors de soy, ot elles veulent, frappe 
encores par le poéte Vacteur, et par l’acteur conse- 
cutivement tout un peuple; c’est l’enfileure de nos 
aiguilles suspendues l’une de l’aultre. Dez ma pre- 
~ miere enfance, la poésie a eu cela, de me transpercer 
et transporter; mais ce ressentiment bien vif, qui est 
naturellement en moy, a esté diversement manié par 
diversité de formes, non tant plus haultes et plus 
basses (car c’estoient tousjours des plus haultes en 
chasque espece), comme differentes en couleur : pre- 
mierement, une fluidité gaye et ingenieuse; depuis, 

une subtilité aigué et relevee; enfin, une force meure 
et constante. L’exemple le dira mieulx : Ovide, 
Lucain, Virgile. 

Mais voyla nos gents sur la carriere : 


Sit Cato, dum vivit, sane vel Cxesare major}, 
dict Pun; 
Et invictum, devicta morte, Catonem 3, 


dict l’aultre; et l’aultre, parlant des guerres civiles 
d’entre Cesar et Pompeius, 


Victrix causa diis placuit, sed victa Catoni?*; 


et le quatriesme, sur les louanges de Cesar : 


Et cuncta terrarum subacta, 
Preter atrocem animum Catonis ‘; 


et le maistre du choeur, aprez avoir estalé les noms 
des plus grands Romains en sa peincture, finit en 
cette maniere, 


His dantem jura Catonem °. 


1. Que Caton soit pendant sa vie plus grand méme que César. 
MarTIAL, VI, 32. 

2. Et Caton indomptable, ayant dompté la mort. MANILIus, 
Astron., IV, 87. 

3. Les dieux sont pour César, mais Caton suit Pompée. 

Lucain, I, 118. 

4. Tout le monde 4a ses pieds, hormis le fier Caton. Horace, 
Od., Il, 1, 23. 

5. Et Caton, qui leur dicte des lois. VirnGILE, Enéide, VIII, 670. 


CHAPITRE XXXVII 


COMME NOUS PLEURONS ET RIONS D’UNE MESME CHOSE 


Quand nous rencontrons dans les histoires qu’An- 
tigonus sceut tresmauvais gré a son fils de luy avoir 
presenté la teste du roy Pyrrhus, son ennemy, qui 
venoit sur Vheure mesme d’estre tué combattant 
contre luy, et que, l’ayant veue, il se print fort bien 
a pleurer; et que le duc René de Lorraine plaingnit 
aussi la mort du duc Charles de Bourgoigne qu’il 
venoit de desfaire, et en porta le dueil en son enter- 
rement; et qu’en la bataille d’Auroy, que le comte de 
Montfort gaigna contre Charles de Blois, sa partie 
pour le duché de Bretaigne, le victorieux, rencon- 
trant le corps de son ennemy trespassé, en mena 
grand dueil, il ne fault pas s’escrier soubdain, 


E cosi avven, che |’ animo ciascuna 
Sua passion sotto ’] contrario manto 
Ricopre, con la vista or’ chiara, or’ bruna?. 


Quand on presenta A Cesar la teste de Pompeius, les 
histoires disent qu’il en destourna sa veue, comme 
d’un vilain et mal plaisant spectacle. Il y avoit eu 
entre eulx une si longue intelligence et societé au 
maniement des affaires publicques, tant de commu- 
nauté de fortunes, tant d’offices reciproques et d’al- 
liances, qu’il ne fault pas croire que cette contenance 
feust toute faulse et contrefaicte; comme estime cet 


aultre : 
Tutumque putavit 
Jam bonus esse socer; lacrymas non sponte cadentes 
Effudit, gemitusque expressit pectore leto 2; 


1. C’est ainsi que l’Ame couvre ses mouvements secrets sous une 
apparence contraire, triste sous un visage gai, gaie sous un visage 
triste. PETRARQUE, fol. 23 de l’édit. de Gab. Giolito, 1545. 

2. Dés qu’il crut pouvoir sans péril se montrer sensible aux 

car, bien qu’a la verité la pluspart de nos actions ne 
soient que masque et fard, et qu’il puisse quelquesfois 
estre vray, 


Heredis fletus sub persona risus est 4, 


si est ce qu’au jugement de ces accidents, il fault 
considerer comme nos ames se treuvent souvent 
agitees de diverses passions. Et tout ainsi qu’en nos 
corps ils disent qu’il y a une assemblee de diverses 
humeurs, desquelles celle la est maistresse, qui com- 
mande le plus ordinairement en nous, selon nos com- 
plexions : aussi en nos ames, bien qu’il y ait divers 
mouvements qui les agitent, si fault il qu’il y en ayt 
un 4 qui le champ demeure; mais ce n’est pas avecques 
si entier advantage que, pour la volubilité et soup- 
plesse de nostre ame, les plus foibles par occasion ne 
regaignent encores la place, et ne facent une courte 
charge 4 leur tour. D’ou nous veoyons non seulement 
les enfants, qui vont tout naifvement aprez la nature, 
pleurer et rire souvent de mesme chose : mais nul 
d’entre nous ne se peult vanter, quelque voyage qu’il 
face a son souhait, qu’encores, au despartir de sa 
famille et de ses amis, il ne se sente frissonner le 
courage; et si les larmes ne luy en eschappent tout a 
faict, au moins met il le pied a lestrier d’un visage 
morne et contristé. Et, quelque gentille flamme qui 
eschauffe le cceur des filles bien nees, encores les 
despend on a force du col de leurs meres pour les 
rendre a leurs espoux, quoy que die ce bon compai- 


gnon : 


Estne novis nuptis odio Venus? anne parentum 
Frustrantur falsis gaudia lacrymulis, 

Ubertim thalami quas intra limina fundunt? 
Non, ita me divi, vera gemunt, juverint *. 


malheurs de son gendre, il répandit quelques larmes forcées, et 
arracha quelques gémissements d’un coeur rempli de joie. Lucarn, 
1X, 1037. 
1. Les pleurs d’un héritier sont des ris sous le masque. 
Pustius Syrus, apud A. Gellium, XVII, 14. 
2. Vénus est-elle odieuse aux nouvelles mariées? ou se jouent- 
elles de leurs parents, par ces feintes larmes qu’elles versent en 

Ainsin il n’est pas estrange de plaindre celuy la mort, 
qu’on ne vouldroit aulcunement estre en vie. Quand 
je tanse avecques mon valet, je tanse du meilleur 
courage que j’aye; ce sont vrayes et non feinctes 
imprecations : mais, cette fumee passee, qu’il y ayt 
besoing de moy, je luy bien feray volontiers; je tourne 
4 Vinstant le feuillet. Quand je l’appelle un badin, un 
veau, je n’entreprends pas de luy coudre a jamais 
ces tiltres; ny ne pense me desdire, pour le nommer 
honneste homme, tantost aprez. Nulle qualité ne 
nous embrasse purement et universellement. Si ce 
n’estoit la contenance d’un fol de parler seul, il n’est 
jour ny heure a peine en laquelle on ne m/ouist 
gronder en moy mesme et contre moy, « Bran du fat! » 
et si n’entends pas que ce soit ma definition. Qui, 
pour me veoir une mine tantost froide, tantost amou- 
reuse envers ma femme, estime que lune ou l]’autre 
soit feincte; il est un sot. Neron, prenant congé de sa 
mere, qu’il envoyoit noyer, sentit toutesfois l’esmo- 
tion de cet adieu maternel, et en eut horreur et pitié. 
On dict que la lumiere du soleil n’est pas d’une piece 
continue, mais qu’il nous eslance si dru, sans cesse, 
nouveaux rayons les uns sur les aultres, que nous n’en 
pouvons appercevoir l’entredeux : 


Largus enim liquidi fons luminis, etherius sol 
Inrigat assidue ccelum candore recenti, 
Suppeditatque novo confestim lumine lument. 


Ainsi eslance nostre ame ses poinctes diversement et 
imperceptiblement. ; 

Artabanus surprint Xerxes son nepveu, et le tansa 
de la soubdaine mutation de sa contenance. Il estoit 
a considerer la grandeur desmesuree de ses forces au 
passage de l’Hellespont, pour Jl’entreprinse de la 
Grece : il luy print premierement un tressaillement 


abondance a l’entrée de la chambre nuptiale? Que je meure, si ces 
larmes sont sincéres ! CATULLE, LXVI, 15. 
1. Le soleil, source féconde de lumiére, inonde le ciel d’un éclat 


sans cesse renaissant, et remplace continuellement ses rayons par 
des rayons nouveaux. LucRECE, V, 282. 


“7 

d’ayse a veoir tant de milliers d’hommes 4 son ser- 
vice, et le tesmoigna par l’alaigresse et feste de son 
visage; et tout soubdain, en mesme instant, sa pensee 
luy suggerant comme tant de vies avoient 4 desfaillir 
au plus loing dans un siecle, il refroigna son front, et 
s’attrista jusques aux larmes. 

Nous avons poursuyvi avecques resolue volonté la 
vengeance d’une injure, et ressenti un singulier con- 
tentement de la victoire; nous en pleurons pourtant. 
Ce n’est pas de cela que nous pleurons; il n’y a rien 
de changé : mais nostre ame regarde la chose d’un 
aultre ceil, et se la represente par un aultre visage; 
car chasque chose a plusieurs biais et plusieurs lustres. 

La parenté, les anciennes accointances et amitiez 
saisissent nostre imagination, et la passionnent pour 
Vheure, selon leur condition; mais le contour en est 
si brusque qu’il nous eschappe, 


Nil adeo fieri celeri ratione videtur, 

Quam si mens fieri proponit, et inchoat ipsa. 
Ocius ergo animus, quam res se perciet ulla, 
Ante oculos quorum in promptu natura videtur '; 


et 4 cette cause, voulants de toute cette suitte conti- 
nuer un corps, nous nous trompons. Quand Timoleon 
pleure le meurtre qu’il avoit commis d’une si meure 
et genereuse deliberation, il ne pleure pas la liberté 
rendue a sa patrie, il ne pleure pas le tyran; mais il 
pleure son frere. L’une partie de son debvoir est 
jouee; laissons luy en jouer l’aultre. 


1. Rien de si prompt que l’4me quand elle congoit ou qu’elle 
agit; elle est plus mobile que tout ce que la nature nous met sous 


les yeux. LucréEceg, II!, 183. 

CHAPITRE XXXVIII 


DE LA SOLITUDE 


Laissons A part cette longue comparaison de la vie 
solitaire A active : et quant a ce beau mot de quoy 
se couvre l’ambition et l’avarice, « Que nous ne sommes 
pas nayz pour nostre particulier, ains pour le public, » 
rapportons nous en hardiment a ceulx qui sont en la 
danse; et qu’ils se battent la conscience, si au con- 
traire les estats, les charges, et cette tracasserie du 
monde ne se recherche plutost pour tirer du public 
son prosfit particulier. Les mauvais moyens par ou 
on s’y poulse en nostre siecle montrent bien que la 
fin n’en vault gueres. Respondons a l’ambition. Que 
c’est elle mesme qui nous donne goust de la solitude : 
car que fuit elle tant que la société? que cherche elle 
tant que ses coudees franches? I] y a de quoy bien et 
mal faire par tout. Toutesfois, si le mot de Bias est 
vray, que « La pire part, c’est la plus grande, » ou ce 
que dict l’Ecclesiastique, que « De mille il n’en est 
pas un bon; » 


Rari quippe boni : numero vix sunt totidem quot 
Thebarum porte, vel divitis ostia Nili}, 


la contagion est tres dangereuse en la presse. Il fault 
ou imiter les vicieux, ou les hair; touts les deux sont 
dangereux; et de leur ressembler, parce qu’ils sont 
beaucoup; et d’en hair beaucoup, parce qu’ils sont 


1. Les gens de bien sont rares; A peine en pourroit-on compter 
autant que Thébes a de portes, ou le Nil d’embouchures. JUVENAL, 
XIII, 24. 

dissemblables. Et les marchands qui vont en mer 
ont raison de regarder que ceulx qui se mettent 
en mesme vaisseau ne soyent dissolus, blasphema- 
teurs, meschants; estimants telle societé infortunee. 
Parquoy Bias plaisamment, a ceulx qui passoient 
avecques luy le dangier d’une grande tormente, et 
appelloient le secours des dieux : « Taisez vous, dict il; 
quwils ne sentent point que vous soyez icy avecques 
moy. » Et d’un pius pressant exemple, Albuquerque, 
viceroy en l’Inde pour Emmanuel, roy de Portugal, 
en un extreme peril de fortune de mer, print sur ses 
espaules un jeune garson, pour cette seule fin, qu’en 
la societé de leur peril son innocence luy servist de 
garant et de recommandation envers la faveur divine, 
pour le mettre en sauveté. Ce n’est pas que le sage 
ne puisse partout vivre content, voire et seul en la 
foule d’un palais; mais s’il est 4 choisir, il en fuira, 
dict Veschole, mesme la veue : il portera, s’il est 
besoing, cela; mais, s’il est en luy, il eslira cecy. Il 
ne luy semble point suffisamment s’estre desfaict des 
vices, s’il fault encores qu’il conteste avecques ceulx 
d’aultruy. Charondas chastioit pour mauvais ceulx 
qui estoient convaincus de hanter mauvaise com- 
paignie. Ii n’est rien si dissociable et sociable que 
Vhomme : lun par son vice, laultre par sa nature. 
Et Antisthenes ne me semble avoir satisfaict a celuy 
qui luy reprochoit sa conversation avecques les mes- 
chants, en disant, « que les medecins vivent bien entre 
les malades » : car s’ils servent a4 la santé des malades, 
ils deteriorent la leur par la contagion, la veue conti- 
nuelle, et practique des maladies. 
| Or la fin, ce crois je, en est toute une, d’en vivre 
- plus a loisir et 4 son ayse : mais on n’en cherche pas 
tousjours bien le chemin. Souvent on pense avoir 
quitté les affaires, on ne les a que changez : il n’y a 
gueres moins de torment au gouvernement d’une 
famille, que d’un estat entier. OU que l’ame soit 
' empeschee, elle y est toute : et pour estre les occupa- 
tions domestiques moins importantes, elles n’en sont 
pas moins importunes. Davantage, pour nous estre 
desfaicts de la court et du marché, nous ne sommes 

pas desfaicts des principaulx torments de nostre vie : 


Ratio et prudentia curas, 
Non locus effusi late maris arbiter, aufert*: 


VYambition, Vavarice, lV’irresolution, la peur et les 
concupiscences ne nous abandonnent point, pour 


changer de contree, 
Et 


Post equitem sedet atra cura *; 


elles nous suyvent souvent jusques dans les cloistres 
et dans les escholes de philosophie : ny les deserts, 
ny Jes rochiers creusez, ny la haire, ny les jeusnes, 
ne nous en desmeslent : 


Heret lateri lethalis arundo *. 


On disoit A Socrates que quelqu’un ne s’estoit aulcu- 
nement amendé en son voyage: « Je crois bien, dict il; 
il s’estoit emporté avecques soy. » 


Quid terras alio calentes 
Sole mutamus? Patria quis exsul 
Se quoque fugit *? 


Si on ne se descharge premierement et son ame du 
faix qui la presse, le remuement la fera fouler davan- 
tage : comme en un navire les charges empeschent 
moins, quand elles sont rassises. Vous faictes plus de 
mal que de bien au malade, de luy faire changer de 
place : vous ensachez le mal en le remuant; comme 
les pals s’enfoncent plus avant et s’affermissent en 
les branslant et secouant. Parquoy ce n’est pas assez 
de s’estre escarté du peuple : ce n’est pas assez de 


1. Ce qui dissipe les chagrins, ce ne sont pas ces belles solitudes 
qui dominent l’étendue des mers : c’est la* aison, c’est la sagesse 
Horace, Epist., I, 1, 26. 

2. Le chagrin monte en croupe et galope avec nous. 

Horace, Od., III, 1, 40. 

3. Le trait mortel reste attaché au flanc. VirGILE, Enéide, IV, 73. 

4. Pourquoi aller chercher des régions éclairées d’un autre soleil? 
Est-ce assez pour se fuir soi-méme, que de fuir son pays? Horacg, 
Od., ‘IT, 16, 18. 

changer de place : il se fault escarter des conditions 
populaires qui sont en nous; il se fault sequestrer et 
r’avoir de soy. 
Rupi jam vincula, dicas : 
Nam luctata canis nodum arripit; attamen illi, 
Quum fugit, a collo trahitur pars longa catene +, 


Nous emportons nos fers quand et nous. Ce n’est pas 
une entiere liberté; nous tournons encores la veue 
vers ce que nous avons laissé; nous en avons la fan- 
tasie pleine : 

Nisi purgatum est pectus, que prelia nobis 

Atque pericula tunc ingratis insinuandum? 

Quante conscindunt hominem cuppedinis acres 

Sollicitum cure? quantique perinde timores? 

Quidve superbia, spurcitia, ac petulantia, quantas 

Efficiunt clades? quid luxus, desidiesque 7? 


Nostre mal nous tient en l’ame : or, elle ne se peult 
eschapper a elle mesme; 


In culpa est animus, qui se non effugit unquam *; 


ainsin il la fault ramener et retirer en soy : c’est la 
vraye solitude, et qui se peult jouir au milieu des 
villes et des courts des rois; mais elle se jouit plus 
commodeement Aa part. Or, puisque nous entrepre- 
nons de vivre seuls, et de nous passer de compaignie, 
faisons que nostre contentement despende de nous; 
desprenons nous de toutes les liaisons qui nous atta- 
chent 4 aultruy; gaignons sur nous de pouvoir 4 bon 
escient vivre seuls, et y vivre 4 nostre ayse. 

Stilpon estant eschappé de l’embrasement de sa 
ville ot il avoit perdu femme, enfants et chevance, 


1. J’ai rompu mes fers, direz-vous. Mais le chien qui, aprés de 
longs efforts, parvient-enfin a s’échapper, traine souvent une grande 
partie de son lien. PERsE, Sat., V, 158. 

2. Si notre Ame n’est point réglée, que de combats intérieurs a 
soutenir, que de périls 4 vaincre ! De quels soucis, de quelles craintes, 
de quelles inquiétudes n’est pas déchiré l’homme en proie a ses 
passions? Quels ravages ne font pas dans son Ame l’orgueil, la 
débauche, l’emportement, le luxe, lV’oisiveté? LucREcE, V, 44. 

3. Horace, Episi., I, 14, 15. Montaigne traduit fidélement ce 
vers avant de le citer. C. 

Demetrius Poliorcetes, le veoyant en une si grande 
ruyne de sa patrie, le visage non effroyé, luy demanda 
s’il n’avoit pas eu du dommage; il respondit : « Que 
non, et qu’il n’y avoit, Dieu mercy! rien perdu du 
sien. » C’est ce que le philosophe Antisthenes disoit 
plaisamment : « Que l’homme se debvoit pourveoir 
de munitions qui flottassent sur eau, et peussent a 
nage eschapper avecques luy du naufrage. » Certes, 
Vhomme d’entendement n’a rien perdu, s’il a soy 
mesme. Quand la ville de Nole feut ruynee par les 
Barbares, Paulinus, qui en estoit evesque, y ayant 
tout perdu, et leur prisonnier, prioit ainsi Dieu : 
« Seigneur, garde moy de sentir cette perte; car tu 
scais qu’ils n’ont encores rien touché de ce qui est a 
moy; » les richesses qui le faisoient riche, et les biens 
qui le faisoient bon, estoient encores en leur entier. 
Voyla que c’est de bien choisir les thresors qui se 
puissent affranchir de l’injure, et de les cacher en 
lieu ot: personne n/’aille, et lequel ne puisse estre trahi 
que par nous mesmes. II fault avoir femmes, enfants, 
biens, et sur tout de la santé, qui peult; mais non pas 
s’y attacher en maniere que nostre heur en des- 
pende : il se fault reserver une arriere boutique, toute 
nostre, toute franche, en laquelle nous establissions 
nostre vraye liberté et principale retraicte et solitude. 
En cette cy fault il prendre nostre ordinaire entretien 
de nous 4 nous mesmes, et si privé, que nulle accoin- 
tance ou communication estrangiere y treuve place; 
discourir et y rire, comme sans femme, sans enfants 
et sans biens, sans train et sans valets; a fin que 
quand Voccasion adviendra de leur perte, il ne nous 
soit pas nouveau de nous en passer. Nous avons une 
ame contournable en soy mesme; elle se peult faire 
compaignie; elle a de quoy assaillir et de quoy def- 
fendre, de quoy recevoir et de quoy donner. Ne crai- 
gnons pas en cette solitude nous croupir d’oysifveté 
ennuyeuse : 
In solis sis tibi turba locis +. 


ds Aux solitaires lieux sois un monde a toi-méme. 
TIBULLE, IV, 13, 18. 

La vertu se contente de soy, sans disciplines, sans 
paroles, sans effects. En nos actions accoustumees, 
de mille il n’en est pas une qui nous regarde. Celuy 
que tu veois grimpant contremont les ruynes de ce 
mur, furieux et hors de soy, en butte de tant de 
harquebuzades; et cet aultre tout cicatrisé, transi et 
pasle de faim, deliberé de crever plutost que de luy 
ouvrir la porte; penses tu qu’ils y soyent pour eulx? 
pour tel, a l’adventure, qu’ils ne veirent oncques, et 
qui ne se donne aulcune peine de leur faict, plongé ce 
pendant en loysifveté et aux delices. Cettuy cy, tout 
pituiteux, chassieux et crasseux, que tu veois sortir 
aprez minuict d’une estude, penses tu qu’il cherche 
parmy les livres comme il se rendra plus homme de 
bien, plus content et plus sage? nulles nouvelles : il y 
mourra, ou il apprendra a la posterité la mesure des 
vers de Plaute, et la vraye orthographe d’un mot 
latin. Qui ne contrechange volontiers la santé, le 
repos et la vie, a la reputation et a la gloire, la plus 
inutile, vaine et faulse monnoye qui soit en nostre 
usage? Nostre mort ne nous faisoit pas assez de peur, 
chargeons nous encores de celle de nos femmes, de 
nos enfants et de nos gents : nos affaires ne nous 
donnoient pas assez de peine, prenons encores, a nous 
tormenter et rompre la teste, de ceulx de nos voisins 
et amis. 


Vah ! quemquamne hominem in animum instituere, aut 
Parare, quod sit carius, quam ipse est sibi?? 


La solitude me semble avoir plus d’apparence et de 
raison a ceulx qui ont donné au monde leur aage 
plus actif et fleurissant, suyvant l’exemple de Thales. 
C’est assez vescu pour aultruy; vivons pour nous, au 
moins ce bout de vie : ramenons a4 nous et 4 nostre 
ayse nos pensees et nos intentions. Ce n’est pas une 
legiere partie que de faire seurement sa retraicte : 
elle nous empesche assez, sans y mesler d’aultres entre- 


1. Est-il possible qu’un homme aille se mettre en téte d’aimer 
quelque chose plus que soi-méme? T&RENCE, Adelphes, acte I, sc. 1, 
v. 13. 

prinses. Puisque Dieu nous donne loisir de disposer 
de nostre deslogement, preparons nous y; plions 
bagage, prenons de bonne heure congé de la com- 
paignie, despestrons nous de ces violentes prinses qui 
nous engagent ailleurs et esloingnent de nous. 

Ti fault desnouer ces obligations si fortes; et meshuy 
aymer cecy et cela, mais n’espouser rien que soy : 
c’est A dire, le reste soit A nous, mais non pas joinct 
et collé en facon qu’on ne le puisse despendre sans 
nous escorcher, et arracher ensemble quelque piece 
du nostre. La plus grande chose du monde, c’est de 
scavoir estre a soy. Il est temps de nous desnouer de 
la societé, puisque nous n’y pouvons rien apporter : 
et qui ne peult prester, qu’il se deffende d’emprunter. 
Nos forces nous faillent : retirons les, et resserrons 
en nous. Qui peult renverser et confondre en soy les 
offices de Pamitié et de la compaignie, qu’il le face. 
En cette cheute qui le rend inutile, poisant et impor- 
tun aux aultres, qu’il se garde d’estre importun a soy 
mesme, et poisant, et inutile. Qu’il se flatte et caresse, 
et surtout se regente, respectant et craignant sa 
raison et sa conscience, si bien qu’il ne puisse sans 
honte bruncher en leur presence. Rarum est enim, ut 
satis se quisque vereatur+. Socrates. dict, que les jeunes 
se doibvent faire instruire; les hommes, s’exercer a 
bien faire; les vieils, se retirer de toute occupation 
civile et militaire, vivants a leur discretion, sans. 
obligation a certain office. Il y a des complexions plus 
propres a ces preceptes de la retraicte, les unes que 
les aultres. Celles qui ont l’apprehension molle et 
lasche, et une affection et volonté delicate, et qui ne 
s’asservit ny s’employe pas ayseement, desquelles je 
suis et par naturelle condition et par discours, ils se 
plieront mieulx a ce conseil que les ames actives et 
occupees qui embrassent tout, et s’engagent par tout, 
qui se passionnent de toutes choses, qui s’offrent, 
qui se presentent, et qui se donnent a toutes occa- 
sions. I] se fault servir de ces commoditez acciden- 
tales et hors de nous, en tant qu’elles nous sont plai- 


1. Il est rare qu’on se respecte assez soi-méme. QUINTILIEN, X, 7. 


Wt a ei NEA EP id ER l'ho a 
, SOA ie Sa 5 

santes, mais sans en faire nostre principal fondement; 
ce ne l’est pas : ny la raison ny la nature ne le veulent. 
Pourquoy, contre ses loix, asservirons nous nostre 
contentement a la puissance d’aultruy? D’anticiper 
aussi les accidents de fortune; se priver des’ com- 
moditez qui nous sont en main, comme plusieurs ont 
faict par devotion, et quelques philosophes par dis- 
cours; se servir soy mesme, coucher sur la dure, se 
crever les yeulx, jecter ses richesses emmy la riviere, 
rechercher la douleur; ceulx 1a pour, par le torment 
de cette vie, en acquerir la beatitude d’une aultre; 
ceulx cy pour, s’estants logez en la plus basse marche, 
se mettre en seureté de nouvelle cheute, c’est l’action 
d’une vertu excessive. Les natures plus roides et plus 
fortes facent leur cachette mesme glorieuse et exem- 
plaire : 
Tuta et parvula laudo, 

Quum res deficiunt, satis inter vilia fortis : 

Verum, ubi quid melius contingit et unctius, idem 

Hos sapere, et solos aio bene vivere, quorum 

Conspicitur nitidis fundata pecunia villis* : 


il y a pour moy assez a faire, sans aller si avant. 1 
me suffit, soubs’ la faveur de la fortune, me preparer 
asa desfaveur; et me representer, estant 4 mon ayse, 
le mal advenir, autant que l’imagination y peult 
atteindre : tout ainsi que nous nous accoustumons 
aux joustes et tournois, et contrefaisons la guerre 
en pleine paix. Je n’estime point Arcesilaus le philo- 
sophe moins reformé, pour le scavoir avoir usé d’uten- 
siles d’or et d’argent, selon que la condition de sa 
fortune le luy permettoit; et Vestime mieulx de ce 
qu’il en usoit modereement et liberalement, que s’il 
s’en feust desmis. Je veois jusques 4 quels limites va 
la necessité naturelle : et, considerant le pauvre men- 
diant A ma porte, souvent plus enjoué et plus sain 


1. Pour moi, quand je ne puis avoir mieux, je sais me contenter 
de peu, et je vante la paisible médiocrité ; si mon sort devient 
meilleur, je dis qu’il n’y a de sages et d’heureux que ceux dont le 
revenu est fondé sur de belles terres. Horack, Epist., 1, 15, 42. 

que moy, je me plante en sa place; j’essaye de chausser 
mon ame 4a son biais: et, courant ainsi par les aultres 
exemples, quoyque je pense la mort, la pauvreté, le 
mespris et la maladie 4 mes talons, je me resouls 
ayseement de n’entrer en effroy de ce qu’un moindre 
que moy prend avecques telle patience; et ne veulx 
croire que la bassesse de l|’entendement puisse plus 
que la vigueur, ou que les effects du discours ne puis- 
sent arriver aux effects de l’accoustumance. Et, © 
cognoissant combien ces commoditez accessoires tien- 
nent a peu, je ne laisse pas en pleine jouissance de 
supplier Dieu, pour ma souveraine requeste, qu’il me 
rende content de moy mesme et des biens qui nais- 
sent de moy. Je veois des jeunes hommes gaillards 
qui portent, nonobstant, dans leurs coffres, une masse 
de pilules pour s’en servir quand le rheume les pres- 
sera, lequel ils craignent d’autant moins qu’ils en 
pensent avoir le remede en main; ainsi fault il faire; 
et encores, si on se sent subject 4 quelque maladie 
plus forte, se garnir de ces medicaments qui assou- 
pissent et endorment la partie. 

L’occupation qu’il fault choisir A une telle vie, ce 
doibt estre une occupation non penible ny ennuyeuse; 
aultrement pour neant ferions nous estat d’y estre 
venus chercher le sejour. Cela despend du goust 
particulier d’un chascun. Le mien ne s’accommode 
aulcunement au mesnage : ceulx qui l’ayment, ils s’y 
doibvent adonner avecques moderation : 


Conentur sibi res, non se submittere rebus? : 


c’est, aultrement, un office servile que la. mesnagerie, 
comme le nomme Salluste. Elle a des parties plus 
excusables, comme le soing des jardinages, que Xeno- 
phon attribue a Cyrus : et se peult trouver un moyen 
entre ce bas et vil soing, tendu et plein de solicitude, 
qu’on veoid aux hommes qui s’y plongent du tout, 
et cette profonde et extreme nonchalance laissant 


1. Qwils tachent de se mettre au-dessus des choses, plutét que 
de s’y assujettir. Horace, Epist., I, 1, 19. 

x 


tout aller 4 VYabandon, qu’on veoid en d’aultres : 


Democriti pecus edit agellos 
Cultaque, dum peregre est animus sine corpore velox}. 


Mais oyons le conseil que donne le jeune Pline a 
Cornelius Rufus, son amy, sur ce propos de la soli- 
tude : « Je te conseille, en cette pleine et grasse 
retraicte ot! tu es, de quitter a tes gents ce bas et 
abject soing du mesnage, et t’adonner 4 l’estude des 
lettres, pour en tirer quelque chose qui soit toute 
tienne. » Il entend la reputation : d’une pareille 
humeur a celle de Cicero, qui dict vouloir employer 
sa solitude et sejour des affaires publicques a s’en 
acquerir par ses escripts une vie immortelle. 


Usque adeone 
Scire tuum nihil est, nisi te scire hoc, sciat alter ?? 


Tl semble que ce soit raison, puisqu’on parle de se 
retirer du monde, qu’on regarde hors de luy. Ceulx cy 
ne le font qu’a demy : ils dressent bien leur partie, 
pour quand ils n’y seront plus; mais le fruict de leur 
desseing, ils pretendent le tirer encores lors du monde, 
absents, par une ridicule contradiction. 

L’imagination de ceulx qui, par devotion, recher- 
chent la solitude, remplissant leur courage de la cer- 
titude des promesses divines en l’aultre vie, est bien 
plus sainement assortie. Ils se proposent Dieu, object 
infini en bonté et en puissance; lame a de quoy y 
rassasier ses desirs en toute liberté : les afflictions, les 
douleurs, leur viennent 4 proufit, employees a l’ac- 
quest d’une santé et resjouissance eternelle; la mort, 
a souhait, passage a un Si parfaict estat : l’aspreté 
de leurs regles est incontinent applanie par l’accous- 
tumance; et les appetits charnels, rebutez et endormis 
par leur refus; car rien ne les entretient que l’usage 


1. Les troupeaux venoient manger les moissons de Démocrite, 
pendant que son esprit, dégagé de son corps, voyageoit dans l’espace, 
Horace, Epist., I, 12, 18. 

2. Quoi donc! votre savoir n’est-il rien, si ’on ne sait que vous 
avez du savoir? PERSE, Sat., I, 23. 

et exercice. Cette seule fin d’une aultre vie heureuse- 
ment immortelle, merite loyalement que nous aban- 
donnions les commoditez et doulceurs de cette vie 
nostre; et qui peult embraser son ame de Il’ardeur 
de cette vifve foy et esperance, reellement et cons- 
tamment, il se bastit en la solitude une vie volup- 
tueuse et delicieuse, au dela de toute aultre sorte de 
vie. 

Ny la fin doncques ny le moyen de ce conseil* ne 
me contente : nous retumbons tousjours de fiebvre en 
chauld mal. Cette occupation des livres est aussi 
penible que toute aultre, et autant ennemie de la 
santé, qui doibt estre principalement consideree : et 
ne se fault point laisser endormir au plaisir qu’on 
y prend; c’est ce mesme plaisir qui perd le mesnager, 
Vavaricieux, le voluptueux et l’ambitieux. Les sages 
nous apprennent assez a nous garder de la trahison 
de nos appetits, et a discerner les vrays plaisirs et 
entiers, des plaisirs meslez et bigarrez de plus de 
peine; car la pluspart des plaisirs, disent ils, nous 
chastouillent et embrassent pour nous estrangler, 
comme faisoient les larrons que les Aegyptiens appe- 
loient Philistas? ; et si la douleur de teste nous venoit 
avant l’yvresse, nous nous garderions de trop boire; 
mais la volupté pour nous tromper, marche devant, 
et nous cache sa suitte. Les livres sont plaisants; 
mais si de leur frequentation nous en perdons enfin 
la gayeté et la santé, nos meilleures pieces, quittons 
les : je suis de ceulx qui pensent leur fruict ne pou- 
voir contrepoiser cette perte. Comme les hommes 
qui se sentent de long-temps affoiblis par quelque 
indisposition se rengent a la fin & la merci de la mede- 
cine, et se font desseigner par art certaines regles de 
vivre, pour ne les plus oultrepasser : aussi celuy qui 
se retire ennuyé et desgousté de vie commune, doibt 
former cette cy aux regles de la raison, l’ordonner 
et renger par premeditation et discours. Il doibt avoir 


1. Le conseil de Pline & Rufus. C. 
2. Ceci est traduit de Sénéque, excepté le mot de Philetas que 
Montaigne ou ses imprimeurs ont changé mal A propos en Philisias. 

prins congé de toute espece de travail, quelque visage 
qu’il porte; et fuir, en general, les passions qui empes- 
chent la tranquillité du corps et « choisir la route qui 
est plus selon son humeur, » 


Unusquisque sua noyerit ire yia?. 


Au mesnage, a l’estude, a la chasse et tout aultre 
exercice, il fault donner jusques aux derniers limites 
du plaisir; et garder de s’engager plus avant, ou la 
peine commence a se mesler parmy. Il fault reserver 
d’embesongnement et d’occupation autant seulement 
qu’il en est besoing pour nous tenir en haleine, et 
pour nous garantir des incommoditez que tire aprez 
soy l’aultre extremité d’une lasche oysifveté et assopie. 
Il y a des sciences steriles et espineuses, et la plus- 
part forgees pour la presse ?; il les fault laisser A ceulx 
qui sont au service du monde. Je n’ayme pour moy 
que des livres ou plaisants et faciles qui me chatouil- 
lent, ou ceulx qui me consolent, et conseillent a regler 
ma vie et ma mort : 


Tacitum silvas inter reptare salubres, 
Curantem, quidquid dignum sapiente bonoque est *. 


Les gents plus sages peuvent se forger un repos tout 
spirituel, ayant lame forte et vigoreuse : moy qui 
Vay commune, il fault que j’ayde 4 me soustenir par 
les commoditez corporelles; et ’aage m’ayant tantost 
desrobé celles qui estoient plus 4 ma fantasie, j’ins- 
truis et aiguise mon appetit a celles qui restent plus 
sortables a cette aultre saison. Il fault retenir, a tquts 
nos dents et nos griffes, lusage des plaisirs de la vie, 


1. Properce, II, 25, 38. Montaigne a traduit ce vers avant de le 
citer. C. 

2. Pour le monde, pour la vie publique, Ainsi, un peu plus bas : 
« Ceulx cy n’ont que les bras et les jambes hors de la presse. » J, 
Vv. L. 

3, Me promenant en silence dans les bois, et m’occupant de tout 
ce qui mérite les soins d’un homme sage et yertueux. Horace, 
Epist., I, 4, 4. 

que nos ans nous arrachent des poings les uns aprez 
les aultres : 
Carpamus dulcia; nostrum est, 
Quod vivis : cinis, et manes, et fabula fies*. 


Or, quant a la fin que Pline et Cicero nous proposent 
de la gloire, c’est bien loing de mon compte. La plus 
contraire humeur 4 la retraicte, c’est l’ambition : la 
gloire et le repos sont choses qui ne peuvent loger en 
mesme giste. A ce que je veois, ceulx cy n’ont que 
les bras et les jambes hors de la presse} leur ame, 
leur intention y demeure engagee plus que jamais : 


Tun’, vetule, auriculis alienis colligis escas *? 


Ils se sont seulement reculez pour mieux saulter, et 
pour, d’un plus fort mouvement, faire une plus vifve 
faulsee dans la troupe. Vous plaist il veoir comme ils 
tirent court d’un grain? Mettons au contrepoids 
Yadvis de deux philosophes%, et de deux sectes tres- 
differentes, escrivants lun a Idomeneus, l’aultre a 
Lucilius, leurs amis, pour, du maniement des affaires 
et des grandeurs, les retirer 4 la solitude. « Vous avez, 
disent ils, vescu nageant et flottant jusques A pre- 
sent; venez vous en mourir au port. Vous avez donné 
le reste de vostre vie 4 la lumiere; donnez cecy a 
Yombre. Il est impossible de quitter les occupations, 
si vous n’en quittez le fruict : A cette cause, desfaictes 
vous de tout soing de nom et de gloire; il est dangier 
que la lueur de vos actions passees ne vous esclaire 
que trop, et vous suyve jusques dans vostre taniere. 
Quittez avecques les aultres voluptez celle qui vient 
de Yapprobation d’aultruy : et quant a vostre science 
et suffisance, ne vous chaille; elle ne perdra pas son 
effect, si vous en valez mieulx yous mesme. Souvienne 


1. Jouissons; les seuls jours que nous donnons au plaisir sont a 
nous. Tu ne seras bient6t qu’un peu de cendre, une ombre, une 
fable. PERSE, Sat., V, 151. 

2. Vieux radoteur, ne travailles-tu que pour amuser V’oisiveté du 
peuple? Perse, Sat., I, 22. 

3. Epicure et Sénéque. 

vous de celuy 4 qui, comme on demanda a quoy faire 
il se peinoit si fort en un art qui ne pouvoit venir’a la 
cognoissance de gueres de gents : « J’en ay assez de 
peu, respondit il; j’en ay assez d’un; j’en ay assez 
de pas un. » I] disoit vray. Vous et un compaignon 
estes assez suffisant theatre l’un 4 l’aultre, ou vous 
a vous mesme : que le peuple vous soit un, et un vous 
soit tout le peuple. C’est une lasche ambition de 
vouloir tirer gloire de son oisifveté et de sa cachette : 
il fault faire comme les animaulx qui effacent la trace 
a la porte de leur taniere. Ce n’est plus ce qu’il vous 
fault chercher, que le monde parle de vous, mais 
comme il fault que vous parliez 4 vous mesme. Retirez 
vous en vous; mais preparez vous premierement de 
vous y recevoir : ce seroit folie de vous fier A vous 
mesme, si vous ne vous s¢avez gouverner. Il y a 
moyen de faillir en la solitude, comme en la com- 
paignie. Jusques 4 ce que vous vous soyez rendu tel 
devant qui vous n’osiez clocher, et jusques A ce que 
vous ayez honte et respect de vous mesmes, obver- 
sentur species honest animo1; presentez vous tous- 
jours en l’imagination Caton, Phocion et Aristides, 
en la presence desquels les fols mesmes cacheroient 
leurs faultes, et establissez les contreroolleurs de 
toutes vos intentions : si elles se detraquent, leur 
reverence vous remettra en train; ils vous contien- 
dront en cette voye, de vous contenter de vous 
mesme, de n’emprunter rien que de vous, d’arrester 
et fermir vostre ame en certaines et limitees cogita- 
tions ou elle se puisse plaire, et ayant compris et 
entendu les vrays biens desquels on jouit A mesure 
qu’on les entend, s’en contenter, sans desir de pro- 
longement de vie ny de nom. » Voyla le conseil de 
la vraye et naifve philosophie, non d’une philosophie 
ostentatrice et parliere, comme est celle des deux 


premiers ?. 


1. Remplissez-vous l’esprit d’images nobles et vertueuses. CICERON, 


Tusc. quest., II, 22. 
2. De Pline le jeune et de Cicéron. C. 


ay 


CHAPITRE XXXIX 


CONSIDERATION SUR CICERO 


Encores un traict a la comparaison de ces couples. 
Il se tire des escripts de Cicero et de ce Pline, peu 
retirant A mon advis aux humeurs de son oncle, 
infinis tesmoignages de nature oultre mesure ambi- 
tieuse; entre aultres, qu’ils solicitent, au sceu de 


' tout le monde, les historiens de leur temps de ne les 


oublier en leurs registres : et la fortune, comme par 
despit, a fait durer jusques 4 nous la vanité de ces 
requestes, et pieca faict perdre ces histoires. Mais 
cecy surpasse toute bassesse de coeur, en personnes 
de tel reng, d’avoir voulu tirer quelque principale 
gloire du caquet et de la parlerie, jusques a y employer 
les lettres privees escriptes a leurs amis; en maniere 
que aulcunes ayant failly leur saison pour estre 
envoyees, ils les font ce neantmoins publier, avecques 
cette digne excuse, qwils n’ont pas voulu perdre leur 
travail et veillees, Sied il pas bien 4 deux consuls 
romains, souverains magistrats de la chose publicque 
emperiere du monde, d’employer leur loisir A ordonner 
et fagotter gentiement une belle missive, pour en 
tirer la reputation de bien entendre le langage de leur 
nourrice! Que feroit pis un simple maistre d’eschole 
qui en gaignast sa vie? Si les gestes de Xenophon et 
de Cesar n’eussent de bien loing surpassé leur elo- 
quence, je ne crois pas qu’ils les’ eussent jamais 
escripts : ils ont cherché 4 recommander, non leur 
dire, mais leur faire. Et si la perfection du bien parler 
pouvoit apporter quelque gloire sortable a un grand 
personnage, certainement Scipion et Lelius n’eussent 
pas resigné ’honneur de leurs comedies, et toutes les 
mignardises et delices du langage latin, a un serf 
africain : car, que cet ouvrage soit leur, sa beaulté et 

son excellence le maintient assez, et Terence l’advoue 
luy mesme; et me feroit on desplaisir de me desloger 
de cette creance. 

C’est une espece de mocquerie et d’injure, de vouloir 
faire valoir un homme par des qualitez mesadvenantes 
A son reng, quoyqu’elles soyent aultrement louables, 
et par les qualitez aussi qui ne doibvent pas estre les 
siennes principales; comme qui loueroit un roy d’estre 
bon peintre ou bon architecte, ou encores bon harque- 
buzier, ou bon coureur de bague. Ces louanges ne font 
honneur, si elles ne sont presentees en foule, et a la 
suitte de celles qui lui sont propres; A scavoir de la 
justice, et de la science de conduire son peuple en 
paix et en guerre. De cette facon faict honneur a 
Cyrus l’agriculture, et 4 Charlemaigne l’eloquence et 
cognoissance des bonnes lettres. J’ay veu de mon 
temps, en plus forts termes, des personnages qui 
tiroient d’escrire et leurs tiltres et leur vocation, 
desadvouer leur apprentissage, corrompre leur plume 
et affecter ignorance de qualité si vulgaire, et que 
nostre peuple tient ne se rencontrer gueres en mains 
scavantes, se recommandants par meilleures qualitez. 
Les compaignons de Demosthenes, en l’ambassade 
vers Philippus, louoient ce prince d’estre beau, elo- 
quent, et bon beuveur : Demosthenes disoit que 
c’estoient louanges qui appartenoient mieulx a une 


. 


femme, Aa un advocat, a une esponge, qu’4 un roy : 


Imperet bellante prior, jacentem 
Lenis in hostem 2. 


Ce n’est pas sa profession de scavoir ou bien chasser, 
ou bien danser : 
Orabunt causas alii, coelique meatus 


Describent radio, et fulgentia sidera dicent; 
Hic regere imperio populos sciat *. 


1. Qu’il terrasse l’ennemi qui résiste, qu’il pardonne 4 l’ennem 
terrassé. Horace, Carm. secul., vy. 51. 

2. Que d’autres plaident avec éloquence; que d’autres, armés du 
compas, mesurent la route des astres : mais lui, qu’il sache gou- 
verner les empires. VirGiLe, Enéide, VI, 849. Montaigne fait ici 
quelques changements aux vers de Virgile. 

Plutarque dict davantage, que de paroistre si éxcel- 
lent en ces parties moins necessaires, c’est produire 
contre soy le tesmoignage d’avoir mal dispensé son 
loisir, et ’estude qui debvoit estre employé 4 choses 
plus necessaires et utiles. De facon que Philippus, 
roy de Macedoine, ayant oui ce grand Alexandre, 
son fils, chanter en un festin a l’envy des meilleurs 
musiciens : « N’as tu pas honte, luy dict il, de chanter 
si bien? » Et a ce mesme Philippus, un musicien 
contre lequel il debattoit de son art: « Ja a Dieu ne 
plaise, sire, dict il, qu’il.tadvienne jamais tant de 
mal, que tu entendes ces choses lA mieulx que moy! » 
Un roy doibt pouvoir respondre comme Iphicrates 
respondit 4 lorateur qui le pressoit, en son invective, 
de cette maniere : « Eh bien! qu’es tu, pour faire tant 
le brave? es tu homme d’armes? es tu archer? es tu 
picquier? » « Je ne suis rien de tout cela; mais je suis 
celuy qui scait commander a touts ceulx la. » Et 
Antisthenes print pour argument de peu de valeur 
en Ismenias, de quoy on le vantoit d’estre excellent 
joueur de fleutes. 

Je scais bien, quand j’ois quelqu’un qui s’arreste au 
langage des Essais, que j’aimerois mieulx qu’il s’en 
teust : ce n’est pas tant eslever les mots, comme 
desprimer le sens, d’autant plus picquamment que 
plus obliquement. Si suis je trompé, si gueres d’aultres 
donnent plus a prendre en la matiere; et, comment 
que ce soit, mal ou bien, si nul escrivain l’a semee 
ny gueres plus materielle, ny au moins plus drue en 
son papier. Pour en renger davantage, je n’en entasse 
que les testes : que j’y attache leur suitte, je multi- 
plieray plusieurs fois ce volume. Et combien y ay je 
espandu d’histoires qui ne disent mot, lesquelles qui 
vouldra esplucher un peu plus curieusement en pro- 
duira infinis Essais. Ny elles, ny mes allegations, ne 
servent pas tousjours simplement d’exemple, d’auc- 
torité, ou d’ornement; je ne les regarde pas seulement 
par l’usage que j’en tire : elles portent souvent, hors 
de mon propos, la semence d’une matiere plus riche 
et plus hardie; et souvent, a gauche, un ton plus 
delicat, et pour moy qui n’en veulx en ce lieu exprimer 

davantage, et pour ceulx qui rencontreront mon air. 

Retournant a la vertu parliere, je ne treuve pas 
grand chois entre, Ne sc¢avoir dire que mal; ou, Ne 
s¢avoir rien que bien dire. Non est ornamentum virile, 
concinnitas*. Les sages disent que, pour le regard du 
scavoir, il n’est que la philosophie, et pour le regard 
des effects, que la vertu, qui generalement soit propre 
a touts degrez et 4 touts ordres. 

Il y a quelque chose de pareil en ces aultres deux 
philosophes; car ils promettent aussi eternité aux 
lettres qu’ils escrivent a leurs amis : mais c’est d’aultre 
facon, et s’'accommodants, pour une bonne fin, a la 
vanité d’aultruy; car ils leur mandent que si le soing 
de se faire cognoistre aux siecles advenir, et de la 
renommee, les arreste encores au maniement des 
affaires, et leur faict craindre la solitude et la retraicte 
oti ils les veulent appeller, qu’ils ne s’en donnent plus 
de peine, d’autant qu’ils ont assez de credit avec la 
posterité pour leur respondre que, quand ce ne seroit 
que par les lettres qu’ils leur escrivent, ils rendront 
leur nom aussi cogneu et fameux que pourroient faire 
leurs actions publicques. Et oultre cette difference, 
encores ne sont ce pas lettres vuides et descharnees, 
qui ne se soustiennent que par un delicat chois de 
mots entassez et rengez 4 une juste cadence, ains 
farcies et pleines de beaux discours de sapience, par 
lesquelles on se rend, non plus eloquent, mais plus 
sage, et qui nous apprennent, non a bien dire, mais 
a bien faire. Fy de l’eloquence qui nous laisse envie 
de soy, non des choses! si ce n’est qu’on die que celle 
de Cicero, estant en si extreme perfection, se donne 
corps elle mesme. 

J’adjousteray encores un conte que nous lisons de 
luy a ce propos, pour nous faire toucher au doigt 
son naturel : Il avoit 4 orer en public, et estoit un 
peu pressé du temps pour se preparer a son ayse. 
Eros, Vun de ses serfs, le veint advertir que l’au- 
dience estoit remise au lendemain : il en feut si ayse, 


1. Lasymétrie n’est pas un ornement digne d’un homme.SENEQUE, 
Episi. 115. 

qu’il luy donna liberté pour cette bonne nouvelle. 

Sur ce subject de lettres, je veulx dire ce mot, que 
c’est un ouvrage auquel mes amis tiennent que je 
puis quelque chose : et eusse prins plus volontiers 
cette forme 4 publier mes verves, si j’eusse eu a qui 
parler. Il me falloit, comme je lay eu aultrefois, un 
certain commerce qui m’attirast, qui me soustinst et 
souslevast; car de negocier au vent comme d’aultres, 
je ne scaurois que de songe; ny forger de vains noms 
a entretenir en chose serieuse : ennemy juré de toute 
espece de falsification. J’eusse esté plus attentif et 
plus seur, ayant une addresse forte et amie, que 
regardant les divers visages d’un peuple : et suis 
deceu s’il ne m’eust mieulx succedé. J’ay naturelle- 
ment un style comique et privé; mais c’est d’une 
forme mienne, inepte aux negociations publicques, 
comme en toutes facons est mon langage, trop serré, 
desordonné, coupé, particulier : et ne m’entends pas 
en lettres cerimonieuses, qui n’ont aultre substance 
que d’une belle enfileure de paroles courtoises. Je 
n’ay ny la faculté ny le goust de ces longues offres 
d’affection et de service : je n’en crois pas tant, et me 
desplaist d’en dire gueres oultre ce que j’en crois. C’est 
bien loing de usage present; car il ne feut jamais si 
abjecte et servile prostitution de presentations : la Vie, 
VvAme, Devotion, Adoration, Serf, Esclave, tous ces 
mots y courent si vulgairement, que, quand ils 
veulent faire sentir une plus expresse volonté et plus 
respectueuse, ils n’ont plus de maniere pour l’exprimer. 

Je hais 4 mort de sentir le flatteur : qui faict que je 
me jecte naturellement a un parler sec, rond et crud, 
qui tire, 4 qui ne me cognoist d’ailleurs, un peu vers 
le desdaigneux. J’honore le plus ceulx que j’honore 
le moins; et ol mon ame marche d’une grande alai- 
gresse, j’oublie les pas de la contenance; et m/’offre 
maigrement et fierement a ceulx a qui je suis, et me 
presente moins a qui je me suis le plus donné : il me 
semble qu’ils le doibvent lire en mon cceur, et que 
l’expression de mes paroles faict tort 4 ma conception. 
A bienveigner, a prendre congé, 4 remercier, a saluer, 
& presenter mon service, et tels compliments verbeux 


al 

des loix cerimonieuses de nostre civilité, je ne cognois 
personne si sottement sterile de langage que moy : et 
n’ay jamais esté employé a faire des lettres de faveur 
et recommandation, que celuy pour qui c’estoit n’ayt 
trouvees seches et lasches. Ce sont grands imprimeurs 
de lettres que les Italiens; j’en ay, ce crois je, cent 
divers volumes : celles de Annibale Caro me semblent 
les meilleures. Si tout le papier que j’ay aultrefois 
barbouillé pour les dames estoit en nature, lorsque 
ma main estoit veritablement emportee par ma pas- 
sion, il s’en trouveroit a l’adventure quelque page 
digne d’estre communiquee a la jeunesse oysifve, 
embabouinee de cette fureur. J’escris mes lettres 
tousjours en poste, et si precipiteusement, que, 
quoyque je peigne insupportablement mal, j’ayme 
mieulx escrire de ma main que d’y en employer une 
aultre; car je n’en treuve point qui me puisse suyvre, 
et ne les transcris jamais. J’ay accoustumé les grands 
qui me cognoissent a y supporter des litures et des 
trasseures, et un papier sans plieure et sans marge. 
Celles qui me coustent le plus sont celles qui valent 
le moins : depuis que je les traisne, c’est signe que 
je n’y suis pas. Je commence volontiers sans project; 
le premier traict produict le second. Les lettres de 
ce temps sont plus en bordures et prefaces, qu’en 
matiere. Comme j’ayme mieulx composer deux lettres 
que d’en clore et plier une, et resigne tousjours cette 
commission a quelque aultre : de mesme, quand la 
matiere est achevee, je donnerois volontiers a quel- 
qu’un la charge d’y adjouster ces longues harangues, 
offres et prieres que nous logeons sur la fin; et desire 
que quelque nouvel usage nous en descharge, comme 
aussi de les inscrire d’une legende de qualitez et 
tiltres; pour ausquels ne bruncher j’ay maintesfois 
laissé d’escrire, et notamment 4 gents de justice et 
de finance : tant d’innovations d’offices, une si diffi- 
cile dispensation et ordonnance de divers noms d’hon- 
neur, lesquels, estants si cherement achetez, ne peu- 
vent estre eschangez ou oubliez sans offense. Je treuve 
pareillement de mauvaise grace d’en charger le front 
et inscription des livres que nous faisons imprimer. 


CHAPITRE XL 


QUE LE GOUST DES BIENS ET DES MAUIX DESPEND, 
EN BONNE PARTIE, 
DE L’OPINION QUE NOUS EN AVONS 


Les hommes, dict une sentence grecque ancienne, 
sont tormentez par les opinions qu’ils ont des choses, 
non par les choses mesmes. Il y auroit un grand poinct 
gaigné pour le soulagement de nostre miserable condi- 
tion humaine, qui pourroit establir cette proposition 
vraye tout par tout. Car si les maulx n’ont entree 
en nous que par nostre jugement, il semble qu’il soit 
en nostre pouvoir de les mespriser, ou contourner a 
bien : si les choses se rendent A nostre mercy, pour- 
quoy n’en chevirons nous, ou ne les accommoderons nous 
A nostre advantage? si ce que nous appellons mal et 
torment n’est ny mal ny torment de soy, ains seule- 
ment que nostre fantasie luy donne cette qualité, il 
est en nous de la changer; et en ayant le chois, si nul 
ne nous force, nous sommes estrangement fols de nous 
bander pour le party qui nous est le plus ennuyeux, 
et de donner aux maladies, a ’indigence et au mespris 
un aigre et mauvais goust, si nous le leur pouvons 
donner bon, et si, la fortune fournissant simplement 
de matiere, c’est A nous de luy donner la forme. Or, 
que ce que nous appellons mal ne le soit pas de soy; 
ou au moins, tel qwil soit, qu’il depende de nous de 
luy donner aultre saveur et aultre visage (car tout 
revient A un), veoyons s’il se peult maintenir. 

Si Vestre originel de ces choses que nous craignons 
avoit credit de se loger en nous de son auctorité, il 
logeroit pareil et semblable en touts; car les hommes 
sont touts d’une espece, et, sauf le plus et le moins, se 
treuvent garnis de pareils utils et instruments pour 
concevoir et juger; mais la diversité des opinions que 

nous avons de ces choses 14 montre clairement 
qu’elles n’entrent en nous que par composition; tel 
a adventure les loge chez soy en leur vray estre, mais 
mille aultres leur donnent un estre nouveau et con- 
traire chez eulx. Nous tenons la mort, la pauvreté et 
la douleur pour nos principales parties! : or, cette 
mort, que les uns appellent « des choses horribles la 
plus horrible, » qui ne scait que d’aultres la nomment 
« Yunique port des torments de cette vie, le souverain 
bien de nature, seul appuy de nostre liberté, et com- 
mune et prompte recepte a touts maux? » Et comme 
les uns l’attendent tremblants et effroyez, d’aultres 
la supportent plus ayseement que la vie; celuy 1a se 
plainct de sa facilité, 


Mors, utinam pavidos vite subducere nolles, 
Sed virtus te sola daret *! 


Or, laissons ces glorieux courages. Theodorus respon- 
dict 4 Lysimachus, menacant de le tuer : « Tu feras 
un grand coup, d’arriver a la force d’une cantharide ! » 
La pluspart des philosophes se treuvent avoir ou 
prevenu par desseing, ou hasté et secouru leur mort. 
Combien veoid on de personnes populaires, conduictes 
a ia mort, et non a une mort simple, mais meslee de 
honte et quelquesfois de griefs torments, y apporter 
une telle asseurance, qui par opiniastreté, qui par 
simplesse naturelle, qu’on n’y appercoit rien de changé 
de leur estat ordinaire; establissants leurs affaires 
domestiques, se recommandants a leurs amis, chan- 
tants, preschants et entretenants le peuple, voire y 
meslants quelquesfois des mots pour rire, et beuvants 
A leurs cognoissants, aussi bien que Socrates? 

Un qu’on menoit au gibet disoit, « Qu’on gardast 
de passer par telle rue, car il y avoit dangier qu’un 
marchand lui feist mettre la main sur le collet, 4 
cause d’un vieux debte. » Un aultre disoit au bour- 
reau, « Qu’il ne le touchast pas a la gorge, de peur de 


1. Ouennemies, mot quel’on a substitué dans quelques éditions. C. 
2. O mort! plait aux diewx que tu dédaignasses de frapper les 
laches, et que la vertu seule te pdt donner ! Lucan, IV, 580. 

le faire tressaillir de rire, tant il estoit chatouilleux. » 
L’aultre respondict 4 son confesseur, qui luy pro- 
mettoit qu’il souperoit ce jour 14 avecques nostre 
Seigneur : « Allez vous y en, vous; car de ma part je 
jeusne. » Un aultre ayant demandé a boire, et le bour- 
reau ayant beu le premier, dict ne vouloir boire aprez 
luy, de peur de prendre la verolle. Chascun a oui faire 
le conte du Picard auquel, estant a Veschelle, on pre- 
sente une garse, et que (comme nostre justice permet 
quelquesfois), s’il la vouloit espouser, on luy sauve- 
roit la vie: luy, ’ayant un peu contemplee, et apperceu 
qu’elle boittoit : « Attache! attache! dict il; elle 
cloche. » Et on dict de mesme qu’en Dannemarc, un 
homme condemné a avoir la teste trenchee, estant 
sur l’eschaffaud, comme on luy presenta une pareille 
condition, la refusa, parce que la fille qu’on luy 
offrit avoit les joues avallees, et le nez trop poinctu. 
Un valet, 4 Toulouse, accusé d’heresie, pour toute 
raison de sa creance, se rapportoit 4 celle de son 
maistre, jeune escholier prisonnier avecques luy, et 
ayma mieulx mourir que se laisser persuader que son 
maistre peust errer. Nous lisons de ceulx de la ville 
d’ Arras, lors que le roy Louis unziesme la print, qu’il 
s’en trouva bon nombre parmy le peuple qui se lais- 
serent pendre plutost que de dire, Vive le roy! Et de 
ces viles ames de bouffons, il s’en est trouvé qui 
n’ont voulu abandonner leur gaudisserie en la mort 
mesme. Celuy A qui le bourreau donnoit le bransle 
s’escria, « Vogue la gallee! » qui estoit son refrain ordi- 
naire. Et l’aultre qu’on avoit couché, sur le poinct 
de rendre sa vie, le long du foyer sur une paillasse, Aa 
qui le medecin, demandant ou le mal le tenoit, « Entre 
le banc et le feu, » respondict il : et le presbtre, pour 
luy donner l’extréme onction, cherchant ses pieds, 
qu’il avoit resserrez et contraincts par la maladie : 
« Vous les trouverez, dict il, au bout de mes jambes. » 
A Vhomme qui l’exhortoit de se recommander a Dieu, 
« Qui y va? » demanda il: et l’aultre respondant, « Ce 
sera tantost vous mesme, s’il luy plaist : » « Y fusse je 
bien demain au soir? » repliqua il. « Kecommandez 
vous seulement a luy, suyvit laultre, vous y serez 

bientost : » « I] vault doncques mieulx, adjousta il‘ 
que je luy porte mes recommandations moy 
mesme. » 

Au royaume de Narsingue, encores aujourd’huy, les 
femmes de leurs presbtres sont vifves ensepvelies 
avecques le corps de leurs maris : toutes aultres 
femmes sont bruslees aux funerailles des leurs, non 
constamment seulement, mais gayement : a la mort 
du roy, ses femmes et concubines, ses mignons, et touts 
ses officiers et serviteurs, qui font un peuple, se pre- 
sentent si alaigrement au feu ot son corps est bruslé, 
qu’ils montrent prendre 4 grand honneur d’y accom- 
paigner leur maistre. Pendant nos dernieres guerres 
de Milan, et tant de prinses et rescousses, le peuple, 
impatient de si divers changements de fortune, print 
telle resolution a la mort, que j’ay oui dire 4 mon 
pere qu’il y veit tenir compte de bien vingt et cing 
maistres de maisons qui s’estoient desfaicts eulx 
mesmes en une semaine : accident approchant a celuy 
des Xanthiens, lesquels, assiegez par Brutus, se pre- 
cipiterent pesle mesle, hommes, femmes et enfants, 
a un si furieux appetit de mourir, qu’on ne faict rien 
pour fuyr la mort, que ceulx cy ne feissent pour fuyr 
la vie : de maniere qu’a peine Brutus en peult sauver 
un bien petit nombre. 

Toute opinion est assez forte pour se faire espouser 
au prix de la vie. Le premier article de ce courageux 
serment que la Grece jura et mainteint en la guerre 
medoise, ce feut que chascun changeroit plutost la 
mort a la vie, que les loix persiennes aux leurs. Com- 
bien veoid on de monde en la guerre des Turcs et des 
Grecs accepter plutost la mort tresaspre, que de se 
descirconcire pour se baptiser? exemple de quoy nulle 
sorte de religion n’est incapable. 

Les rois de Castille ayants banni de leurs terres les 
juifs, le roy Jehan de Portugal leur vendit, a huict 
escus pour teste, la retraicte aux siennes pour un cer- 
tain temps; a condition que, iceluy venu, ils auroient 
a les vuider; et luy, promettoit leur fournir de vais- 
seaux a les trajecter en Afrique. Le jour arrivé, lequel 
passé il estoit dict que ceulx qui n’auroient obei 

demeureroient esclaves, les vaisseaux leur feurent four- 
nis escharcement!, et ceulx qui s’y embarquerent, 
rudement et vilainement traictez par les passagiers, 
qui, oultre plusieurs aultres indignitez, les amuserent 
sur mer, tantost avant, tantost arriere, jusques 4 ce 
quwils eussent consommeé leurs victuailles, et feussent 
contraincts d’en acheter d’eulx si cherement et si 
longuement, qu’on ne les meit a bord qu’ils ne feus- 
sent du tout mis en chemise. La nouvelle de cette 
inhumanité rapportee 4 ceulx qui estoient en terre, 
la pluspart se resolurent a4 la servitude; aulcuns feirent 
contenance de changer de religion. Emmanuel, suc- 
cesseur de Jehan, venu a la couronne, les meit pre- 
mierement en liberté; et, changeant d’advis depuis, 
leur ordonna de sortir de ses pais, assignant trois ports 
a leur passage. Il esperoit, dict levesque Osorius, 
non mesprisable historien latin de nos siecles, que la 
faveur de la liberté qu’il leur avoit rendue ayant failli 
de les convertir au christianisme, la difficulté de se 
commettre 4 la volerie des mariniers, et d’abandonner 
un pais ou ils estoient habituez avecques grandes 
richesses, pour s’aller jecter en region incogneue et 
estrangiere, les y rameneroit. Mais se voyant descheu 
de son esperance, et eulx touts deliberez au passage, 
il retrencha deux des ports quwil leur avoit promis, a 
fin que la longueur et incommodité du traject en 
reduisit aulcuns, ou qu’il eust moyen de les amonceler 
touts 4 un lieu pour une plus grande commodité de 
Vexecution qu’il avoit destinee : ce feut qu’il ordonna 
qu’on arrachast d’entre les mains des peres et des 
meres touts les enfants au dessoubs de quatorze ans, 
pour les transporter, hors de leur veue et conversation, 
en lieu ou ils feussent instruicts a nostre religion. Ils 
disent que cet effect produisit un horrible spectacle : 
Ja naturelle affection d’entre les peres et les enfants, 
et, de plus, leur zele a leur ancienne creance, com- 
battant a l’encontre de cette violente ordonnance, il 
y feut veu communement des peres et meres se des- 


1. Chichement, avec trop d’épargne. C. 

faisants eulx mesmes, et d’un plus rude exemple 
encores, precipitants, par amour et compassion, leurs 
jeunes enfants dans des puits, pour fuyr 4 la loy. Au 
demourant, le terme qu’il leur avoit prefix expiré, par 
faulte de moyens, ils se remeirent en servitude. 
Quelques uns se feirent chrestiens; de la foy desquels 
ou de leur race, encores aujourd’huy cent ans aprez, 
peu de Portugais s’asseurent, quoyque la coustume 
et la longueur du temps soyent bien plus fortes con- 
seilleres 4 telles mutations, que toute aultre con- 
traincte. 

En la ville de Castelnau Darry, cinquante Albigeois 
heretiques souffrirent a la fois, d’un courage determiné, 
d’estre bruslez vifs en un feu, avant desadvouer leurs 
opinions. Quoties non modo ductores nostri, dict Cicero, 
sed universi etiam exercitus, ad non dubiam mortem 
concurrerunt1! J’ay veu quelqu’un de mes intimes 
amis courre la mort a force, d’une vraye affection, et 
enracinee ep son cceur par divers visages de discours 
que je ne luy sceus rabbattre; et, 4 la premiere qui 
s’offrit coeffee d’un lustre d’honneur, s’y precipiter, 
hors de toute apparence, d’une faim aspre et ardente. 
Nous avons plusieurs exemples en nostre temps de 
ceulx, jusques aux enfants, qui, de crainte de quelque 
legiere incommodité, se sont donnez a la mort. Et a 
ce propos, « Que ne craindrons-nous, dict un ancien, 
si nous craignons ce que la couardise mesme a choisi 
pour sa retraicte? » 

D’enfiler icy un grand roolle de ceulx de touts sexes 
et conditions et de toutes sectes, ez siecles plus heu- 
reux, gui ont ou attendu la mort constamment, ou 
recherché volontairement, et recherché non seulement 
pour fuyr les maulx de cette vie, mais aulcuns pour 
fuyr simplement la satieté de vivre, et d’aultres pour 
Vesperance d’une meilleure condition ailleurs, je 
n’aurois jamais faict; et en est le nombre si infini, qu’a 


1. Combien de fois n’a-t-on pas vu courir 4 une mort certaine, 
non pas nos généraux seulement, mais nos armées entiéres ! CickRON, 
Tusc. quest., J, 37. 

la verité j’aurois meilleur marché de mettre en compte 
ceulx qui l’ont crainte : Cecy seulement : Pyrrho le 
philosophe se trouvant, un jour de grande tormente, 
dans un batteau, montroit 4 ceulx qu’il veoyoit les 
plus effroyez autour de luy, et les encourageoit par 
VYexemple d’un pourceau qui y estoit, nullement soul- 
cieux de cet orage. Oserons nous doncques dire que 
cet advantage de la raison, de quoy nous faisons tant 
de feste, et pour le respect duquel nous nous tenons 
maistres ef empereurs du reste des creatures, ayt 
esté mis en nous-pour nostre torment? A quoy faire 
la cognoissance des choses, si nous en devenons plus 
lasches? si nous en perdons le repos et la tranquillite 
ou nous serions sans cela? et si elle nous rend de pire 
condition que le pourceau de Pyrrho? L’intelligence 
qui nous a esté donnée pour nostre plus grand bien, 
VYemployerons nous a nostre ruyne; combattants le 
desseing de nature et l’universel ordre des choses, qui 
porte, que chascun use de ses utils et moyens pour sa 
commodité? 

Bien, me dira lon, vostre regle serve & la mort: 
mais que direz vous de l’indigence? que direz vous 
encores de la douleur? que Aristippus, Hieronymus 
et la pluspart des sages ont estimé le dernier mal; et 
ceulx qui le nioient de parole le confessoient par 
effect. Posidonius estant extremement tormenté d’une 
maladie aigué et douloureuse, Pompeius le feut veoir, 
et s’excusa d’avoir prins heure si importune pour 
VYouir deviser de la philosophie : « Ja 4 Dieu ne plaise, 
luy dict Posidonius, que la douleur gaigne tant sur 
moy qu’elle m’empesche d’en discourir! » et se jecta 
sur ce mesme propos du mespris de la douleur : mais 
ce pendant elle jouoit son roolle, et le pressoit inces- 
samment; a quoy il s’escrioit : « Tu as beau faire, 
douleur ! si ne diray je pas que tu sois mal. » Ce conte, 
quwils font tant valoir, que porte il pour le mespris 
de la douleur? il ne debat que du mot : et ce pendant 
si ces poinctures ne ]’esmeuvent, pourquoy en rompt 
il son propos? pourquoy pense il faire beaucoup de ne 
Vappeler pas Mal? Icy tout ne consiste pas en ]’ima- 
gination : nous opinons du reste; c’est icy la certaine 

science qui joue son roolle; nos sens mesmes en sont 
juges; 


Qui nisi sunt veri, ratio quoque falsa sit omnis ?. 


Ferons nous accroire & nostre peau que les coups 
d’estriviere la chastouillent? et A nostre goust que 
Valoé soit du vin de Graves? Le pourceau de Pyrrho 
est icy de nostre escot: il est bien sans effroy 4 la mort; 
mais si on le bat, il crie et se tormente. Forcerons nous 
la generale loy de nature, qui se veoid en tout ce qui 
est vivant soubs le ciel, de trembler soubs la douleur? 
les arbres mesmes semblent gemir aux offenses. La 
mort ne se sent que par le discours, d’autant que c’est 
le mouvement d’un instant; 


Aut fuit, aut veniet; nihil est presentis in illa : 
Morsque minus pene, quam mora mortis, habet? : 


mille bestes, mille hommes sont plutost morts que 
menacez. Aussy, ce que nous disons craindre princi- 
palement en la mort, c’est la douleur, son avant cou- 
reuse coustumiere. Toutesfois, s’il en fault croire un 
sainct pere, malam mortem non facit, nisi quod sequitur 
mortem : et je dirois encores plus vraysemblablement, 
que ny ce qui va devant, ny ce qui vient aprez n’est 
des appartenances de la mort. 

Nous nous excusons faulsement : et je treuve par 
experience que c’est plutost l’impatience de limagi- 
nation de Ja mort qui nous rend impatients de la 
douleur, et que nous la sentons doublement griefve 
_ de ce qu’elle nous menace de mourir; mais la raison 
accusant nostre lascheté de craindre chose si soub- 
daine, si inevitable, si insensible, nous prenons cet 
aultre pretexte plus excusable. Touts les maulx qui 


1. Et si les sens ne sont vrais, toute raison est fausse. LucRECE, 
IV, 436. 

2. Ou elle a été, ou elle sera; il n’y a rien de présent en elle. La 
mort est moins cruelle que l’attente de la mort. 

3. La mort n’est un mal que par ce qui vient aprés elle. AUGUSTIN, 
de Civitate Dei, I, 11. 

n’ont aultre dangier que du mal, nous les disons sans 
dangier : celuy des dents ou de la goutte, pour grief 
qu’il soit, d’autant qu’il n’est pas homicide, qui le met 
en compte de maladie? 

Or bien presupposons le, qu’en la mort nous regar- 
dons principalement la douleur; comme aussi la pau- 
vreté n’a rien 4 craindre que cela, qu’elle nous jecte 
entre ses bras par la soif, la faim, le froid, le chauld, 
les veilles qu’elle nous fait souffrir : ainsi n’ayons a 
faire qu’a la douleur. Je leur donne que ce soit le pire 
accident de nostre estre; et volontiers, car je suis 
VYhomme du monde qui luy veulx autant de mal et qui 
la fuys autant, pour jusques a4 present n’avoir pas eu, 
Dieu mercy, grand commerce avecques elle : mais il 
est en nous, sinon de |’aneantir, au moins de l’amoin- 
drir par patience; et, quand bien le corps s’en esmou- 
veroit, de maintenir ce neantmoins l’ame et la raison 
en bonne trempe. Et s’il ne l’estoit, qui auroit mis 
en credit la vertu, la vaillance, la force, la magnanimité 
et la resolution? ot joueroyent elles leur roolle, s’il 
n’y a plus de douleur a desfier? Avida est periculi 
virtus! : s’il ne fault coucher sur la dure, soustenir 
armé de toutes pieces la chaleur du midy, se paistre 
d’un cheval et d’un asne, se veoir destailler en pieces 
et arracher une balle d’entre les os, se souffrir recoudre, 
cauteriser et sonder, par ou s’acquerra l’advantage 
que nous voulons avoir sur le vulgaire? C’est bien 
loing de fuyr le mal et la douleur, ce que disent les 
sages, « que des actions egualement bonnes, celle 1a est 
plus souhaitable a faire ou il y a plus de peine. » Non 
enim hilaritate, nec lascivia, nec risu, aut joco, comite 
levitatis, sed sxpe etiam tristes firmitate et constantia 
sunt beati?. Et a cette cause, il a esté impossible de 
persuader A nos peres que les conquestes faictes par 
vifve force au hazard de la guerre, ne feussent plus 


1. La vertu est avide de péril. SENEQUE, de Providentia, c. 4. 

2. Ce n’est point par la joie et les plaisirs, par les jeux et les ris, 
compagnie ordinaire de la frivolité, qu’on est heureux : les Ames 
austeres trouvent le bonheur dans la constance et la fermeté. 
CicéRon, de Finibus, Il, 10. 

advantageuses que celles qu’on faict en toute seureté 
par practiques et menees. 


Leetius est, quoties magno sibi constat honestum?. 


Davantage, cela nous doibt consoler, que naturelle- 
ment « si la douleur est violente, elle est courte; si elle 
est longue, elle est legiere : » si gravis, brevis ; si longus, 
levis. Tu ne la sentiras gueres long-temps, si tu la sens 
trop; elle mettra fin a soy ou a toy : l’un et l’aultre 
revient a un; si tu ne la portes, elle t’emportera. 
Memineris maximos morte finiri ; parvos multa habere 
intervalla requietis ; mediocrium nos esse dominos : ut, 
si tolerabiles sint, feramus; sin minus, e vila, quum 
ea non placeat, tanquam e theatro, exeamus*. Ce qui 
nous faict souffrir avecques tant d’impatience la 
douleur, c’est de n’estre pas accoustumez de prendre 
nostre principal contentement en Vame, de ne nous 
fonder point assez sur elle, qui est seule et souveraine 
maistresse de nostre condition. Le corps n’a, sauf le 
plus et le moins, qu’un train et qu’un pli : elle est 
variable en toute sorte de formes, et renge 4 soy, et 
a son estat quel qu’il soit, les sentiments du corps et 
touts aultres accidents : pourtant la fault il estudier 
et enquerir, et esveiller en elle ses ressorts touts puis- 
sants. Ii n’y a raison, ny prescription, ny force qui 
vaille contre son inclination et son chois. De tant de 
milliers de biais qu’elle a en sa disposition, donnons luy 
en un propre a nostre repos et conservation : nous 
voyla, non couverts seulement de toute offense, mais 
gratifiez mesme, et flattez, si bon luy semble, des 
offenses et des maulx. Elle faict son proufit de tout 
indifferemment : lerreur, les songes luy servent utile- 
ment, comme une loyale matiere 4 nous mettre a 
garant et en contentement. Il est aysé 4 veoir que ce 


1. La vertu est d’autant plus douce qu’elle nous a plus cotté, 
Lucain, IX, 404. 

2. Seuviens-toi que les grandes douleurs se terminent par la mort; 
que les peines ont plusieurs intervalles de repos, et que nous sommes 
maitres des médiocrités. Lorsqu’elles seront supportables, nous 
souffrirons patiemment; si elles sont comme un lieu qui nous déplait, 
nous en sortirons comme d’un théatre, CicERON. 

qui aiguise en nous la douleur et la volupté, c’est la 
poincte de nostre esprit : les bestes, qui le tiennent 
soubs boucle, laissent aux corps leurs sentiments 
libres et naifs, et par consequent uns, a peu prez, en 
chasque espece, ainsy qu’elles montrent par la sem- 
blable application de leurs mouvements. Si nous ne 
troublions pas en nos membres la jurisdiction qui leur 
appartient en cela, il est a croire que nous en serions 
mieulx, et que nature leur a donné un juste et modéré 
temperament envers la volupté et envers la douleur; et 
ne peult faillir d’estre juste, estant egual et commun. 
Mais, puisque nous nous sommes emancipez de ses 
regles pour nous abandonner a la vagabonde liberté 
de nos fantasies, au moins aidons nous a les plier du 
costé le plus agreable. Platon craint nostre engage- 
ment aspre & la douleur et a la volupté, d’autant 
qu’il oblige et attache par trop lame au corps : moy 
plutost, au rebours, d’autant qu’il l’en desprend et 
descloue. Tout ainsi que ’ennemy se rend plus aspre 
A nostre fuite, aussi s’enorgueillit la douleur a nous 
veoir trembler soubs elle. Elle se rendra de bien meil- 
leure composition 4 qui luy fera teste : il se fault 
opposer et bander contre. En nous acculant et tirant 
arriere, nous appellons a nous et attirons la ruyne 
qui nous menace. Comme le corps est plus ferme 4a la 
charge en le roidissant, aussi est ’ame. 

Mais venons aux exemples, qui sont proprement 
du gibier des gents foibles de reins comme moi : ot 
nous trouverons qu’il va de la douleur comme des 
pierres, qui prennent couleur ou plus haulte ou plus 
morne, selon la feuille ot: l’on les couche, et qu’elle ne 
tient qu’autant de place en nous que luy en faisons ; 
Tantum doluerunt, quantum doloribus se inseruerunt?. 
Nous sentons plus un coup de rasoir du chirurgien, 
que dix coups d’espee en la chaleur du combat. Les 
douleurs de Venfantement, par les medecins et par 
Dieu mesme estimees grandes, et que nous passons 
avecques tant de cerimonies, il y a des nations entieres 


1. D’ot l’on peut voir que l’affliction n’est pas un effet de la 
nature, mais de l’opinion. Crcéron, Tusc., III, 28. 


(er 

qui n’en font nul compte. Je laisse 4 part les femmes 
lacedemoniennes; mais aux souisses, parmy nos gents 
de pied, quel changement y trouvez vous? sinon que, 
trottants aprez leurs maris, vous leur veoyez aujour- 
d’huy porter au col Venfant qu’elles avaient hier au 
ventre : et ces Aegyptiennes contrefaictes, ramassees 
d’entre nous, vont élles mesmes laver les leurs qui 
viennent de naistre, et prennent leurs bains en la plus 
prochaine riviere. Oultre tant de garses qui desrobent 
touts les jours leurs enfants en la generation comme 
en la conception, cette belle et noble femme de Sabinus, 
patricien romain, pour l’interest d’aultruy, supporta 
seule, sans secours et sans voix et gemissement, l’en- 
fantement de deux jumeaux. Un simple garsonnet de 
Lacedemone ayant desrobé un regnard (car ils crai- 
gnoient encores plus la honte de leur sottise au larrecin 
que nous ne craignons la peine de nostre malice), et 
lY’ayant mis sous sa cappe, endura plutost qu’il luy 
eust rongé le ventre, que de se descouvrir. Et un 
aultre, donnant de V’encens a un sacrifice, se laissa 
brusler jusques a l’os par un charbon tumbé dans sa 
manche, pour ne troubler le mystere : et s’en est veu 
un grand nombre, pour le seul essay de vertu, suyvant 
leur institution, qui ont souffert en l’aage de sept ans 
d’estre fouettez jusques 4 la mort sans alterer leur 
visage. Et Cicero les a veus se battre a troupes, de 
poings, de pieds et de dents, jusques a s’evanouir, 
avant que d’advouer estre vaincus. Nunquam naturam 
mos vinceret; est enim ea semper invicta : sed nos 
umbris, deliciis, otio, languore, desidia, animum infe~ 
cimus ; opinionibus malogue more delinitum mollivimus 1 
Chascun scait Vhistoire de Scevola, qui, s’estant coulé 
dans le camp ennemy pour en tuer le chef, et ayant 
failly d’attaincte, pour reprendre son effect d’une plus 
estrange invention, et descharger sa patrie, confessa 


1. Jamais l’usage ne pourroit vaincre Ja nature; elle est invin- 
cible; mais parmi nous elle est corrompue par la mollesse, par les 
délices, par l’oisiveté, par l’indolence; elle est altérée par des opi- 
nions fausses et de mauvaises habitudes. CickRon, Tusc. quest.» 
V, 27. 

a Porsenna, qui estoit le roy qu’il vouloit tuer, non 
seulement son desseing, mais adjousta qu’il y avoit 
en son camp un grand nombre de Romains complices 
de son entreprinse, tels que luy; et, pour montrer 
quel il estoit, s’estant faict apporter un brasier, veit 
et souffrit griller et rostir son bras, jusques 4 ce que 
Vennemy mesme en ayant horreur, commanda oster 
le brasier. Quoy! celuy qui ne daigna interrompre la 
lecture de son livre pendant qu’on lincisoit? et celuy 
qui s’obstina 4 se mocquer et 4a rire, a envy des 
maulx qu’on luy faisoit; de facon que la cruauté 
irritee des bourreaux qui le tenoient, et toutes les 
inventions des torments redoublez les uns sur les 
aultres, luy donnerent gaigné? Mais c’estoit un phi- 
losophe. Quoy! un gladiateur de Cesar endura, tous- 
jours riant, qu’on luy sondast et destaillast ses playes : 
Quis mediocris gladiator ingemuit? quis vultum mutavit 
unquam? Quis non modo stetit, verum etiam decubuit 
lurpiter? Quis, quum decubuisset, ferrum recipere jussus, 
collum contraxit!? Meslons y les femmes. Qui n’a 
oui parler a Paris de celle qui se feit escorcher pour 
seulement en acquerir le teint plus frais d’une nou- 
velle peau? Il y en a qui se sont faict arracher des 
dents vifves et saines, pour en former la voix plus 
molle et plus grasse, ou pour les renger en meilleur 
ordre. Combien d’exemples du mespris de Ja douleur 
avons nous en ce genre! Que ne peuvent elles, que 
craignent elles, pour peu quil y ait d’adgencement a 
esperer en leur beaulté ? 


Vellere queis cura est albos a stirpe capillos, 
Et faciem, dempta pelle, referre novam ?. 


1. Jamais le dernier des gladiateurs a-t-il gémi ou changé de 
visage? Quel art dans sa chute méme, pour en dérober la honte 
aux yeux du public! Renversé enfin aux pieds de son adversaire, 
tourne-t-il la téte lorsqu’on lui ordonne de recevoir le coup mortel? 
CicftRon, Tusc. quest., II, 17. 

2. Il s’en trouve qui ont le courage d’arracher leurs cheveux gris, 
et de s’écorcher tout le visage pour se faire une nouvelle peau. 
TIBULLE, I, 8, 45. 


307 LIVRE I, CHAPITRE XL 


J’en ay veu engloutir du sable, de la cendre, et se 
travailler 4 poinct nommé de ruyner leur estomach, 
pour acquerir les pasles couleurs. Pour faire un corps 
bien espagnolé, quelle gehenne ne souffrent elles, 
guindees et cenglees, a tout de grosses coches sur les 
costez, jusques a la chair vifve? ouy, Sek ote 
a en mourir. 

Tl est ordinaire a beaucoup de nations de nostre 
temps de se blecer a escient pour donner foy 4 leur 
parole : et nostre roy en recite des notables exemples 
de ce qu’il en a veu en Poloigne, et en l’endroict de 
luy mesme. Mais oultre ce que je scais en avoir esté 
imité en: France par aulcuns, quand je veins de ces 
fameux estats de Blois, j’avois veu peu auparavant 
une fille, en Picardie, pour tesmoigner la sincerité de 
ses promesses et aussi sa constance, se donner, du 
poingon qu’elle portoit en son poil, quatre ou cing 
bons coups dans le bras, qui Juy faisoyent craqueter 
la peau et la saignoient bien en bon escient. Les 
Turcs se font de grandes escarres pour leurs dames, 
et, a fin que la marque y demeure, ils portent soub- 
dain du feu sur la playe et l’y tiennent un temps 
incroyable, pour arrester le sang et former la cica- 
trice; gents qui ont veu l’ont escript, et me lont 
juré : mais pour dix aspres, il se treuve tous les jours 
entre eulx personne qui se donnera une bien pro- 
fonde taillade dans le bras ou dans les cuisses. Je suis 
bien ayse que les tesmoings nous sont plus a main 
ou nous en avons plus affaire; car la chrestienté nous 
en fournit a suffisance : et aprez l’exemple de nostre 
sainct Guide, il y en a eu force qui, par devotion, 
ont voulu porter la croix. Nous apprenons, par tes- 
moing tresdigne de foy, que le roy sainct Louys 
porta la haire jusques a ce que, sur sa vieillesse, son 
confesseur l’en dispensa; et que touts les vendredis il 
se faisoit battre les espaules, par son presbtre, de 
cing chaisnettes de fer, que pour cet effect on portoit 
emmy ses besongnes de nuict. 

Guillaume, nostre dernier duc de Guyenne, pere de 
cette Alienor qui transmeit ce duché aux maisons de 
France et d’Angleterre, porta, les dix ou douze der- 

niers ans de sa vie, continuellement, un corps de 
cuirasse soubs un habit de religieux, par penitence. 
Foulques, comte d’Anjou, alla jusques en Jerusalem, 
pour 1a se faire fouetter a deux de ses valets, la chorde 
au col, devant le sepulchre de nostre Seigneur. Mais 
ne veoid on encores touts les jours, au vendredi sainct, 
en divers lieux, un grand nombre d’hommes et de 
femmes se battre jusques a se deschirer la chair et 
percer jusques aux os? cela ay je veu souvent, et sans 
enchantement : et disoit on (car ils vont masquez) 
qu’il y en avoit qui pour de l’argent entreprenoient 
en cela de garantir la religion d’aultruy, par un 
mespris de la douleur d’autant plus grand, que plus 
peuvent les aiguillons de la devotion que de l’avarice. 
Q. Maximus enterra son fils consulaire, M. Cato le 
sien preteur designé, et L. Paulus les siens deux en 
peu de jours, d’un visage rassis, et ne portant nul 
tesmoignage de dueil. Je disois, en mes jours, de 
quelqu’un, en gaussant, qu’il avoit choué la divine 
justice; car la mort violente de trois grands enfants 
luy ayant esté envoyee en un jour pour un aspre 
coup de verge, comme il est a croire, peu s’en fallut 
quw’il ne la prinst a faveur et gratification singuliere 
du ciel. Je n’ensuys pas ces humeurs monstrueuses; 
mais j’en ay perdu en nourrice deux ou trois, sinon 
sans regret, au moins sans fascherie : si n’est il gueres 
d’accident qui touche plus au vif les hommes. Je 
veois assez d’aultres communes occasions d’afflic- 
tion, qu’a peine sentirois je si elles me venoient; et 
en ay mesprisé, quand elles me sont venues, de celles 
ausquelles le monde donne une si atroce figure, que 
je n’oserois m’en vanter au peuple sans rougir : ex quo 
intelligitur, non in natura, sed in opinione, esse xgri- 
tudinem'. L’opinion est une puissante partie, hardie 
et sans mesure. Qui rechercha jamais de telle faim 
Ja seureté et le repos, qu’Alexandre et Cesar ont faict 
Vinquietude et les difficultez? Terez, le pere de 
Sitalcez, souloit dire que « Quand il ne faisoit point 


1. D’ou lon peut voir que laffliction n’est pas un effet de la 
nature, mais de l’opinion. Cic., Tusc. quest., III, 28. 

la guerre, il luy estoit advis qu’il n’y avoit point 
difference entre luy et son palefrenier. » Caton, consul, 
pour s’asseurer d’aulcunes villes en Espaigne, ayant 
seulement interdict aux habitants d’icelles de porter 
les armes, grand nombre se tuerent : ferox gens, nul- 
lam vitam rati sine armis esse’. Combien en scavons- 
nous qui ont fuy la doulceur d’une vie tranquille en 
leurs maisons, parmy leurs cognoissants, pour suyvre 
Vhorreur des deserts inhabitables; et qui se sont jectez 
a Pabjection, vilité et mespris du monde, et s’y sont 
pleus jusques 4 Vaffectation! Le cardinal Borromee, 
qui mourut dernierement a Milan, au milieu de la 
desbauche a quoy le convioit et sa noblesse, et ses 
grandes richesses, et lair de I’Italie, et sa jeunesse, 
se mainteint en une forme de vie si austere, que la 
mesme robbe qui luy servoit en esté luy servoit en 
hyver; n’avoit pour son coucher que la paille; et les 
heures qui luy restoient des occupations de sa charge, 
il les passoit estudiant continuellement, planté sur 
ses genouils, ayant un peu d’eau et de pain a costé 
de son livre, qui estoit toute la provision de ses repas, 
et tout le temps qu’il y employoit. 

J’en scais qui, a leur escient, ont tiré et proufit et 
advancement du cocuage, de quoy le seul nom effroye 
tant de gents. 

Si la veue n’est le plus necessaire de nos sens, il 
est au moins le plus plaisant : mais les plus puis- 
sants et utiles de nos membres semblent estre ceulx 
qui servent a nous engendrer; toutesfois assez de 
gents les ont prins en haine mortelle, pour cela seu- 
lement qu’ils estoient trop aimables, et les ont rejectez 
a cause de leur prix : autant en opina des yeulx celuy 
qui se les creva. La plus commune et plus saine part 
des hommes tient a grand heur Vabondance des 
enfants; moy et quelques aultres a4 pareil heur le 
default : et quand on demande a Thales pourquoy 
il ne se marie point, il respond « qu’il n’ayme point 
A laisser lignee de soy. » 


1. Peuple féroce, qui ne croyoit pas qu’on pfit vivre sans com- 
battre. TirE-LivE, XXXIV, 17. 

Que nostre opinion donne prix aux choses, il se 
veoid par celles en grand nombre ausquelles nous 
ne regardons pas seulement pour les estimer, ains a 
nous; et ne considerons ny leurs qualitez ny leurs 
utilitez, mais seulement nostre coust a les recouvrer, 
comme si c’estoit quelque piece de leur substance; 
et appellons valeur en elles, non ce qu’elles apportent, 
mais ce que nous y apportons. Sur quoy je m’advise 
que nous sommes grands mesnagiers de nostre mise : 
selon qu’elle poise, elle sert; de ce mesme qu’elle 
poise. Nostre opinion ne la laisse jamais courir a 
fauls fret! : l’achat donne tiltre au diamant; et la 
difficulté, A la vertu; et la douleur, 4 la devotion; et 
Vaspreté, 4 la medecine; tel, pour arriver a la pau- 
vreté, jecta ses escus en cette mesme mer que tant 
d’aultres fouillent de toutes parts pour y pescher des 
richesses. Epicurus dict que « D’estre riche n’est pas 
soulagement, mais changement, d’affaires. » De vray, 
ce n’est pas la disette, c’est plutost ’abondance qui 
produict l’avarice. Je veulx dire mon experience 
autour de ce subject. 

J’ai vescu en trois sortes de conditions depuis estre 
sorti de l’enfance. Le premier temps, qui a duré prez 
de vingt annees, je le passay n’ayant aultres moyens 
que fortuits, et despendant de l’ordonnance et secours 
d’aultruy, sans estat certain et sans prescription. Ma 
despense se faisoit d’autant plus alaigrement et 
avecques moins de soing, qu’elle estoit toute en la 
temerité de la fortune. Je ne feus jamais mieulx. I 
ne m’est oncques advenu de trouver la bourse de 
mes amis close; m’estant enjoinct, au dela de toute 
aultre necessité, la necessité de ne faillir au terme 
que j’avois prins a m/’acquitter, lequel ils m’ont 
mille fois alongé, veoyant leffort que je me faisois 
pour leur satisfaire : en maniere que j’en rendois ma 
loyauté mesnagiere, et aulcunement piperesse. Je 
sens naturellement quelque volupté a payer; comme 
si je deschargeois mes espaules d’un ennuyeux poids, 
et de cette image de servitude; aussi qwil y a quelque 


1. A fauls fret signifie ici d’aprés une trop fotble appréctation. C. 

contentement qui me chatouille 4 faire une action 
juste et contenter aultruy. J’excepte les payements 
ou il fault venir 4 marchander et compter; car, si je 
ne treuve 4 qui en commettre la charge, je les esloingne 
honteusement et injurieusement, tant que je puis, 
de peur de cette altercation, 4 laquelle et mon humeur 
et ma forme de parler est du tout incompatible. II 
n’est rien que je haisse comme a marchander : c’est 
un pur commerce de trichoterie et d’impudence; 
aprez une heure de debat et de barguignage, l’un et 
VYaultre abandonne sa parole et ses serments pour 
cing souls d’amendement. Et si empruntois avecques 
desadvantage : car n’ayant point le cceur de requerir 
en presence, j’en renvoyois le hazard sur le papier, 
qui ne faict gueres d’efforts, et qui preste grandement 
la main au refuser. Je me remettois de la conduicte 
de mon besoing plus gayement aux astres et plus 
librement, que je n’ay faict depuis 4 ma providence 
et 4 mon sens. La pluspart des mesnagiers estiment 
horrible de vivre ainsin en incertitude, et ne s’advi- 
sent pas, premierement, que la pluspart du monde 
vit ainsi : combien d’honnestes hommes ont rejecté 
tout leur certain A l’abandon, et le font touts les 
jours, pour chercher le vent de la faveur des rois et 
de la fortune! Cesar s’endebta d’un million d’or, 
oultre son vaillant, pour devenir Cesar : et combien 
dé marchands commencent leur traficque par la 
vente de leur metairie, qu’ils envoyent aux Indes, 


Tot per impotentia freta?! 


En une si grande siccité de devotion, nous avons mille 
et mille colleges qui la passent commodement, atten- 
dants touts les jours de la liberalité du ciel ce qu’ii 
fault A eulx disner. Secondement, ils ne s’advisent 
pas que cette certitude, sur laquelle ils se fondent, 
n’est gueres moins incertaine et hazardeuse que le 
hazard mesme. Je veois d’aussi prez la misere au dela 
de deux mille escus de rente, que si elle estoit tout 
contre moy : car, oultre ce que le sort a de quoy 


1. A travers tant de mers orageuses. CATULLE, IV, 18. 

ouvrir cent bresches 4 la pauvreté au travers de nos 
richesses, n’y ayant souvent nul moyen entre la 
supreme et infime fortune, 


Fortuna vitrea est : tum, quum splendet, frangitur |, 


et envoyer cul sur poincte toutes nos deffenses et 
levées, je treuve que, par diverses causes, l’indigence 
se veoid autant ordinairement logee chez ceulx qui 
ont des biens que chez ceulx qui n’en ont point; et 
qu’a adventure est elle aulcunement moins incom- 
mode, quand elle est seule, que quand elle se ren- 
contre en compaignie des richesses. Elles viennent 
plus de l’ordre que de la recepte; faber est sux quisque 
fortune?: et me semble plus miserable un riche 
malaysé, necessiteux, affaireux, que celuy qui est 
simplement pauvre. In divitiis inopes, quod genus 
egestatis gravissimum est*. Les plus grands princes et 
plus riches sont, par pauvreté et disette, poulsez 
ordinairement a l’extreme necessité; car en est il de 
plus extreme, que d’en devenir tyrans et injustes 
usurpateurs des biens de leurs subjects? 

Ma seconde forme, ¢’a esté d’avoir de l’argent : a 
quoy m/’estant prins, j’en feis bientost des reserves 
notables, selon ma condition; n’estimant pas que ce 
feust avoir, sinon autant qu’on possede oultre sa 
despense ordinaire, ny qu’on se puisse fier du bien 
qui est encores en esperance de recepte, pour claire 
qu’elle soit. Car, quoy! disois je, si j’estois surprins 
d’un tel ou d’un tel accident? Et 4 la suitte de ces 
vaines et vicieuses imaginations, j’allois faisant l’in- 
genieux A pourveoir, par cette superflue reserve, 4 
touts inconvenients : et scavois encores respondre, 4 
celuy qui m’alleguoit que le nombre des inconvenients 


1. Ex Mim. P. Syri. Godeau, évéque de Grasse, a traduit ainsi 
ce vers : 
Et comme elle a l’éclat du verre, 
Elle en a la fragilité. ; 
Corneille a transporté cette traduction dans Polyeucte. 
2. Chacun est l’artisan de sa fortune. SALLUSTE, de Rep. ordin., 
liga 
3. L’indigence au sein des richesses est la plus 4 plaindre. SENEQUE, 
Epist. 74. 


a oe ween ees ee OO 

estoit trop infiny, Que si ce n’estoit A touts, c’estoit 
a aulcuns et plusieurs. Cela ne se passoit pas sans 
penible solicitude : j’en faisois un secret : et moy, 
qui ose tant dire de moy, ne parlois de mon argent 
qu’en mensonge, comme font les aultres qui s’ap- 
pauvrissent riches, s’enrichissent pauvres, et dispen- 
sent leur conscience de jamais tesmoigner sincere- 
ment de ce quwils ont : ridicule et honteuse prudence! 
Allois je en voyage? il ne me sembloit estre jamais 
suffisamment pourveu; et plus je m’estois chargé de 
monnoye, plus aussi je m’estois chargé de crainte, 
tantost de la seureté des chemins, tantost de la fide- 
lité de ceulx qui conduisoient mon bagage, duquel, 
comme d’aultres que je cognois, je ne m’asseurois 
jamais assez si je ne ’avois devant mes yeulx. Lais- 
sois je ma boiste chez moy? combien de souspecons 
et pensements espineux, et, qui pis est, incommu- 
nicables! j’avois tousjours l’esprit de ce costé. Tout 
compte, il y a plus de peine a garder l’argent qu’a 
VYacquerir. Si je n’en faisois du tout tant que j’en dis, 
au moins il me coustoit & m’empescher de le faire. 
De commodité, j’en tirois peu ou rien : pour avoir 
plus de moyens de despense, elle ne m’en poisoit pas 
moins; car, comme adisoit Bion, « Autant se fasche le 
chevelu comme le chauve, qu’on luy arrache le poil : » 
et, depuis que vous estes accoustumé et avez planté 
vostre fantasie sur certain monceau, il n’est plus a 
vostre service; vous n’oseriez Vescorner; c’est un 
bastiment qui, comme il vous semble, croulera tout 
si vous y touchez; il fault que la necessité vous prenne 
a la gorge pour l’entamer : et auparavant j’engageois 
mes hardes et vendois un cheval, avecques bien 
moins de contraincte et moins envy, que lors je ne 
faisois bresche 4 cette bourse favorie que je tenois a 
part. Mais le dangier estoit que malayseement peult 
on establir bornes certaines a ce desir (elles sont dif- 
ficiles 4 trouver ez choses qu’on croit bonnes), et 
arrester un poinct a l’espargne : on va tousjours gros- 
sissant cet amas, et l’augmentant d’un nombre a 
aultre, jusques a se priver vilainement de la jouis- 
sance de ses propres biens, et Vestablir toute en la 

garde, et n’en user point. Selon cette espece d’usage, 
ce sont les plus riches gents du monde ceulx qui ont 
charge de la garde des portes et murs d’une bonne 
ville. Tout homme pecunieux est avaricieux, 4 mon 
gré. Platon renge ainsi les biens corporels ou humains : 
la santé, la beaulté, la force, la richesse : et la richesse, 
dict il, n’est pas aveugle, mais tresclairvoyante, quand 
elle est illuminee par la prudence. Dionysius le fils 
eut bonne grace : on l’advertit que l’un de ses Syra- 
cusains avoit caché. dans terre un thresor; il luy 
manda de le luy apporter; ce qu’il feit, s’en reservant 
a la desrobee quelque partie, avecques laquelle il 
s’en alla en une aultre ville, ot, ayant perdu cet 
appetit de thesauriser, il se meit a vivre plus libe- 
ralement : ce qu’entendant, Dionysius lui feit rendre 
le demourant de son thresor, disant que, puisqu’il avoit 
apprins 4 en savoir user, il le luy rendoit volontiers. 

Je feus quelques annees en ce poinct : je ne scais 
quel bon daimon m’en jecta hors tresutilement, 
comme le Syracusain, et m’envoya toute cette con- 
serve A l’abandon; le plaisir de certain voyage de 
grande despense ayant mis au pied cette sotte ima- 
gination : par ot je suis retumbé a une tierce sorte 
de vie (je dis ce que j’en sens), certes plus plaisante 
beaucoup, et plus reglee; c’est que je foys courir ma 
despense quand et quand ma recepte; tantost l’une 
devance, tantost l’aultre, mais c’est de peu qu’elles 
s’abandonnent. Je vis du jour a la journee, et me 
contente d’avoir de quoy suffire aux besoings presents 
et ordinaires : aux extraordinaires, toutes les provi- 
sions du monde n’y scauroient suffire. Et est folie de 
s’attendre que fortune elle mesme nous arme jamais 
suffisamment contre soy : c’est de nos armes qu’il la 
fault combattre; les fortuites nous trahiront au bon du 
faict. Si j’amasse, ce n’est que pour lesperance de 
quelque voisine emploite, non pour acheter des terres, 
de quoy je n’ay que faire, mais pour acheter du plaisir. 
Non esse cupidum, pecunia est; non esse emacem, vec- 
tigal est’. Je n’ay ny gueres peur que bien me faille, 


1, C’est étre riche que de n’étre pas avide de richesses; c’est un 

ny nul desir qu’il augmente : divitiarum fructus est 
in copia; copiam declarat satietas: : et me gratifie 
singulierement que cette correction me soit arrivee 
en un aage naturellement enclin a l’avarice, et que 
je me veoye desfaict de cette folie si commune aux 
vieux, et la plus ridicule de toutes les humaines folies. 

Feraulez, qui avoit passé par les deux fortunes, et 
trouvé que l’accroist de chevance n’estoit pas accroist 
dappetit au boire, manger, dormir, et embrasser sa 
femme; et qui, d’aultre part, sentoit poiser sur ses 
espaules Vimportunité de l’ceconomie, ainsi qu’elle 
faict 4 moy, delibera de contenter un jeune homme 
pauvre, son fidele amy, abboyant aprez les richesses; 
et luy feit present de toutes les siennes, grandes et 
excessives, et de celles encores qu’il estoit en train 
d’accumuler touts les jours par la liberalité de Cyrus 
son bon maistre, et par la guerre; moyennant qu’il 
prinst la charge de l’entretenir et nourrir honneste- 
ment comme son hoste et son amy. Ils vescurent ainsi 
depuis tresheureusement, et egualement contents du 
changement de leur condition. 

Voyla un tour que j’imiterois de grand courage : et 
loue grandement la fortune d’un vieil prelat que je 
veois s’estre si purement demis de sa bourse, de sa 
recepte et de sa mise, tantost a un serviteur choisi, 
tantost a un aultre, qu’il a coulé un long espace 
d’annees autant ignorant cette sorte d’affaires de son 
mesnage comme un estrangier. La fiance de la bonté 
d’aultruy est un non legier tesmoignage de la bonté 
propre; partant la favorise Dieu volontiers. Et pour 
son regard, je ne veois point d’ordre de maison ny 
plus dignement ny plus constamment conduict que 
le sien. Heureux qui ayt reglé a si juste mesure son 
besoing, que ses richesses y puissent suffire sans son 
soing et empeschement, et sans que leur dispensation 
ou assemblage interrompe d’aultres occupations qu’il 


revenu que de n’avoir pas la passion d’acheter. CickRON, Paradox., 
VI, 3. 

4. Le fruit des richesses est dans l’abondance; et la preuve de 
Pabondance, c’est le contentement. CictRoNn, Paradoz., VI, 2. 

suyt, plus convenables, plus tranquilles, et selon son 
coeur ! 

L’aysance donc et l’indigence despendent de l’opi- 
nion d’un chascun; et non plus la richesse que la gloire, 
que la santé, n’ont qu’autant de beaulté, et de plaisir, 
que leur en preste celuy qui les possede. Chascun est 
bien ou mal, selon qu’il s’en treuve : non de qui on le 
croid, mais qui le croid de soy, est content; et en cela 
seul la creance se donne essence et verité. La fortune 
ne nous faict ny bien ny mal; elle nous en offre seule- 
ment la matiere et la semence : laquelle nostre ame, 
plus puissante qu’elle, tourne et applique comme il 
luy plaist; seule cause et maistresse de sa condition 
heureuse ou malheureuse. Les accessions externes 
prennent saveur et couleur de l’interne constitution : 
comme les accoustrements nous eschauffent, non de 
leur chaleur, mais de la nostre, laquelle ils sont propres 
a couver et nourrir; qui en abrieroit un corps froid, 
il en tireroit mesme service pour la froideur : ainsi se 
conserve la neige et la glace. Certes, tout en la maniere 
qu’a un faineant Vestude sert de torment; a un 
yvrongne, Vabstinence du vin; la frugalité est sup- 
plice au luxurieux; et l’exercice, gehenne 4 un homme 
delicat et oysif : ainsi n’est il du reste. Les choses ne 
sont pas si douloureuses ny difficiles d’elles mesmes; 
mais nostre foiblesse et lascheté les a faictes telles. 
Pour juger des choses grandes et haultes, il fault une 
ame de mesme; aultrement nous leur attribuons le 
vice qui est le nostre; un aviron droict semble courbe 
en l’eau; il n’importe pas seulement qu’on veoye la 
chose, mais comment on la veoid. 

Or sus, pourquoy, de tant de discours qui persua- 
dent diversement les hommes de mespriser la mort 
et de porter la douleur, n’en trouvons nous quelqu’un 
qui face pour nous? et de tant d’especes d’imagina- 
tions qui l’ont persuadé 4 aultruy, que chascun n’en 
applique il a soy une, le plus selon son humeur? 
S’il ne peult digerer la drogue forte et abstersive pour 
desraciner le mal, au moins qu’il la prenne lenitive 
pour le soulager. Opinio est quedam effeminata ac 
levis, nec in dolore magis, quam eadem in voluptate : 

qua quum liquescimus fluimusque mollitia, apis aculeum 
sine clamore ferre non possumus... Totum in eo est, 
ut tibi imperes’. Au demourant, on n’eschappe pas a 
la philosophie, pour faire valoir oultre mesure l’aspreté 
des douleurs et humaine foiblesse; car on la con- 
trainct de se rejecter a ces invincibles repliques : 
« S’il est mauvais de vivre en necessité, au moins de 
vivre en necessité il n’est aucune necessité. » « Nul 
n’est mal longtemps, qu’a sa faulte. » Qui n’a le coeur 
de soufirir ny la mort ny la vie; qui ne veult ny 
resister ny fuyr : que luy feroit on? 


1. Par la douleur, comme par le plaisir, nos ames s’amollissent; 
elles n’ont plus rien de male ni de solide, et une piqtre d’abeille 
nous arrache des cris... Tout consiste 4 savoir se commander. 
CicERON, Tusc. quest., II, 22. 


CHAPITRE XLI 


DE NE COMMUNIQUER SA GLOIRE 


De toutes les resveries du monde, la plus receue et 
plus universelle est le soing de la reputation et de la 
gloire, que nous espousons jusques a quitter les 
richesses, le repos, la vie et la santé, qui sont biens 
effectuels et substantiaux, pour suyvre cette vaine 
image et cette simple voix qui n’a ny corps ny prinse : 


La fama, ch’ invaghisce a un dolce suono 

Voi superbi mortali, e par si bella, 

E un’ eco, un sogno, anzi del sogno un’ ombra 
Ch’ ad ogni vento si dilegua e sgombra‘; 


et des humeurs desraisonnables des hommes, il semble 
que les philosophes mesmes se desfacent plus tard et. 
plus envy de cette cy que de nulle aultre : c’est la 
plus revesche et opiniastre; quia etiam bene profi- 
cientes animos tentare non cessat?. Il n’en est gueres 
de laquelle la raison accuse si clairement la vanité; 
mais elle a ses racines si vifves en nous, que je ne 
scais si jamais aulcun s’en est peu nettement des- 
charger. Aprez que vous avez tout dict et tout creu 
pour la desadvouer, elle produict contre vostre dis- 
cours une inclination si intestine, que vous avez peu 
que tenir a l’encontre : car, comme dict Cicero, ceulx 
mesmes qui la combattent, encores veulent ils que les 
livres qu’ils en escrivent portent au front leur nom, 


1. La renommeée, qui, par la douceur de sa voix, enchante les 
superbes mortels, et paroit si ravissante, n’est qu’un écho, un songe, 
ou plutét l’ombre d’un songe qui se dissipe et s’évanouit en un 
moment. Tasso, Gerus., cant. XIV, st. 63. 

2. Parce qu’elle ne cesse de tenter ceux mémes qui ont fait des 
progrés dans la vertu. AUGUSTIN, de Civii, Dei, V, 14. 

et se veulent rendre glorieux de ce qu’ils ont mesprisé 
la gloire. Toutes aultres choses tumbent en com- 
merce : nous prestons nos biens et nos vies au besoing 
de nos amis; mais de communiquer son honneur, et 
d’estrener aultruy de sa gloire, il ne se veoid gueres. 

Catulus Luctatius, en la guerre contre les Cimbres, 
ayant faict touts ses efforts pour arrester ses soldats 
qui fuyoient devant les ennemis, se meit luy mesme 
entre les fuyards, et contrefeit le couard, a fin qu’ils 
semblassent plutost suyvre leur capitaine que fuyr 
Yennemy : c’estoit abandonner sa reputation pour 
couvrir la honte d’aultruy. Quand Charles cinquiesme 
passa en Provence l’an mil cing cent trente sept, on 
tient que Antoine de Leve, veoyant l’empereur resolu 
de ce voyage, et l’estimant luy estre merveilleusement 
glorieux, opinoit toutesfois le contraire, et le descon- 
seilloit, 4 cette fin que toute la gloire et honneur de ce 
conseil en feust attribué a son maistre, et qu’il feust 
dict, son bon advis et sa prevoyance avoir esté telle 
que, contre l’opinion de touts, il eut mis a fin une si 
belie entreprinse : qui estoit l’honnorer a ses despens. 
Les ambassadeurs thraciens, consolants Archileonide, 
‘mere de Brasidas, de la mort de son fils, et le hault 
louants jusques a dire qu’il n’avoit point laissé son 
pareil, elle refusa cette louange privee et particuliere, 
pour la rendre au public : « Ne me dictes pas cela, 
repliqua elle; je scais que la ville de Sparte a plu- 
sieurs citoyens plus grands et plus vaillants qu’il 
n’estoit. » En la battaille de Crecy, le prince de Gales, 
encores fort jeune, avoit l’avant garde 4 conduire; 
le principal effort de la rencontre feut en cet endroict : 
les seigneurs qui l’accompagnoient, se trouvants en 
dur party d’armes, manderent au roy Edouard de 
s’approcher pour les secourir. Il s’enquit de l’estat 
de son fils; et luy ayant esté respondu qu’il estoit 
vivant et 4 cheval : « Je lui ferois, dict il, tort de luy 
aller maintenant desrober l’honneur de la victoire de 
ce combat, qu’il a si long-temps soustenu, quelque 
hazard qu’il y ayt, elle sera toute sienne; » et n’y 
voulut aller ny envoyer, sgachant, s’il y feust allé, 
qu’on eust dict que tout estoit perdu sans son secours, 

et qu’on luy eust attribué advantage de cet exploict. 
Semper enim quod postremum adjectum est, id rem 
totam videtur traxisse!. Plusieurs estimoient 4 Rome, 
et se disoit communement, que les principaulx beaux 
faicts de Scipion estoient en partie deus a Lelius, qui 
toutesfois alla tousjours promouvant et secondant la 
grandeur et gloire de Scipion, sans aulcun soing de 
la sienne. Et Theopompus, roy de Sparte, a celuy 
qui luy disoit que la chose publicque demeuroit sur 
ses pieds, pour autant qu’il scavoit bien commander : 
« C’est plutost, dict il, parce que le peuple s¢ait bien 
obeir. » sie : 

Comme les femmes, qui succedoient aux pairies 
avoient, nonobstant leur sexe, droict d’assister et 
opiner aux causes qui appartiennent a la jurisdiction 
des pairs : aussi les pairs ecclesiastiques, nonobstant 
leur profession, estoient tenus d’assister nos rois en 
leurs guerres, non seulement de leurs amis et serviteurs, 
mais de leur personne. Aussi ?evesque de Beauvais, 
se trouvant avecques Philippe-Auguste en la battaille 
de Bouvines, participoit bien fort courageusement a 
Veffect; mais il luy sembloit ne debvoir toucher au 
fruict et gloire de cet exercice sanglant et violent. 
Il mena de sa main plusieurs des ennemis a raison, ce 
jour 1a; et les donnoit au premier gentilhomme qu’il 
trouvoit, a esgosiller ou prendre prisonniers, luy en 
resignant toute execution : et le feit ainsi de Guil- 
laume, comte Salsberi, & messire Jehan de Nesle. 
D’une pareille subtilité de conscience a cette aultre, 
il vouloit bien assommer, mais non pas blecer, et 
pourtant ne combattoit que de masse. Quelqu’un, en 
mes jours, estant reproché par le roy d’avoir mis les 
mains sur un presbtre, le nioit fort et ferme : c’estoit 
quwil Pavoit battu et foulé aux pieds. 


1. Car ceux qui arrivent les derniers au combat semblent seuls 
avoir décidé la victoire. TireE-LivE, X XVII, 45. 


CHAPITRE XLII 


DE L’INEQUALITE QUI EST ENTRE NOUS. 


Plutarque dict, en quelque lieu, qu’il ne treuve point. 
si grande distance de beste 4 beste, comme il treuve 
d@’homme a homme. I] parle de la suffisance de l’ame 
et qualitez internes. A la verité, je treuve si loing 
d’Epaminondas, comme je limagine, jusques a tel 
que je cognois, je dis capable de sens commun, que 
jencherirois volontiers sur Plutarque; et dirois qu’il 
y a plus de distance de tel a tel homme qu’il n’y a de 
tel homme a telle beste; 


Hem! vir viro quid prestat +? 


et qu’il y a autant de degrez d’esprits, qu’il y a d’icy 
au ciel de brasses, et autant innumerables. Mais, a 
propos de l’estimation des hommes, c’est merveille que, 
sauf nous, aulcune chose ne s’estime que par ses 
propres qualitez : nous louons un cheval de ce qu’il 


est vigoureux et adroict, 


Volucrem 
Sic laudamus equum, facili cui plurima palma 
Fervet, et exsultat rauco victoria circo *, 


non de son harnois; un levrier, de sa vistesse, non de 
son collier; un oyseau%, de son aile, non de ses longes 


1. Ah! qu’un homme peut étre supérieur 4 un autre homme! 
TERENCE, Eunuque, acte II, sc. 3, v. 1. 
2. On fait cas d’un coursier qui, fier et plein de coeur, 
Fait paroitre, en courant, sa bouillante vigueur; 
Qui jamais ne se lasse, et qui, dans la carriére, 
S’est couvert: mille fois d’une noble poussiére. 
JuVENAL, VIII, 57, imité par Boileau. 


3. Un oiseau de fauconnerie. E. J. 

et sonnettes : pourquoy de mesme n’estimons nous 
un homme par ce qui est sien? Il a un grand train, 
un beau palais, tant de crédit, tant de rente : tout 
cela est autour de luy, non en luy. Vous n’achetez 
pas un chat en poche: si vous marchandez un cheval, 
vous luy ostez ses bardes, vous le veoyez nud et a 
descouvert; ou s’il est couvert, comme on les presen- 
toit anciennement aux princes 4 vendre, c’est par les 
parties moins necessaires, a fin que vous ne vous 
amusiez pas a la beaulté de son poil ou largeur de sa 
croupe, et que vous vous arrestiez principalement a 
considerer les jambes, les yeulx et le pied, qui sont 
les membres les-plus utiles : 


Regibus hic mos est : ubi equos mercantur, opertos 
Inspiciunt; ne, si facies, ut seepe, decora 

Molli fulta pede est, emptorem inducat hiantem, 

Quod pulchre clunes, breve quod caput, ardua cervix! : 


pourquoy estimant un homme, l’estimez vous tout 
enveloppé et empacqueté? Il ne nous faict montre 
que des parties qui ne sont aulcunement siennes, et 
nous cache celles par lesquelles seules on peut vraye- 
ment juger de son estimation. C’est le prix de l’espee 
que vous cherchez, non de la gaine : vous n’en don- 
nerez a adventure pas un quatrain?, si vous l’avez 
despouillee. Il le fault juger par luy mesme, non par 
ses atours; et, comme dict tresplaisamment un ancien : 
« Scavez vous pourquoy vous l’estimez grand? vous 
y comptez la haulteur de ses patins. » La base n’est 
pas de la statue. Mesurez le sans ses eschasses : qu’il 
mette a part ses richesses et honneurs; qu’il se pre- 
sente en chemise. A il le corps propre 4 ses fonctions, 
sain et alaigre? Quelle ame a il? est elle belle, capable, 
et heureusement pourveue de toutes ses pieces? est 


1. Lorsque les princes achétent les chevaux, ils les examinent 
couverts, de peur que, si le cheval a les pieds mauvyais et la téte 
belle, comme il arrive souvent, l’acheteur ne se laisse séduire en lui 
voyant une croupe arrondie, une téte effilée, et une encolure relevée 
et hardie. Horace, Sat., I, 2, 86. 

2. Le quatrain, selon le Dictionnaire de Trévoux, est une ancienne 
monnoie qui valoit un liard. E. J. 

elle riche du sien, ou de l’aultruy? la fortune n’y a 
elle que veoir? Si les yeulx ouverts elle attend les 
espees traictes*, s’il ne uy chault par ot luy sorte la 
vie, par la bouche ou par le gosier; si elle est rassise, 
equable et contente : c’est ce qu’il fault veoir, et juger 
par la les extremes differences qui sont entre nous. 
Est-il 

Sapiens, sibique imperiosus; 
Quem neque pauperies, neque mors, neque vincula terrent; 
Responsare cupidinibus, contemnere honores 
Fortis; et in se ipso totus teres atque rotundus, 
Externi ne quid valeat per leve morari; 
In quem manca ruit semper fortuna ?? 


un tel homme est cing cents brasses au dessus des 
royaumes et des duchez; il est lny mesme A soy son 
empire : 


Sapiens... pol ipse fingit fortunam sibi* : 


que lui reste il 4 desirer? - 


Nonne videmus, 
Nil alfud sibi naturam latrare, nisi ut, quoi 
Corpore sejunctus dolor absit, mente fruatur 
Jucundo sensu, cura semotu’ metuque ‘? 


€omparez luy la tourbe de nos hommes, stupide, 
basse, servile, instable, et continuellement flottante 
en l’orage des passions diverses qui la poulsent et 
repoulsent, pendante toute d’aultruy; il y a plus 
d’esloingnement que du ciel a la terre : et toutesfois 


1. Les épées nues, tirées du fourreau. On trouve dans Nicort, 
Vépée traicte, ensis destrictus. C. 

2. Est-il sage et maitre de lui-méme? verroit-il sans peur l’indi- 
gence, les fers, la mort? sait-il résister 4 ses passions, mépriser les 
honneurs? renfermé tout entier en lui-méme, et semblable au globe 
parfait qu’aucune aspérité n’empéche de rouler, ne laisse-t-il aucune 
prise 4 Ja fortune? Horace, Sat., Il, 7, 83. 

Bh Le sage est l’artisan de son propre bonheur. 

PLavUTE, Trinummus, acte II, sc. u,. v. 84, 

4, Ecoutez le cri de la nature. Qu’exige-t-elle de vous? un vorps 

exempt de douleur, ume Ame libre de terreurs et d’inquiétudes 


Lucr&ceE, II, 16. 

4 
Vaveuglement de nostre usage est tel, que nous en 
faisons peu ou point d’estat; 14 ot, si nous considerons 
un paisan et un roy, un noble et un vilain, un magis- 
trat et un homme privé, un riche et un pauvre, il se 
presente soubdain 4 nos yeulx une extreme disparité, 
qui ne sont differents, par maniere de dire, qu’en 
leurs chausses. 

En Thrace, le roy estoit distingué de son peuple 
d’une plaisante maniere et bien rencherie : il avoit 
une religion 4 part, un dieu tout 4 luy, qu’il n’appar- 
tenoit a ses subjects d’adorer, c’estoit Mercure; et 
luy, desdaignoit les leurs, Mars, Bacchus, Diane. Ce 
ne sont. pourtant que peinctures?, qui ne font aulcune- 
dissemblance essentielle : car, comme les joueurs de 
comedie, vous les veoyez sur l’eschaffaud faire une 
mine de duc et d’empereur; mais tantost aprez les 
voyla devenus valets et crocheteurs miserables, qui 
est leur naifve et originelle condition : aussi l’empe- 
reur, duquel la pompe vous esblouit en public, 


Scilicet et grandés viridi cum luce smaragdi 
Auro includuntur, teriturque thalassina vestis 
Assidue, et Veneris sudorem exercita potat?: 


veoyez le derriere le rideau; ce n’est rien qu’un homme 
commun, et, a adventure, plus vil que le moindre 
de ses subjects : ille beatus introrsum est; istius brac- 
teata felicitas est*; la couardise, lirresolution, l’ambi- 
tion, le despit et ’envie, l’agitent comme un aultre; 


Non enim gaze, neque consularis 
Summovet lictor miseros tumultus \ 
Mentis, et curas laqueata circum 

Tecta volantes ‘ : 


1. Montaigne revient a sa principale idée, que les rois et les 
grands ne sont différents des autres hommes que par les habits. 

2. Parce qu’a ses doigts brillent enchdssées dans l’or les éme- 
raudes les plus grandes et du vert le plus éclatant; parce qu’il est 
toujours paré de riches habits, qu’il use dans de honteux plaisirs. 
LucrEcE, IV, 1123. 

3. Le bonheur du sage est en lui-méme; l’autre n’a qu’un bonheur 
superficiel. SENEQUE, Epist. 115. 

4. Les trésors entassés, les faisceaux consulaires, ne peuvent 


1 

et le soing et la crainte le tiennent 4 la gorge au milieu 
de ses armees. 


Re veraque metus hominum, cureque sequaces 
Nec metuunt sonitus armorum, nec fera tela; 
Audacterque inter reges, rerumque potentes 
Versantur, neque fulgorem reverentur ab auro?. 


La fiebvre, la migraine et la goutte l’espargnent elles 
non plus que nous? Quand la vieillesse luy sera sur 
les espaules, les archers de sa garde l’en deschargeront 
ils? quand la frayeur de la mort le transira, se rasseu- 
rera il par Vassistance des gentilshommes de sa 
chambre? quand il sera en jalousie et caprice, nos 
bonnettades le remettront elles? Ce ciel de lict, tout 
enflé d’or et de perles, n’a aulcune vertu a rappaiser 
les tranchees d’une verte cholique. 


Nec calidz citius decedunt corpore febres, 
Textilibus si in picturis, ostroque rubenti 
Jactaris, quam si plebeia in veste cubandum est®. 


Les flatteurs du grand Alexandre luy faisoyent 
accroire qu’il estoit fils de Jupiter : un jour estant 
blecé, regardant escouler le sang de sa playe, « Eh 
bien! qu’en dites vous? dict il; est ce pas icy un 
sang vermeil et purement humain? il n’est pas de 
la trempe de celuy que Homere faict escouler de la 
playe des dieux. » Hermodorus le poéte avoit faict 
des vers en Vhonneur d’Antigonus, ot il l’appelloit 
fils du soleil : et luy, au contraire : « Celuy, dict il, 
qui vuide ma chaize percee s¢ait bien qu’il n’en est 
rien. » C’est un homme pour touts potages : et si de 


ehasser les cruelles agitations de l’esprit, ni les soucis qui voltigent 
sous les lambris dorés. Horace, Od., II, 16, 9. 

1. Les craintes et les soucis, inséparables de l’homme, ne s’effraient 
point du fracas des armes; ils se présentent hardiment A la cour 
des rois, et, sans respect pour le tréne, s’asseyent a leurs cétés. 
Lucre&ceE, II, 47. 

2. La fiévre ne vous quittera pas plus tét, si vous étes étendu sur 
la pourpre, ou sur ces tapis tissus 4 si grands frais, que si vous étes 
eouché sur un lit plébéien. Lucréce, II, 34. 

soy mesme c’est un homme mal nay, Vempire de 
univers ne le scauroit rabiller. 
Puelle 
Hunc rapiant; quidquid calcaverit hic, rosa fiat* : 


quoy pour cela si c’est une ame grossiere et stupide? 
La volupté mesme et le bonheur ne se percoivent point 
sans vigueur et sans esprit. 


Hee perinde sunt, ut illius animus, qui ea possidet : 
Qui uti scit, ei bona; illi, qui non utitur recte, mala ’. 


Les biens de la fortune, touts tels qu’ils sont, encores 
faut il avoir le sentiment propre a les savourer. C’est 
le jouir, non ‘le posseder, qui nous rend heureux. 


Non domus et fundus, non eris acervus, et auri. 
/Egroto domini deduxit corpore febres, 

Non animo curas. Valeat possessor oportet, 

Qui comportatis rebus bene cogitat uti: 

Qui cupit, aut metuit, juvat illum sic domus, aut res, 
Ut lippum pict tabule, fomenta podagram ®. 


Tl est un sot, son goust est mousse et hebesté; il n’en 
jouit non plus qu’un morfondu de la doulceur du vin 
grec, ou qu’un cheval, de la richesse du harnois duquel 
on l’a paré : tout ainsi, comme Platon dict, que la 
santé, la beaulté, la force, les richesses, et tout ce qui 
s’appelle bien, est equalement mal a l’injuste, comme 
bien au juste; et le mal, au rebours. Et puis, ot le 
corps et l’ame sont en mauvais estat, A quoy faire ces 
commoditez externes? veu que la moindre picqueure 


1. Que les jeunes filles se l’enlévent, que partout les roses nais- 
sent sous ses pas. PERSE, Sat., II, 38. 

2. Ces choses sont tout ce que leur possesseur les fait étre : des 
biens pour qui sait en user, des maux pour qui en fait un mauvais 
usage. TERENCE, Heautont., acte I, sc. 111, v. 21. 

3. Cette maison superbe, ces terres immenses, ces tas d’or et 
d’argent, chassent-ils la fiévre et les soucis du maftre? Pour jouir 
de ce qu’on posséde, il faut étre sain de corps et d’esprit. Pour 
quiconque est tourmenté de crainte ou de désir, toutes ces richesses 
sont comme des fomentations pour un goutteux, comme des tableaux 
pour des yeux qui ne peuvent souffrir la lumiére. Horace, Episi., 
I, 2, 47. 

d’espingle, et passion de l’ame, est suffisante A nous 
oster le plaisir de la monarchie du monde. A la pre- 
miere strette que luy donne la goutte, il a beau estre 
Sire et Majesté, 


Totus et argento conflatus, totus et auro}, 


perd il pas le souvenir de ses palais et de ses grandeurs? 
s’il est cholere, sa principaulté le garde elle de rougir, 
de paslir, de grincer les dents comme un fol? Or, si 
c’est un habile homme et bien nay, la royauté adjouste 
peu a son bonheur; 


Si ventri bene, si lateri est, pedibusque tuis, nil 
Divitie poterunt regales addere majus ?; 


il veoid que ce n’est que biffe et piperie. Ouy, a 
Yadventure, il sera de ladvis du roy Seleucus, « Que 
qui scauroit le poids d’un sceptre, ne daigneroit 
V’amasser, quand il le trouveroit 4 terre: » il le disoit 
pour les grandes et penibles charges qui touchent un 
bon roy. Certes, ce n’est pas peu de chose que d’avoir 
a regler aultruy, puisqu’a regler nous mesmes il se 
presente tant de difficultez. Quant au commander, 
qui semble estre si doulx, considerant limbecillité du 
jugement humain, et la difficulté du chois ez choses 
nouvelles et doubteuses, je suis fort de cet advis, 
qu’il est bien plus aysé et plus plaisant de suyvre que 
de guider; et que c’est un grand sejour d’esprit de 
n’avoir 4 tenir qu’une voye tracee, et a respondre que 
de soy : 


Ut satius multo jam sit parere quietum, 
Quam regere imperio res velle *. 


Joinct que Cyrus disoit qu’il n’appartenoit de com- 
mander 4 homme qui ne vaille mieulx que ceulx a 


1. Tout couvert d’argent, tout brillant d’or. TIBULLE, I, 2, 70. 

2. Avez-vous l’estomac bon, la poitrine excellente? n’étes-vous 
point tourmenté de la goutte? les richesses des rois ne pourroient 
ajouter a votre bonheur. Horace, Epist., T9255. 

3. Il vaut bien mieux obéir tranquillement, que de prendre le 
fardeau des affaires publiques. LucrEcE, V, 1126. 

qui il commande. Mais le roy Hieron, en Xenophon, 
dict davantage : Qu’en la jouissance des voluptez 
mesmes, ils sont de pire condition que les privez; 
d’autant que l’aysance et la facilité leur oste laigre- 
doulce poincte que nous y trouvons. 


Pinguis amor, nimiumque potens, in tedia nobis 
Vertitur, et, stomacho dulcis ut esca, nocet* 


Pensons nous que les enfants de chceur prennent grand 
plaisir 4 la musique? la satieté la leur rend plutost 
ennuyeuse. Les festins, les danses, les masquarades, 
les tournois, resjouissent ceulx qui ne les veoyent 
pas souvent, et qui ont desiré de les veoir; mais a 
qui en faict ordinaire, le goust en devient fade et 
malplaisant : ny les dames ne chatouillent celuy qui en 
jouit 4 coeur saoul : qui ne se donne loisir d’avoir soif, 
ne scauroit prendre plaisir a boire : les farces des 
bateleurs nous resjouissent; mais aux joueurs elles 
servent de corvee. Et qu’il soit ainsi, ce sont delices 
aux princes, c’est leur feste, de se pouvoir quelquesfois 
travestir et desmettre a la facon de vivre basse et 
populaire : 


Plerumque grate principibus vices, 
Mundeeque parvo sub lare pauperum 
Coene, sine auleis et ostro, 
Sollicitam explicuere frontem *. 


Il n’est rien si empeschant, si degousté, que l’abon- 
dance. Quel appetit ne se rebuteroit 4 veoir trois cents 
femmes a sa mercy, comme les a le grand Seigneur 
en, son serrail? Et quel appetit et visage de chasse 
s’estoit reservé celuy de ses ancestres, qui n’alloit 
jamais aux champs a moins de sept mille faulconniers ? 
Et oultre cela, je crois que ce lustre de grandeur 
apporte non legieres incommoditez a la jouissance des 


1. L’amour déplait, s’il est trop bien traité; c’est un aliment 
agréable, dont l’excés devient nuisible. OvipE, Amor., II, 19, 25. 

2. Le changement plait aux grands : une table propre, sans tapis, 
sans pourpre, un repas frugal sous le toit du pauvre, leur a souvent 
. déridé le front. Horace, Od., III, 29, 13. 

plaisirs plus doulx; ils sont trop esclairez et trop en 
butte : et je ne scais comment on requiert plus d’eulx 
de cacher et couvrir leur faulte; car ce qui est A nous 
indiscretion, 4 eulx le peuple juge que ce soit tyrannie, 
mespris et desdaing des loix : et oultre l’inclination 
au vice, il semble qu’ils adjoustent encores le plaisir 
de gourmander et soubmettre a leurs pieds les obser- 
vances publicques. De vray, Platon, en son Gorgias, 
definit tyran celuy qui a licence en une cité de faire 
tout ce qui luy plaist : et souvent, a cette cause, la 
montre et publication de leur vice blece plus que le 
vice mesme. Chascun craint a estre espié et contre- 
roollé : ils le sont jusques 4 leurs contenances et 4 
leurs pensees, tout le peuple estimant avoir droict et 
interest d’en juger : oultre ce que les taches s’agran- 
dissent selon l’eminence et clarté du lieu ot elles sont 
assises, et qu’un seing et une verrue au front paroissent 
plus que faict ailleurs une balafre. Voyla pourquoy 
_ les poétes feignent les amours de Jupiter conduictes 
soubs aultre visage que le sien; et de tant de prac- 
tiques amoureuses qu’ils luy attribuent, il n’en est 
qu’une seule, ce me semble, oti il se treuve en sa 
grandeur et majesté. 

Mais revenons 4 Hieron : il recite aussi combien il 
sent d’incommoditez en sa royauté, pour ne pouvoir 
aller et voyager en liberté, estant comme prisonnier 
dans les limites de son pais; et qu’en toutes ses actions 
il se treuve enveloppé d’une fascheuse presse. De vray, 
a veoir les nostres touts seuls a table, assiegez de tant 
de parleurs et regardants incogneus, j’em ay eu sou- 
vent plus de pitié que d’envie. Le roy Alphonse disoit 
que les asnes estoient en cela de meilleure condition 
que les rois; leurs maistres les laissent paistre a leur 
ayse : la oti les rois ne peuvent pas obtenir cela de 
leurs serviteurs. Et ne m’est jamais tumbé en fan- 
tasie que ce feust quelque notable commodité, a la vie 
d’un homme d’entendement, d’avoir une vingtaine 
de contreroolleurs 4 sa chaize percee; ny que les 
services d’un homme qui a dix mille livres de rentes, 
ou qui a prins Casal ou deffendu Siene, luy soyent 
plus commodes et acceptables que d’un bon valet et 

bien experimenté. Les advantages principesques sont 
quasi advantages imaginaires; chasque degré de for- 
tune a quelque image de principaulté; Cesar appelle 
roytelets touts les seigneurs ayants justice en France 
de son temps. De vray, sauf le nom de Sire, on va bien 
avant avecques nos rois. Et veoyez, aux provinces 
esloingnees de la court, nommons Bretaigne pour 
exemple, le train, les subjects, les officiers, les occu- 
pations, le service et cerimonie d’un seigneur retiré 
et casanier, nourry entre ses valets; et veoyez aussi le 
vol de son imagination, il n’est rien plus royal : il oyt 
parler de son maistre une fois l’an, comme du roy de 
Perse, et ne le recognoist que par quelque vieux cou- 
sinage que son secrétaire tient en registre. A la verité, 
nos loix sont libres assez; et le poids de la souveraineté 
ne touche un gentilhomme francois 4 peine deux fois 
en sa vie. La subjection essentielle et effectuelle ne 
regarde, d’entre nous, que ceulx qui s’y convient, et 
qui ayment a s’honnorer et enrichir par tel service: 
car qui se veult tapir en son foyer, et scait conduire 
sa maison sans querelle et sans procez, il est aussi libre 
que le duc de Venise. Paucos servitus, plures servi- 
tutem tenent}. 

Mais sur tout Hieron faict cas de quoy il se veoid 
privé de toute amitié et société mutuelle, en laquelle 
consiste le plus parfaict et doulx fruict de la vie 
humaine. Car quel tesmoignage d’affection et de 
bonne volonté puis je tirer de celuy qui me doibt, 
veuille il ou non, tout ce qu’il peult? Puis je faire 
estat de son humble parler et courtoise reverence, veu 
qu’il n’est pas en luy de me la refuser? L’honneur 
que nous recevons de ceulx qui nous craignent, ce 
nest pas honneur; ces respects se doibvent a la 
royauté,’non a moy. 


Maximum hoe regni bonum est, 
Quod facta domini cogitur populus sui 
Quam ferre, tam laudare *. 


1. Peu d’hommes sont enchainés A la servitude; un grand nombre 
s’y enchainent. SENEQUE, Epist. 22. 
2. Le plus grand avantage de la royauté, c’est que les peuples 


331 LIVRE I, CHAPITRE XLII 


Veois je pas que le meschant, le bon roy, celuy qu’on 
hait, celuy qu’on ayme, autant en a l’un que |’aultre? 
De mesmes apparences, de mesme cerimonie estoit 
servy mon predecesseur, et le sera mon successeur. 
Si mes subjects ne m’offensent pas, ce n’est tesmoi- 
gnage d’aulcune bonne affection : pourquoy le pren- 
drois je en cette part la, puisqu’ils ne pourroient quand 
ils vouldroient? Nul ne me suyt pour l’amitié qui soit 
entre luy et moy; car il ne s’y scauroit couldre amitié 
ow il y a si peu de relation et de correspondance : ma 
haulteur m’a mis hors du commerce des hommes; il 
y a trop de disparité et de disproportion. Ils me 
suyvent par contenance et par coustume, ou, plutost 
que moy, ma fortune, pour en accroistre la leur. Tout 
ce qu’ils me dient et font, ce n’est que fard, leur liberté 
estant bridee de toutes parts par la grande puissance 
que j’ay sur eulx : je ne veois rien autour de moy, 
que couvert et masqué. 

Ses courtisans louoient un jour Julian l’empereur 
de faire bonne justice : « Je m’enorgueillirois volon- 
tiers, dict il, de ces louanges, si elles venoient de 
personnes qui osassent accuser ou meslouer mes actions 
contraires, quand elles y seroient. » Toutes les vrayes 
commoditez qu’ont les princes leur sont communes 
avecques les hommes de moyenne fortune (c’est a 
faire aux dieux de monter des chevaulx aislez, et se 
paistre d’ambroisie) : ils n’ont point d’aultre sommeil 
et d’aultre appetit que le nostre; leur acier n’est pas 
de meilleure trempe que celuy de quoy nous nous 
armons; leur couronne ne les couvre ny du soleil ny 
de la pluye. 

Diocletian, qui en portoit une si reveree et si for- 
tunee, la resigna, pour se retirer au plaisir d’une vie 
privee; et quelque temps aprez, la necessité des 
affaires publicques requerant qu’il reveinst en prendre 
la charge, il respondit 4 ceulx qui l’en prioient 
« Vous n’entreprendriez pas de me persuader cela, si 
vous aviez veu le bel ordre des arbres que j’ai moy 


sont obligés non seulement de souffrir, mais de louer les actions de 
leurs maitres. SENEQUE, Thyest., acte II, sc. 1, v. 30. 

mesme plantez chez moy, et les beaux melons que 
jy ay semez. » 

A l’advis d’Anacharsis, le plus heureux estat d’une 
police seroit ot, toutes aultres choses estants equales, 
la precedence se mesureroit a la vertu, et le rebut 
au vice. 

Quand le roy Pyrrhus entreprenoit de passer en 
Italie, Cineas, son sage conseiller, luy voulant faire 
sentir la vanité de son ambition : « Eh bien! sire, lui 
demanda il, A quelle fin dressez vous cette grande 
entreprinse? » « Pour me faire maistre de l’Italie, » 
respondit il soubdain.. « Et puis, suyvit Cineas, cela 
faict? » « Je passeray, dict l’aultre, en Gaule et en 
Espaigne. » « Et aprez? » « Je m’en iray subjuguer 
l Afrique; et enfin, quand j’auray mis le monde en ma 
subjection, je me reposeray, et vivray content et a 
mon ayse. » « Pour Dieu, sire, rechargea lors Cineas, 
dictes moy 4 quoy il tient que vous ne soyez dez a 
present, si vous voulez, en cet estat? pourquoy ne 
vous logez vous dez cette heure ou vous dictes aspirer, 
et vous espargnez tant de travail et de hazard, que 
vous jectez entre deux? » 


Nimirum, quia non bene norat, quee esset habendi 
Finis, et omnino quoad crescat vera voluptas '. 


Je m’en vais clorre ce pas par un verset ancien que je 
treuve singulierement beau a ce propos : Mores cuique 
sui fingunt fortunam?. 


1. C’est qu’il ne connoissoit pas les bornes qu’on doit mettre a 
ses désirs; c’est qu’il ignoroit jusqu’ou va le plaisir véritable 
LucrEck, V, 1431. 

2. Chacun se fait A soi-méme sa destinée. CornNELIUS NE&Pos. 
Vie.d’ Atticus, c. II, 


CHAPITRE XLIII. 


DES LOIX SUMPTUAIRES 


La fagon de quoy nos loix essayent a regler les folles 
et vaines despenses des tables et vestements, semble 
estre contraire 4 sa fin. Le vray moyen, ce seroit 
d’engendrer aux hommes le mespris de l’or et de la 
soye, comme de choses vaines et inutiles; et nous leur 
augmentons l’honneur et le prix, qui est une bien inepte 
facgon pour en desgouster les hommes. Car dire ainsi, 
qu’il n’y aura que les princes qui mangent du turbot 
et qui puissent porter du velours et de la tresse d’or, 
et Vinterdire au peuple, qu’est ce aultre chose que 
mettre en credit ces choses 1a, et faire croistre l’envie 
a chascun d’en user? Que les rois quittent hardiment 
ces marques de grandeur; ils en ont assez d’aultres : 
tels excez sont plus excusables 4 tout aultre qu’a un 
prince. Par exemple de plusieurs nations, nous pou- 
vons apprendre assez de meilleures facons de nous 
distinguer exterieurement, et nos degrez (ce que 
j’estime a la verité estre bien requis en un estat), sans 
nourrir pour cet effect cette corruption et incommodité 
si apparente. C’est merveille comme la coustume en 
ces choses indifferentes plante ayseement et soubdain 
le pied de son auctorité. A peine feusmes nous un an, 
pour le dueil du roy Henri second, a porter du drap a 
la court, il est certain que desja 4 l’opinion d’un 
chascun les soyes estoient venues 4 telle vilité, que si 
vous en veoyiez quelqu’un vestu, vous en faisiez incon- 
tinent quelque homme de ville; elles estoient demeu- 
rees en partage aux medecins et aux chirurgiens : et 
quoyqu’un chascun feust a peu prez vestu de mesme, 
si y avoit il d’ailleurs assez de distinctions apparentes 
des qualitez des hommes. Combien soubdainement 
viennent en honneur parmy nos armees les pourpoincts 

crasseux de chamois et de toile; et la polisseure et 
richesse des vestements, 4 reproche et 4 mespris! Que 
les rois commencent 4 quitter ces despenses, ce sera 
faict en un mois, sans edict et sans ordonnance : nous 
irons touts aprez. La loy debyroit dire, au rebours, que 
le cramoisy et l’orfevrerie est deffendue 4 toute espece 
de gents, sauf aux basteleurs et aux courtisanes. 

De pareille invention corrigea Zeleucus les moeurs 
corrompues des Locriens. Ses ordonnances estoient 
telles : « Que la femme de condition libre ne puisse 
mener aprez elle plus d’une chambriere, sinon lors- 
qu’elle sera yvre; ny ne puisse sortir hors la ville, de 
nuict; ny porter joyaux d’or a l’entour de sa personne, 
ny robbe enrichie de broderie, si elle n’est publicque et 
putain : Que, sauf les ruffiens, a homme ne loise porter 
en son doigt anneau d’or, ny robbe delicate, comme 
sont celles des draps tissus en la ville de Milet. » Et 
ainsi, par ces exceptions honteuses, il divertissoit 
ingenieusement ses citoyens des superfluitez et delices 
pernicieuses : c’estoit une tresutile maniere d’attirer, 
par honneur et ambition, les hommes a leur debvoir et 
a Vobeissance. 

Nos rois peuvent tout en telles reformations 
externes; leur inclination y sert de loy : Quidquid 
principes faciunt, precipere videntur' ; le reste de la 
France prend pour regle la regle de la court. Qu’ils 
se desplaisent de cette vilaine chausseure qui montre 
si 4 descouvert nos membres occultes; ce lourd gros- 
sissement de pourpoincts, qui nous faict touts aultres 
que nous ne sommes, si incommode A s’armer; ces 
longues traces de poil, efleminees; cet usage de baiser 
ce que nous presentons a nos compaignons, et nos 
mains en les saluant, cerimonie deue aultresfois aux 
seuls princes; et qu’un gentilhomme se treuve en lieu 
de respect sans espee a son costé, tout esbraillé et 
destaché, comme s’il venoit de la garderobbe; et que, 
contre la forme de nos peres et la particuliere liberté 
de la noblesse de ce royaume, nous nous. tenons des- 


1. Tout ce que les princes font, il semble qu’ils le commandent. 
QuintTinieNn, Déclam., 3, p. 38, édit. de 1665. 

couverts bien loing autour d’eulx, en quelque lieu 
qwils soyent; et, comme autour d’eulx, autour de 
cent aultres, tant nous avons de tiercelets et quarte- 
lets de rois; et ainsi d’aultres pareilles introductions 
nouvelles et vicieuses : elles se verront incontinent 
esvanouies et descriees. Ce sont erreurs superficielles, 
mais pourtant de mauvais pronostique; et sommes 
advertis que le massif se desment quand nous veoyons 
fendiller ’enduict et la crouste de nos parois. 

Platon, en ses Loix, n’estime peste au monde plus 
dommageable a sa cité, que de laisser prendre liberté 
a la jeunesse de changer, en accoustrements, en gestes, 
en danses, en exercices et en chansons, d’une forme 4 
une aultre; remuant son jugement tantost en cette 
assiette, tantost en cette la; courant aprez les nou- 
velletez, honnorant leurs inventeurs : par ot les mceurs 
se corrompent, et toutes anciennes institutions vien- 
nent A desdaing et A mespris. En toutes choses, sauf 
simplement aux mauvaises, la mutation est a craindre; 
la mutation des saisons, des vents, des vivres, des 
humeurs. Et nulles loix ne sont en leur vray credit, 
que celles ausquelles Dieu a donné quelque ancienne 
duree, de mode que personne ne s¢cache leur naissance, 
ny qu’elles ayent jamais esté aultres. 


CHAPITRE XLIV 


DU DORMIR 


La raison nous ordonne bien d’aller tousjours mesme 
chemin, mais non toutesfois mesme train : et, ores que 
le sage ne doibve donner aux passions humaines de se 
fourvoyer de la droicte carriere, il peult bien, sans 
interest de son debvoir, leur quitter aussi cela, d’en 
haster ou retarder son pas, et ne se planter comme un 
colosse immobile et impassible. Quand la vertu mesme 
seroit incarnee, je crois que le pouls luy battroit plus 
fort, allant 4 Vassault qu’allant disner : voire il est 
necessaire qu’elle s’eschauffe et s’esmeuve. A cette 
cause, j’ay remarqué pour chose rare, de veoir quel- 
quesfois les grands personnages, aux plus haultes 
entreprinses et importants affaires, se tenir si entiers 
en leur assiette, que de n’en accourcir pas seulement 
leur sommeil. Alexandre le Grand, le jour assigné a 
cette furieuse battaille contre Darius, dormit si pro- 
fondement et si haulte matinee, que Parmenion feut 
contrainct d’entrer en sa chambre, et, approchant de 
son lict, Pappeller deux ou trois fois par son nom pour 
Yesveiller, le temps d’aller au combat le pressant. 
L’empereur Othon ayant resolu de se tuer, cette mesme 
nuict, aprez avoir mis ordre a ses affaires domestiques, 
partagé son argent a ses serviteurs, et affilé le tren- 
chant d’une espee de quoy il se vouloit donner, n’atten- 
dant plus qu’a scavoir si chascun de ses amis s’estoit 
retiré en seureté, se print si profondement 4 dormir, 
que ses valets de chambre |’entendoient ronfler. La 
mort de cet empereur a beaucoup de choses pareilles 4 
celle du grand Caton, et mesme cecy : car Caton estant 
prest a se desfaire, ce pendant qu’il attendoit qu’on 
luy rapportast nouvelles si les senateurs qu’il faisoit 
retirer s’estoient eslargis du port d’Utique, se meit si 

fort A dormir, qu’on V’oyoit souffler de la chambre 
voisine; et celuy qu’il avoit envoyé vers le port ayant 
esveillé pour luy dire que la tormente empeschoit les 
senateurs de faire voile a leur ayse, il y en renvoya 
encores un aultre, et se r’enfoncant dans le lict, se 
remeit encores 4 sommeiller jusques a ce que ce dernier 
l’asseura de leur partement. Encores avons nous de 
quoy le comparer au faict d’Alexandre, en ce grand 
et dangereux orage qui le menaceoit par la sedition 
du tribun Metellus, voulant publier le decret du rappel 
de Pompeius dans la ville avecques son armee, lors de 
l’esmotion de Catilina, auquel decret Caton seul resis- 
toit, et en avoient eu Metellus et luy de grosses paroles 
et grandes menaces au senat : mais c’estoit au lende- 
main, en la place, qu’il falloit venir 4 l’execution, ot 
Metellus, oultre la faveur du peuple et de Cesar, cons- 
pirant lors aux advantages de Pompeius, se debvoit 
trouver accompaigné de force esclaves estrangiers et 
escrimeurs a oultrance, et Caton, fortifié de sa seule 
constance; de sorte que ses parents, ses domestiques 
et beaucoup de gents de bien en estoient en grand 
soulcy, et en y eut qui passerent la nuict ensemble 
sans vouloir reposer, ny boire, ny manger, pour le 
dangier quw’ils luy veoyoient preparé; mesme sa femme 
et ses sceurs ne faisoient que pleurer et se tormenter 
en sa maison : la ot: luy, au contraire, reconfortoit 
tout le monde; et, aprez avoir souppé comme de cous- 
tume, s’en alla coucher, et dormir de fort profond 
sommeil jusques au matin, que l’un de ses compaignons 
au tribunat le veint esveiller pour aller a l’escarmouche. 
La cognoissance que nous avons de la grandeur de 
courage de cet homme, par le reste de sa vie, nous 
peult faire juger, en toute seureté, que cecy luy partoit 
d’une ame si loing eslevee au dessus de tels accidents, 
qu’il n’en daignoit entrer en cervelle, non plus que 
d’accidents ordinaires. 

En la battaille navale que Auguste gaigna contre 
Sextus Pompeius en Sicile, sur le poinct d’aller au 
combat, il se trouva pressé d’un si profond sommeil, 
qu’il fallut que ses amis Vesveillassent pour donner 
le signe de la battaille : cela donna occasion 4 M. Anto- 

nius de luy reprocher, depuis, qu’il n’avoit pas eu le 
coeur seulement de regarder les yeulx ouverts |’ordon- 
nance de son armee, et de n’avoir osé se presenter aux 
soldats, jusques 4 ce qu’Agrippa luy veinst annoncer 
la nouvelle de la victoire qu’il avoit eu sur ses ennemis. 
Mais quant au jeune Marius, qui feit encores pis, car 
le jour de sa derniere journee contre Sylla, aprez avoir 
ordonné son armee et donné le mot et signe de la 
battaille, il se coucha dessoubs un arbre a l’ombre 
pour se reposer, et s’endormit si serré, qu’a peine se 
peut il esveiller de la route et fuitte de ses gents, 
n’ayant rien veu du combat; ils disent que ce feut pour 
estre si extremement aggravé de travail et de faulte 
de dormir, que nature n’en pouvoit plus. Et A ce 
propos, les medecins adviseront si le dormir est si 
necessaire, que nostre vie en despende : car nous 
trouvons bien qu’on feit mourir le roy Perseus de 
Macedoine prisonnier 4 Rome, luy empeschant le 
sommeil; mais Pline en allegue qui ont vescu long- 
temps sans dormir. Chez Herodote, il y a des nations 
ausquelles les hommes dorment et veillent par demy 
annees. Et ceulx qui escrivent la vie du sage Epime- 
nides, disent qu’il dormit cinquante sept ans de suitte. 

CHAPITRE XLV 


DE LA BATTAILLE DE DREUX 


Ii y eut tout plein de rares accidents en nostre 
battaille de Dreux}, mais ceulx qui ne favorisent pas 
fort la reputation de monsieur de Guyse mettent 
volontiers en avant, qu’il ne se peult excuser d’avoir 
faict alte et temporisé avecques les forces qu’il com- 
mandoit, ce pendant qu’on enfoncoit monsieur le 
connestable, chef de l’armee, avecques I’artillerie; et 
qu'il valoit mieulx se hazarder, prenant l’ennemy par 
flanc, que, attendant l’advantage de le veoir en queue, 
soufirir une si lourde perte. Mais, oultre ce que l’issue 
en tesmoigna, qui en debattra sans passion me con- 
fessera ayseement, 4 mon advis, que le but et la visee, 
non seulement d’un capitaine, mais de chasque soldat, 
doibt regarder la victoire en gros; et que nulles occur- 
rences particulieres, quelque interest qu’il y ayt, ne 
le doibvent divertir de ce poinct 14. Philopcemen, en 
un rencontre de Machanidas, ayant envoyé devant, 
pour attaquer l’escarmouche, bonne troupe d’archers 
et gents de traict; et ’ennemy, aprez les avoir ren- 
versez, s’'amusant 4 les poursuyvre 4 toute bride, et 
coulant, aprez sa victoire, le long de la battaille ou 
estoit Philopcemen, quoy que ses soldats s’en esmeus- 
sent, il ne feut d’advis de bouger de sa place, ny de 
se presenter & l’ennemy pour secourir ses gents; ains 
les ayant laissé chasser et mettre en pieces 4 sa veue, 
commencea la charge sur les ennemis au battaillon de 
leurs gents de pied, lors qu’il les veid tout 4 fait 
abandonnez de leurs gents de cheval; et bien que ce 
feussent Lacedemoniens, d’autant qu’il les print a 


1. Donnée en 1562, sous le régne de Charles IX, et gagnée par 
la conduite et la valeur du duc de Guise. C. 

l’heure que, pour tenir tout gaigné, ils commencoient 
a se desordonner, il en veint ayseement a bout; et, 
cela faict, se meit 4 poursuyvre Machanidas. Ce cas 
est germain a celuy de monsieur de Guyse. 

En cette aspre battaille d’Agesilaus contre les 
Boeotiens, que Xenophon, qui y estoit, dict estre la 
plus rude qu’il eust oncques veu, Agesilaus refusa 
Yadvantage, que fortune luy presentoit, de laisser 
passer le battaillon des Boeotiens et les charger en 
queue, quelque certaine victoire qu’il en preveist, 
estimant qu’il y avoit plus d’art que de vaillance; et, 
pour montrer sa prouesse, d’une merveilleuse ardeur 
de courage choisit plutost de leur donner en teste : 
mais aussi feut il bien battu et bien blecé, et contrainct 
enfin de se desmesler, et prendre le party qu’il avoit 
refusé au. commencement, faisant ouvrir ses gents 
pour donner passage 4 ce torrent de Beeotiens; puis, 
quand ils feurent passez, prenant garde qu’ils mar- 
choient en desordre comme ceulx qui cuidoient bien 
estre hors de tout dangier, il les feit swyvre et charger 
par les flancs : mais pour cela ne les peut il tourner 
en fuitte a val de route; ains se retirerent le petit pas, 
monstrants tousjours les dents, jusques 4 ce qu’ils se 
feurent rendus a sauveté. 


CHAPITRE XLVI 


DES NOMS 


Quelque diversité d’herbes qu’il y ayt, tout s’enve- 
oOppe sous le nom de salade : de mesme, sous la consi- 
.eration des noms, je m’en voys faire icy une gali- 
mafree de divers articles. 

Chasque nation a quelques noms qui se prennent, 
je ne scais comment, en mauvaise part : et 4 nous 
Jehan, Guillaume, Benoist. Item, il semble y avoir, 
en la genealogie des princes, certains noms fatalement 
affectez : comme des Ptolomees a ceulx d’Aegypte, 
des Henrys en Angleterre, Charles en France, Baudoins 
en Flandres; et en nostre ancienne Aquitaine, des 
Guiliaumes, d’ot Von dict que le nom de Guienne est 
venu, par un froid rencontre, s’il n’en y avoit d’aussi 
cruds dans Platon mesme. 

Item, c’est une chose legiere, mais toutesfois digne 
de memoire pour son estrangeté, et escripte par 
tesmoing oculaire, que Henry, duc de Normandie, fils 
de Henry second, roy d’Angleterre, faisant un festin 
en France, l’assemblee de la nobiesse y feut si grande, 
que, pour passe temps, s’estant divisee en bandes 
par la ressemblance des noms; en la premiere troupe 
qui feut des Guillaumes, il se trouva cent dix cheva- 
liers assis a table portants ce nom, sans mettre en 
compte les simples gentilshommes et serviteurs. 

Il est autant plaisant de distribuer les tables par 
les noms des assistants, comme il estoit 4 l’empereur 
Geta de faire distribuer le service de ses mets par la 
consideration des premieres lettres du nom des 
viandes : on servoit celles qui se commenceoient par 
M : mouton, marcassin, merlus, marsoin; ainsi des 
aultres. 

Item, il se dict qu’il faict bon avoir bon nom, c’est 

a dire credit et reputation; mais encores, 4 la verité, 
est il commode d’avoir un nom beau, et qui aysee- 
ment se puisse prononcer et retenir, car les rois et les 
grands nous en cognoissent plus ayseement, et oublient 
plus mal volontiers; et de ceulx mesmes qui nous 
servent, nous commandons plus ordinairement et 
employons ceulx desquels les noms se presentent le 
plus facilement 4 la langue. J’ay veu le roy Henry 
second ne pouvoir nommer 4a droict un gentilhomme 
de ce quartier de Gascoigne; et a4 une fille de la royne, 
il feut Iuy mesme d’advis de donner le nom general de 
la race, parce que celuy de la maison paternelle luy 
sembla trop divers. Et Socrates estime digne du soing 
paternel de donner un beau nom aux enfants. 

Item, on dict que la fondation de Nostre-Dame la 
grand’, A Poitiers, print origine de ce qu’un jeune 
homme desbauché, logé en cet endroict, ayant recouvré 
une garse, et luy ayant d’arrivee demandé son nom, qui 
estoit Marie, se sentit si vifvement esprins de religion 
et de respect de ce nom sacrosainct de la Vierge mere 
de nostre Sauveur, que non seulement il la chassa 
soubdain, mais en amenda tout le reste de sa vie; et 
qu’en consideration de ce miracle, il feut basty, en la 
place ot estoit la maison de ce jeune homme, une 
chapelle au nom de nostre Dame, et depuis l’eglise 
que nous y veoyons. Cette correction voyelle et auri- 
culaire, devotieuse, tira droict a4 l’ame : cette aultre 
suivante, de mesme genre, s’insinua par les sens cor- 
porels. Pythagoras, estant en compaignie de jeunes 
hommes, lesquels il sentit complotter, eschauffez de 
la feste, d’aller violer une maison pudique, commanda 
ala menestriere de changer de ton; et, par une musique 
poisante, severe et spondaique, enchanta tout doulce- 
ment leur ardeur, et l’endormit. 

Item, dira pas la posterité que nostre reformation 
d’aujourd’huy ayt esté delicate et exacte, de n’avoir 
pas seulement combattu les erreurs et les vices, et 
rempli le monde de devotion, d’humilité, d’obeis- 
sance, de paix et de toute espece de vertu; mais d’avoir 
passé jusques a combattre ces anciens noms de nos 
baptesmes, Charles, Louys, Frangois, pour peupler le 

monde de Mathusalem, Ezechiel, Malachie, beaucoup 
mieux sentants de la foy? Un gentilhomme, mien 
voisin, estimant les commoditez du vieux temps au 
prix du nostre, n’oublioit pas de mettre en compte la 
fierté et magnificence des noms de la noblesse de ce 
temps 14, dom Grumedan, Quedragan, Agesilan; et 
qu’a les ouir seulement sonner, il se sentoit qu’ils 
avoient esté bien aultres gents que Pierre, Guillot et 
Michel. 

Item, je scais bon gré 4 Jacques Amyot d’avoir 
laissé, dans le cours d’une oraison francoise, les noms 
latins touts entiers, sans les bigarrer et changer pour 
leur donner une cadence francoise. Cela sembloit un 
peu rude au commencement; mais desja l’usage, par 
le credit de son Plutarque, nous en a osté toute 
Vestrangeté. J’ai souhaité souvent que ceulx qui 
escrivent les histoires en latin nous laissassent nos 
noms touts tels qu’ils sont!; car, en faisant de Vaude- 
mont Vallemontanus, et les ’ metarmophosant pour les 
garber a la grecque ou a la romaine, nous ne scavons 
ou nous en sommes, et en perdons la cognoissance. 

Pour clorre nostre compte, c’est un vilain usage, et 
de tresmauvaise consequence en nostre France, 
d’appeller chascun par le nom de sa terre et seigneurie, 
et la chose du monde qui faict plus mesler et mesco- 
gnoistre les races. Un cadet de bonne maison, ayant 
eu pour son appanage une terre, sous le nom de 
laquelle il a esté cogneu et honnoré, ne peult honnes- 
tement l’abandonner : dix ans aprez sa mort, la terre 
s’en va a un estrangier qui en faict de mesme; devinez 
ou nous sommes de la cognoissance de ces hommes. Il 
ne fault pas aller querir d’aultres exemples que de 
nostre maison royale, ou. autant de partages, autant 
de surnoms : cependant Voriginel de la tige nous est 
eschappé. I y a tant de liberté en ces mutations, que 
de mon temps je n’ay veu personne, eslevé par la 
fortune A quelque grandeur extraordinaire, a qui on 
n’ayt attaché incontinent des tiltres genealogiques 


1. Comme auroit dt faire le président De Thou dans son histoire, 
d’ailleurs si estimée de tout sincére amateur de la vérité. C. 

nouveaux et ignorez a son pere, et qu’on n’ayt enté 
en quelque illustre tige : et, de bonne fortune, les plus 
obscures familles sont plus idoines a falsification. 
Combien avons nous de gentilshommes en France qui 
sont de royale race, selon leurs comptes? plus, ce crois 
je, que d’aultres. Feut il pas dict de bonne grace par 
un de mes amis? ils estoient plusieurs assemblez pour 
la querelle d’un seigneur contre un aultre; lequel 
aultre avoit, 4 la verité, quelque prerogative de tiltres 
et d’alliances eslevees au dessus de la commune 
noblesse. Sur le propos de cette prerogative, chascun, 
cherchant a s’egualer a luy, alleguoit, qui une origine, 
qui une. aultre,. qui la ressemblance du nom, qui des 
armes, qui une vieille pancharte domestique; et le 
moindre se trouvoit arriere fils de quelque roy d’oultre- 
mer. Comme ce feut a disner, cettuy cy, au lieu de 
prendre sa place, se recula en profondes reverences, 
suppliant Vassistance de l’excuser de ce que, par 
temerité, il avoit jusques lors vescu avec eulx en com- 
paignon; mais qu’ayant esté nouvellement informé 
de leurs vieilles qualitez, il commenceoit a les honnorer 
selon leurs degrez, et qu’il ne luy appartenoit pas de 
se seoir parmy tant de princes. Aprez sa farce, il leur 
dict mille injures : « Contentons nous, de par Dieu! 
de ce de quoy nos peres se sont contentez, et de ce que 
nous sommes; nous sommes assez, si nous le scavons 
bien maintenir : ne desadvouons pas la fortune et 
condition de nos ayeuls, et ostons ces sottes imagi- 
nations, qui ne peuvent faillir 4 quiconque a l’impu- 
dence de les alleguer. » 

Les armoiries n’ont de seureté non plus que les 
surnoms. Je porte d’azur semé de trefles d’or, a une 
patte de lyon de mesme, armee de gueules, mise en 
fasce. Quel privilege a cette figure pour demourer 
particulierement en ma maison? un gendre la trans- 
portera en une aultre famille : quelque chestif acheteur 
en fera ses premieres armes. Il n’est chose ow il se 
rencontre plus de mutation et de confusion. 

Mais cette consideration me tire par force 4 un aultre 
champ. Sondons un peu de prez, et, pour Dieu! 
regardons a quel fondement nous attachons cette 


345 LIVRE I, GHAPITRE XLVI 


gloire et reputation pour laquelle se bouleverse le 
monde : oti asseons nous cette renommee que nous 
allons questant avecques si grand’peine? c’est, en 
somme, Pierre ou Guillaume qui la porte, prend en 
garde, et a qui elle touche. O la courageuse faculté 
que l’esperance, qui, en un subject mortel, et en un 
moment, va usurpant l’infinité, l’immensité, l’eternité, 
et remplissant l’indigence de son maistre de la posses- 
sion de toutes les choses qu’il peult imaginer et desirer, 
autant qu’elle veult! Nature nous a 14 donné un plai- 
sant jouet! Et ce Pierre ou Guillaume, qu’est ce 
qu’une voix pour touts potages, ou trois ou quatre 
traicts de plume, premierement si aysez a varier, que 
je demanderois volontiers,,A qui touche ’honneur de 
‘tant de victoires? 4 Guesquin, 4 Glesquin, ou A Guea- 
quin? Il y auroit bien plus d’apparence icy, qu’en 
Lucien, que & mit T en procez?+; car 


Non levia aut ludicra petuntur 
Preemia ? : 


il y va de bon; il est question laquelle de ces lettres 
doibt estre payee de tant de sieges, battailles, ble- 
ceures, prisons et services faicts 4 la couronne de 
France par ce sien fameux connestable. 

Nicolas Denisot n’a eu soing que des lettres de son 
nom, et en a changé toute la contexture pour en 
bastir le conte d’Alsinois, qu’il a estrené de la gloire 
de sa poésie et peincture. Et Vhistorien Suetone n’a 
aymé que le sens du sien; et, en ayant privé Lenis, 
qui estoit le surnom de son pere, a laissé Tranquillus 
successeur de la reputation de ses escripts. Qui croiroit 
que le capitaine Bayard n’eust honneur que celuy 
qu’il a emprunté des faicts de Pierre Terrail? et 
qu’Antoine Escalin se laisse voler, 4 sa veue, tant de 
navigations et charges par mer et par terre, au capi- 
taine Poulin et au baron de La Garde*? 


1. Allusion au Jugement des Voyelles, par Lucien. J. V. L. 

2. Il ne s’agit pas ici d’un prix de peu de valeur, VIRGILE, Enéide, 
XII, 764, 

3. Antoine Iscalin (c’étoit son véritable nom) fut aussi appelé 

Secondement, ce sont traicts de plume communs a 
mill’>hommes. Combien y a il, en toutes les races, de 
personnes de mesme nom et surnom? et en diverses 
races, siecles et pais, combien? L’histoire a cogneu 
trois Socrates, cing Platons, huict Aristotes, sept 
Xenophons, vingt Demetrius, vingt Theodores : et 
pensez combien elle n’en a pas cogneu. Qui empesche 
mon palefrenier de s’appeller Pompee le Grand? Mais, 
aprez tout, quels moyens, quels ressorts y a il qui 
attachent a mon palefrenier trespassé, ou a cet aultre 
homme qui eust la teste trenchee en Aegypte, et qui 
joignent 4 eulx cette voix glorifiee et ces traicts de 
plume ainsin honnorez, a fin qu’ils s’en advantagent? 


Id cinerem et manes ¢redis curare sepultos +? 


Quel ressentiment ont les deux compaignons en prin- 
cipale valeur entre les hommes, Epaminondas, de ce 
glorieux vers qui court tant de siecles pour luy en 
nos bouches, ; 


Consiliis nostris laus est attrita Laconum ?; 


et Africanus, de cet aultre : 


A sole exoriente, supra Meoti’ paludes, 
Nemo est qui factis me equiparare queat *. 


Les survivants se chatouillent de Ja doulceur de ces 
voix, et, par icelles sollicitez de jalousie et desir, 


le capifaine Poulin et baron de La Garde. C’étoit un officier de for- 
tune, qui se distingua dans la carriére militaire et dans celle des 
ambassades, sous les régnes de Francois Ie? et de ses successeurs, 
jusqu’a Charles IX. C. 

1. Croyez-vous que tout cela puisse toucher une froide cendre 
et des manes ensevelis? VirG., Enéide, IV, 34. 

2. Sparte devant ma gloire abaissa son orgueil. 

Ce vers, traduit du grec par CicERON, Tuscul., V, 17, est le pre- 
mier des quatre vers élégiaques qui furent gravés au bas de la 
statue d’Epaminondas (PAusAN., IX, 15). On y lit affonsa, et non 
pas attrila, qui traduirait mal éxeigato. J. V. L. 

3. Del aurore au couchant il n’est point de guerriers 

Dont le front soit couvert de si nobles lauriers. 
Cicftron, Tusc., V, 17. 

transmettent inconsidereement par fantasie aux tres- 
passez cettuy leur propre ressentiment; et, d’une 
pipeuse esperance, se donnent 4A croire d’en estre 
capables a leur tour. Dieu le scait. Toutefois, 


Ad hec se 
Romanus, Graiusque, et Barbarus induperator 
Erexit; causas discriminis atque laboris : 
Inde habuit : tanto major fame sitis est, quam 
Virtutis *! 


1. Voila l’espérance qui enflamma les généraux grecs, romains 
et barbares; voila ce qui leur fit endurer mille travaux, affronter 
mille dangers : : tant il est vrai que l’homme est plus altéré de gloire 
que de vertu! JuvENAL, Sat., X, 137. 


CHAPITRE XLVII 


DE L’INCERTITUDE DE NOSTRE JUGEMENT 


C’est bien, ce que dict ce vers, 
Exéwy 6& modv¢ vowos evOa xat Evba*. 


« Il y a prou de loy? de parler, par tout, et pour et 
contre. » 
Pour exemple : 


Vince Hannibal, et non seppe usar poi 
Ben la vittoriosa sua ventura *. 


Qui vouldra estre de ce party, et faire valoir avecques 
nos gents la faulte de n’avoir dernierement pour- 
suivy nostre poincte 4 Moncontour; ou qui vouldra 
accuser le roy d’Espaigne de n’avoir sceu se servir 
de advantage qu’il eut contre nous 4 Sainct Quentin; 
il pourra dire cette faulte partir d’une ame enyvree 
de sa bonne fortune, et d’un courage, lequel, plein et 
gorgé de ce commencement de bonheur, perd le goust 
de l’accroistre, desja par trop empesché a digerer ce 
qu’il en a: il en a sa brassee toute comble, il n’en 
peult saisir davantage; indigne que la fortune luy 
ayt mis un tel bien entre les mains : car quel proufit 
en sent il, si neantmoins il donne a son ennemy 
moyen de se remettre sus? Quelle esperance peult on 


1. Homére, Iliade, XX, 249. 

2. C’est-a-dire, il y a beaucoup de liberté de parler, ou, on peut 
parler a son aise. E. J. 

3. Annibal vainquit les Romains; mais il ne sut pas profiter de 


sa victoire. PETRARCA, troisiéme partie des Sonnets, fol. 141, édit. 
di Gabriel Giolito. 


) 

avoir qu’il ose une aultre fois attaquer ceulx cy 
ralliez et remis, et de nouveau armez de despit et de 
vengeance, qui ne les a osé ou sceu poursuyvre touts 
rompus et effroyez, 


Dum fortuna calet, dum conficit omnia terror '? 


Mais enfin, que peult il attendre de mieulx que ce 
qu’il vient de perdre? Ce n’est pas comme a I’escrime, 
ou le nombre des touches donne gaing : tant que l’en- 
nemy est en pieds, c’est 4 recommencer de plus belle; 
ce n’est pas victoire, si elle ne met fin 4 la guerre. 
En cette escarmouche ou Cesar eut du pire prez la 
ville d’Oricum, il reprochoit aux soldats de Pompeius 
qu’il eust esté perdu, si leur capitaine eust sceu 
vaincre : et luy chaussa bien aultrement les esperons 
quand ce feut 4 son tour. 

Mais pourquoy ne dira on aussi, au contraire, Que 
c’est Vefiect d’un esprit precipiteux et insatiable, de 
ne scavoir mettre fin 4 sa convoitise; Que c’est abuser 
des faveurs de Dieu, de leur vouloir faire perdre la 
mesure qu’il leur a prescrite; et Que de se rejecter 
au dangier aprez la victoire, c’est la remettre encores 
un coup a la mercy de la fortune; Que l’une des plus 
grandes sagesses en J’art militaire, c’est de ne poulser 
son ennemy au desespoir? Sylla et Marius, en la 
guerre sociale, ayants desfaict les Marses, en veoyants 
encores une troupe de reste qui, par desespoir, se 
revenoient jecter sur eulx comme bestes furieuses, ne 
feurent pas d’advis de les attendre. Si Vardeur de 
M., de Foix ne ’eust emporté 4 poursuyvre trop aspre- 
ment les restes de la victoire de Ravenne, il ne l’eust 
pas souillee de sa mort : toutesfois encores servit la 
recente memoire de son exemple a conserver M. d’An- 
guien de pareil inconvenient 4 Serisoles. I] faict dan- 
gereux assaillir un homme 4 qui vous avez osté tout 
aultre moyen d’eschapper que par les armes : car 


4: Lorsque la fortune entraine tout, lorsque tout céde 4 la ter- 
reur. Lucain, VII, 734. 

c’est une violente maistresse d’eschole que la necessité : 
gravissimi sunt morsus irritate necessitatis. 


Vincitur haud gratis jugulo qui provocat hostem?. 


VoylA pourquoy Pharax empescha le roy de Lace- 
demone, qui venoit de gaigner la journee contre les 
Mantineens, de n/’aller affronter mille Argiens qui 
estoient eschappez entiers de la desconfiture; ains 
les laisser couler en liberté, pour ne venir a essayer 
la vertu picqueé et despitee par le malheur. Clodo- 
mire, roy d’Aquitaine, aprez sa victoire, poursuyvant 
Gondemar, roy de Bourgoigne, vaincu et fuyant, le 
forca de tourner teste; mais son opiniastreté luy osta 
le fruict de sa victoire, car il y mourut. 
Pareillement, qui auroit 4 choisir, ou de tenir ses 
soldats richement et sumptueusement armez, ou 
armez seulement pour la necessité, il se presenteroit 
en faveur du premier party, duquel estoit Sertorius, 
Philopcemen, Brutus, Cesar, et aultres, que c’est tous- 
jours un aiguillon d’honneur et de gloire au soldat 
de se veoir paré, et une occasion de se rendre plus 
obstiné au combat, ayant a sauver ses armes comme 
ses biens et heritages; raison, dict Xenophon, pour- 
quoy les Asiatiques menoient en leurs guerres femmes, 
concubines, avecques leurs joyaux et richesses plus 
cheres. Mais il s’offriroit aussi, de l’aultre part, qu’on 
doibt plutost oster au soldat le soing de se conserver, 
que de le luy accroistre; qu’il craindra, par ce moyen, 
doublement a se hazarder : joinct que c’est augmenter 
a Yennemy Venvie de la victoire par ces riches des- 
pouilles; et a lon remarqué que d’aultres fois cela 
encouragea merveilleusement les Romains a l’encontre 
des Samnites. Antiochus, montrant A Hannibal 
VYarmee qu'il preparoit contre eulx, pompeuse et 
magnifique en toute sorte d’esquipage, et luy deman- 
dant : « Les Romains se contenteront ils de cette 
armee? » « S’ils s’en contenteront? respondict il : 


vrayement ouy; pour avares qu’ils soyent. » Lycurgus 


1. Celui qui défie la mort ne la regoit guére sans la donner 
Lucain, IV, 275. : 


Pe ee a ee ae fore te COP Cee |! ie ok t ro ie cP qi 

deffendoit aux siens non seulement la sumptuosité en 
leur equipage, mais encores de despouiller leurs 
ennemis vaincus; voulant, disoit il, que la pauvreté 
et frugalité reluisist avecques le reste de la battaille. 
, Aux sieges et ailleurs, ot l’occasion nous approche 
de Vennemy, nous donnons volontiers licence aux 
soldats de le braver, desdaigner et injurier de toutes 
facons de reproches, et non sans apparence de raison; 
car ce n’est pas faire peu de leur oster toute esperance 
de grace et de composition, en leur representant qu’il 
n’y a plus ordre de l’attendre de celuy qu’ils ont si 
fort oultragé, ef qu’il ne reste remede que de la vic- 
toire si est ce qu’il en mesprint a Vitellius; car ayant 
affaire 4 Othon plus foible en valeur de soldats desac- 
coustumez de longue main du faict de la guerre, et 
amollis par les delices de la ville, il les agassa tant 
enfin par ses paroles picquantes, leur reprochant 
leur pusillanimité, et le regret des dames et festes 
qu’ils venoient de laisser 4 Rome, qu’il leur remeit 
par ce moyen le coeur au ventre, ce que nuls exhor- 
tements n’avoient sceu faire, et les attira luy mesme 
sur ses bras, ot lon ne les pouvoit poulser. Et de vray, 
quand ce sont injures qui touchent au vif, elles peu- 
vent faire ayseement que celuy qui alloit laschement 
A la besongne pour la querelle de son roy, y aille 
d’une aultre affection pour la sienne propre. 

A considerer de combien d’importance est la con- 
servation d’un chef en une armee, et que la visee de 
V’ennemy regarde principalement cette teste a laquelle 
tiennent toutes les aultres et en despendent, il semble 
qu’on ne puisse mettre en doubte ce conseil, que nous 
veoyons avoir esté prins par plusieurs grands chefs, 
de se travestir et desguiser sur le poinct de la meslee: 
toutesfois l’inconvenient qu’on encourt par ce moyen 
n’est pas moindre que celuy qu’on pense fuyr; car le 
capitaine venant a estre mescogneu des siens, le cou- 
rage qu’ils prennent de son exemple et de sa pre- 
sence vient aussi quand et quand 4 leur faillir, et, 
perdant la veue de ses marques et enseignes accous- 
tumees, ils le jugent ou mort, ou s’estre desrobé 
desesperant de laffaire. Et quant a 1l’experience, 

nous luy veoyons favoriser tantost lun, tantost 
Vaultre party. L’accident de Pyrrhus, en la battaille 
qu’il eut contre le consul Levinus en Italie, nous sert 
a lun et l’aultre visage; car pour s’estre voulu cacher 
sous les armes de Megacles, et luy avoir donné les 
siennes, il sauva bien sans doubte sa vie, mais aussi 
il en cuida encourir l’aultre inconvenient de perdre 
la journee. Alexandre, Cesar, Lucullus aymoient a 
se marquer au combat par des accoustrements et 
armes riches, de. couleur reluisante et particuliere : 
Agis, Agesilaus, et ce grand Gylippus, au rebours, 
alloient 4 la guerre obscurement couverts, et sans 
atour imperial. 

A ja battaille de Pharsale, entre aultres reproches 
qu’on donne a Pompeius, c’est d’avoir arresté son 
armee pied coy, attendant l’ennemy : « Pour autant 
« que cela (je desroberay icy les mots mesmes de Plu- 
« tarque, qui valent mieulx que les miens) affoiblit 
« la violence que le courir donne aux premiers coups; 
« et quand et quand oste l’eslancement des com- 
« battants les uns contre les aultres, qui a accoustumé 
« de les remplir d’impetuosité et de fureur, plus 
« qu’aultre chose, quand ils viennent 4 s’entre- 
« chocquer de roideur, leur augmentant le courage 
« par le cry et la course; et rend la chaleur des sol- 
« dats, en maniere de dire, refroidie et figee. » Voyla 
ce qu’il dict pour ce roolle. Mais si Cesar eust perdu, 
qui n’eust peu aussi bien dire, Qu’au contraire la plus 
forte et roide assiette est celle en laquelle on se tient 
planté sans bouger; et Que qui est en sa marche 
arresté, resserrant et espargnant pour le besoing sa 
force en soy mesme, a grand advantage contre celuy 
qui est esbranlé, et qui a desja consommé a la course 
la moitié de son haleine? oultre ce que l’armee estant 
un corps de tant de diverses pieces, il est impossible 
qu’elle s’esmeuve, en cette furie, d’un mouvement si 
juste, qu’elle n’en altere ou rompe son ordonnance, et 
que le plus dispos ne soit aux prinses avant que son 
compaignon le secoure. En cette vilaine battaille de 
deux freres Perses, Clearchus, Lacedemonien, qui 
commandoit les Grecs du party de Cyrus, les mena 

tout bellement 4 la charge, sans se haster : mais a 
cinquante pas prez, il les meit 4 la course, esperant, 
par la briefveté de l’espace, mesnager et leur ordre 
et leur haleine; leur donnant cependant l’advantage 
de l’impetuosité pour leurs personnes et pour leurs 
armes 4a traicts. D’aultres ont reglé ce doubte en leurs 
armees de cette maniere : « Si les ennemis vous cou- 
« rent sus, attendez les de pied coy; s’ils vous atten- 
« dent de pied coy, courez leur sus. » 

Au passage que l’empereur Charles cinquiesme feit 
en Provence, le roy Francois feut au propre d’eslire, 
ou de luy aller au devant en Italie, ou de l’attendre 
en ses terres : et bien qu’il considerast, Combien c’est 
d’advantage de conserver sa maison pure et nette des 
troubles de la guerre, a fin qu’entiere en ses forces, 
elle puisse continuellement fournir deniers et secours 
au besoing; Que la necessité des guerres porte 4 touts 
les coups de faire le gast, ce qui ne se peult faire 
bonnement en nos biens propres; et si, le paisan ne 
porte pas si doulcement ce ravage de ceulx de son 
party que de l’ennemy, en maniere qu’il s’en peult 
ayseement allumer des seditions et des troubles 
parmy nous; Que la licence de desrober et piller, 
qui ne peult estre permise en son pais, est un grand 
support aux ennuis de Ja guerre; et qui n’a aultre 
esperance de gaing que sa solde, il est malaysé qu’il 
soit tenu en office, estant a deux pas de sa femme 
et de sa retraicte; Que celuy qui met la nappe, tumbe 
tousjours des despens; Qu’il y a plus d’alaigresse a 
assaillir qu’a deffendre; et Que la secousse de la perte 
d’une battaille dans nos entrailles est si violente, 
qu’il est malaysé qu’elle ne croulle tout le corps, 
attendu qu’il n’est passion contagieuse comme celle 
de la peur, ny qui se prenne si ayseement a credit 
et qui s’espande plus brusquement; et que les villes 
qui auront oui lesclat de cette tempeste a leurs 
portes, qui auront recueilly leurs capitaines et soldats 
tremblants encores et hors d’haleine, il est dangereux 
sur la chaulde qu’elles ne se jectent a quelque mau- 
vais party : si est ce qu’il choisit de rappeler les forces 
qu’il avoit dela les monts, et de veoir venir l’en- 

nemy. Car il peult imaginer, au contraire, Qu’estant 
chez luy et entre ses amis, il ne pouvoit faillir d’avoir 
planté de toutes commoditez; Les rivieres, les pas- 
sages, 4 sa devotion, luy conduiroient et vivres et 
deniers en toute seureté, et sans besoing d’escorte; 
Qu’il auroit ses subjects d’autant plus affectionnez, 
qu’ils auroient le dangier plus prez; Qu’ayant tant de 
villes et de barrieres pour sa seureté, ce seroit 4 luy 
de donner loy au combat, selon son opportunité et 
advantage; Et, s'il luy plaisoit de temporiser, qu’a 
Vabry et a son ayse, il pourroit veoir morfondre son 
ennemy, et se desfaire soy mesme par les difficultez 
qui le combattroient engagé en une terre contraire, 
ot il n’auroit devant, ny derriere luy, ny 4 costé, rien 
qui ne luy feist guerre, ny le moyen de refreschir ou 
d’eslargir son armee, si les maladies s’y mettoient, 
ny de loger a couvert ses blecez, nuls deniers, nuls 
vivres, qu’a poincte de lance, nul loisir de se reposer 
et prendre haleine, nulle science de lieux ny de pais 
qui le sceust deffendre d’embusches et surprinses; 
et, s'il venoit 4 la perte d’une battaille, aulcun moyen 
d’en sauver les reliques. Et n’avoit pas faulte d’exem- 
_ples pour l’un et pour l’aultre party. 

Scipion trouva bien meilleur d’aller assaillir les 
terres de son ennemy en Afrique, que de deffendre 
les siennes, et le combattre en Italie, ot il estoit; 
d’ou bien luy print. Mais, au rebours, Hannibal, en 
cette mesme guerre, se ruyna d’avoir abandonné la 
conqueste d’un pais estrangier, pour aller deffendre 
le sien. Les Atheniens, ayants laissé l’ennemy en leurs 
terres pour passer en la Sicile, eurent la fortune con- 
traire : mais Agathocles, roy de Syracuse, ]’eut favo- 
rable, ayant passé en Afrique, et laissé la guerre chez soy. 

Ainsi, nous avons bien accoustumé de dire, avecques 
raison, que les evenements et issues despendent, 
notamment en la guerre, pour la pluspart, de la for- 
tune; laquelle ne se veult pas renger et assubjectir a 
nostre discours et prudence, comme disent ces vers : 


Et male consultis pretium est; prudentia fallax 
Nec fortuna probat causas, sequiturque merentes, 

Sed vaga per cunctos nullo discrimine fertur. 
Scilicet est aliud, quod nos cogatque regatque 
Majus, et in proprias ducat mortalia leges *. 


Mais a le bien prendre, il semble que nos conseils et 
deliberations en despendent bien autant; et que la 
fortune engage en son trouble et incertitude aussi 
nos discours. « Nous raisonnons hazardeusement et 
temerairement, dict Timzus en Platon, parce que, 
comme nous, nos discours ont grande participation 
a la temerité du hazard. » 


1. Souvent l’imprudence réussit, et la prudence nous trompe; 
souvent la fortune ne favorise pas les plus dignes : toujours incons- 
tante, elle voltige ¢a et 1a au gré de ses caprices. C’est qu’il y a 
une puissance supérieure qui nous maitrise, et qui tient sous sa 
dépendance toutes les choses mortelles. Manitius, IV, 95. 


CHAPITRE XLVIII 


DES DESTRIERS 


Me voicy devenu grammairien, moy qui n’apprins 
jamais langue que par routine, et qui ne s¢ais encores 
que c’est d’adjectif, conjunctif, et d’ablatif. I] me 
semble avoir oui dire que les Romains avoient des 
chevaux quwils appeloient funales, ou dextrarios, qui 
se menoient a dextre, ou a relais, pour les prendre 
touts frais au besoing : et de la vient que nous appel- 
lons destriers les cheyaux de service; et nos romans 
disent ordinairement adestrer, pour accompaigner. Ils 
appelloient aussi desuliorios equos, des chevaux qui 
estoient dressez de facon que, courants de toute leur 
roideur, accouplez coste a coste lun de l’aultre, sans 
bride, sans selle, les gentilshommes romains, voire 
touts armez, au milieu de la course se jectoient et 
rejectoient de l’un a laultre. Les Numides gendarmes 
menoient en main un second cheval, pour charger 
au plus chauld de la meslee : quibus, desultorum in 
modum, binos trahentibus equos, inter acerrimam sxepe 
pugnam, in recentem equum, ex fesso, armatis trans- 
sultare mos erat; tanta velocitas ipsis, tamque docile 
equorum genus '! Il se treuve plusieurs chevaux dressez 
a secourir leur maistre, courir sus a qui leur presente 
une espee nue, se jecter, des pieds et des dents, sur 
ceulx qui les attaquent et affrontent : mais il leur 
advient plus souvent de nuire aux amis qu’aux 
ennemis; joinct, que vous ne les desprenez pas a vostre 


1. Comme ceux de nos cavaliers qui sautent d’un cheval sur 
autre, les Numides avoient coutume de mener deux chevaux; et, 
tout armés, dans le fort du combat, ils se jetoient souvent d’un 
cheval fatigué sur un cheval frais : telle étoit leur agilité, et la 
docilité de leurs chevaux! TiTE-Live, XXIII, 29. 

poste, quand ils se sont une fois harpez, et demeurez 
a la misericorde de leur combat. I] mesprint lourde- 
ment a Artybius, general de l’armee de Perse, com- 
battant contre Onesilus, roy de Salamine, de per- 
sonne a personne, d’estre monté sur un cheval faconné 
en cette eschole : car il feut cause de sa mort, le 
coustillier? d’Onesilus l’ayant accueilly d’une faulx 
entre les deux espaules, comme il s’estoit cabré sur 
son maistre. Et ce que les Italiens disent qu’en la 
battaille de Fornuove, le cheval du roy Charles le 
deschargea, & ruades et pennades, des ennemis qui le 
pressoient, et qu’il estoit perdu sans cela; ce feut un 
grand coup de hazard, s’il est vray. Les Mammelus 
se vantent d’avoir les plus adroicts chevaux de gen- 
darmes du monde; que par nature et par coustume 
ils sont faicts a cognoistre et distinguer l’ennemy, 
sur qui il fault qu’ils se ruent de dents et de pieds, selon 
la voix ou signe qu’on leur faict; et pareillement 4 
relever, de la bouche, les lances et dards emmy la 
place, et les offrir au maistre, selon qu’il le com- 
mande. On dict de Cesar, et aussi du grand Pompeius, 
que, parmy leurs aultres excellentes qualitez, ils 
estoient fort bons hommes de cheval : et de Cesar, 
qu’en sa jeunesse, monté a dos sur un cheval, et 
sans bride, il luy faisoit prendre carriere, les mains 
tournees derriere le dos. Comme nature a voulu faire 
de ce personnage, et d’Alexandre, deux miracles en 
l’art militaire, yous diriez qu’elle s’est aussi efforcee 
& les armer extraordinairement’: car chascun scait, 
du cheval d’Alexandre, Bucephal, qu’il avoit la teste 
retirant a celle d’un taureau; qu’il ne se souffroit 
monter 4 personne qu’a son maistre, ne peut estre 
dressé que par luy mesme, feut honnoré aprez sa 
mort, et une ville bastie en son nom. Cesar en avoit 
aussi un aultre qui avoit les pieds de devant comme 
un homme, ayant l’ongle coupee en forme de doigts, 
lequel ne peut estre monté ny dressé que par Cesar, 


1. On nommoit coustilliers, dit Fauchet, les valets qui portoient 
la coustille, et se tenoient prés de ’homme d’armes. Cousiille étoit 
une épée, ou long poignard. 

qui dedia son image aprez sa mort a la deesse Venus. 

Je ne desmonte pas volontiers quand je suis a 
cheval; car c’est l’assiette en laquelle je me treuve le 
mieulx, et sain, et malade. Platon la recommande pour 
la santé; aussi dict Pline qu’elle est salutaire a l’es- 
tomach et aux joinctures. Poursuyvons doncques, 
puisque nous y sommes. 

On lit en Xenophon la loy deffendant de voyager 
a pied 4 homme qui eust cheval. Trogus et Justinus 
disent que les Parthes avoient accoustumé de faire a 
cheval non seulement la guerre, mais aussi touts leurs 
affaires publics et privez, marchander, parlementer, 
s’entretenir, et se promener; et que la plus notable 
difference des libres et des serfs, parmy eulx, c’est 
que les uns vont 4 cheval, les aultres a pied : insti- 
tution nee du roy Cyrus. 

Il y a plusieurs exemples en l’histoire romaine (et 
Suetone le remarque plus particulierement de Cesar), 
des capitaines qui commandoient a leurs gents de 
cheval de mettre pied a terre, quand ils se trouvoient 


pressez de l’occasion, pour oster aux soldats toute 


esperance de fuyte, et pour l’advantage qu’ils espe- 
roient en cette sorte de combat : quo, haud dubie, 
superat Romanus', dict Tite Live. Si est il que la 
premiere provision de quoy ils se servoient 4 brider 
la rebellion des peuples de nouvelle conqueste, c’estoit 
leur oster armes et chevaux : pourtant veoyons nous 
si souvent en Cesar : arma proferri, Jjumenta produci, 
obsides dari jubet®. Le Grand Seigneur ne permet 
aujourd’huy, ny a chrestien, ny a juif, d’avoir cheval 
a soy, soubs son empire. 

Nos ancestres, et notamment du temps de la guerre 
des Anglois, ez combats solennels et journees assi- 
gnees, se mettoient, la pluspart du temps, touts a 
pied, pour ne se fier 4 aultre chose qu’A leur force 
propre et vigueur de leur courage et de leurs membres, 
de chose si chere que l’honneur et la vie. Vous engagez, 


1. Ou, sans aucun doute, les Romains excellent. TrTE-LivE, IX, 22. 


2. Il commande qu’on livre armes, chevaux, otages. De Bello 
Gallico, VII, 11. 

quoy qu’en die Chrysanthes en Xenophon, vostre 
valeur et vostre fortune a celle de vostre cheval : ses 
playes et sa mort tirent la vostre en consequence; 
son effroy ou sa fougue vous rendent ou temeraire ou 
lasche; s’il a faulte de bouche ou d’esperon, c’est a 
vostre honneur a en respondre. A cette cause, je ne 
treuve pas estrange que ces combats 1A feussent plus 
fermes et plus furieux que ceulx qui se font A cheval : 


Cedebant pariter, pariterque ruebant 
Victores victique; neque his fuga nota, neque illis’ : 


leurs battailles se veoyoient bien mieulx contestees; 
ce ne sont a cette heure que routes, primus clamor 
atque impetus rem decernit *. Et chose que nous appel- 
lons a la société d’un si grand hazard, doibt estre en 
nostre puissance le plus qu’il se peult; comme je con- 
seillerois de choisir les armes les plus courtes, et celles 
de quoy nous nous pouvons le mieulx respondre. II 
est bien plus apparent de s’asseurer d’une espee que 
nous tenons au poing, que du boulet qui eschappe de 
nostre pistole, en laquelle il y a plusieurs pieces, la 
pouldre, la pierre, le rouet, desquelles la moindre qui 
vienne 4 faillir vous fera faillir vostre fortune. On 
assene peu seurement le coup que lair vous con- 


duict : 


Et, quo ferre velint, permittere vulnera ventis : 
Ensis habet vires; et gens quecumque virorum est, 
Bella gerit gladiis °*. 


Mais quant a cette arme 1a, j’en parleray plus ample- 
ment, ot je feray comparaison des armes anciennes 
aux nostres; et, sauf l’estonnement des aureilles, a 
quoy desormais chascun est apprivoisé, je crois que 


1. Personne ne songeoit a fuir; les vainqueurs, les vaincus, avan- 
coient, combattoient, frappoient, mouroient ensemble. VIRGILE, 
Enéide, X, 756. f 

2. Les premiers cris et la premiére charge décident de la victoire. 
TiTE-LIVE, XXV, 41. 

3. Lorsqu’on laisse aux vents le soin de diriger ses coups. L’épée 
est la force du soldat; toutes les nations guerriéres combattent 


avec l’épée, Lucan, VIII, 384, 

c’est une arme de fort peu d’effect, et espere que 
nous en quitterons un jour l’usage. Celle de quoy les. 
Italiens se servoient, de ject et a feu, estoit plus 
effroyable :-ils nommoient phalarica une certaine 
espece de javeline, armee par le bout d’un fer de trois 
pieds, A fin qu’il peust percer d’oultre en oultre un 
homme armé, et se lancoit tantost de la main en la 
campaigne, tantost a tout des engeins, pour def- 
fendre les lieux assiegez : la hante, revestue d’es- 
touppe empoixee et huilee, s’enflammoit de sa course; 
et, s’attachant au corps ou au bouclier, ostoit tout 
usage d’armes et de membres. Toutesfois il me semble 
que, pour venir au joindre, elle portast aussi empes- 
chement a l’assaillant, et que le champ jonché de ces 
troncons bruslants peult produire en la meslee une 
commune incommodité : 


Magnum stridens contorta phalarica venit, 
Fulminis acta modo}t. 


Ils avoient d’aultres moyens, a quoy l’usage les dres- 
soit, et qui nous semblent incroyables par inexpe- 
rience; par ou ils suppleoient au deffault de nostre 
pouldre et de nos boulets. Is dardoient leurs piles de 
telle roideur, que souvent ils en enfiloient deux bou- 
cliers et deux hommes armez, et les cousoient. Les 
coups de leurs fondes n’estoient pas moins certains 
et loingtains : saxis globosis... funda, mare apertum 
incessentes... coronas modici circuli, magno ex inter- 
vallo loci, assueti trajicere, non capita modo hostium 
vulnerabant, sed quem locum destinassent?. Leurs pieces 
de batteries representoient, comme l’effect, aussi le 
tintamarre des nostres : ad ictus menium cum ter- 


1, Semblable a la foudre, la phalarique fendoit l’air avec un hor- 
rible sifflement. VirGILE, Enéide, IX, 705. 

2. Exercés a lancer sur Ja mer les cailloux ronds que !’on trouve 
sur les rivages, et a tirer d’une distance considérable dans un cercle 
de médiocre grandeur, ils blessoient leurs ennemis non-seulement 
a la téte, mais a telle partie du visage qu’il leur plaisoit. TrrE-L1vE, 
XXXVIII, 29. 

ribili sonitu editos, pavor et trepidatio cepit!, Les Gau- 
lois nos cousins, en Asie, haissoient ces armes trais- 
tresses et volantes; duicts A combattre main 4 main 
avecques plus de courage. Non tam parentibus plagis 
moventur.,. ubi latior quam altior plaga est, etiam glo- 
riosius se pugnare putant: tidem, quum aculeus sagitte, 
aut glandis abdite initrorsus tenui vulnere in speciem 
urit.,. tum, in rabiem et pudorem tam parve peri- 
mentis pestis versi, prosternunt corpora humi?; peinc- 
ture bien voisine d’une harquebusade. Les dix mille 
Grecs, en leur longue et fameuse retraicte, rencontre- 
rent une nation qui les endommagea merveilleusement, 
& coups de grands arcs et forts, et de sagettes si 
longues, qu’a les reprendre a4 la main, on les pouvoit 
rejecter 4 la mode d’un dard, et perceoient de part 
en part un bouclier et un homme armé. Les engeins, 
que Dionysius inyenta a Syracuse, a tirer des gros 
traits massifs et des pierres d’horrible grandeur, 
dune si longue volee et impetuosité, representoient 
de bien prez nos inventions. 

Encores ne faut il pas oublier la plaisante assiette 
qu’avoit sur sa mule un maistre Pierre Pol, docteur 
en theologie, que Monstrelet recite avoir accoustumé 
se promener par la ville de Paris, assis de costé comme 
les femmes. JI] dict aussi ailleurs que les Gascons 
avoient des chevaux terribles, accoustumez de virer 
en courant; de quoy les Francois, Picards, Flamands 
et Brabancons faisoient grand miracle, « pour n’avoir 
accoustumé de les veoir; » ce sont ses mots. Cesar 
parlant de ceulx de Suede : « Aux rencontres qui se 
font a cheval, dict il, ils se jectent souvent a terre 
pour combattre 4 pied, ayants accoustumé leurs che- 


1. Au retentissement des murailles frappées avec un bruit ter- 
rible, le trouble et Ileffroi s’empara des assiégés. TirE-Live, 
KXXVIII, 5. 

2. La largeur des plaies ne les effraie pas; lorsque la blessure 
est plus large que profonde, ils s’en font gloire comme d’une preuve 
de valeur. Mais, lorsque la pointe d’un dard ou une balle de plomb 
pénétre fort avant dans les chairs en laissant une ouverture peu 
apparente, alors, furieux de périr par une atteinte si légére, ils se 
roulent par terre de rage et de honte, Tire-LiveE, XXXVIII, 21. 

vaux de ne bouger ce pendant de la place, ausquels 
ils recourent promptement, s’il en est besoing; et 
selon leur coustume, il n’est rien si vilain et si lasche 
que d’user: de selles et bardelles; et mesprisent ceulx 
qui en usent : de maniere que, fort peu en nombre, 
ils ne craignent pas d’en assaillir plusieurs. » Ce que 
jay admiré aultrefois, de veoir un cheval dressé a se 
manier A toutes mains avecques une baguette, la 
bride avallee sur ses aureilles, estoit ordinaire aux 
Massyliens, qui Se servoient de leurs chevaux sans 
selle et sans bride : 


Et gens, que nudo residens Massylia dorso, 
Ora levi flectit, frenorum nescia, virga* 


Et Numide infreni cingunt *. 


Equi sine frenis ; deformis ipse cursus, rigida cervice, 
et extento capite currentium®. 

Le roy Alphonse, celuy qui dressa en Espaigne 
l’ordre des chevaliers de la Bande ou de |’Escharpe, 
leur donna, entre aultres regles, de ne monter ny mule 
ny mulet, sur peine d’un mare d’argent d’amende; 
comme je viens d’apprendre dans les Lettres de 
Guevara, desquelles ceulx qui les ont appellees Dorees 
faisoient jugement bien aultre que celuy que j’en foys. 
Le Courtisan dict qu’avant son temps c’estoit reproche 
A un gentilhomme d’en chevaucher. Les Abyssins, au 
rebours, A mesure qu’ils sont les plus advancez prez 
le Prettejan leur prince, affectent pour la dignité et 
pompe de monter de grandes mules. 

Xenophon recite que les Assyriens tenoient tous- 
jours leurs chevaux entravez au logis, tant ils estoient 
fascheux et farouches; et qu’il falloit tant de temps 
a les destacher et harnacher, que, pour que cette lon- 


1. Les Massyliens montent leurs chevaux a nu, et les font obéir 
A une simple verge, qui leur tient lieu de frein. Lucatn, IV, 682. 

2. Et les Numides conduisent leurs cheyaux sans frein. VIRGILE, 
Enéide, IV, 41. 

3. Leurs chevaux sans frein ont l’allure désagréable, l’encolure 
roide, et la téte tendue en avant. Tire-Liyr, XXXV, 11, 

gueur ne leur apportast dommage, s’ils venoient a 
estre en desordre surprins par les ennemis, ils ne 
logeoient jamais en camp qui ne feust fossoyé et 
remparé. Son Cyrus, si grand maistre au faict de che- 
valerie, mettoit les chevaux de son escot, et ne leur 
faisoit bailler 4 manger qu’ils ne l’eussent gaigné par 
la sueur de quelque exercice. Les Scythes, ot: la neces- 
sité les pressoit en la guerre, tiroient du sang de leurs 
chevaux, et s’en abruvoient et nourrissoient : 


Venit et epoto Sarmata pastus equo’. 


Ceulx de Crete, assiegez par Metellus, se trouverent 
en telle disette de tout aultre bruvage, qu’ils eurent a 
se servir de l’urine de leurs chevaux. 

Pour verifier combien les armees turquesques se 
conduisent et maintiennent a meilleure raison que les 
nostres, ils disent qu’oultre ce que les soldats ne 
boivent que de l’eau, et ne mangent que riz et de la 
chair salee mise en pouldre, de quoy chascun porte 
ayseement sur soy provision pour un mois, ils scavent 
aussi vivre du sang de leurs chevaux, comme les Tar- 
tares et Moscovites, et le salent. 

Ces nouveaux peuples des Indes, quand les Espai- 
gnols y arriverent, estimerent, tant des hommes que 
des chevaux, que ce feussent ou dieux, ou animaulx 
en. noblesse au dessus de leur nature : aulcuns, aprez 
avoir esté vaincus, venants demander paix et pardon 
aux hommes, et leur apporter de l’or et des viandes, 
ne faillirent d’en aller autant offrir aux chevaux, 
avecques une toute pareille harangue a celle des 
hommes, prenants leur hennissement pour language 
de composition et de trefve. 

Aux Indes de deca, c’estoit anciennement le prin- 
cipal et royal honneur de chevaucher un elephant; le 
second, d’aller en coche traisné 4 quatre chevaux; le 
tiers, de monter un chameau; le dernier et plus vil 
degré, d’estre porté ou charrié par un cheval seul. 


1. On y voit le Sarmate, qui se nourrit du sang de cheval. Mar- 
TIAL, Spectacul, Lib., épigr. 3, v. 4. 

Quelqu’un de nostre temps escrit avoir veu, en ce 
climat 1a, des pais ot on chevauche les boeufs avecques 
bastines, estriers et brides, et s’estre bien trouvé de 
leur porture. 

Quintus Fabius Maximus Rutilianus, contre les 
Samnites, veoyant que ses gents de cheval, a trois 
ou quatre charges, avoient failly d’enfoncer le bat- 
taillon des ennemis, print ce conseil : quils debri- 
dassent leurs chevaux, et brochassent a toute force 
des esperons; si’ que, rien ne les pouvant arrester au 
travers des armes et des hommes renversez, ils ouvri- 
rent le pas A leurs gents de pied, qui parfirent une 
tressanglante desfaicte. Autant en commanda Quintus 
Fulvius Flaccus contre les Celtiberiens : Jd cum 
majore vi equorum facietis, si effreenatos in hostes equos 
immittitis; quod ssepe romanos equites cum laude 
fecisse sua, memorize proditum est... Detractisque 
frenis, bis ultro citrogue cum magna strage hostium, 
infractis omnibus hastis, transcurrerunt}. 

Le duc de Moscovie debvoit anciennement cette 
reverence aux Tartares, quand ils envoyoient vers 
luy des ambassadeurs, qu’il leur alloit au devant a 
pied, et leur presentoit un gobeau de laict de jument 
(bruvage qui leur est en delices); et si, en beuvant, 
quelque goutte en tumboit sur le crin de leurs chevaux, 
il estoit tenu de la leicher avec la langue. En Russie, 
V’armee que l’empereur Bajazet y avoit envoyee, feut 
accablee d’un si horrible ravage de neiges, que, pour 
s’en mettre A couvert et sauver du froid, plusieurs 
s’adviserent de tuer et eventrer leurs chevaux pour 
se jecter dedans, et jouir de cette chaleur vitale. 
Bajazet, aprez cet aspre estour ow il feut rompu par 
Tamburlan, se sauvoit belle erre sur une jument 
arabesque, s’il n’eust esté contrainct de la laisser 


1. Pour que leur choc soit plus impétueux, débridez vos chevaux, 
dit-il : c’est une manceuvre dont le succés a souvent fait le plus 
grand honneur a la cayalerie romaine... A peine |’ordre est-il donné, 
qu’ils débrident leurs chevaux, percent les rangs ennemis, brisent 
toutes les lances, revyiennent sur leurs pas, et font un grand carnage. 
TiTE-LIvE, XL, 40, 

boire son saoul au passage d’un ruisseau; ce qui la 
rendit si flacque et refroidie, qu’il feut bien ayseement 
aprez acconsuyvi par ceulx qui le poursuyvoient. On 
dict bien qu’on les lasche, les laissant pisser; mais le 
boire, j’eusse plustost estimé qu’il leust renforcee. 

Croesus, passant le long de la ville de Sardis, y 
trouva des pastis ot il y avoit grande quantité de ser- 
pents, desquels les chevaux de son armee mangeoient 
de bon appetit; qui feut un mauvais prodige a ses 
affaires, dict Herodote. 

Nous appellons un cheval entier, qui a crin et 
aureille; et ne passent les aultres a4 la montre : Les 
Lacedemoniens, ayant desfaict les Atheniens en la 
Sicile, retournants de la victoire en pompe en la ville 
de Syracuse, entre aultres bravades, feirent tondre 
les chevaux vaincus, et les menerent ainsin en 
triumphe. Alexandre combattit une nation, Dahas : 
ils alloient deux a deux armez 4 cheval a la guerre; 
mais, en la meslee, l’un descendoit a terre; et com- 
battoient ores a pied, ores a cheval, lun aprez !’aultre. 

Je n’estime point qu’en suffisance et en grace 4 
cheval, nulle nation nous emporte. Bon homme de 
cheval, 4 usage de nostre parler, semble plus regarder 
au courage qu’a l’adresse. Le plus scavant, le plus 
seur, le mieulx advenant a mener un cheval a raison, 
que j’aye cogneu, feut, 4 mon gré, monsieur de Car- 
navalet, qui en servoit nostre roy Henry second. J’ay 
veu homme donner carriere a deux pieds sur sa selle, 
demonter sa selle, et au retour la relever, reaccom- 
moder, et s’y rasseoir, fuyant tousjours a bride avallee; 
ayant passé par dessus un bonnet, y tirer par derriere 
de bons coups de son arc? amasser ce qu’il vouloit, se 
jectant d’un pied a terre, tenant Yaultre en l’estrier; 
et aultres pareilles singeries, de quoy il vivoit. 

On a veu de mon temps, a Constantinople, deux 
hommes sur un chevai, lesquels, en sa plus roide course, 
se rejectoient, a tours, a terre, et puis sur la selle ; 
et un qui, seulement des dents, bridoit et enharnachoit 
son cheval : un aultre qui, entre deux chevaux, un 
pied sur une selle, Vaultre sur l’aultre, portant un 
second sur ses bras, picquoit a toute bride; ce second, 

tout debout sur luy, tirant, en la course, des coups 
bien certains de son arc : plusieurs qui, les jambes 
contremont, donnoient carriere, la teste plantee sur 
leurs selles entre les poinctes des cimeterres attachez 
au harnois. En mon enfance, le prince de Sulmone, a 
Naples, maniant un rude cheval de toute sorte de 
maniements, tenoit soubs ses genouils, et soubs ses 
orteils, des reales, comme si elles y eussent esté clouees, 
pour montrer la fermeté de son assiette. 


CHAPITRE XLIX 


J DES COUSTUMES ANCIENNES 


J’excuserois volontiers, en nostre peuple, de n’avoir 
aultre patron et regle de perfection, que ses propres 
Imoeurs et usances; car c’est un commun vice, non du 
vulgaire seulement, mais quasy de touts hommes, 
d’avoir leur visee et leur arrest sur le train auquel ils 
sont nayz. Je suis content, quand il verra Fabricius 
ou Lelius, qu’il leur treuve la contenance et le port 
barbare, puisqu’ils ne sont ny vestus ny faconnez a 
nostre mode : mais je me plains de sa particuliere 
indiscretion de se laisser si fort piper et aveugler a 
VYauctorité de Vusage present, qu’il soit capable de 
changer d’opinion et d’advis touts les mois, s’il plaist 
a la coustume, et qu’il juge si diversement de soy 
mesme. Quand il portoit le busc de son pourpoinct 
entre les mammelles, il maintenoit, par vifves raisons, 
qu il estoit en son vray lieu : quelques annees aprez, 
le voyla avalé jusques entre les cuisses; il se mocque 
de son aultre usage, le treuve inepte et insupportable. 
La fagon de se vestir presente luy faict incontinent 
condamner l’ancienne, d’une resolution si grande et 
d’un consentement si universel, que vous diriez que 
c’est quelque espece de manie qui luy tourneboule 
ainsi ’entendement. Parce que nostre changement est 
si subit et si prompt en cela, que l’invention de touts 
les tailleurs du monde ne scauroit fournir assez de 
nouvelletez, il est force que bien souvent les formes 
mesprisees reviennent en credit, et celles 14 mesmes 
tumbent en mespris tantost aprez; et qu’un mesme 
jugement prenne, en l’espace de quinze ou vingt ans, 
deux ou trois, non diverses seulement, mais contraires 
opinions, d’une inconstance et legiereté incroyable. 
Il n’y a si fin entre nous, qui ne se laisse embabouiner 


_ESSAIS DE MONTAIGNE 368 © 


de cette contradiction, et esblouir tant les yeulx: 
internes que les externes insensiblement. 

Je veulx icy entasser aulcunes facons anciennes 
que j’ay en memoire, les unes de mesme les nostres; 
les aultres differentes; 4 fin qu’ayant en l’imagination 
cette continuelle variation des choses humaines, nor's 
en ayons le jugement plus esclaircy et plus ferme. 

Ce que nous disons de combattre a l’espee et ‘la 
cape, il s’usoit encores entre les Romains, ce dict 
Cesar : Sinistras sagis involvunt, gladiosque distrin- 
gunt? : et remarque dez lors en nostre nation ce vice, 
qui y est encores, d’arrester les passants que nous 
rencontrons en chemin, et de les forcer de nous dire 
qui ils sont, et de recevoir 4 injure et occasion de 
querelle s’ils refusent de nous respondre. 

Aux bains, que les anciens prenoient touts les jours 
avant le repas, et les prenoient aussi ordinairement 
que nous faisons de l’eau a laver les mains, ils ne se 
lavoient du commencement que les bras et les jambes; 
mais depuis, et d’une coustume qui a duré plusieurs 
siecles et en la pluspart des nations du monde, tls se 
lavoient tout nuds d’eau mixtionnee et parfumee, de 
maniere qu’ils employoient pour tesmoignage de 
grande simplicité, de se laver d’eau simple. Les plus 
affettez et delicats se parfumoient tout le corps bien 
trois ou quatre fois par jour. Ils se faisoient souvent 
pinceter tout le poil, comme les femmes francoises 
ont prins en usage, depuis quelque temps, de faire 
leur front, 


Quod pectus, quod crura tibi, quod brachia vellis °, 


quoyqu’ils eussent des oignements propres 4a cela : 


Psilothro nitet, aut acida latet oblita creta *. 


1. Ils s’enveloppent Ja main gauche de leurs saies, «. tirent l’épée, 
Cfsar, de Bello civili, I, 75. . 

2. Tu t’épiles la poitrine, les jambes et les bras. Martrax, II, 
62, #. 

3. Elle oint sa peau d’onguents dépilatoires, ou l’enduit de craie 
détrempée dans du vinaigre. Id., VI, 93, 9. 


369 LIVRE 1, CHAPITRE XLIX 


Ils aymoient a se coucher mollement, et alleguent pour 
preuve de patience, de coucher sur les matelats. Is 
mangeoijent couchez sur des licts, A peu prez en mesme 
assiette que les Turcs de nostre temps : 


Inde toro pater Aineas sic orsus ab alto'. 


Et cict on du jeune Caton que, depuis la battaille de 
Pharsale, estant entré en dueil du mauvais estat des 
affaires publicques, il mangea tousjours assis, prenant 
un train de vie austere. Ils baisoient les mains aux 
grancs, pour les honnorer et caresser. Et entre les 
amis, ils s’entre baisoient en se saluant, comme font 
les Venitiens : 


Gratatusque darem cum dulcibus oscula verbis\*; 


et touchoient aux genouils pour req err et saluer un 
grand. Pasiclez le philosophe, frere de Cratez, au lieu 
de porter la main au genouil, la porta aux genitoires; 
celuy a qui il s’addressoit ’ ayant rudement repoulsé : 
« Comment, dict il, cette partie n’est-elle pas vostre, 
aussi bien que l’aultre? » Ils mangeoient, comme nous, 
le fruict A l’issue de la table. Ils se torchoient le cul 
(il faut laisser aux femmes cette vaine superstition 
des parolles) avecques une esponge; voyla pourquoy 
spongia est un mot obscene en latin : et estoit cette 
esponge attachee au bout d’un baston, comme tes- 
moigne Vhistoire de celuy qu’on menoit pour estre 
presenté aux bestes devant le peuple, qui demanda 
congé d’aller a ses affaires; et n’ayant aultre moyen 
de se tuer, il se fourra ce baston et esponge dans le 
gosier, et s’en estouffa. Ils s’essuyoient le catze de 
laine parfumee, quand ils en avoient faict : 


At tibi nil faciam; sed lota mentula lana :. 


1. Alors, du lit élevé ov il était placé, Enée parla ainsi. VirGiLE, 
Enéide, II, 3. 

2. Je te baiserois en te félicitant dans les termes les plus tou- 
chants. Ov1pz} de Ponto, IV, 9, 13. 

3. Ce que Montaigne vient de dire nous dispense de traduire ce 
vers, MARTIAL, II, 58, 11. 

Il y avoit aux carrefours A Rome des vaisseaux et demy 
cuves pour y apprester 4 pisser aux passants : 


Pusi sepe lacum propter, se, ac dolia curta, 
Somno devincti, credunt extollere vestem*. 


Ils faisoient collation entre les repas. Et y avoit en 
esté des vendeurs de neige pour refreschir le vin; et y 
en avoit qui se servoient de neige en hyver, ne trou- 
vants pas le vin encores lors assez froid. Les grands 
avoient leurs eschansons et trenchants; et leurs fols, 
pour leur donner du plaisir. On leur servoit en hyver 
la viande sur les fouyers qui se portoient sur la table; 
et avoient des cuisines portatives, comme j’en ay veu, 
dans lesquelles tout leur service se traisnoit aprez 


eulx. 
Has vobis epulas habete, lauti: 


Nos offendimur ambulante coena °. 


Et en esté, ils faisoient souvent, en leur salles basses, 
couler de l’eau fresche et claire dans des canaulx au 
dessoubs d’eulx, ot il y avoit force poisson en vie, 
que les assistants choisissoient et prenoient en la main, 
pour le faire apprester, chascun a sa poste. Le poisson 
a tousjours eu ce privilege, comme il a encores, que 
les grands se meslent de le scavoir apprester : aussi en 
est le goust beaucoup plus exquis que de la chair, au 
moins pour moy. Mais en toute sorte de magnificence, 
desbauche, et d’inventions voluptueuses, de mollesse 
et de sumptuosité, nous faisons 4 la verité ce que 
nous pouvons pour les egualer (car nostre volonté 
est bien aussi gastee que la leur); mais nostre suffi- 
sance n’y peult arriver : nos forces ne sont non plus 
capables de les joindre en ces parties 14 vicieuses, 
qu’aux vertueuses; car les unes et les aultres partent 
d’une vigueur d’esprit qui estoit sans comparaison 


1. Les petits enfants endormis crojient souvent lever leur robe 
pour uriner dans les réservoirs publics destinés a cet usage. LucREcE, 
IV, 1024, 

2. Riches voluptueux, gardez ces mets pour vous : je n’aime pas 
un souper ambulant, MartiaL, VII, 48, 4. Voyez aussi SENRQUE, 
Epist. 78. 

plus grande en eulx qu’en nous : et les ames, A mesure 
qu’elles sont moins fortes, elles ont d’autant moins de 
moyen de faire ny fort bien ny fort mal. 

Le hault boult d’entre eulx, c’estoit le milieu. Le 
devant et derriere n’avoient, en escrivant et parlant, 
aulcune signification de grandeur, comme il se veoid 
evidemment par leurs escripts : ils diront Oppius et 
Cesar aussi volontiers que Cesar et Oppius; et diront 
Moy et Toy indifferemment, comme Toy et Moy. 
Voyla pourquoy j’ay aultrefois remarqué, en la vie 
de Flaminius de Plutarque francois!, un endroict 
ou il semble que l’aucteur, parlant de la jalousie de 
gloire qui estoit entre les Etoliens et les Romains, 
pour le gaing d’une battaille qu’ils avoient obtenu en 
commun, face quelque poids de ce qu’aux chansons 
grecques on nommoit les AZtoliens avant les Romains, 
sil n’y a de V’amphibologie aux mots francois, 

Les dames, estants aux estuves, y recevoient quand 
et quand des hommes; et se servoient, 14 mesme, de 
leurs valets 4 les frotter et oindre. 


Inguina succinctus nigra tibi servus aluta 
Stat, quoties calidis nuda foveris aquis *. 


Elles se saulpouldroient de quelque pouldre pour 
reprimer les sueurs. 

Les anciens Gaulois, dict Sidonius Apollinaris, por- 
toient le poil long par le devant, et le derriere de la 
teste tondu, qui est cette fagon qui vient a estre renou- 
vellée par l’usage effeminé et lasche de ce siecle. 

Les Romains payoient ce qui estoit deu aux bate- 
liers, pour leur noleage, dez l’entree du bateau, ce 
que nous faisons aprez estre rendus a port : 


Dum es exigitur, dum mula ligatur, 
Tota abit hora*. 


1. Chap. 5 de la traduction d’Amyot. C. 

2. Un esclave, ceint d’un tablier de peau noire, se tient debout 
pour te servir lorsque tu prends un bain chaud. MartiAL, VII, 35, 1. 

3. Une heure entiére se passe a atteler la mule, et a faire payer 


les passagers. Horace, Sat., I, 5, 13. 

Les femmes couchoient au lict du costé de la ruelle, 
voyla pourquoy on appelloit Cesar, spondam regis 
Nicomedis1. Ils prenoient haleine en beuvant. Ils 
baptisoient le vin : 


Quis puer ocius 
Restinguet ardentis falerni 
Pocula pretereunte lympha *? 


Et ces champisses contenances de nos laquais y 
estoient aussi: 


O Jane! a tergo quem nulla ciconia pinsit, 
Nec manus auriculas imitata est mobilis albas, 
Nec lingue, quantum sitiat canis Appula, tantum+*. 


Les dames argiennes et romaines portoient le dueil 
blane, comme les nostres avoient accoustumé, et 
debvroient continuer de faire, si j’en estois creu. Mais 
il y a des livres entiers faicts sur cet argument. 


1. La ruelle du roi Nicoméde. SUETONE, César, c. 49, 

2. Esclaves, hatez-vous de tempérer |’ardeur de ce vin de Falerne, 
en y mélant !’eau de cette source qui coule auprés de nous. HORACE, 
Od.,-Hiy 11,18. 

3. O Janus! on n’avoit garde de vous faire les cornes, les oreilles 


d’ane, ou de vous tirer la langue; vous aviez deux visages! PERSE, 
Sat., I, 58. 

